
Dedicatie 


Dedic aceasta carte soției mele, Korrel Crawford Rosenberg, partenera 
visurilor mele. Korrel este cea care ma iubeste mai mult decat oricine 
altcineva — şi o face fără pic de ezitare. Dragostea ei m-a încurajat să 
descopăr fără teamă cine sunt cu adevărat, să învăţ permanent din greşelile 
mele şi să mă transform în cel care am fost menit să fiu. În cele din urmă, 
sprijinindu-mă şi îngăduindu-mi să-mi urmez visurile, şi-a sacrificat o parte 
din propriile-i aspirații. Din acest motiv şi din multe altele, îi voi fi mereu 
recunoscător. Datorită ei, pot spune că am cunoscut dragostea adevărată și 
trainică şi ce înseamnă să fii căsătorit cu persoana de care esti îndrăgostit, 
cu partenerul tău, cu cel mai bun prieten. Korrel, iubirea mea, n-as putea să- 
ti fiu mai recunoscător decât sunt. 


De asemenea, îi dedic cartea de fata unicului meu copil, Benjamin 
Rosenberg, a cărui existență mi-a insuflat un sentiment de venerație, pace şi 
înţelegere profundă a perfecțiunii. Temperamentul lui plin de viata, 
independenţa şi încrederea lui în sine m-au învăţat că problemele unui 
părinte nu trebuie să devină blestemul urmașilor lui. Inima curată a lui Ben, 
dragostea necondiționată fata de cei din jur şi idealurile lui îmi amintesc ca 
a fi un tată bun nu se măsoară doar prin ceea ce faci sau cum faci, ci prin 
ceea ce devine copilul tău pe cont propriu. 


Cartea îi este dedicată cumnatei mele — Karla Crawford —, căreia îi preţuiesc 
dragostea, respectul şi grija pe care mi le poartă. Ajungând să o cunosc, 
descoperindu-i pasiunile şi eforturile şi fiind martorul luptei ei pentru 
supraviețuire, îmi amintesc cât de prețioasă este această existenţă trecătoare 
numită viata şi că este datoria noastră să o trăim cu sens, mirare $1 
recunoştinţă. Dedic, de asemenea, această carte mamei mele plecate dintre 
noi, Mikki Rosenberg. Iubirea si bunătatea ei vor rămâne veşnic în inima 
mea şi mi-au inspirat fiecare pagină din această carte. Nu în ultimul rând, 
îmi dedic lucrările celor care se zbat să pună capăt sufocării emoţionale, 
parcurgând cu vitejie cărarea întortocheată şi adesea primejdioasă către 
iubirea de sine din belşug (obiectivul suprem când vorbim despre 


vindecarea codependentei). Succesul meu n-ar însemna nimic fără voi. Mi- 
ati îngăduit să-mi îndeplinesc visul din adolescență, acela de a face ceva 
pentru această lume. Trecem împreună prin această provocare şi vă sunt 
recunoscător că îmi sunteți alături, fiecare prin efortul individual, în 
încercarea de a vindeca codependenta! 


Mulţumiri 


O mare parte din succesul pe care îl cunosc azi 1 se datorează soției mele, 
Korrel Crawford Rosenberg. S-a sacrificat ani la rând, petrecând 
nenumărate nopţi şi weekenduri singură, fără să se plângă, deoarece credea 
în visul meu şi mă sprijinea necondiţionat. Este întotdeauna prezentă ca să 
dezbatem anumite idei (multe dintre ele apar într-o formă sau alta în cartea 
de fata), făcându-mă să râd când am nevoie de cineva care să mă 
insufleteasca şi oferindu-mi un impuls suplimentar de voință prin dragostea 
ei nestramutata. Ne trăim viata intens şi cu pasiune — un lucru pe care nu 
ştiu dacă l-as putea face fără ea. Fără îndoială, este sufletul meu pereche. 


În februarie 2017, când am luat prima dată legătura cu cumnata mea, Karla 
Crawford, în privinţa unei colaborări, toată lumea care ne cunoştea a crezut 
imediat că ne-am pierdut cu totul minţile. Fiind întruchiparea relației tipice 
dintre un frate şi o sora, se întâmplă adeseori să avem păreri diferite $i nici 
unul dintre noi nu se teme să-i spună celuilalt ce are în minte. Cu toate 
astea, ne-am asumat riscul şi acum este Directoarea de Operaţiuni, mâna 
mea dreaptă, omul care are grijă să rămân zdravăn la minte şi prietena mea 
de încredere. Fie că e nevoie să lase totul baltă într-o zi de sâmbătă ca să-mi 
corecteze un capitol şi să mă ajute să respect un termen-limita, că se implică 
total într-o şedinţă de brainstorming ad-hoc sau că îmi dă încredere în mine 
spunându-mi cât de grozavă e această carte (şi chiar o crede!), a devenit 

o parte integrantă atât din viata mea profesională, cât şi din cea personală. 


Fiul meu, Benjamin. Ce să vă spun despre el? S-a transformat în tânărul la 
care n-am putut decât să visez, care mă susţine şi este dispus să-mi ofere 
feedbackul şi părerile unei persoane de 20 şi ceva de ani. Un suflet blând cu 
o personalitate delicată, am avut nenumărate discuţii deosebite şi, chiar 
dacă nu mai locuieşte în casa părintească, simt că am fost în stare să creăm 
o legătură pe care nu am reuşit să o formăm înainte. S-a transformat într-un 
om de care sunt mândru. 


Linda Crawford, soacra mea, intuieşte întotdeauna când am nevoie să aud 
cât de mândră ar fi mama dacă ar mai trăi $i cât de mândră este $i ea de 
mine, în calitate de „a doua mea mamă“. 


Karen Kaplan, confrate într-ale scrisului şi susținătoare a vindecării şi 
iubirii de sine, este unul dintre cei mai apropiaţi prieteni şi confidentt. 
Acum 12 ani, când ne-am cunoscut, nici unul dintre noi nu şi-a imaginat că 
fiecare va scrie o carte despre trauma din copilărie și importanţa vindecării 
rănilor proprii. Lucrarea ei, Descendants of Rajgród: Learning to Forgive, a 
reprezentat un catalizator pentru dezvoltarea mea personala si vindecarea 
emotionala. 


Bunul meu amic, Dave Siegel, mi-a schimbat lumea cand mi-a facut 
cunostinta cu aplicatia YouTube. Multumita lui, am devenit parte dintr-o 
comunitate globală care imi impartaseste entuziasmul legat de Recastigarea 
Iubirii de Sine (codependenta). A compus, produs, interpretat şi cântat tema 
muzicală a Magnetului uman, probabil unul dintre cele bine gândite cadouri 
pe care mi le-a făcut cineva vreodată. Îi sunt recunoscător pentru prietenia 
noastră. 


Îi mulţumesc lui Melody Beattie, un pionier al acestui gen, care a fost 
îndeajuns de amabilă să citească, să aprecieze şi să facă publicitate primei 
mele cărți, cea care mi-a conferit credibilitatea de care eu, în calitate de 
autor debutant, aveam nevoie. Cu sfaturile şi îndrumările ei înțelepte de-a 
lungul anilor s-au făcut paşi importanţi pentru a spori gradul de 
conştientizare a publicului în privinţa unei probleme care este esențială 
pentru viitorul societății noastre. 


Editura PESI, cea care mi-a publicat prima carte, mi-a oferit, deşi eram un 
scriitor relativ necunoscut, sprijin şi consiliere, precum şi oportunitatea de 
a-mi prezenta materialele în fata unui public larg. Sugestia şi 
disponibilitatea lor de a-mi publica prima carte mi-au deschis o cale, lucru 
pe care, pe cont propriu, mi-ar fi fost mult mai greu să îl realizez. 


Îi sunt recunoscător lui Jonice Webb, autoare a seriei Running on Empty, 
ale cărei prietenie și sfaturi înțelepte au reprezentat un far călăuzitor pentru 
mine. Cunosc puţini autori talentaţi care sunt la fel de amabili ca oameni pe 
cât sunt de buni în profesia lor. Ea este, într-adevăr, un om autentic! 


Corrine Casanova, o persoană sensibilă şi sinceră, a fost un sprijin de 
neînlocuit în elaborarea si redactarea conţinutului revizuirilor cărții mele. 
Sfaturile ei profesionale si ajutorul pe care mi le-a oferit pentru a face fata 
provocărilor lumii editoriale m-au făcut să simt că cineva a avut cu 
siguranţă grijă de mine. 


Marisa Jackson şi-a pus tot sufletul în designul cărții de fata. Atenţia la 
detalii, creativitatea, pasiunea si forța ei se regăsesc cât se poate de limpede 
în munca sa. Este o doamnă extrem de răbdătoare şi de talentată şi mă simt 
foarte norocos că am întâlnit-o. 


Ii sunt recunoscător PR-ului meu, Christine King, de la TMG International; 
optimismul şi entuziasmul ei molipsitor fata de această carte m-au făcut să 
cred că până şi cele mai îndrăzneţe visuri sunt posibile. 


Nu în ultimul rând, îmi exprim aprecierile fata de David Hancock şi echipa 
lui de la Morgan James Publishing. A fost o plăcere deosebită să am drept 
partener o companie cu o asemenea integritate şi etică a muncii. 


Prefata 


Tiparele care acţionează in vieţile noastre pot să para adeseori misterioase, 
lipsite de noimă, ba chiar incoerente, asta dacă ne dăm seama de ele. Dacă 
avem răbdare, însă, de cele mai multe ori ni se va dezvălui o logică 
magnifica. Povestea felului în care am ajuns să scriu prefața acestei cărți 
este un excelent exemplu care demonstrează această teorie. 


Demult, tocmai în 1990, am publicat prima mea carte, intitulată Iron Man 
Family Outing: Poems about Transition into a More Conscious Manhood. 
Am avut speranţe mari legate de ea, dar a suferit o serie de eşecuri in 
mâinile unui editor dezinteresat și lipsit de scrupule. După şase luni de zile, 
a fost limpede pentru mine că rămăsesem cu | 500 de exemplare ale unei 
cărți pentru care părea să nu existe nici cea mai mică farama de interes. 


Cu inima sfâșiată şi descurajat, am depozitat cărțile într-un dulap, fără să le 
scot din cutiile de carton în care fuseseră puse. Am încetat să mai scriu cu 
scopul de a fi publicat, crezând că nu există nici un fel de preocupare şi nici 
un loc pe această lume pentru ceea ce aveam de împărtăşit. 


Saptesprezece ani mai târziu, m-am trezit într-o dimineaţă cu o idee: daca aş 
dărui cărțile respective unor oameni care ar putea să le folosească cumva? 
Dar cui? M-am hotărât să caut pe internet pe cineva care să lucreze cu 
oameni, supraviețuitori ai abuzului, nepăsării şi traumelor din copilărie sau 
cu oricine ar putea fi interesat de tipul de lucrare pe care o scrisesem. Eram 
hotărât să ofer cărțile celor care ar fi putut să le facă să ajungă acolo unde 
era nevoie, ajutându-i pe alții să se vindece, adică exact intenția mea inițială 
atunci când o scrisesem, fără să îmi pese dacă urma să renunţ si la ultimul 
exemplar în acest scop. 


În urma documentării făcute, am alcătuit o listă de nume si de adrese si am 
trimis câte o scrisoare scurtă fiecărei persoane în care mi-am descris cartea, 
oferindu-mă să le trimit câte un exemplar gratuit. Iniţial, am trimis scrisori 
în plicuri cât se poate de reale. Am făcut asta vreme de jumătate de an, după 


care am trecut la e-mail-uri. La vremea respectivă nu aveam nici pagină de 
internet $i nici nu eram o persoană publică. Eram un individ complet 
necunoscut, care încerca să doneze un volum vechi de 17 ani de care nu 
auzise nimeni niciodată. 


Ross Rosenberg a fost cel care a primit una dintre scrisorile mele. Nu-mi 
amintesc cu exactitate ce am observat în datele sale de contact care m-a 
făcut să mă gândesc: „EI ar putea fi o persoană interesată să primească un 
exemplar din cartea mea“, dar despre orice ar fi fost vorba, am avut 
dreptate. Mi-a răspuns, plin de curiozitate, şi i-am trimis cartea. $i aşa ne- 
am cunoscut. 


În mai puţin de zece ani de când l-am întâlnit pe Ross, s-a transformat dintr- 
un terapeut care lucra într-un cabinet din Buffalo Grove, Illinois, într-un 
expert recunoscut pe plan internaţional în domeniile narcisismului, 
codependentei, traumei şi dependenţei sexuale. Este, în prezent, un autor de 
mare succes. Și-a înființat propriul centru de terapie, precum şi o firma 
specializată în programe educationale/de training și seminare cu certificare 
profesională. Are, de asemenea, şi un canal YouTube foarte popular. Pe 
scurt, a ajuns o persoană cu influenţă internaţională şi un lider de opinie în 
scurta perioadă de când am făcut cunoștință, trimitandu-i scrisoarea prin 
care îi ofeream o carte gratuită în luna ianuarie a anului 2008. 


Nu vă împărtăşesc degeaba toate aceste detalii şi iată de ce: trăim într-o 
lume de oameni răniți. Multi nici măcar nu ştiu că sunt răniți sau cum le 
influenţează rănile respective gândurile, percepțiile, comportamentul şi 
chiar viata. Multi dintre aceşti oameni au nu numai capacitatea de a-și 
vindeca doar propriile răni, dar pot contribui şi la vindecarea rănilor celor 
din jur. Ross este o astfel de persoană. Asa sunt şi eu. 


Ross mi-a spus adesea că lectura cărții mele l-a ajutat să îşi scrie propria 
carte, cea de fata. O consecinţă cât se poate de neașteptată a trimiterii acelei 
scrisori, fără doar şi poate, dar una care adevereste magia aparent 
neintentionata şi adesea de nepătruns a acelor tipare pe care le-am mentio- 
nat la început. 


Timp de aproape două decenii am crezut că munca mea nu valorează nimic, 
dar m-am înşelat. Pur si simplu, nu îi sosise încă vremea. Când 1-a venit 


momentul, am avut marele noroc să cunosc o altă persoană care aștepta 
clipa potrivită să păşească din anonimat şi să se remarce. 


Nu se ştie niciodată ce beneficii pot rezulta de pe urma muncii de calitate pe 
care o depuneti cand vă vindecati propriile răni. Uneori, apar sub forma 
unui lucru sau a unei persoane cu adevărat extraordinare, la care nu v-aţi fi 
aşteptat niciodată. 


Ross este un om cu adevărat extraordinar, din toate punctele de vedere, la 
fel cum este şi munca pe care o face. Bucurati-va de această carte, extrageti 
toate invatamintele posibile din ea, aplicati-le cat de bine puteți si afisati-va 
vindecarea în toate formele care aşteaptă să iasă la lumină din interiorul 
dumneavoastră. 


Rick Belden 
Poet/Autor/Artist/Instructor personal 


Austin, Texas 


Introducere 


Totul s-a petrecut repede — atât de repede! Acum doar şase ani, o firma de 
training americană proeminentă, PESI, şi-a manifestat interesul fata 
programul meu de training „Să înţelegem atracția reciprocă dintre 
codependenti si narcisişti“. Interesul acestora fata de conţinutul materialului 
de atunci mă flata, ca să nu spun că mă entuziasma de-a dreptul! Instruirea 
altor psihoterapeuti, precum şi a publicului larg, în domeniul subiectelor pe 
care le-am elaborat pornind atât de la descoperirile făcute în timpul propriei 
mele recuperari de pe urma codependenţei, cât şi de la activitatea 
profesională desfăşurată în acest domeniu era un vis care se transforma în 
realitate. 


Aşa cum se întâmplă de obicei, orice lucru bun are şi o parte mai putin 
plăcută: trebuia să susțin pentru PESI un curs banal de pregătire în 
domeniul psihologiei de popularizare intitulat „Cum să supravietuiesti in 
fata manipulatorilor emoţionali“. În pofida convingerii lor că acest curs 
avea legătură cu munca mea, nu doream să mă asociez cu un program care 
se baza pe termenul imprecis „manipulator emoţional“. Era limpede pentru 
mine că fusese ales mai degrabă din motive de marketing şi publicitate 
decât pentru meritele sale medicale. Ca un purist al psihoterapiei, m-am 
gândit mult dacă să accept oferta, deoarece codul deontologic mă obligă să 
nu infrumusetez sau să denaturez adevărul. Chiar şi cu asigurările 
companiei că va atrage foarte multi cursanţi, nu am acceptat să fiu lectorul 
lor şi să-mi încalc codul deontologic nici măcar pentru o şansă de avansare 
în carieră care apare o dată în viata. Mai mult decât atât, am simțit că ar fi 
umilitor să trec pe linie moartă cursul nou-nout dedicat relației dintre 
codependenti si narcisisti pentru a prezenta ceva în care nu cred. 


Cealaltă cerință dezamăgitoare era cea de a călători cel puţin o dată pe 
lună — susținând trei seminare consecutive de câte o zi. Ceea ce îmi 
complica $i mai mult decizia era faptul că nu trecuseră decât şase luni de 
când infiintasem şi deschisesem un centru de consiliere în Arlington 


Heights, Illinois, Clinical Care Consultants*, oferind servicii de 
psihoterapie pentru 30 de pacienţi pe săptămână. 


Era frustrant să mă aflu la această răscruce dintre dilema etică şi 
oportunitatea profesională. Mulțumită unei clipe de inspiraţie şi unei doze 
de gândire creativă, am convins PESI să-mi permită să utilizez cursul de 
instruire vizând relaţiile dintre codependenti și narcisişti, inlocuindu-le 
termenul de „manipulare emoţională“ cu conceptul meu, ,,narcisism 
patologic“. Aşa că, dintr-odată, problema noastră s-a rezolvat: urma să îmi 
prezint materialul fără restricţii, iar ei isi puteau păstra denumirea 
atrăgătoare. Era un compromis satisfăcător pentru ambele părți! 


În mijlocul turneului american de mare succes de-a lungul a 26 de state si 
60 de oraşe, PESI mi-a oferit o altă sansa care apare o dată in viata: un 
contract pentru o carte. Considerau că aceste cursuri puteau fi transformate 
cu ușurință într-un bestseller. Lăsând la o parte entuziasmul si recunoştinţa 
mea, mă confruntam iarăşi cu termenul lor, „manipulator emoţional“. Deşi 
îi largisem semnificaţia pentru a reprezenta termeni reali de diagnostic, mă 
împotriveam apariției lui pe coperta cărții. Tot ce-am putut să fac a fost sa 
accept să-l utilizez de-a lungul manuscrisului, aşa cum o facusem si în 
cadrul cursurilor. Nici măcar această cerință nu era ideală, deoarece 
nutream resentimente legate de folosirea lui în cadrul cursurilor. 


În ciuda faptului că semnasem un contract prin care renuntasem la 
drepturile de a stabili titlul cărții**, mi-am menţinut poziția. Deoarece era 

o chestiune care tinea de integritatea mea personală si medicală, am refuzat 
să-mi schimb părerea. Cum s-a întâmplat şi în cazul altor dileme cu care m- 
am confruntat în viata, i-am cerut sfatul soției mele. Usurat de faptul că m-a 
sprijinit în decizia de a desface contractul, în ciuda consecinţelor posibile, 
m-am ținut tare. Gândul unui proces şi a posibilității de a nu mi se mai oferi 
un alt contract de publicare mi-a creat multă anxietate. 


Problemele mele se rezolvă adeseori atunci când dorm. Trecutul a arătat că 
atunci când sunt tulburat sau nehotărât în privinţa unei provocări personale 
sau profesionale, mi se întâmplă adeseori să mă trezesc în zori cu o soluție 
limpede. În dimineaţa care a urmat discuţiei cu soţia mea, pe jumătate treaz, 
m-am auzit rostind sindromul magnetului uman. A fost un moment de genul 
„Evrika!“ care a părut picat din ceruri. Nu doar că redactorul a fost încântat 


de titlu, dar am fost în stare să lăsăm deoparte tensiunile care ne însoțeau 
neînțelegerile şi să ne lăsăm din nou cuprinși de entuziasm. 


În sfârşit, a venit momentul să elimin din munca mea ubicuul termen de 
„manipulator emoţional“. Narcisismul patologic, termenul initial, mult mai 
riguros, şi-a recăpătat locul legitim în activitatea mea legată de sindromul 
magnetului uman. De asemenea, venise timpul să-mi extind teoriile privind 
sindromul magnetului uman $i continuumul sinelui. 


Toate acestea reprezintă apogeul ultimilor cinci ani de reflecţie și de 
descoperiri în privinţa tematicii legate de sindromul magnetului uman. Cu 
toate că această carte are o valoare substanțială ca instrument ajutător atât 
pentru profesionişti, cât şi pentru cititorul obişnuit, le va fi de folos în cea 
mai mare măsură celor care doresc să afle mai multe lucruri despre 
sindromul magnetului uman și despre felul în care acesta le poate afecta 
viata. Este un fenomen universal care transcende cultura, etnia, orientarea 
politică, limba și multe alte caracteristici reale si artificiale care ne despart. 
Din acest motiv, nu pot să nu fiu din cale-afară de mândru pentru că a fost 
tradusă în spaniolă, franceză si, în scurtă vreme, în cehă. 


Cartea de fata vă va ajuta să intelegeti si să acceptaţi durerosul adevăr 
despre motivul pentru care ati rămas loial unor oameni care îşi proclamă 
iubirea pentru dumneavoastră, dar care, în același timp, vă rănesc constant. 
Vă va îndruma şi sperăm că vă va ajuta să vă dati seama de ce continuaţi să 
cadeti pradă acelorași promisiuni găunoase care nu ajung niciodată să se 
împlinească şi de ce fericirea până la adânci batraneti nu este nimic altceva 
decât o iluzie ciclică, dezamăgitoare. De asemenea, veţi fi constrâns să 
admiteti inimaginabilul: sunteţi în aceeaşi măsură o victimă şi un vinovat 
pentru relațiile dumneavoastră disfunctionale. 


Întrucât cunoaşterea înseamnă putere, iar această lectură vă va învăţa ceea 
ce trebuie să cunoaşteţi, pregatiti-va să vă simtiti plin de inspirație şi 
entuziasm. Cartea de faţă va deveni un material indispensabil, pe măsură ce 
incepeti să intelegeti de ce continuaţi să vă îndrăgostiți de persoane care, 
initial, par perfecțiunea intruchipata şi, într-o clipă, vă devin amanți, cei mai 
buni prieteni şi confidenti — sufletul dumneavoastră pereche. Vă va ajuta 
deopotrivă să pricepeti de ce aceste suflete pereche îşi dau în cele din urmă 


mastile jos, dezvaluindu-si adevăratul sine nociv si, uneori, perfid si 
narcisist. 


Aceeaşi persoană cu un chip diferit 


Ştiu din proprie experienţă ce înseamnă să fii partenerul codependent cand 
vine vorba despre sindromul magnetului uman. Privind retrospectiv, tiparul 
relațiilor mele disfunctionale ar fi trebuit să fie clar, mai ales după două 
căsnicii eşuate și nenumărate relații cu narcisişti nocivi. Cu toate astea, cum 
se spune, trebuia să-mi ajungă proverbialul cuţit la os, ceea ce s-a şi 
întâmplat în 2003. Acela a fost momentul în care n-am avut de ales decât să 
cobor din nebunescul şi fascinantul carusel al relațiilor. 


Un amic mi-a schimbat viaţa cu o observaţie: „Fiecare femeie de care te 
indragostesti este, de fapt, aceeaşi persoană cu un chip diferit“. A fost 
trezirea la realitate, dusul cu apă rece care mi-a deschis în cele din urmă 
ochii. Până nu mi-am dat seama că aceasta era problema mea şi până nu am 
urmat un tratament, am fost sortit să am de-a face cu aceleaşi femei 
narcisiste dăunătoare şi dezamăgitoare, neavând niciodată parte de 
dragostea, respectul şi atenția după care tanjeam. 


Acest mesaj inselator de simplu, dar care schimbă vieţi într-o manieră 
profundă, mi-a dat lumea peste cap. Pentru prima oară, am luat în 
considerare faptul că, în definitiv, nu era vorba de ghinion, ci, poate, era 
ceva în neregulă cu mine. Renuntarea la mentalitatea de victimă a fost ceva 
greu de acceptat. Acesta a fost momentul în care celebrul citat referitor la 
recuperare — „Nebunia înseamnă să faci acelaşi lucru la nesfârşit şi să 
aştepţi rezultate diferite“ — a căpătat în cele din urmă un sens. Eram 
pregătit, în sfârşit, să îmi asum responsabilitatea pentru acţiunile mele, să 
cobor în străfundurile sinelui meu, să-mi accept fricile, să preiau controlul 
viitorului şi, într-un final, să pun capăt tiparelor care mă ţineau în relații 
distructive. Am fost gata să încetez să mai fiu nebun! 


N-o să vă mint; a fost dificil. Ca să pun capăt unui tipar înrădăcinat în cele 
mai ascunse cotloane ale psihicului am avut nevoie de timp şi de o doză 
uriașă de disconfort şi de efort. A trebuit să iau în calcul ceva imposibil: în 
ciuda defectelor mele, sunt perfect aşa cum sunt. Nu mă pot aștepta ca 
ceilalți să înțeleagă acest lucru până când nu-l accept eu însumi mai întâi. 
Din strânsoarea fricilor, a ruşinii $i a singurătăţii s-a născut angajamentul de 
a nu mai fugi de suferință şi dorinţa de a mă strădui să o vindec. 


Sunt convins că la 17 ani as fi râs de ideea că, ajuns om în toată firea, aş 
putea să scriu o carte legată de problemele pe care am început să le înţeleg 
prima oară in 1978. Mai mult decât atât, n-aş fi crezut catusi de putin ca voi 
scrie ceva care se va vinde în peste 50 000 de exemplare, va fi publicată în 
patru limbi si va deveni motivul pentru care mii de vieţi s-au schimbat. În 
plus, n-as fi fost în stare să pricep ce înseamnă să ai un canal YouTube care 
va aduna mai mult de 7 milioane de vizualizări şi 75 000 de abonaţi. Hei, 
tânărule de 17 ani, am reușit! Până la urmă, ideea ta de a dori să schimbi 
lumea n-a fost chiar așa de nebunească! 


Prezentarea sindromului magnetului uman 


De la începuturile civilizaţiei, oamenii au fost atrași în mod magnetic şi 
irezistibil în relații romantice nu neapărat prin ceea ce văd, simt sau 
gândesc, ci prin alte forte invizibile. Când oamenii care au un trecut 
emotional sănătos se cunosc, irezistibila forţă a iubirii poate să creeze 

o relație durabilă, reciprocă şi stabilă. Pe bună dreptate, oamenii din această 
tabără se pot mândri cu remarcabila experienţă a dragostei la prima vedere 
şi cu rezistenţa in timp a acestei scântei. Cu toate astea, poveştile noastre 
devin destul de diferite atunci când suntem crescuţi de părinți abuzivi, 
nepăsători sau absenți. De pildă, atunci când codependentii şi narcisistii fac 
cunoştinţă şi sunt prinşi într-o seducătoare stare de visare, relația lor se 
transformă deseori într-un „balansoar“ care oscilează între iubire, suferință, 
speranță şi dezamăgire. 


În cazul oamenilor ca mine, ai căror părinţi i-au privat de dragoste 
necondiționată în decursul copilăriei, mai ales în primii cinci sau şase ani de 
viata, este posibil sa fie atraşi de un partener romantic narcisist cu o forță 
comparabilă cu cea a unui magnet de care nu se pot dezlipi. Acest 
magnetism, pe care îl voi numi sindromul magnetului uman, are puterea 
colosală de a aduce în viata codependentilor şi a narcisistilor o furtună de 
dragoste si disfunctionalitate. Puterea acestei iubiri disfunctionale îi tine 
laolaltă pe aceşti oameni aparent opusi, în pofida nefericirii pe care 

o împărtăşesc şi a sperantelor asidue că se vor schimba unul pe celălalt. In 
cazul indragostitilor codependenti si narcisisti, din păcate, visul iubirii 
perfecte şi nepieritoare nu se va împlini niciodată. 


Când eram adolescent, tatăl meu mi-a dat fără să vrea un sfat de neuitat 
despre relaţii. Mi-a zis: „sufletul pereche din visele tale va deveni colegul 
de celulă din coşmarurile tale“. Deşi a spus-o în chip de glumă, reprezenta, 
de fapt, viziunea cinică a tatălui meu despre dragoste şi relaţii. Asemenea 
altor narcisisti şi codependenti, relația dintre mama şi tatăl meu se baza pe 

o dragoste la prima vedere. A cerut-o în căsătorie pe mama, pe atunci în 
vârstă de 18 ani, după o relaţie de doar şase luni de zile. Oricât de perfectă 
părea iubirea lor, nu era nimic mai mult decât o fantezie care nu putea fi 
menținută. Aşa cum se întâmplă si cu alti codependenti și narcisisti, 
„norişorul lor perfect de amor“ urma să se transforme într-o furtună de nisip 
care avea să le cimenteze pentru totdeauna relația disfunctionala. Dar numai 
unul dintre ei urma să fie împovărat cu „lanţurile“ specifice celui privat de 
libertate; e vorba despre mama mea codependenta. 


Habar n-aveam că urma să trăiesc pe propria-mi piele proclamația tatălui 
meu despre sufletul pereche/colegul de celulă. De fiecare dată când mă 
îndrăgosteam de o femeie, părea că totul este firesc şi perfect. Si tot de 
fiecare dată acest suflet pereche „perfect“ se transforma într-un narcisist 
absolut imposibil de recunoscut. În calitate de coleg de celulă nu voiam — si 
nu puteam — să scap de drama disfuncționalităţii; continuam să cred că, 
dacă am îndeajuns de multă răbdare şi speranţă, iubita mea va redeveni 
sufletul-pereche uşor de recunoscut de la începutul relației. Timpul avea să- 
mi demonstreze că urmăream un vis care nu va putea niciodată să devină 
realitate. Cu toate astea, sunt recunoscător pentru strădaniile şi suferinţele 


emoționale prin care am trecut. In lipsa acelor chinuri si a nevoii de a le 
pune capăt, cartea de fata n-ar fi fost niciodată creată. 


Prin multă muncă dificilă şi plină de provocări cu propria-mi persoană, mi- 
am dat în cele din urmă seama de ce obisnuiam să gravitez în direcția unor 
parteneri romantici nocivi. În ultimă instanţă, totul s-a rezumat la modul în 
care tatăl meu narcisist şi mama mea codependenta m-au crescut. Nu eram 
singur. Mi-am dat seama că și alti copii care fuseseră educați de un părinte 
narcisist patologic aveau probleme similare. De asemenea, am remarcat 
modul în care tiparele relațiilor din viaţa adultă, sănătoase sau 
disfunctionale, sunt afectate de tipul de educaţie primită de un copil. Am 
aflat că narcisismul patologic şi codependenta au legătură directă cu 
cicatricele psihologice provocate de trauma de ataşament. Din nefericire, 
copiii părinților narcisisti patologici sunt sortiti să devină fie codependenti, 
fie narcisisti patologici. 


Am ales titlul cărții de fata, Sindromul magnetului uman, deoarece 
surprinde în mod succint dinamica atracției din iubirea disfunctionala. Când 
vine vorba de relaţii romantice, suntem realmente asemănători unor magneti 
umani. Cu toţii suntem constransi să ne indragostim de un tip specific de 
personalitate care ne este diametral opusă. Asemenea magnetilor metalici, 
magnetii umani sunt atraşi unii de ceilalți atunci când personalitățile lor 
opuse — sau „polii magnetici de relație“ — se potrivesc ireprosabil. Legătura 
creată de ,,magnetii umani“ care corespund perfect este infinit de puternică, 
unindu-i pe cei doi îndrăgostiţi, în ciuda consecințelor negative sau a 
nefericirii împărtășite. 


Într-o relaţie între un codependent și un narcisist patologic, este posibil ca 
această forță magnetică să creeze o relație disfunctionala pe termen lung. 
Dimpotrivă, în cazul partenerilor romantici sănătoşi, sindromul magnetului 
uman duce la relaţii care sunt motivante, insufletitoare şi reciproc 
satisfăcătoare. 


Simtim cu toţii nevoia omenească de a fi intelesi, de a iubi si de a fi iubiţi. 
Acest lucru ne face să ne găsim un partener romantic. Imboldul de iubire 
uman ne motivează să ne căutăm un tovarăş despre care sperăm că ne va 
înţelege eforturile, ne va valida suferinţa, ne va susţine visele şi, mai mult 
decât orice, va crea împreună cu noi o explozie de exaltare emoțională şi 


sexuală. Nu ne putem împotrivi; suntem predispuşi din fire să căutăm 
o persoană care să ne aprindă cele mai profunde dorinţe romantice. 


Dacă această carte ar avea un singur scop, ar fi acela de a le insufla speranță 
celor care, cum e cazul meu, tânjesc după „dragostea adevărată“, dar, în 
schimb, continuă să dea peste disfunctionalitate. Telul ei este să devină un 
material esențial pentru cei care jinduiesc să se elibereze de trecutul lor 
traumatic și apăsător din punct de vedere emoţional, dar şi pentru psihologii 
care îi tratează. Poate că cea mai mare ambiţie pe care am avut-o scriind 
cartea de fata a fost să-i poată inspira pe cititori să se elibereze din propriile 
relații distructive, motivându-i deopotrivă să-şi dezvolte capacitatea de a 


găsi şi de a menţine o relație de amor sănătoasă şi reciproc satisfăcătoare. 


Această carte a fost scrisă cu intenția de a-i ajuta pe toţi cei care doresc sa 
înţeleagă sindromul magnetului uman și impactul lui asupra lor înşişi şi a 
celorlalți. Având acest lucru în vedere, m-am asigurat că o parte din cele 
mai noi preocupări de-ale mele în domeniul codependentei, tulburarea lipsei 
iubirii de sine™ (TLIS) şi recuperarea iubirii de sine™ (RIS), este 
prezentată în Capitolul 12. Asteptati-va ca aceste informaţii si altele de 
acest gen să fie cuprinse în următoarea mea carte, The Codependency 
Cure™: Recovering from Self-Love Deficit Disorder.™*** În cazul în care 
cautati materiale suplimentare pentru a va aprofunda cunostintele sau pentru 
a solutiona orice probleme pe care le-ati putea avea, va sugerez sa treceti in 
revista produsele si serviciile educaționale şi personale din secțiunea despre 
recuperarea iubirii de sine care sunt disponibile pe pagina de internet a 
Institutului pentru Recuperarea Iubirii de Sine.**** 


N-ar trebui să alegem cu toţii să ne examinăm cu sinceritate și curaj şi să 
căutăm să pricepem care ne sunt motivațiile adânc înrădăcinate, 
subconştiente? N-ar trebui, de asemenea, să ne străduim să ne vindecăm 
rănile psihologice profund întipărite care, în lipsa unei soluții, este posibil 
să ne împiedice să ne găsim vreodată sufletul pereche? Răspunsul este un 
răsunător DA! Fără curajul şi voinţa neclintita de a ne schimba traiectoria 
relațiilor, vom suferi inutil din cauza necazurilor provocate de obiectivele, 
aspiraţiile şi visele neîmplinite. Să facem fără teamă acest pas împreună, pe 
măsură ce vă împărtăşesc cum să descoperiți dragostea sănătoasă, empatică 
si reciprocă, eliberandu-va de tiparele relaţiilor distructive şi disfunctionale. 


Clinical Care Consultants deţine acum două birouri în Illinois: unul în 
Arlington Heights şi celălalt în Inverness. 


Mai multe detalii despre companie pot fi găsite la 
www.ClinicalCareConsultants.com. 


O greşeală de începător, cu siguranță. Avocatul meu și cu mine am scăpat 
amândoi din vedere importanţa clauzei respective. 


Estimez că această carte va fi publicată la jumătatea anului 2019. 


www.SelfLoveRecovery.com 


Oricât de mult ne-am dori, nu putem să evităm anumite realităţi incontestabile ale vieții: trebuie să plătim 
impozite, imbatranim, probabil că ne vom îngrăşa câteva kilograme şi vom fi întotdeauna legaţi de copilăria 
noastră. Sigmund Freud avea dreptate; suntem, negresit, produsul trecutului nostru şi suntem mai afectaţi de anii in 
care ne-am format decât de evenimentele si împrejurările mai recente. Deşi genele joacă un rol important în 
definirea sinelui nostru adult, felul în care am fost îngrijiţi în copilărie este indisolubil legat de sănătatea noastră 
mentală şi de calitatea relaţiilor noastre din viaţa de adulți. Indiferent dacă acceptăm povestea unică a copilăriei 
noastre sau dacă încercăm s-o trecem în surdină, să o uităm sau chiar să o reprimăm, n-avem cum să îi negăm 
impactul asupra vieții noastre. 


Poate că ati avut o copilărie din care au lipsit traumele majore, abuzurile, lipsurile sau nepăsarea. Fiind unul dintre 
cazurile fericite, ati avut părinţi care au comis greşeli, dar care, în acelaşi timp, v-au iubit necondiţionat si v-au 
îngrijit. Fiind dumneavoastră înşivă, în ciuda imperfectiunilor, le-aţi dovedit părinţilor că toţi bebeluşii sunt 
perfecţi şi că darul vieţii este sacru. Părinţii dumneavoastră sănătoşi, dar imperfecti, au fost motivaţi într-o manieră 
intrinsecă să vă stimuleze dezvoltarea personală şi emoţională, nu pentru că erau nevoiţi, ci întrucât credeau că 
meritati acest lucru. 


Singura cerinţă pentru a primi dragostea şi grija necondiționate ale părinților a fost pur şi simplu să fiți 
dumneavoastră înşivă. Având parte de asemenea îngrijire şi protecţie, ati fost următoarea persoană care s-a înscris 
în tiparul multigenerational al familiei, acela de copil sănătos din punct de vedere emotional, care ulterior avea să 
devină un adult echilibrat şi sănătos emotional. Dacă ati ales să aveţi copii, ati perpetuat „karma“ educaţiei 
pozitive, crescându-vă propriii dumneavoastră urmași sănătoşi emoțional. Din nefericire, eu nu am trăit aşa ceva. 


A deveni copil-trofeu 


La rândul lui, copilul unor părinţi care nu sunt sănătoşi din punct de vedere psihologic va face parte dintr-un tipar 
multigenerational similar, unul perpetuu disfunctional de data aceasta. Dacă unul dintre părinţii dumneavoastră a 
fost un narcisist patologic, ati apărut pe această lume cu nişte așteptări clar stabilite de către părintele respectiv. În 
cazul în care v-aţi putut da seama care sunt acestea şi le-aţi putut îndeplini, ati reușit să vă motivaţi părintele 
narcisist să vă îngrijească şi să vă iubească. Dacă ati fost în ton cu fanteziile narcisiste ale părinților 
dumneavoastră, ati devenit destinatarul recunoscător al dragostei şi al atenţiei lor condiționate. 


Transformându-vă într-un „copil-trofeu“, poate că ati descoperit o modalitate prin care să fiți rănit mai putin, însă 
pentru asta ati plătit un pret inimaginabil. Desi este posibil ca această calitate de „trofeu“ să vă fi salvat de latura 
mai întunecată şi mai amenințătoare a părintelui narcisist, v-a privat de libertate emoţională, siguranță şi fericire. 
Relaxarea şi savurarea miracolelor copilăriei n-aveau să vă aparţină niciodată. Falsa siguranță pe care ati obținut-o 
sacrificându-vă şi devenind invizibil s-a transformat la vârsta adultă în codependenta. La rândul ei, această 
experiență v-a forţat să reiterati, involuntar, trauma din copilărie asupra oamenilor cu care ati ales să aveți relații 
intime. 


În caz contrar, dacă nu ati reușit să deveniti „trofeul“ părinților dumneavoastră, le-aţi declanşat sentimentele de 
ruşine, furie şi nesiguranță care, la rândul lor, au fost proiectate asupra dumneavoastră, pedepsindu-vă. Fiind „soiul 
rău“ care nu este capabil sau căruia nu i se permite să îşi facă părinţii să se simtă mai bine în privinţa lor înşişi 
(eliberându-i de rușinea lor toxică), este posibil să fi fost pedepsit prin lipsuri, neglijare şi/sau abuz. Caracteristica 
de coşmar a copilăriei dumneavoastră v-a făcut să găsiți cel mai mare bolovan psihologic sub care să va ascundeti 


pentru totdeauna amintirile chinuitoare. Copilăria singuratică, caracterizată de lipsuri şi/sau abuzivă, a pus bazele 
unei posibile tulburări permanente de sănătate mintală. Acest lucru v-a constrâns să îi răniți pe cei din jur prin 
egoismul dumneavoastră şi să experimentați remuşcări sau empatie într-o manieră limitată sau condiționată. 
Asemenea părintelui care v-a desfigurat emotional în copilărie, reproduceti instinctiv aceleași tipare nocive cu cei 
care vă iubesc. 


Metaforele stafetei 


Pentru a explica într-un mod simplu, fiecare generaţie din neamul meu a pregatit-o pe următoarea pentru a face 
parte din echipa de ştafetă a familiei disfunctionale. Nu doar că părinţii din fiecare generaţie şi-au transmis zelul si 
entuziasmul pentru cursele de ștafetă, dar au fost extrem de influenţi în privinţa celor două roluri de echipă pe care 
fiecare copil avea până la urmă să-l preia. Stafeta a fost predată fie copilului care putea să-şi facă părintele narcisist 
să se simtă bine în pielea sa, fie copilului care n-a putut niciodată să-şi facă părintele narcisist să fie fericit, 
devenind o teribilă dezamăgire. 


În ciuda loialității disfunctionale a mamei mele, prin care îl ajuta pe tata să câştige fiecare cursă, ea n-a trăit nicio- 
dată bucuria de a trece linia de finis învingătoare. Chiar şi când zăcea epuizată pe jos, sleită de puteri şi incapabilă 
să se mişte, se convingea că triumful tatălui meu îi aparţinea şi ei. Deşi experienţele pe care le trăia erau triste şi 
înjositoare, nu i-a trecut niciodată prin minte să părăsească echipa. Asemenea oricărei alte echipe de ștafetă a unei 
familii disfunctionale, frații mei şi cu mine am primit ştafeta proverbială care fusese transmisă de la generaţia 
părinților către cea a noastră. Doar persoanele extrem de puternice şi dedicate sunt în stare să întrerupă tiparele de 
acest fel. În lipsa curajului si a unor nenumărate şedinţe de psihoterapie, probabilitatea ca această întrecere să ia 
sfârşit odată cu generația noastră este foarte redusă. 


Patru generaţii de oameni disfunctionali 


Pentru a înțelege mai bine forţele responsabile pentru trauma de atașament din copilărie, factorul cel mai important 
care a condus la codependenta mea, o să vă împărtăşesc anumite elemente care tin de istoria personală a patru 
generaţii ale neamului meu. În loc să adopt o abordare prin care „să îmi invinovatesc părinţii“ pentru a explica de 
ce am devenit un adult codependent, aleg să fiu mai intelegator şi mai empatic în privinţa unor membri ai familiei 
fata de care odinioară simţeam furie şi resentimente intense. Scopul capitolului de fata nu este să rănească, să 
calomnieze sau să discrediteze pe cineva. Mai curând, doreşte să ilustreze forţele multi si transgenerationale din 
spatele dezvoltării codependentei şi narcisismului specifice familiei mele de origine, concentrându-se asupra 
modului în care suntem cu toţii nişte victime, în ciuda faptului că unii dintre noi par să fie mai degrabă vinovați. 


Vă rog să acceptaţi faptul că informaţiile din trecut pe care vi le voi împărtăşi sunt limitate, posibil incomplete şi 
adeseori generalizate. Obiectivul meu este să scot în evidență caracteristici psihologice relevante ale fiecărui 
membru al familiei cu unicul scop de a ilustra natura transgenerationala a codependentei şi a narcisismului. În 
pofida încercărilor mele de a fi obiectiv şi neutru, recunosc că este foarte posibil ca aceste concluzii la care am 
ajuns să fi fost influențate de „lentilele“ personale. Scriind capitolul de fata, am analizat cu atenţie foloasele pe 
care le aduce împărtăşirea materialului în raport cu consecinţele pe care le are acest lucru asupra relațiilor mele. Cu 
inima împovărată, vă ofer următoarea explicaţie pentru faptul că am devenit un adult codependent. 


Sunt al doilea copil al cuplului Earl Rosenberg și Muriel (Mikki) Rosenberg, ambii decedați (2015, respectiv 
2008). Amândoi au fost singuri la părinţi, nu în mod voit, ci din pricina unor circumstanţe care țineau de 
disfunctionalitatea familiei şi de probleme medicale. Au avut patru copii în decurs de zece ani: Ellen, născută în 
1959; eu, născut în 1961; Steven, născut in 1963; David, născut in 1969. Conform părinţilor mei, singurul copil 


planificat a fost David. Mama avea să destăinuiască ulterior că l-a presat pe tata să facă al patrulea copil deoarece 
se simţea singură şi avea nevoie de un sens în viata. 


După părerea mea, tatăl meu prezenta majoritatea — dacă nu toate — simptomelor tulburării de personalitate 
narcisista (TPN). Dimpotrivă — şi deloc surprinzător — mama mea a fost un codependent de manual, aşa cum este 
descris in majoritatea cartilor despre acest subiect, inclusiv in cea de fata. 


Bunicii materni ai tatălui meu — Ida si Ruby 


imbolditi de prigoana şi de purificarea etnică a evreilor din Europa de Est de la finele secolului al XIX-lea, ambii 
mei străbunici au emigrat din Rusia în ultima parte a anilor 1890. Deși amândoi erau evrei şi se cunoscuseră în 
Rusia, Ida avea rădăcini prusace (germanice), iar Ruby era rus. După spusele tatălui meu, Ida era răutăcioasă, acră 
şi autoritară, asemenea unui dictator. N-avea timp să asculte părerile celorlalţi şi îşi conducea gospodăria cu 

o mână de fier. Ruby era mai bland, mai iubitor si mai grijuliu. 


Grandomania Idei şi senzaţia că totul i se cuvine, asociată cu teama familiei de ea, i-au permis să se afle în 
incontestabila poziție de a-şi crește un nepot pentru care nutrea resentimente amare şi critici aspre. Ruby şi Molly 
(fiica Idei şi a lui Ruby) nu îndrăzneau să o înfrunte, deoarece consecințele erau întotdeauna mult mai teribile decât 
anticipaseră. Ruby, codependentul din relaţie, era tatăl (si bunicul) moale, indulgent si îngăduitor care vedea mereu 
ceea ce era bun în copiii lui şi în tatăl meu (nepotul lui). Generozitatea lui, conform tatălui meu, l-a dus la ruină. 
Din cauza evidentei sale naivitati din timpul declanșării Marii Crize, împrumuturile pe care le-a oferit amicilor şi 
asociatilor săi nu au fost rambursate, făcând familia să-şi piardă substantiala avere. Ida nu l-a iertat niciodată pe 
Ruby pentru ceea ce ei i se părea a fi slăbiciune, credulitate şi teamă de confruntare. Predilectia Idei spre a fi 
neiertătoare cu cei care o trăseseră pe sfoară a lăsat o amprentă de nesters asupra celor trei generaţii care au 
suportat comportamentul ei tiranic. 


Max si Molly: părinţii tatălui meu 


Din cauza absenței interacțiunii, se ştiu puţine lucruri despre Max, cu excepția faptului că s-a născut în România şi 
s-a înrolat în armată la începutul anilor 1920. A dezertat (a fugit fără învoire) şi a emigrat ilegal în SUA. Tatăl meu 
îl descria drept un escroc şi un cartofor profesionist, chipeș, sarmant şi simpatic, care putea să „farmece femeile 
până cădeau hainele de pe ele“. Acest lucru este evident, deoarece Max fusese căsătorit de nouă ori până la vârsta 
de 90 de ani, când a murit. Max se fălea în fata tatălui meu că primise interdicția de a mai intra în cazinourile din 
Las Vegas după ce fusese prins trişând. Vocatia bunicului meu fusese să despartă oamenii de banii lor cu greu 
câştigaţi. Este extrem de posibil ca Max să fi fost un psihopat, ceea ce înseamnă că ar fi fost cu uşurinţă 
diagnosticat ca suferind de Tulburare de Personalitate Antisocială (TPA). 


Nu cunosc prea multe detalii despre copilăria bunicii Molly, pe lângă faptul că era cea mai mare dintre cei şase 
frați, împărţiţi în mod egal în băieţi şi fete, şi că a fost crescută de mama ei, o femeie extrem de strictă şi narcisista 
ca la carte. Ca bunică, a fost blândă, sfioasă şi sensibilă... o codependentă ca tatăl ei. Pentru că Molly era 

o persoană retrasă, probabil coplesita de pudoare, nu mi-a dezvăluit practic nici o informatie legată de copilăria ei 
(şi chiar am intrebat-o!). 


Înainte să-l întâlnească pe Max, Molly n-a avut parte de prea multe experienţe romantice. Majoritatea deciziilor 
luate, inclusiv alegerea bărbaţilor, fuseseră controlate strict de mama ei. Când Molly l-a cunoscut pe arătosul si 
fermecătorul Max Rosenberg, s-a îndrăgostit pe loc, aşa cum se întâmpla cu cele mai multe femei. Bănuiesc că 
relaţia a evoluat foarte rapid, aşa cum era de aşteptat atunci când o tânără codependentă singuratică, controlată şi 
lipsită de putere, îşi întâlnește bărbatul degajat şi curtenitor al visurilor ei. Avem de-a face cu sindromul 


magnetului uman, versiunea anului 1929. Tata credea că Max era interesat de bunica mea, luând-o până la urmă de 
nevastă, deoarece provenea dintr-o familie înstărită, care deţinea un număr consistent de proprietăţi imobiliare. 


Ida a fost critică în mod fățiș şi destul de ostilă la adresa lui Max, tata spunând că „îl citise“ de la bun început. 
Asemenea celorlalți narcisisti patologici, era în stare să îi identifice rapid pe cei care îi semănau din punct de 
vedere psihologic. În pofida tentativelor Idei de a o împiedica pe Molly să se vadă cu Max, cei doi îndrăgostiţi 
predestinati s-au căsătorit pe ascuns la şase luni după ce se cunoscuseră. Tatăl meu a fost conceput aproximativ trei 
luni mai târziu. La şase luni după naşterea lui, Molly a depus actele de divorţ, deoarece Max era un sot violent si 
ulterior îşi părăsise familia. Molly i-a mărturisit tatălui meu că Max nu era deloc interesat să aibă o slujbă normală 
pentru a-şi întreține noua familie. Chiar dacă împrejurările care au precedat divorțul rămân un mister, absenţa lui 
Max din viaţa tatălui meu n-a fost deloc aşa. Tata a fost nevoit să aştepte până în adolescență pentru a-şi cunoaşte 
părintele şi l-a mai întâlnit la maturitate doar în alte patru ocazii. 


Fiind o femeie tânără şi divorțată care avea un copil nou-născut, Molly a intrat numaidecât în câmpul muncii, 
lucrând până la şase zile pe săptămână. N-a avut de ales decât să se bazeze pe egoista si deloc grijulia ei mama 
pentru creşterea copilului. Cu toate că, fără dragă inimă, Ida şi-a acceptat rolul de „educatoare“, n-a pierdut nici o 
ocazie să-şi exprime resentimentele şi acreala fata de oricine era în preajmă ca s-o audă. 


Trauma de atașament a tatălui meu 


Oricât de dificilă şi de urâcioasă a fost Ida cu majoritatea oamenilor, cu tatăl meu a fost infinit mai rea, numindu-l 
adesea „copilul diavolului“. Din punctul Idei de vedere, nepotul ei era un „măr stricat“ definitiv şi irevocabil 
pentru că, pur şi simplu, purta acelaşi ADN ca tatăl lui. A fost incapabilă să îl privească pe tata dincolo de ura pe 
care i-o purta lui Max şi dincolo de resentimentele pe care le trăia pentru că era nevoită să-i îngrijească copilul. 


Tata spunea că Ida îl ura deoarece era înrudit biologic cu părintele lui şi, mai rău decât atât, semăna cu el. Îşi 
amintea că injura permanent in nemteste pentru a-și exprima gândurile referitoare la el şi la tatăl pe care nu-l 
cunoscuse niciodată. Aparent, nimeni din familie n-a pus capăt comportamentului urât al Idei fata de tatăl meu, 
fiind o femeie mult prea puternică si înspăimântătoare. Cu o săptămână înainte să moară, l-am rugat pe tata să-mi 
povestească despre abuzurile pe care le îndurase. Mi-a spus chiar că şi la acea vârstă îl mai supărau din când în 
când amintiri „îngrozitoare“ despre abuzurile la care îl supunea Ida. I-a dat până şi o lacrimă, ceea ce a fost un 
adevărat spectacol pentru un părinte lipsit de emoţii în mod normal. 


Unele dintre cele mai dragi amintiri din copilărie ale tatălui meu erau legate de tandretea şi dragostea primite din 
partea bunicului său, Ruby, şi a celor trei unchi, care îl iubeau nespus. În ciuda neputinței lui Ruby de a-și proteja 
nepotul, tata şi-l amintește drept una dintre cele mai cumsecade persoane pe care le-a cunoscut vreodată. Din 
păcate, tratamentul amabil şi drăgăstos al mamei, al unchilor şi a bunicului n-avea nici o şansă să compenseze 
trauma provocată de bunica lui îngrozitor de abuzivă. 


Deşi n-a fost în stare să petreacă atât de mult timp alături de mama lui precum i-ar fi plăcut, isi amintea că 
avuseseră o relaţie extraordinar de intimă. O idolatriza pe Molly, care l-a adorat până în ziua în care a murit. A 
considerat-o mereu cel mai bun prieten al său. De fapt, tata mi-a spus la un moment dat o patanie din ziua în care a 
fost internat în spital pentru a-şi scoate amigdalele. Doctorul a venit în sala de aşteptare şi a întrebat-o pe Molly 
dacă are la îndemână păpuşa lui tata, pentru că plânge şi o cere pe „Molly a lui“. Deşi poveştile tatălui meu despre 
relaţia fantastic de apropiată cu Molly par pline de afecțiune şi tandre din afară, seamănă izbitor cu ceea ce este 
considerat adeseori a fi o relație părinte-copil extrem de încâlcită sau incestuoasă din punct de vedere emotional. 
Acest lucru a avut impact şi asupra traumei lui de atașament. 


Pe lângă faptul că a fost abuzat de bunica lui, Ida, tata a suferit şi de anxietate socială şi de depresie moderată. 
Handicapul lui biologic şi cele legate de mediul în care a trăit, în special abuzurile verbale şi emoționale grave la 
care a fost supus, au condus la deficiențe emoţionale severe, atât personale, cât şi de relationare la vârsta adultă. 


Iubirea şi tandretea de care s-a bucurat din partea mamei, a unchilor şi a bunicului nu au putut opri trauma de 
ataşament care i-a modelat tulburarea de personalitate narcisistă de la maturitate. 


În copilărie şi în adolescență, tatăl meu și-a găsit refugiul în preocupările academice şi în grupul său unit de 
prieteni. La vârsta de 18 ani, a scăpat de tirania bunicii şi de oportunităţile limitate care-i erau disponibile lui şi 
familiei sale înrolându-se în armată. Tata a descris cei patru ani petrecuţi în Germania de după cel de-al Doilea 
Război Mondial ca fiind distractivi, căci avea pentru prima oară libertatea de a învăţa lucruri despre sine, despre 
viata si despre lumea din jurul lui. Asemenea propriului său părinte, era un fustangiu destul de sarmant. Îmi 
amintesc câteva ocazii în care tata s-a lăudat cu cuceririle sale romantice în rândul nemtoaicelor „naive şi sărace 
lipite pământului“. 


La patru ani după finalizarea serviciului militar, tata a absolvit Universitatea din Illinois cu o diplomă în inginerie. 
Cum a fost cazul povestirilor sale din armată, se fălea adeseori cu cele câteva iubite non-evreice cu care nu 
intentionase niciodată să se căsătorească. De îndată ce a decis să se aşeze la casa lui, a început să caute activ 

o soţie evreică. Pe lângă apartenenţa la religie, trebuia să fie tânără şi atrăgătoare. Când a ales să se însoare cu 
mama, a pus capăt unei relații de lungă durată pe care o avea cu o femeie mai în vârstă decât el, care nu era 
evreică. Nu doar că era destul de rece şi lipsit de empatie când descria despărţirea respectivă, ba chiar zâmbea când 
povestea cele întâmplate. 


La jumătatea si spre finalul anilor 1950, cel mai bun loc în care evreii necăsătoriți se puteau întâlni era la seratele 
dansante organizate de sinagogă. Prima dată când tata a întâlnit-o pe mama, a respins-o cu răceală, deoarece n-avea 
decât 16 ani. Mama isi amintea cu durere refuzul lui si faptul că n-a avut deloc probleme în a începe să îi facă 
avansuri amicei ei în vârstă de 18 ani. Doi ani mai târziu, la o serată dansantă similară, s-au întâlnit a doua oară. 
După ce tata s-a asigurat că împlinise vârsta legală, şi-a pus masca de bărbat sarmant. După spusele mamei mele, 
era amorezată nebuneste de tata, deoarece era mai în vârstă și, aparent, mai matur, charismatic si chipeş. Dar cel 
mai mult îi plăcea că era evreu, că avea o diplomă de inginerie la Universitatea din Illinois, o slujbă, un autoturism 
şi că putea să-şi permită propria casă. Mama era o pradă ușoară si destul de agreabilă. 


Tata s-a îndrăgostit fără speranță de mama datorită frumuseţii ei izbitoare, candorii ei şi disponibilitatii de a-l 
admira (aşezându-l pe un piedestal). Mama avea să-i permită să-şi pună în practică fantezia de sot şi tată bun si cap 
de familie sârguincios. Reciproc, tata îi îndeplinea mamei fantezia de soţie, mamă si gospodină iubitoare şi 
ascultătoare. Nu doar că şi-au găsit adăpostul emoţional unul în celălalt, dar amândoi au căpătat acces la varianta 
realistă a poveștii „el o întâlneşte pe ea şi trăiesc fericiți până la adânci bătrâneţi““, chiar dacă acest lucru a fost doar 
temporar. Nici unul dintre ei n-a ştiut cât de singur s-a simțit celălalt partener si nici cât de multă nevoie avea 
fiecare de căsnicia respectivă, în ciuda tentativelor de a scăpa de ea. Fără să realizeze, trecutul lor familial unic şi 
traumele de ataşament din copilărie ale fiecăruia creaseră o potrivire amoroasă perfectă. 


Tata a fost chinuit întreaga viata de anxietate socială şi depresie clinică. La 55 de ani, a fost diagnosticat oficial cu 
tulburare depresivă majoră, moment în care a avut loc prima dintre cele zece internări ulterioare în spital. Aveam 
să aflu mai târziu că, încă de la 40 de ani începuse să facă abuz de medicamente pentru a scăpa de suferința 
psihologică. La vârsta de 65 de ani, dependenţa sa a necesitat tratament spitalicesc. Drogul lui preferat erau 
stimulentele. Mai târziu în viaţă a dezvoltat o dependenţă în toată regula atât de stimulente, cât şi de narcotice, 
ceea ce l-a trimis într-un program de tratament pentru dependenţă de droguri. Fie din cauza tulburării depresive 
majore, fie din pricina dependenţei, tata tânjea după siguranța, protecţia şi evadarea oferite de internările sale din 
centrele de tratament. În aceste instituţii putea să fugă de probleme și să nu aibă nici o grijă, în tot acest timp fiind 
protejat şi rasfatat. Era un tipar bizar pe care nimeni din familie n-a putut să-l înţeleagă. 


Chuck şi Lil: părinţii mamei mele 


Codependenta mamei mele, la fel ca tulburarea de personalitate narcisistă a tatălui meu, poate fi explicată prin 
trauma ei de atașament din copilărie. Stafeta codependentei i-a fost predată de cei doi părinți, tatăl codependent, 
Charles (Chuck), şi mama narcisista, Lillian (Lil), ambii primind la rândul lor această ștafetă. 


În jurul anului 1885, tatăl lui Chuck, Max, în vârstă de 16 ani, a fost răpit de „patrioţii“ ruși, care l-au înrolat cu 
forţa în armată. Graţie diverselor pile politice şi mitei, familia a izbutit să-l aducă înapoi, însă doar după ce 
petrecuse cel putin un an înfiorător de robie, departe de familie. Spre finele anilor 1890, Max şi soția lui, Dora, au 
fost exilați de pe pământurile lor natale ruse din cauza expulzării evreilor de acolo (pogromurile). Ca sot şi soţie, 
cei doi aveau să ajungă într-un final în Ottawa, Ontario, fără nici un sfant, unde şi-au întemeiat o familie cu opt 
băieți. 


Bunicul meu, Chuck, a fost cel de-al doilea copil dintre cei opt fraţi ai săi, născuţi în decursul a 25 de ani. Tatăl lor 
era un adept al disciplinei stricte şi urma zicala „bătaia e ruptă din rai“. După standardele zilelor noastre, metoda 
lui de disciplină ar putea fi considerată cu uşurinţă extrem de abuzivă. Max părea mai preocupat să-şi urmărească 
visurile, încercând să valorifice diverse planuri de îmbogățire rapidă în loc să aibă o slujbă stabilă. Dorul lui de 
ducă neîmplinit a contribuit la sărăcia în care i-a trăit familia. Mărimea familiei, asociată cu problemele lor 
financiare, a făcut ca fiecare dintre cei opt băieți să muncească pe la colțurile străzilor din Ottawa, vânzând ziare. 


Într-un interviu înregistrat, bunicul meu povestea despre natura stresanta, solicitanta si dificilă a copilăriei sale: 


In fiecare vară, toți cei opt băieţi erau nevoiţi să se radă în cap din motive de sănătate. Nu îndrăzneam să ne 
opunem, pentru că dacă am fi făcut-o ne-am fi trezit cu un dos de palmă. Și credeam că așa trebuie să stea 
lucrurile. Asta-i motivul pentru care suntem nişte părinţi, bunici şi cetățeni destoinici, mulțumită părinţilor nostri. 


Nici nu invatasem bine că doi şi cu doi fac patru când am ajuns pe stradă vânzând ziare. Înainte să înceapă orele de 
curs, dădeam fuga să ridic ziarele ca să fiu primul pe teren. Înainte de şcoala ebraică, alergam iarăşi ca să vând 
ediția de seară şi să nu ratez nimic. După aceea, mergeam din nou şi vindeam şi mai multe ziare. Faceam asta până 
la orele 7 sau 8 ale serii. Și apoi, când făceam pauză de vândut ziare, lustruiam pantofi pentru unchiul meu în 
Union Station. După care mă întorceam acasă ca să-mi fac lecţiile. N-am avut niciodată habar ce înseamnă 
copilăria; trebuia să câştigăm bani pentru familie şi să îngrijim numărul de copii din ce în ce mai mare, iar lucrurile 
au rămas aşa până am plecat din Ottawa la Chicago, la vârsta de 16 ani şi jumătate [la scurtă vreme după moartea 
tatălui său]. 


În concordanță cu vremurile şi cultura evreilor ruși în care a crescut, Dora avea foarte puţină influenţă sau putere 
în privinţa deciziilor majore ale familiei. Cu toate astea, şi-a pus toată energia în îngrijirea soțului si a celor opt 
copii. Bunicul Chuck îşi descria cu afecțiune mama drept o apărătoare neobosită a celor mici — şi-a dedicat viata 
pentru a-i transforma în nişte oameni mai buni. Toţi băieţii o iubeau şi o venerau. 


Dora şi copiii ei au suferit nespus din cauza dorinţei niciodată împlinite a lui Max de a vâna oportunităţi de slujbe 
care, spera el, ar fi putut să îi scoată familia din sărăcie, oferindu-le o viaţă confortabilă. Cea mai mare lovitură 
pentru familie a fost moartea timpurie a lui Max, care i-a lăsat fără un venit stabil. Această criză financiară l-a 
constrâns pe Chuck, în vârstă de 16 ani, să renunţe la liceu şi să se alăture fraţilor săi mai mari din Chicago, unde 
putea să câştige bani pentru a-şi întreţine familia rămasă în Canada. În ciuda şanselor extrem de mici, Dora a fost 
în stare să adune toate resursele pe care le-a avut la dispoziţie pentru a-şi crește copiii. Băieţii au adorat-o şi au 
considerat-o eroul lor personal. 


Mama narcisista a mamei mele — Lillian 


Cunosc foarte puţine lucruri despre copilăria lui Lillian, bunica mea maternă, cu excepţia faptului că a fost cea mai 
mare dintre şase frați. Tatăl ei, Sam, şi mama, Etta, erau evrei lituanieni, născuţi în New York. Sam a fost un 
măcelar de succes, iar Etta a fost casnică. Sam a murit de infarct când Lil avea 28 de ani. Îmi amintesc că auzeam 
povești despre lipsa de sensibilitate, răceala şi exigenta bunicii Lil. E firesc să presupun, aşa cum o fac în cazul 


majorităţii pacienţilor mei care sunt codependenti sau narcisisti patologici, că unul dintre părinţi a fost 
codependent, iar celălalt narcisist. Aparent, în situaţia de fata, Etta era personalitatea dominantă care a fost, înainte 
de toate, responsabilă pentru trauma lui Lil. 


De fiecare dată când Lil cădea, era de aşteptat ca fragilul meu bunic, care era cu şapte ani mai bătrân, să îi ridice 
trupul supraponderal de la pământ. Avea tendinţa de a evita cadrul de mers pentru că nu dorea să pară bătrână. 
Refuzul ei de a-şi accepta îmbătrânirea era limpede prin insistența cu care susținea că are părul blond, când de fapt 
era alb ca zăpada. 


În momentul în care Lil ajunsese la 78 de ani, iar Chuck la 85, bătrânul era epuizat, fizic si emotional. Mi se rupea 
inima să văd cum bunica, pe care o iubeam nespus, îi făcea rău neajutoratului meu bunic. La un moment dat, cu 
vreun an înainte să moară, într-o manieră care nu-l caracteriza deloc, şi-a împărtăşit disperarea legată de nevoile şi 
aşteptările necontenite ale lui Lil. Mi-a spus că dacă nu se acționează rapid, felul în care se poartă Lil „o să-l 
omoare“. O asemenea rugăminte disperată era tulburătoare din cauza posturii în care mă punea si a faptului că 
bunicul Chuck era, în mod normal, un bărbat extrem de reținut, care împărtășea rareori vreun sentiment negativ 
față de cineva anume. Eram pur si simplu prea tânăr, prea lipsit de experienţă si prea codependent eu însumi ca să 
îi ofer un sfat sau o soluţie utilă. 


Şase luni mai târziu, în seara zilei mele de naştere, Chuck a înfuriat-o pe Lil, plângându-se de egoismul ei din ce în 
ce mai mare. În noaptea respectivă, Chuck a suferit un accident vascular cerebral fatal. Până când să devină 
infirmă din cauza bolii Alzheimer, Lil a oferit oricui era dispus s-o asculte un sfat înțelept: nu te culca niciodată 
nervos din cauza celui drag, deoarece, dacă moare, o să te simţi vinovat pentru tot restul vieții. Nedezmintindu-se 
de narcisismul ei, transformase accidentul vascular cerebral al soțului într-o discuţie care n-avea legătură decât cu 
ea. 


Trauma de atașament a mamei mele 


Chuck a fost un sot si un tata codependent cu spirit de sacrificiu, devotat şi muncitor. Deşi a iubit-o nespus pe 
mama, faptul că nu a fost îngrijit în copilărie şi propria sa traumă de ataşament au reprezentat o garanţie că, în 
clipa în care va deveni părinte, va fi incapabil să manifeste sau să comunice orice fel de afecţiune pe care aceasta 
să o simtă. Ca adult, pot să-mi amintesc numeroase ocazii în care l-am strâns în braţe pe bunicul Chuck, iar trupul 
lui era teapan ca o scândură. Desi întindea braţul din reflex pentru a-mi strânge mâna barbateste şi nedemonstrativ, 
răspundea fără tragere de inimă la deschiderea mea afectuoasă, simțindu-se in mod limpede inconfortabil din cauza 
contactului fizic. 


Nu cunosc multe lucruri despre relația mamei cu mama ei, cu excepția evidentei depărtări emoţionale dintre ele si 
a neputinței bunicii Lil de a fi empatică sau sensibilă emotional cu ea. Faptul că avea o mamă exigentă si narcisista 
care credea că i se cuvine totul şi un tată codependent, invizibil, servil, „un om pe cinste“, a plantat în mod clar 
seminţele traumei ei de ataşament. Asemenea tatălui, avea să devină o codependentă altruistă, evitând intimitatea 
emoţională si savurând oportunităţile de a-i ajuta pe cei aflaţi la nevoie. În plus, își va imita tatăl, devenind 

o persoană invizibilă. 


Din cauza firii impregnate de pudoare, aproape misterioasă a mamei mele, sinele ei emoțional a rămas necunoscut 
pentru toţi cei care i-au facut parte din viata. Din păcate, acest lucru le-a convenit mamei ei, soţului şi copiilor ei, 
care au fost manipulati să acorde mai mult interes şi să-l favorizeze pe tată în detrimentul ei. Din frânturile de 
emoţii veridice şi din poveştile triste pe care mama mi le-a împărtăşit, pot să spun cu certitudine că a fost un copil 
şi un adolescent foarte singuratic, care a trăit într-un cămin strict şi auster, lipsit de afecţiune si de atenţie pozitivă 
necondiționată. 


Presupun că motivul pentru care a fost de acord să se mărite cu tata la 18 ani a fost influenţat de faptul că nu avea 
aproape deloc respect de sine, încredere sau sentimentul că merita să fie iubită. Perioada din viata mamei în care a 
visat să evadeze din existenţa ei retrasă şi nefericită a coincis cu cea în care tatăl meu a început să-şi caute 


o nevastă-trofeu care să-i aducă urmaşi. Nesigurantele şi respectul scăzut de sine au transformat-o în momeala 
codependentă perfectă pentru tatăl meu narcisist, autoritar şi manipulator. Şase luni mai târziu, după o perioadă de 
curtare intensă, s-au căsătorit. După un an s-a născut sora mea, Ellen. 


Familia care n-a putut alunga durerea 


Din cauza nesigurantelor adânc înrădăcinate ale mamei mele, a dependentelor (jocuri de noroc şi mâncare) şi a 
secretelor emoţionale de multă vreme îngropate, bănuiesc că a experimentat rareori un sentiment deplin al fericirii 
sau al libertăţii emoţionale. Asemenea altor codependenti, şi-a investit toate speranţele şi visele din copilărie în 
persoana cu care s-a hotărât să se căsătorească. Din nefericire pentru mama mea, „trifoiul norocos cu patru foi“ a 
fost tatăl meu narcisist patologic. Astfel, n-a găsit niciodată o persoană care să o despovăreze de ruşinea, ura de 
sine şi singurătatea pe care le purta în secret în sufletul ei. 


Aşadar, primul copil al părinților mei, Ellen, a fost născută de o mamă codependentă de 19 ani singuratică, 
atrofiată emoţional şi groaznic de nesigură şi de un tată de 29 de ani narcisist patologic şi egocentric. Tata ştia cu 
exactitate ce isi dorea să fie primul său copil — şi nu era vorba despre o fetiță. Când doctorii l-au anunţat despre 
naşterea fiicei lui, a reacţionat sceptic şi afişând o dezamăgire fatisa. Prima oară când a văzut-o a insistat să i se 
scoată scutecele, trăgând speranţa că se va dovedi că doctorii s-au înşelat. Cred cu tărie că șocul de a fi măritată cu 
un narcisist, chinurile sarcinii şi ale nașterii, dezamăgirea necenzurată a soţului legată de faptul că nu îi dăruise un 
fiu şi aspra realitate a posturii de părinte al unui nou-născut au împins-o pe mama şi mai adânc în întunecatul ei 
univers privat de solitudine şi ruşine. Un an şi jumătate mai târziu, spre marea încântare a tatălui meu, următorul 
bebeluş, adică eu, avea un penis. 


Dorinţa tatălui meu de a fi genul de părinte pe care l-a visat mereu nu se putea măsura cu forțele subconstiente 
disfunctionale create de trauma lui de ataşament din copilărie. Ca adult, mai ales ca sot şi ca tată, nu s-a putut 
ridica nicicând deasupra instinctului său primar de a face ca toate lucrurile să fie legate de el, împărțind cu taraita 
şi într-o manieră condiționată ratii firave de atenţie, laudă si „dragoste“ celor despre care proclama că-i pasă. Până 
la urmă, soţia şi copiii lui nu erau nimic altceva decât nişte obiecte pentru care simţea, din când în când, afecțiune 
şi fata de care avea un sentiment de conexiune. Nu ştia cum si nu era interesat în mod intrinsec să formeze 

o legătură emoțională cu cineva, nici măcar cu soţia şi cu copiii lui. 


Lumea tainică a ruginii, a respectului scăzut de sine si a neputinței totale a mamei mele s-a tălmăcit prin faptul că 
n-a ştiut cum să creeze o legătură cu copiii ei, chiar dacă îşi dorea cu adevărat acest lucru. Aş putea să scriu cu 
uşurinţă un întreg capitol, dacă nu mai multe, în care să detaliez nenumărate clipe minunate din viata în care mama 
mi-a fost alături când aveam nevoie de ea mai mult ca oricând. În pofida acestor amintiri preţioase, puţine sunt cele 
în care apar momente de apropiere şi de atenție emoţională. Asemenea tatălui ei, ne-a îngrijit cu devotament şi ne- 
am putut baza pe ea, dar i-a lipsit capacitatea de a transmite căldură si tandrete. 


Cea mai evidentă exemplificare a codependentei mamei mele se referă la perioada în care era pe moarte din cauza 
cancerului. Chiar si când zilele ei pe pământ se imputinau, a rămas concentrată asupra nevoilor tuturor celorlalți şi 
le-a ignorat pe-ale ei. În ciuda durerii şi a suferinţei, precum şi a conştientizării faptului că avea clipele numărate, a 
fost foarte putin preocupată să-şi pună viata emoțională şi personală în ordine. A părut mai degrabă să se afle într-o 
misiune de pregătire a tatălui meu dependent şi neajutorat cronic pentru o viata fără ea. N-o să uit niciodată vizitele 
pe care i le făceam la spital, unde era internată din cauza subnutritiei şi deshidratării provocate de chimioterapie. 
Avea în poală nenumărate cataloage cu mostre de covor, mâncarea fiind împinsă într-o parte. Când am rugat-o să le 
lase din mână şi să se hrănească — să-l lase pe tata sau pe altcineva să-şi facă griji în privinţa casei — mi-a aruncat 

o privire iritată de „habar n-ai despre ce vorbeşti“. Mi-a spus cu emfază că „n-am de gând să-l las pe taică-tu“ într- 
o casă dărăpănată. Stiind că avea nevoie de asta, i-am făcut fără tragere de inimă pe plac în goana ei codependentă 
după covorul perfect, cu fir de lungime medie, rezistent la pătare şi splendid colorat care să-l „mulțumească“ pe 
tata. 


De fiecare dată când eu sau frații mei o întrebam cum se simte, mama evita răspunsul si se interesa dacă „îl vizitaţi 
pe tatăl vostru“ şi dacă avem grijă de el. De asemenea, întreba despre iubiții ei căţei, ştiind că era putin probabil ca 
tata să îi îngrijească cum se cuvine. Când cineva o întreba dacă dorește ceva, insista cu fermitate să nu i se aducă 
nimic. Dacă nu putea să convingă altfel persoana respectivă, stăruia asupra unui coş cu fructe, ştiind că asistentelor 
sau personalului medical le-ar plăcea. Mi-a mărturisit la un moment dat convingerea că, dacă le oferă asistentelor 
mici atentii, vor avea mai bine grijă de ea. 


Cel mai trist exemplu pe care mi-l pot aminti este acela în care logodnica mea, Korrel, şi cu mine i-am cerut 
permisiunea de a organiza o ceremonie nuptiala restrânsă în salonul ei de spital. Ştiind că nu va trai până la nunta 
noastră din decembrie, am dorit să impartasim momentul nostru deosebit cu ea. Deloc surprinzător, a refuzat cu 
fermitate, afirmând că ar fi „egoist“ din partea ei să ne răpească ziua noastră specială. N-am putut să-i spunem 
nimic care să-i influenţeze decizia. 


Cancerul mamei a scos la iveală şi cea mai urâtă latură a narcisismului patologic al tatălui meu. A refuzat adeseori 
să o viziteze la spital, deoarece îl făcea să se simtă deprimat şi stânjenit. I-a fost imposibil să stea lângă ea şi să îi 
aline suferinţa chiar şi când îşi dădea duhul acasă. Când vorbea cu copiii despre iminenta ei moarte, subiectul era 
aproape întotdeauna legat de teama lui de viitor şi de singurătatea care-l îngrozea. Mai mult decât atât, s-a înscris 
pe un site matrimonial încă dinainte ca ea să moară, ca să-şi poată găsi o femeie de treabă care să-l îngrijească. 


Fantoma dusmaniei din familia tatălui meu 


Se cunosc puţine lucruri despre relaţia bunicii Molly cu fraţii ei. Am crescut ştiind că nu vorbise cu cele două 
surori ale ei de la dispariţia mamei lor. După cum spunea tata, una dintre surori încasase polita de asigurare de 200 
de dolari a mamei lor şi nu impartise banii cu ceilalţi. O altă soră i-a luat partea acesteia, iar ceilalți au acuzat-o că 
ar fi furat banii. De-abia când bunica ajunsese la 88 de ani şi murea de cancer i s-au adunat toţi fraţii în aceeași 
încăpere. Camera cu pricina se întâmpla să fie salonul ei din spital, unde avea să piară cinci zile mai târziu. 


Disfunctionalitatea familiei lui Molly a avut un impact semnificativ asupra familiei mele, mai ales asupra mea si a 
fraţilor mei. Nu doar că am fost lipsiţi de verisori, matusi şi unchi din cauză că am avut doi părinți care nu erau 
decât nişte copii, dar am crescut fără să cunoaștem nici una dintre rudele tatălui meu. Frații mei n-au avut aproape 
nici un fel de legătură cu verisorii din partea mamei, căci majoritatea locuiau în Canada. Astfel, dusmania din 
neamul tatălui meu a avut un rol esenţial în izolarea nucleului familiei mele pe propria insulă de relații familiale. 


Rudele mele apropiate au primit o vizită din partea „fantomei duşmăniei familiale“ a tatălui meu, care şi-a făcut 
apariția atunci când mama murea din cauza cancerului. Cu o lună înainte de dispariţia ei, a început să-şi împartă 
lucrurile de pret fiecăruia dintre copii. Chiar înainte să îmi transmită care îi sunt ultimele dorinţe, cancerul i s-a 
extins la creier, făcând-o incapabilă să mai comunice. Când l-am informat pe tata despre lucrurile pe care mi le 
destinase anterior mama, a negat cu vehementa că îmi făcuse asemenea promisiuni şi a refuzat să mi le dea. Aveam 
să aflu ulterior că uneltise cu frații mei să-şi împartă bijuteriile, excluzându-mă in mod deliberat. 


Protestele mele n-au avut nici un rezultat, căci tata şi fraţii mei formaseră o coaliție strâns unită care m-a 
împiedicat să obțin ceva din moştenirea de familie a mamei mele. Nu doar că au mințit în privinţa complicitatii cu 
tata, dar şi-au ascuns şi darurile pe care le primiseră deja de la el. Ca să pună sare pe rană, au încercat să mă 
îmbrobodească să cred că am fost lipsit de darurile mamei din cauza furiei pe care mi-am manifestat-o la adresa 
tuturor. Acest lucru nu doar că a creat o schimbare catastrofală a relațiilor dintre noi, dar mi-a provocat şi o mare 
suferință emoţională. 


Detestabila „fantomă a duşmăniei familiale“ a reapărut încă o dată când tata era pe moarte, o perioadă în care 
relațiile din familie erau deja fisurate şi, din câte se pare, imposibil de reparat. De-a lungul lentei sale degradări 
fizice, fiecare frate a făcut presiuni pentru a obține obiectele de pret dorite. O dată în plus, tata a ajuns la înțelegeri 
ascunse cu fiecare copil pentru a nu divulga nimănui amănuntele afacerii, mai ales mie. Fireşte, m-am înfuriat şi 
m-am simţit şi mai părăsit şi mai rănit. 


Când i-am luat la întrebări pe tata şi pe fraţii mei, familia s-a regrupat imediat pentru a-mi combate protestele. 
Nimeni n-a fost sincer în privinţa naturii duplicitare a acţiunilor tatălui meu. Mai mult decât atât, şi-au justificat 
propriile acţiuni repetând ficţiunea incorectă a părintelui meu despre mine ca un „fiu rău“, care are toane şi care se 
poartă urât cu el, motive care l-au determinat să ia aceste decizii. Fără ca cineva să-şi dea seama, această pilulă a 
lui „Ross cel rău“ le fusese administrată pe furiș tuturor încă din copilărie. 


Ironia faptului că familia mea a format o alianță pentru a mă împiedica să obțin vreunul dintre obiectele de valoare 
ale tatălui şi mamei mele a fost că eu eram cel la care apelau mereu pentru a primi ajutor si alinare. Oricând apărea 
o criză sau o eroare de computer, mă căutau — copilul pe care se puteau baza cel mai mult, care era cel mai 
disponibil şi mai dornic să-i ajute. 


Picătura care a umplut paharul 


Proverbiala picătură care a umplut paharul a venit atunci când tata i-a lăsat moştenire cel mai apreciat şi mai 
valoros giuvaier unuia dintre nepoți. A fost o altă înțelegere care a rezultat de pe urma unuia dintre secretele 
coordonate cu meticulozitate ale tatălui meu. Problema nu era că n-ar fi meritat un asemenea cadou, căci este un 
tânăr minunat, ci că descoperirea întâmplătoare a acestui lucru s-a produs după ce am aflat despre un pact secret pe 
care tata îl făcuse cu fiecare dintre ceilalți trei copii ai săi pentru a mă exclude de la moştenirea oricăror bunuri ale 
sale sau ale maica-mii. 


Acest incident a fost momentul de răscruce pentru mine: cel în care, calm, fără să mă simt părăsit sau rănit 
emotional, am renunțat la neîmpărtăşita dorinţă de o viata întreagă de a avea o familie onestă, corectă şi 
responsabilă. Hotărând să pun capăt nesfarsitului ciclu de speranţe şi dezamăgiri, m-am forțat să accept adevărul 
despre ei: nu era cu putință să avem o relaţie sinceră şi să ne sprijinim reciproc şi acest lucru nu se va întâmpla 
niciodată. Atunci mi-am dat seama că aşteptările mele şi reacţiile față de ei erau în aceeași măsură o parte din 
problemă, ca tot ceea ce făceau sau nu făceau ei cu sau pentru mine. Faptul că doream ceva de la nişte oameni care 
nu aveau acel lucru pentru a mi-l putea oferi — şi nici nu mi l-ar fi dat dacă ar fi putut şi ar fi fost motivaţi să facă 
asta — a fost o revelaţie care mi-a schimbat viata. Acceptand „dansul“ relației antagonice din familie, fără să ma 
mai înghiontesc pentru a fi cel care îl conduce, mi-am pierdut dorința de a mai „dansa“. 


Conştientizarea acestor lucruri mi-a permis să accept realitatea tristă, dar adevărată din familia mea. De asemenea, 
m-a ajutat să înțeleg pe deplin adevărul dificil, dar important că era mai bine pentru mine să nu am relaţii de 
familie decât să încerc să leg nişte relaţii care, cel mai probabil, mă vor dezamăgi şi mă vor răni. Paradoxal, mă 
simt acum mai relaxat, mai prezent şi mai intelegator când mă aflu în preajma familiei mele. „Acceptă, tolerează şi 
stabileşte limite“ a devenit mantra mea silentioasa, dar puternică, care îmi protejează sănătatea mintală. Și asta e 
povestea felului în care am fost în stare să îmi iau rămas-bun de la „fantoma duşmăniei din familia mea“. 


Copilăria mea singuratică 


Am fost un copil extrem de singuratic, tachinat şi hărțuit de majoritatea camarazilor mei. Sensibilitatea, 
nesiguranța şi teama de a fi agresat m-au transformat în cea mai facilă ţintă cu putinţă. Nu doar că am fost 
considerat unul dintre cei mai nepopulari puști din clasă, dar am fost invizibil pentru majoritatea celor din jur, 
inclusiv pentru profesori. Am suportat porecla „Mucosul“ vreme de opt ani umilitori şi am fost tratat ca un 
proscris. Mi-am petrecut întreaga copilărie, inclusiv cea mai mare parte a adolescenței, tânjind să fiu acceptat şi să 
am prieteni. Am simțit adeseori că unii dintre amicii mei erau nevoiţi să se joace sau să-şi petreacă timpul 
împreună cu mine în secret; dacă ceilalți ar fi aflat de legătura lor cu „Mucosul“, ar fi existat consecințe 
dezastruoase în privinţa statutului lor social. Una peste alta, copilăria mea a fost o perioadă foarte întunecată şi 
izolată, în care n-am avut habar decât despre ce era greşit la mine, nicidecum despre calităţile mele inerente. 


De când tin minte, am jinduit şi de multe ori m-am luptat pentru atenţia tatălui meu. În primii 12 ani de viaţă, am 
fost „lumina ochilor lui“. Fiind copilul preferat, am primit mai multă afecţiune şi atenţie din partea lui decât restul 
familiei, dar au fost cu greu câştigate şi niciodată îndeajuns de intense pentru a combate celelalte forte psihologice 
mai întunecate si mai perfide care m-au măcinat în alte aspecte ale vieții. Statutul de copil-favorit nu m-a putut 
salva de nefericirea cronică, de ura de sine si de singurătatea pe care le purtam în mine. 


Singura ipostază în care mă simţeam demn de a fi iubit şi important era când tata îmi acorda atenţie. Toţi copiii lui 
s-au luptat pentru fărâmele de afecţiune si de interes pe care el le-a împărțit cu zgarcenie. Reacţiile mele fata de 
dragostea lui condiţionată au fluctuat de la fericire extatică, atunci când aveam parte de ea, la ruşine profundă, 
când nu se întâmpla acest lucru. În mare parte din copilăria mea, am fost prins în capcana unei „roţi de hamster“ 
metaforice, în care am alergat cu furie spre ceea ce doream si aveam nevoie, epuizându-mă mereu înainte să ajung 
vreodată la destinaţia mea nedefinită. 


Asemenea restului familiei, problemele mele psihologice timpurii au acţionat în beneficiul tatălui meu. 
Nesigurantele, absenţa prietenilor şi lipsa respectului de sine, precum şi dependenţa totală de statutul de copil 
„favorit“ m-au menţinut într-o căutare constantă a validării si atenţiei lui. La rândul lui, acest lucru a garantat 

o alimentare previzibilă şi neîntreruptă cu combustibil pentru „rezervorul“ lui narcisist, perpetuu golit. Pe lângă 
faptul că îi lipsea interesul veritabil fata de mine ca persoană si fata de modul în care mă simţeam, şi-a manifestat 
rareori interesul fata de oricare dintre activităţile mele. Pentru a-l determina să facem ceva ce-mi plăcea, cum ar fi 
să ne jucăm cu mingea, eram nevoit să mă milogesc şi să-l implor, modelându-mi personalitatea pentru a mă 
adapta personalităţii lui. Ştiam intuitiv că, dacă as fi dat glas furiei şi resentimentului care mi se înfiripau, as fi 
căzut în dizgrație si as fi fost înlocuit de fratele meu mai mic, care era pregătit să devină următorul „apendice 
narcisist““ care să-i stimuleze egoul. 


Pe la vârsta de 13 ani, graţie pubertatii, rolul meu de „fiu perfect al lui tata“ s-a încheiat definitiv. Dispariţia 
strălucitoarei sale imagini de „tată perfect“ — şi încheierea abruptă a atenţiei şi interesului lui — m-a lăsat fierbând 
de furie, simtindu-ma părăsit şi prins într-o luptă încurcată pentru putere şi control. Firea mea sensibilă şi reactivă 
şi credinţa în dreptate şi sinceritate m-au făcut să-mi confrunt tatăl în privinţa felului injust şi autoritar în care se 
purta cu mine. Deloc deosebit de alti narcisisti patologici, a fost extrem de ofensat de acțiunile mele şi m-a 
pedepsit pentru tentativele neobrăzate de a-l face să se simtă prost. Decăderea din postura de copil favorit în cea de 
cel mai putin favorit a avut un impact grav asupra sănătăţii mele mentale deja suferinde, precum şi asupra şanselor 
mele viitoare de a fi un adult fericit, sigur şi care se iubește pe sine. 


De îndată şi, se pare, peste noapte, sentimentele mele de venerație si de apreciere pentru tata s-au preschimbat în 
resentiment si dispreţ. Punându-i fățiș si arogant la îndoială autoritatea şi metodele de pedepsire, am atatat flăcările 
care aveau să învăluie numaidecât relaţia dintre noi. În familiile normale sau moderat sănătoase, contestarea 
autorităţii parentale şi acuzaţiile aduse tatălui de către un adolescent că ar fi nedrept sunt utile. Cu toate astea, 
narcisismul patologic al tatălui meu a distrus visul unui băiat că ar fi îndeajuns de bun pentru a fi adorat de 
părintele lui. 


Inlocuit de o altă sursă de provizii narcisiste 


Tata şi-a provocat întotdeauna copiii să se lupte pentru atenţia şi laudele lui. A creat în mod activ controverse şi 
conflicte pentru ca unii dintre ei, dacă nu toți, să fie furioși şi plini de resentimente fata de ceilalți. Mai rău decât 
atât, a diseminat periodic informaţii negative şi adeseori inexacte despre oricare dintre noi pentru a putea să 
stârnească mânia, neîncrederea şi resentimentele în rândul membrilor familiei. Chiar şi mai deranjantă era bucuria 
pe care părea să o resimtă urmărind dezvoltarea unui conflict. 


Când am intrat „în dizgrație“, sora mea, Ellen, nu era o inlocuitoare ideală, căci renuntase să mai încerce să capete 
atenţia pozitivă a tatălui meu încă din perioada primilor ani de viata. Era fie invizibilă pentru el, fie blocată în 
propriul ciclu negativ de căutare a atenţiei. „Moştenitorul legal“ era cel de-al treilea copil, fratele meu mai mic (al 
patrulea copil nu se născuse încă). Acest băiețel, fostul proscris, a profitat de sansa de a se ferchezui în costumul 


„copilului favorit“, fiind pregătit pentru a satisface nevoia tatălui de atenție şi de provizii narcisiste. Pentru el a fost 
o tranziţie ideală, deoarece până în acea clipă a vieții sale fusese uitat, lipsit de importanţă şi complet nevăzut de 
tata. Fără să-şi dea seama vreodată, al treilea copil al tatălui meu a fost transformat într-o persoană care nu doar că 
avea să-l facă pe tata să se simtă bine în pielea lui, dar care s-a înstrăinat în acelaşi timp de restul fraților săi şi de 
mamă. 


Pentru a-şi consolida noul aliat, tata i-a otrăvit mintea cu o poveste falsă despre noi — sora, fratele şi mama lui. 
Fără să aibă habar, fratele meu a devenit o marionetă ale cărei „sfori“ au fost manipulate cu migală pentru a ajunge 
să fie locotenentul, minievaluatorul şi informatorul tatălui meu. Acest copil, care de-abia împlinise 11 ani, a sorbit 
prosteste „sucul răcoritor“ care i se oferea, deoarece îl făcea să se simtă special si important, experienţe de care 
anterior fusese lipsit. 


Faptul că a fost programat să se întoarcă împotriva mea mi-a alimentat furia şi supărarea, ceea ce m-a făcut să 
devin agresorul. Toate exteriorizările — tiradele mânioase împotriva tatălui, intimidarea fratelui meu, abuzul de 
droguri — aveau să folosească drept dovadă pentru fratele meu că declarațiile negative ale tatălui despre mine erau 
adevărate. Într-adevăr, eram prins în capcană: cu cât tata isi provoca mai mult copilul să mă judece, să mă 
antipatizeze şi să-i dea informaţii despre mine, cu atât ripostam mai feroce împotriva lui. Comportamentul 
îngrozitor al tatălui meu cu copiii lui nu numai că a distrus permanent relaţia dintre noi, dar l-a privat pe fratele 
meu mai mic de orice şansă de a forma o relaţie cu mama. 


În momentul în care s-a născut cel mai mic frate, ambii mei părinţi aproape că ajunseseră în pragul falimentului 
emoțional total. Cum tata rămăsese rătăcit în universul lui narcisist, mama a început o căutare frenetică a identităţii 
şi a sensului, ceea ce a motivat-o să pună bazele unei afaceri proprii şi să se convertească la creştinism. Tata ne-a 
înveninat în continuare minţile împotriva mamei, implantându-ne ideea că „mama ne-a părăsit“ şi că „mama ne-a 
umilit“. „Doza“ sporită de „otravă mentală“ ne-a întors minţile maleabile şi vulnerabile împotriva singurului 
părinte care ne-ar fi putut furniza orice formă de dragoste părintească. Îmbrobodelile neîncetate ale tatălui 
meu***** au reprezentat o faptă abjectă, care avea să cauzeze predarea ştafetei unei alte generaţii. 


În ciuda faptului că mama l-a convins pe tata să facă un al patrulea copil ca să existe o persoană care să aibă nevoie 
de ea şi să o dorească, nici ea şi nici tata nu mai posedau îndeajuns timp emotional si personal în viețile lor pentru 
acest copil. Născut la opt ani după mine, cel mai mic frate al meu s-a trezit crescând într-un mediu familial foarte 
diferit de cel al celorlalți copii. Nu doar că frații cei mari (sora mea şi cu mine) au plecat de-acasă în momentul în 
care el împlinise zece ani, dar singurul frate rămas, cu şase ani mai mare ca el, fusese manipulat să creadă că avea 
drepturi şi responsabilități de părinte pentru a-şi învăţa fratiorul „ce e bine si ce e rău“. Acest frate a primit libertate 
deplină de acțiune pentru a recurge la o formă distructivă de activitate politieneasca juvenilă, asigurându-se că 
fratele lui îi respectă regulile. „Bebeluşul“ familiei a fost supus unei forme vătămătoare de neglijare emoțională si 
relationala, cu consecinţe care, ulterior, i-au afectat viata. 


Tata, manipulatorul şi maestrul papusar 


Tata, Marele Maestru Papusar, a izbutit să pună la cale distrugerea relaţiilor dintre membrii familiei manipulându- 
şi fiul cel mare. Manipularea prin distorsiune apare atunci când o persoană este făcută să-și pună la îndoială 
sănătatea prin manipulare psihologică. (O să vă împărtăşesc mai multe lucruri despre daunele provocate de acest 
tip de manipulare în capitolele 8 şi 11). Mă întreb uneori dacă tatălui meu i-a plăcut cu adevărat să mă facă „să pic 
de fraier“ pentru a dovedi familiei sale si, din nefericire, mie însumi validitatea ficţiunii sale distorsionate. Până la 
urmă, singurul lucru care a contat vreodată pentru el a fost să se bucure de o atenţie constantă și sigură, evitând 
orice responsabilitate pentru răul pe care l-a provocat. 


Tata a recunoscut cu cinci zile înainte să moară că ficțiunea manipulatoare în privința mea, pe care o implantase 
mestesugit în mintea tuturor copiilor săi, era eronată; acela a fost momentul în care am primit cel mai frumos 
compliment pe care mi l-a făcut vreodată. Când aveam grijă de el la domiciliu, i-a spus surorii mele: ,,Asculta-ma, 
m-am înșelat în legătură cu Rossy, chiar e un om de treabă şi un fiu nemaipomenit“. În mod bizar, sora mea a 


crezut că ar trebui să fiu fericit pentru un asemenea „compliment“. Mi-am permis să mă simt prost timp de zece 
minute şi apoi am trecut mai departe ca şi cum n-ar fi fost nimic nou sub soare. E păcat că abia cu câteva zile 
înainte să moară a putut să le sugereze celorlalţi copii că fiul lui cel mare este un tip cumsecade. 


Mama, cea mai drăguță persoană pe care n-am cunoscut-o niciodată 


Nimeni n-a trebuit să se lupte vreodată pentru dragostea sau atenţia mamei mele. Pur şi simplu, ea nu dorea acest 
lucru. Fiind atât de detașată emotional si urându-se pe sine atât de mult, mama avea personalitatea perfectă pentru 
tata. A fost o victimă de lungă durată a tentativelor lui de a ne otrăvi minţile în privința imperfectiunilor şi 
problemelor ei. Pentru a-şi consolida şi menţine poziţia de putere şi venerație în familie, a fost nevoie să ne 
transforme în aliaţii lui şi în inamicii mamei noastre. Ne-a încurajat constant să ne umilim mama, criticându-i 
aspectul fizic şi problemele cu greutatea; tata sau câte unul dintre copii o numeau adeseori „grăsana“ sau „Mikki 
Moose“. Un exemplu si mai tulburător de minimalizare a importanței ei si de triangulare a fost când tata şi-a 
întrebat fiecare copil cu cine ar vrea să trăiască dacă ei ar divorța. Deoarece toți copiii fuseseră manipulati să alerge 
după dragostea şi atenția tatălui şi să nu-şi pretuiasca sau aprecieze mama, l-au ales in mod firesc si fățiș pe el. Am 
fost singurul care şi-a declarat preferința pentru mama, mai degrabă un vot din compasiune decât o alegere reală (şi 
eu eram manipulat). Nu era opţiunea mea propriu-zisă, dar mi-era milă de ea. 


Simţul deformat al loialității, nesigurantele generalizate şi teama de a fi singură a mamei mele — în esenţă, 
codependenta ei — au impiedicat-o să divorțeze de tata. Chiar si după ce tata a scos la iveală două idile 
extraconjugale, ea a rămas de partea lui. Fără ştirea ei, tata a avut în realitate numeroase aventuri cu alte femei. 
Mereu mă întreb ce ar fi făcut dacă ar fi aflat ceea ce mi-a povestit tata cu câteva zile înainte să moară. Mi-a 
împărtăşit că avusese mult mai multe amante decât recunoscuse initial, inclusiv una dintre cele mai apropiate 
amice ale mamei. 


Colac peste pupăză, atenția devotată cu care mama a tratat depresia clinică severă a lui tata (de peste 15 ani) a 
afundat-o în rolul de îngrijitoare a unei persoane care, din cauza narcisismului şi depresiei, s-a comportat ca un 
băieţel îndărătnic în vârstă de şapte ani. Probabil că ultimul deceniu al vieții ei a fost cel mai dificil. Era total 
copleşită de dependenţa istovitoare a tatălui de ea pentru a-i tine companie, căci avea foarte puţini prieteni. În acea 
perioadă, a devenit dependent de medicamente şi s-a purtat asemenea oricărui alt drogat necinstit, manipulator şi 
irațional. Sacrificiile şi costurile emoţionale ale codependentei ei trebuie să fi fost pe măsura experienţei tatălui ei, 
Chuck, cu mama ei, Lil. 


Învăluită în invizibilitate, s-a străduit din răsputeri să fie un părinte exceptional. În pofida generozitatii cu timpul 
pe care ni l-a oferit şi a încercărilor de a ne da tot ce aveam nevoie, n-am cunoscut-o niciodată cu adevărat si nici 
ea pe noi. Din cauza propriei ei traume de atașament, a codependentei aferente şi a unei tulburări de anxietate şi de 
deficit de atenție, n-am fost niciodată conştient de zbaterile ei personale şi emoţionale profund ascunse. La fel ca 
tatăl ei, a fost stoică şi discretă în privinţa suferinței personale. 


Mama a fost o femeie extraordinar de generoasă, acceptandu-si si iertandu-si toți copiii, mai ales pe mine. Având 
în vedere că am fost foarte asemănători, am avut o relaţie specială cu ea. Îmi spunea din când în când cât de 
mândră este de diversele realizări din viata mea. Îmi amintesc câteva conversații în care mi s-a confesat că se 
regăsea cel mai mult in mine, deoarece îmi urmam aceleaşi vise pe care le avusese si ea, fără să şi le împlinească. 
Ca alti codependenti, nu se iubea deloc pe sine şi îi era frică de eșec; acestea au devenit o barieră care a împiedicat- 
o să-şi îndeplinească obiectivele. Şi, fiind codependentă, n-a îndrăznit să dea vina pentru „eşecurile“ ei personale 
pe nimeni altcineva în afara ei însăşi. 


Din cauza triangulării puse în practică de tata şi a otrăvirii mintilor noastre, mama a fost mai legată de prietenele ei 
decât de copiii proprii. Tânjind după oameni care să aibă nevoie de ea si s-o iubească, a muncit din greu să fie 
prietena oricărei persoane ar fi avut acest noroc. Toată lumea a iubit-o pe mama. Toate prietenele ei au admirat-o 
pentru dragostea, grija şi sacrificiile ei. Asemenea tatălui ei codependent, Chuck, şi-ar fi „dat cămașa de pe ea“ ca 
să facă pe altcineva fericit. Este trist că toată lumea, cu excepţia copiilor şi soţului ei, au adorat-o pe mama. Copiii 


ei ar fi putut s-o facă — dacă n-ar fi fost supuşi influențelor opuse ale tatălui lor narcisist. Oricât de paradoxal ar 
putea să sune acest lucru, mama mea a fost cea mai drăguță persoană pe care n-am cunoscut-o niciodată. 


Cancerul în fază terminală care s-a extins rapid ne-a forțat să purtam conversații despre subiecte dificile şi 
înspăimântător de emotionante, pe care ar fi trebuit să le discutăm de multă vreme, dar pe care am fost incapabili şi 
prea fricosi să le initiem. Interacțiunea dintre firile noastre codependente a împiedicat o mamă si pe fiul ei să aibă 
vreodată o relaţie cum se cuvine. Dacă n-ar fi existat acțiunile egoiste şi intenţionat învrăjbitoare ale tatălui meu, aş 
fi fost capabil să o cunosc pe mama, iar ea pe mine. Până în ziua de azi simt regrete, amărăciune şi o anumită 
vinovăţie pentru felul în care s-a desfăşurat povestea noastră. Şi exact ăsta-i motivul pentru care i-am dedicat 
prima mea carte. 


La 17 ani am ajuns la limită 


Singurătatea, nesiguranța şi faptul că eram susceptibil să cad pradă acţiunilor vătămătoare ale altora m-au urmărit 
până în anii adolescenţei. La 14 ani, hartuirile intense, insultele şi umilintele publice se inrautatisera. Combinația 
de angoasa adolescentină normală, amestecată cu nepăsarea si rănile emoţionale suferite acasă m-au făcut să mă 
prăbuşesc într-o prăpastie adâncă a rusinii şi depresiei. În cele din urmă, aveam să descopăr calităţile anestezice ale 
marijuanei şi, ulterior, ale drogurilor mai tari, pe care mi le-am autoadministrat cu regularitate de la 15 ani. La 
jumătatea clasei a XI-a, când aveam 17 ani, îmi tratam singur tristețea, furia şi singurătatea cu doze periculoase de 
droguri. După o suspendare de trei luni pentru posesie si trafic de stupefiante, am început să fac exces de droguri 
într-un mod aproape sinucigaş. După ce au descoperit cantitățile uriașe de stimulente pe care le foloseam şi le 
vindeam, părinţii m-au internat într-un spital unde am urmat un program psihiatric de 90 de zile pentru adolescenți. 


Până în acel moment, n-aveam nici o idee despre comportamentele mele autodistructive si despre pericolele 
reprezentate de abuzul de droguri. După ce am fost spitalizat şi până la finele celei de-a treia săptămâni, am fost 
inflexibil în privinţa motivului pentru care recurgeam la droguri: ca să mă distrez şi să mă simt bine. Am făcut tot 
ce mi-a stat în putinţă să conving oamenii că nu există nici o logică în a fi spitalizat pentru că te distrezi şi te simţi 
bine. Dar cei care mi-au oferit tratament nu aveau să joace nici un rol în fabulatia pe care o născocisem. Au 
continuat să facă presiuni asupra mea pentru a recunoaşte motivele pentru care aveam nevoie constant să mă 
droghez, sinucigându-mă încetul cu încetul. 


Într-a patra săptămână de tratament, după multe şedinţe de terapie individuală şi de grup, care mi-au provocat 
conflicte si furie, am devenit deschis fata de ideea că, de fapt, poate chiar fug de ceva. O să-mi amintesc mereu 
clipa în care dr. Schwartz, psihiatrul meu, şi dr. Yapelli, psihoterapeutul meu, au dat buzna în grupul de terapie şi 
le-au spus colegilor de tratament că sunt un mincinos patologic şi că le arunc pe de-a-ntregul cu praf în ochi. Au 
avertizat grupul să nu creadă o iotă din ceea ce spuneam şi să nu se poarte blând cu mine până când nu spun 
întregul adevăr. După aceste declaraţii, au ieşit brusc din încăpere. M-au lăsat clocotind de furie din cauza 
minciunilor şi a modului injust în care îmi manipulaseră colegii. A fost o lovitură deosebit de puternică, căci 
întotdeauna mă considerasem o persoană onestă. 


Atunci a început să bolborosească ceva în mine, ceva care va duce la o revelaţie emoțională uimitoare: eram un 
băiat groaznic de trist, singuratic, care tânjea să fie acceptat şi iubit. Stimulat de această conştientizare, barajul 
suferinţei emoţionale (subconştiente) reprimate s-a deschis larg. În cele din urmă, aveam să recunosc cât de multă 
suferinţă simţeam si care era motivul pentru care aş fi făcut absolut orice ca să scap de ea. Am plâns mai tare ca 
niciodată şi pentru prima oară am trăit o senzație de linişte şi fericire interioară. Această experiență m-a îndemnat 
să scriu poemul următor, care exprima chinul şi suferinţa care nu-mi dăduseră pace întreaga viata. Textul, numit 
„Singurătate“, a servit drept fereastră înspre universul torturatului meu sine emotional. 


SINGURĂTATE 


Ross Rosenberg (1978) 


Singurătatea e un sentiment 

atat de greu de acceptat. 

Te va măcina o viata-ntreaga, 
indiferent cât de tare ai vrea să uiţi. 
Durerea ce-o provoacă e insuportabilă. 
Ah, dacă aţi şti ce suferință provoacă 
şi cât doare... 

Speri că cineva te va-ntelege, 


dar nimeni nu o face. 


Cer doar atât: 

un prieten, cineva căruia să-i pese, 

cineva care să iubească. 

Cineva care să-mi dea putere. 

Ah, câtă nevoie am de asta... 

De multe ori visele-mi sunt spulberate. 

Dar jur că dacă-mi vor fi vreodată împlinite, 


o să mă vedeţi întinzându-vă mâna. 


Sunt gata să trăiesc ceva 

după care-am tânjit atâta vreme. 
Dacă trebuie să mă lupt ca să scap 
de senzaţia asta îngrozitoare, 

sunt pregătit, 


aştept. 


Haide, doborati-ma, 


o să vedeți că mă ridic numaidecât în picioare. 


Si-o să mă lupt în continuare. 


Fioros şi hotărât va trebui să fiu. 


Ba chiar s-ar putea să mă vedeţi invinetit şi beteag, 


dar n-o să mă dau bătut niciodată. 


Tata-ma. 

Poate ca, 

poate ca daca vars destule lacrimi, 

o să mă uit şi-o să bag de seamă 

că poate, poate cineva va fi alături de mine. 
Cineva căruia să-i pese cu adevărat, 


Cineva care să ma-nteleaga. 


Cum mă-nflăcărează gândul ăsta, 
Chiar dacă sună ca un vis, 
dar dac-o fi un vis, vă rog, 


vă implor să nu mă treziti! 


Punctul de pornire 


Consider primul meu grup de terapie ca fiind „punctul de pornire“ al recuperării mele din codependenţă. În acel 
moment, am putut într-un sfârşit să-mi examinez zona emoțională fisurată, să-mi exprim sentimentele legate de ea 
şi să nu mai am nevoie de droguri ca să mă ascund de suferința pe care mi-o producea. Poate că cea mai uriașă 
reuşită a fost conştientizarea furiei profund înrădăcinate împotriva tatălui meu şi nevoii de a mă elibera de sub 
controlul dăunător pe care îl exercita asupra mea. Aveau să treacă alti 25 de ani până când am putut să disec in 
întregime cauzele reale ale traumei mele de atașament pentru care, în cea mai mare parte, el era responsabil. 
Totuşi, a fost un prim pas crucial! 


În aceeaşi măsură în care am subliniat limitele părinţilor mei, le sunt pentru totdeauna îndatorat pentru că mi-au 
oferit ajutorul specializat de care aveam nevoie; fără doar şi poate, mi-au salvat viata. De asemenea, acest lucru a 
avut un impact profund pozitiv asupra relaţiilor dintre noi. Datorită lor, am putut să fac primul şi cel mai important 
pas pentru a-mi înfrunta demonii emotionali si pentru a căuta o cale de a mă vindeca şi de a-mi recăpăta sănătatea 
mintală. În lipsa lor, n-aş fi fost în stare să fac față familiei în continuare distruse în care am trăit și să duc la 
îndeplinire un plan practic pentru a mă separa de disfunctionalitatea părinților mei. (Un an mai târziu, m-am înrolat 
în Armata SUA.) În plus şi, poate, cel mai important lucru, experienţa tratamentului spitalicesc m-a făcut să-mi 


descopăr talentul de a-i ajuta pe ceilalți. Acest lucru va culmina cu promisiunea pe care mi-am făcut-o şi pe care 
am respectat-o: să devin psihoterapeut pentru a-i ajuta pe cei care au trăit aceeași suferință emoțională prin care am 
trecut şi eu. 


Sensul acestui capitol 


Pentru ca cineva să poată cuprinde anvergura propriei sale codependente (sau narcisism, după caz), trebuie să 
examineze amănunțit experienţele de ataşament ale generațiilor trecute: părinţi, bunici, ba chiar străbunici. Părinții 
care îşi supun copiii abuzurilor care duc la traume de ataşament sunt, în ultimă instanță, responsabili pentru 
codependenta şi/sau narcisismul patologic al acestora. Chiar dacă cea mai mare parte din vinovăţie cade în 
spinarea părintelui narcisist, părintele codependent are şi el o parte din vină. Ar fi o evaluare injustă să reducem 
această problemă complicată la o dilemă de tipul părintele „bun“ şi cel „rău“. Ambii părinți se găsesc în aceeași 
echipă disfunctionala. Amândoi își pregătesc copiii pentru a transmite stafeta următoarei generaţii. 


Sper că, împărtăşindu-vă experiența familiei mele, veţi căpăta un cadru de referință si o înțelegere mai profundă a 
forțelor care v-au conturat trăsăturile codependente. Înţelegând direcţia ocolită, dar predictibilă prin care se 
inlantuiesc codependenta si narcisismul, le vom înţelege mai bine şi vom fi capabili să ne recuperăm în totalitate 
de pe urma lor. 


Subiect discutat în Capitolul 11 


Metafora care schimbă vieţi 


La 17 ani, am descoperit că am talent la scris poezii. Poemele mele timpurii m-au ajutat să scot la iveală 
sentimente adânc îngropate sau rar exprimate care, în ciuda faptului că erau invizibile, îmi făceau ravagii în viata. 
Încă de la o vârstă fragedă am aflat că acţiunea de a scrie, de a împărtăși lucruri si de a reflecta prin poezie mă 
ajută să desfac nodurile întortocheate ale suferinței mele psihologice. Utilizarea cuvintelor şi expresiilor 
descriptive şi evocatoare emoțional mi se părea magică, căci mă ajuta să îmi exprim gânduri şi sentimente despre 
care, până să le înşir pe hârtie, nici măcar n-aveam habar că există. Pe lângă impactul lor terapeutic asupra inimii 
mele rănite, poezia m-a ajutat să obțin o confirmare din partea celorlalţi, un lucru după care tanjeam. Până în acel 
moment al vietii, n-am fost conştient (nu mi s-a spus niciodată) de vreun talent particular pe care l-aş putea avea. 


În mod natural, înclinația mea de a folosi poezia drept metodă pentru vindecarea şi dezvoltarea mea emoţională 
mi-a preschimbat utilizarea specializată a limbajului simbolic descriptiv şi sugestiv emoţional. La începutul 
carierei, m-am îndreptat către forme de psihoterapie care scot la iveală traumele prin intermediul metaforelor şi 
alegoriilor. După cum era de aşteptat, aceste tehnici au fost eficiente în a-i ajuta pe pacienţii mei să capete acces 
(să rememoreze) amintiri traumatice reprimate sau suprimate. Mai mult decât atât, folosirea unor asemenea 
povestiri şi a limbajului simbolic au avut un rol esenţial în conştientizarea şi/sau soluţionarea traumei. 


De asemenea, iscusinta mea în a traduce fenomenele psihologice complicate prin cuvinte şi expresii simple, dar 
expresive şi simbolice a avut o valoare psihoeducationala. Acest lucru s-a văzut mai ales în cazul pacienților 
profund scufundati în negare, fie că era vorba de dependenţa, de obiceiurile distructive sau de trecutul lor 
traumatic. Aveam să descopăr că o metaforă formulată bine şi plasată corect în cadrul discuţiei poate face 

o persoană să treacă de la o postură rigidă de negare la o exprimare fluidă a emoţiilor la care înainte nu s-ar fi 
gândit şi pe care n-ar fi simtit-o. De asemenea, utilizarea unei metafore poate transforma un concept dificil de 
înțeles sau complicat în ceva acceptabil emotional si inteligibil. 


Deşi nu pot să-mi amintesc cu exactitate când am folosit prima oară metafora „dansului“ pentru a exemplifica 
relaţia narcisistă-codependentă şi „dansatorii“ pentru a reprezenta codependentul şi narcisistul, sunt destul de sigur 
că a luat naştere în urma terapiei personale. Estimez că descoperirea metaforei s-a petrecut prin 2005, o perioadă în 
care eram preocupat de o revelaţie pe care o trăisem în psihoterapie: mă simţeam paradoxal de confortabil sau 
eram mult mai putin anxios în prezența femeilor narcisiste decât în compania celor care erau codependente. Cu cât 
am devenit mai sănătos din punct de vedere emoţional, cu atât am ajuns conştient într-un mod mai acut de reacțiile 
mele instinctuale (confort şi disconfort) fata de diferite tipuri de femei. Cât ai bate din palme, am început să 
folosesc această descoperire de ultimă oră cu pacienţii mei codependenti în psihoterapie. 


Utilizarea metaforei „dansului“ şi explicaţia ulterioară a modului şi a motivului pentru care partenerii romantici 
codependenti şi narcisisti se atrag reciproc (şi sunt compatibili într-o manieră disfunctionala) a devenit rapid 

o componentă necesară a tratamentului codependentei în stadiile incipiente. Aceste discuţii au fost suficiente 
pentru a-i ajuta pe pacienţii mei să capete o explicaţie logică pentru istoricul problemelor de relaţie din vieţile lor. 


Poate că o descoperire mai importantă a fost ideea că nu erau nişte victime nefericite care cădeau pradă 
ghinionului. Întrucât este foarte dificil să iti asumi responsabilitatea personală pentru probleme care se perpetuează 
deliberat, în urma unor decizii proaste, discuţiile respective au fost extraordinar de importante. Pe termen scurt, 
poate că o persoană se simte mai bine dacă evită sentimentele de stinghereală, vinovăţie sau ruşine, însă asta vine 
cu un pret. 


Înţelegând că au fost atât victime nefericite, cât si participanti voluntari, au fost deschisi să sape mai adânc spre 
forţele subconstiente mai întunecate şi mai putin la îndemână care i-au facut să repete acelaşi dans chinuitor, dar 


adeseori captivant. Conştientizarea complicitatii a avut un efect paradoxal asupra lor. In loc să simtă furie, ruşine 
sau chiar mai multă ură de sine, au devenit optimişti. Găsirea unei explicaţii pentru suferinţa lor şi faptul de a fi în 
prezenţa unui terapeut care ştia cum să o rezolve le-a dat speranţă — în cazul unora pentru prima oară în viata. 


Nu este o exagerare când spun că metaforele mele despre „dans“ şi „dansatori“ în scoaterea la iveală a misterelor 
codependentei si narcisismului au jucat un rol care mi-a schimbat viata. Această descoperire simplă, dar profundă 
a creat un efect de domino, care a condus la descoperiri, epifanii şi numeroase momente în care mi-am spus „Aha, 
deci aşa!“. Pe măsură ce ideile s-au dezvoltat si s-au construit pornind unele de la celelalte, „trusa de instrumente“ 
pentru tratamentul codependentei a ajuns să fie completă. 


Având parte de un număr satisfăcător de rezultate psihoterapeutice pozitive, am început să îmi doresc să 
împărtăşesc lumii descoperirile mele. Apoi, în 2012, mi s-a oferit şansa de a preda, în oraşul meu, un curs de 
pregătire profesională pe acest subiect, pe care l-am denumit ,,Codependenti şi narcisisti: să înţelegem atracţia“. A 
durat încă un an până când un manager de training de la PESI a dat peste lucrările mele şi mi-a oferit un post de 
instructor. Şi după cum spune zicala, restul a venit de la sine. 


Metafora dansului propunea ideea că persoanele codependente sunt pasive, adaptabile si îngăduitoare (fata de 
narcisisti), lăsându-se conduse ca dansatori şi simțindu-se firesc şi confortabil când dansează cu cei care le conduc. 
Reciproc, explică motivul pentru care „dansatorii“ narcisisti se simt natural si în largul lor atunci când preiau 
controlul dansului. „Cooperarea dintre dansatori“ ne ajută să înţelegem de ce partenerii se simt confortabil unul cu 
celălalt, acţiunile (si reacțiile) intuitive ale celor doi parteneri, precum şi faptul că iubesc experienţa disfunctionala 
a acestui dans. 


Dictionarele definesc dansul drept „paşi, gesturi sau mișcări corporale ritmice şi consecutive care corespund 
vitezei şi ritmului unei bucăţi muzicale“. Practic, metafora mea este aceeaşi: paşi, gesturi şi comportamente 
romantice care corespund vitezei, ritmului personalităţii şi aşteptărilor în relație ale fiecărui partener. 
Comportamentul codependentilor si al narcisistilor patologici vine în sprijinul comparatiei cu dansul şi va conduce, 
în final, la un parteneriat sau o relaţie disfunctionala. Partenerii de dans cu personalități disfunctionale opuse se 
trezesc adeseori într-o relaţie patologică dramatică, de tipul unui montagnes russes, care continuă în pofida 
nefericirii unuia dintre parteneri sau a dorinţei acestuia de a pune capăt dansului. 


Dansează printre stele 


Dacă ati urmărit emisiunea Dansează printre stele, ştiţi de ce este nevoie pentru a câştiga mult râvnitul trofeu. Cum 
se întâmplă în cazul oricărei colaborări de succes din domeniul dansului, fiecare partener este perfect sincronizat şi 
are experienţă în privinţa stilului de dans al celuilalt si a mișcărilor lui cu totul deosebite. Pentru a avea succes pe 
ringul de dans sau pentru a-l savura pe deplin, cei doi parteneri trebuie să fie compatibili pe cât mai multe niveluri 
cu putinţă, cunoscându-se reciproc în profunzime şi în totalitate. 


Codependentii dansează bine împreună cu narcisistii pentru că personalitățile lor patologice sau „stilurile de dans“ 
se potrivesc manusa. Aproape instantaneu, dansează magnific unul cu celălalt deoarece fiecare este în stare să 
anticipeze instinctiv mişcările celuilalt. Coregrafia este facilă, fiindcă cei doi par să fi dansat dintotdeauna 
împreună. Nu doar că fiecare dansator îşi cunoaște instinctiv si din reflex rolul şi nu se abate de la el, dar fac acest 
lucru ca şi cum s-ar fi antrenat pentru el întreaga viata. Compatibilitatea disfunctionala este motorul care îi 
propulsează pe aceşti dansatori până în finala campionatului de dansuri. 


Codependentii sunt atraşi de narcisistii patologici deoarece se simt confortabil şi în largul lor în prezenţa unei 
persoane care ştie cum să ordone, să controleze şi să conducă. Pur şi simplu, dansatorul narcisist este yin-ul 
necesar yang-ului lor. Codependenta lor altruistă, pasivă, caracteristică oamenilor care se sacrifică se armonizeaza 
perfect cu firea pretențioasă şi egocentrică, specifică indivizilor care cred că li se cuvine totul, pe care o au 
partenerii lor. Dar dacă partenerul codependent este mai pasiv, asta nu înseamnă că dansul lui e lipsit de farmec. 
Agilitatea si abilitatea lui disfunctionala de a prezice mișcările de dans ale partenerului folosindu-se doar de cele 


mai subtile sugestii îl fac la fel de important pentru marele premiu iluzoriu pe care amândoi şi-l doresc cu 
înfrigurare. 


Codependentii sunt experţi atunci când vine vorba de a prezice şi a anticipa fiecare pas al partenerului lor narcisist 
patologic, percepând în continuare dansul drept o experienţă pasivă, însă pozitivă. Dansatorilor narcisisti 
patologici le place să danseze cu codependentii deoarece li se permite să se simtă puternici, în siguranță, deţinând 
controlul. Dansul cu partenerul lor maleabil este pasionant, căci ei conduc întreaga experiență, crezând în acelaşi 
timp că sunt singura vedetă de pe ringul de dans. 


Cred că cea mai bună explicație pentru a descrie experienţa dansului metaforic a fost eseul meu ,,Codependenta: nu 
dansa!“, pe care l-am scris în 2007. Asemenea celorlalte eseuri şi poeme, a fost creat după o şedinţă cu unul dintre 
pacienţii mei codependenti in care am făcut o descoperire care mi-a servit drept sursă de inspiraţie. Nu glumesc 
când zic că eseul s-a scris practic singur, căci ideile îmi „dospiseră“ deja în minte de câțiva ani. Consider că acela a 
fost momentul în care noțiunile legate de sindromul magnetului uman au început să capete o formă scrisă. Vă 
prezint în cele ce urmează iubitul meu eseu în forma lui originală: 


CODEPENDENTA: NU DANSA! 


„Dansul codependentei“ are nevoie de doi oameni: cel care satisface/rezolvă lucrurile şi cel care 
beneficiază/controlează situația. Acest dans, prin natura lui disfunctionala, are nevoie de doi parteneri opusi, dar 
clar echilibrati: un codependent si un narcisist. Codependentii, cei care oferă, se sacrifică şi sunt mistuiti de nevoile 
şi dorințele celorlalți, nu ştiu cum să se separe emotional sau să evite relațiile romantice cu indivizii care sunt 
narcisisti — egoisti, egocentrici, autoritari şi nocivi. De obicei, codependentii descoperă că pe „ringul de dans“ sunt 
atraşi de „parteneri“ care corespund perfect stilului lor unic de dans pasiv, docil, obedient. 


Fiind în mod firesc cei care se lasă conduși în dansul relaţiei lor, codependentii sunt parteneri pasivi şi serviabili. 
Codependentii îi consideră pe partenerii lor de dans nespus de sarmanti. Sunt perpetuu atraşi de farmecul narcisist 
al perechii lor, de cutezanta, siguranţa si personalitatea lor dominatoare. Cand codependentii şi narcisiştii formează 
o pereche, dansul lor este pasional — cel putin la început. După câteva „melodii“, captivanta experiență a dansului 
se transformă în dramă, în conflict, în senzaţia celor doi că au fost neglijati şi prinşi într-o capcană. Cu tot haosul si 
cu toate neînțelegerile dintre ei, nici unul nu îndrăzneşte să pună capăt legăturii. 


Când un codependent si un narcisist formează o relație, dansul lor se desfăşoară ireproşabil: partenerul narcisist 
preia conducerea, iar codependentul îl urmează. Rolurile lor par fireşti, deoarece le-au practicat întreaga viata; 
codependentul renunţă la putere din reflex şi, întrucât narcisistul înfloreşte când deţine controlul şi puterea, dansul 
se coordonează perfect. Nimeni nu e călcat pe bătături. 


În mod obişnuit, codependentii oferă mult mai mult decât primesc înapoi din partea partenerilor lor. Fiind 
dansatori „generoşi“, dar plini de amărăciune, par să fie blocaţi pe ringul de dans, așteptând întotdeauna 
„următoarea melodie“, moment în care speră cu naivitate că partenerul lor narcisist le va înţelege într-un final 
nevoile. Codependentii confundă grija şi sacrificiul cu loialitatea şi dragostea. Desi sunt mândri de devotamentul 
lor nezdruncinat fata de persoana pe care o iubesc, sfârşesc prin a se simţi neapreciati şi folosiţi. Codependentii 
tânjesc să fie iubiți, dar, din cauza partenerului de dans pe care şi-l aleg, descoperă că visurile lor nu devin 
realitate. Cu inima sfâşiată de aceste visuri neimplinite, codependentii îşi consumă nefericirea în tăcere şi cu 
amărăciune. 


De obicei, codependentii sunt blocaţi într-un tipar de altruism si sacrificiu, fără posibilitatea de a primi acelaşi 
lucru din partea partenerului lor. Se prefac că dansul îi bucură, dar nutresc în secret sentimente de furie, 
amărăciune şi tristeţe pentru că nu adoptă un rol mai activ în experienţa lor. Sunt convinşi că nu vor găsi niciodată 
un partener de dans care să îi iubească pentru ceea ce sunt şi nu pentru ceca ce pot să facă pentru perechea lor. 
Respectul de sine scăzut şi pesimismul lor se manifestă ca o formă de neputinţă pe care au deprins-o şi care, în cele 
din urmă, îi menţine pe ringul de dans împreună cu partenerul lor narcisist. 


Dansatorul narcisist, asemenea celui codependent, este atras de un partener care i se pare perfect: o persoană care 
să îl lase să conducă dansul, făcându-l să se simtă puternic, competent şi apreciat. Cu alte cuvinte, narcisistul se 
simte în largul lui cu adevărat alături de un partener de dans care să corespundă stilului lui de dans egocentric şi 
extrem de egoist. Dansatorii narcisisti sunt capabili să menţină direcția, deoarece găsesc întotdeauna parteneri 
cărora le lipseşte încrederea, sentimentul propriei valori şi au un respect de sine scăzut. Cu un partener atât de 
potrivit, pot să controleze atât dansatorul, cât şi dansul. 


Deşi toți dansatorii codependenti îşi doresc armonie si echilibru, se autosaboteaza constant, alegând un partener 
fata de care initial se simt atraşi, dar pe care în cele din urmă nu-l vor putea suferi. Când li se oferă ocazia să 
înceteze dansul cu partenerul lor narcisist şi să aștepte până când apare o persoană sănătoasă, aleg de obicei să-şi 
continue dansul disfunctional. Nu pot să-şi părăsească partenerul narcisist pentru că lipsa încrederii si a respectului 
de sine îi fac să simtă că nu pot găsi pe nimeni mai bun. A nu fi într-o relaţie este echivalent cu a se simţi singur, 
iar singurătatea este prea dureroasă pentru a putea fi suportată. 


În lipsa respectului de sine sau a sentimentelor de putere personală, codependentul este incapabil să aleagă 
parteneri care să fie la fel altruisti si să le ofere în aceeaşi măsură dragoste necondiționată. Opţiunea pentru un 
partener de dans narcisist este asociată cu motivaţia lor subconstienta de a găsi o persoană familiară — cineva care 
să le aducă aminte de copilăria lor neputincioasă şi probabil traumatică. Din nefericire, codependentii sunt copii ai 
unor părinți care, la rândul lor, au intrat într-o manieră fără cusur în dansul disfunctional codependent/narcisist. 
Frica lor de singurătate, dorința nestăpânită de a controla şi de a remedia lucrurile cu orice pret şi confortul pe care 
îl simt în rolul lor de martir care iubeşte, este devotat şi răbdător la infinit este o prelungire a nevoii arzătoare de a 
fi iubiți, respectaţi şi îngrijiţi din copilărie. 


Deşi codependentii visează să danseze cu un partener care îi iubește şi îi susține necondiţionat, se supun destinului 
lor disfunctional. Până cand decid să isi vindece rănile psihologice care, în definitiv, îi constrâng să danseze cu 
partenerii lor narcisisti, vor fi sortiti să menţină ritmul si cadenta regulată a dansului lor disfunctional. 


Cu ajutorul psihoterapiei şi poate printr-un program de recuperare în 12 paşi, codependentii pot începe să-și dea 
seama că visul de a intra în marele dans al iubirii, al reciprocitatii şi al intimitatii este într-adevăr posibil. Prin 
terapie şi printr-o schimbare a stilului de viata, pot să isi construiască (repare) respectul de sine zdrentuit. Periplul 
vindecării şi al transformării le va conferi sentimente de putere personală şi de eficiență care le vor stimula dorința 
de a dansa până la urmă cu cineva care este dispus şi capabil să împartă conducerea dansului, să îşi comunice 
mişcările şi să caute un ritm al iubirii reciproce. 


; Reflecţii [1 Care este rolul dumneavoastră în dans? [| Care sunt forțele care vă forțează să continuaţi să dansati, ati 


Notă: În acest capitol, aproape tot ceea ce credeţi că stiti despre codependenta va fi contestat, redefinit și, sper 
eu, înlocuit. 


Felul în care oamenii definesc codependenta este pur şi simplu incorect, excesiv de simplist şi nu a ținut pasul cu 
progresele făcute în domeniul medical şi în cel psihiatric. Acesta-i motivul pentru care, din câte ştiu, se întâmplă 
rar ca tratamentul în cazul codependentei să dea rezultate. Pentru a privi lucrurile în perspectivă, puneti-va 
următoarele întrebări: 


Dintre toţi oamenii codependenti pe care-i cunoaşteţi care au cerut ajutor de specialitate, câți au fost în stare să 
pună capăt relaţiilor cu persoane nocive, narcisiste care pretindeau că îi iubesc, îi respectă şi au grijă de ei? 


Dintre aceste „cazuri de succes“, câți s-au întors la același partener narcisist, ca un alcoolic în recuperare, sincer 
şi bine intenţionat, care se reapucă de băut? 


Dintre cei mai puternici şi mai sănătoşi, câți se îndrăgostesc de o altă persoană care, la începutul relației, părea 
„normală“ şi sănătoasă, dar care în realitate era un narcisist deghizat? 


Pentru mâna de „poveşti de succes“ rămase, câţi isi pun „succesul“ pe seama trântirii şi încuierii „uşii“ 
emoţionale care îi conduce către sentimente romantice şi sexuale? 


Dacă nu sunteți cufundati în negare şi va pricepeti la aritmetică, cred că o să rămâneţi cu un număr extrem de redus 
de oameni care au obținut rezultate de succes pe termen lung de pe urma terapiei lor pentru codependenta. La 
începutul carierei mele de psihoterapeut, am tras concluzia că tratamentul codependentei este în mare măsură 
ineficient. Experienţa mi-a arătat că majoritatea ajung să se simtă bine după ce recurg la psihoterapie, renunță să 
mai urmeze şedinţele şi apoi se întorc sau rămân în relaţiile care sunt responsabile pentru recidiva lor. Această 
observaţie este susținută de activitatea mea cu pacienţii codependenti, precum şi de propria mea rezistență la 
tratamentul pentru codependenta. 


După mai bine de un deceniu de cercetări şi de activitate proprie în domeniul psihoterapiei, mi-am dat seama că 

o singură şedinţă săptămânală individuală de psihoterapie nu oferă o alinare pe termen lung a simptomelor 
supărătoare şi refractare la tratament ale codependentei. În ciuda miilor de terapeuti care pretind că ar fi specialişti 
în codependenta, se pare că puţini, dacă o exista vreunul, o înţeleg cu adevărat — care îi sunt originile şi care îi este 
tratamentul. 


Intenţia mea nu este să calomniez contribuţiile valoroase ale cercetătorilor, scriitorilor, teoreticienilor şi 
psihoterapeutilor care au dat o mână de ajutor la progresele făcute în înțelegerea codependentei. Dorinţa mea este 
mai degrabă să depăşesc supozitiile, ipotezele si ansamblul de cunoştinţe de azi şi să aduc informaţii convingătoare 
şi irefutabile despre acest domeniu, astfel încât să putem crea, odată pentru totdeauna, un tratament eficient. 


Cum putem trata o problemă dacă nu prea ştim ce este? O asemenea întrebare nu trebuie tratată cu ușurință, 
deoarece istoria abundă de metode de tratament ineficiente pentru tulburări de sănătate fizică şi mentală prea putin 
înțelese. Mai rău decât atât, multe proceduri au fost utilizate fără a fi puse sub semnul întrebării, deşi pacientul nu a 
avut parte de nici un beneficiu de pe urma lor. În anumite cazuri, pacientul nu suferise niciodată de tulburarea 
pentru care era tratat şi/sau nu se dovedise nicicând că metoda ar funcționa. Aşadar, este datoria celor care 
activează în domeniul sănătății mentale să afle cu exactitate ce este codependenta, confirmând în acelaşi timp 
valoarea şi eficiența tratamentului acesteia. 


Cazuri în chestiune: exsanguinarea (medicală) şi lobotomia prefrontală (mentală). Ambele sunt exemple frapante 
ale faptului că o credință oarbă într-o ştiinţă imperfecta sau absentă cu totul a rănit mult mai multi oameni decât s-a 
susținut că ar fi ajutat. 


Exsanguinarea, eliminarea sângelui din corp, a fost utilizată de peste 3 000 de ani pentru aproape orice suferință 
cunoscută omului (Davis and Appel, 1979). Cei care au administrat-o au fost preoți, doctori, bărbieri, ba chiar şi 
diletanti. Era atât de răspândită în Franţa anilor 1830, încât se foloseau şase milioane de lipitori pentru procedura 
respectivă într-o tara de 35 de milioane de oameni (Greenstone, 2010). În anii 1870, procedura devenise atât de 
populară, încât multi pacienţi bolnavi trebuiau convinşi să nu lase sânge (Cardiology Today, 2008). Analiza 
retrospectivă a datelor medicale a arătat că procedura era dăunătoare pentru majoritatea pacienților, multi dintre 
aceştia pierzându-și viata din cauza ei (Colovic, 2016). 


Lobotomiile prefrontale au fost utilizate într-un mod inutil drept leac pentru diverse afecțiuni mentale şi probleme 
comportamentale. În esență, procedura consta în separarea părţii de creier care conecta cortexul prefrontal de 
structurile sale subiacente. Între 1940 şi 1950, aproape 40 000 de pacienţi din SUA au primit acest „remediu 
miraculos“ pentru presupusele lor tulburări mentale. De asemenea, a fost folosit în cazul nebunilor criminali, 
disidentilor politici, copiilor nervosi sau îndărătnici şi soțiilor care se văicăreau prea mult. Aşa-zisa ei valoare 
„miraculoasă“ i-a adus doctorului Antonio Moniz Premiul Nobel pentru Medicină în 1949. 


Nu doar că această procedură a dat rareori rezultate, dar majoritatea victimelor ei au rămas cu permanente leziuni 
cerebrale generalizate. Până în anii 1970 a fost scoasă în afara legii în majoritatea ţărilor, fiind considerată inumană 
şi o încălcare a drepturilor cetățenești fundamentale. 


Pentru ca orice metodă de însănătoşire mentală şi medicală să fie viabilă, problema pe care se presupune că ar 
rezolva-o sau ar vindeca-o trebuie să fie clar înţeleasă şi susţinută de cercetări, date ştiinţifice şi teste clinice 
repetate care au fost finalizate cu succes. SIDA este un exemplu perfect. Tratamentul eficient actual n-ar fi fost 
niciodată descoperit dacă savanții şi cercetătorii n-ar fi lucrat atât de sârguincios pentru a identifica boala şi 
originea ei. Datorită unei puzderii de eroi, HIV (Virusul Imunodeficientei Umane) a fost identificat drept cauza 
SIDA, la scurtă vreme după aceea făcându-și apariția un tratament medicamentos pentru ea. Ca să fie limpede, nu 
echivalez sub nici o formă codependenta cu SIDA. Ceea ce vreau să demonstrez este importanţa înţelegerii unei 
probleme omniprezente şi imune la tratament înainte de crearea unei strategii de tratament sau a unui protocol 
pentru acesta. 


Confruntarea cu terapia codependentei 


Este nevoie de un spirit neconvențional, deschizător de drumuri, pentru a pune la îndoială concluzii ştiinţifice 
consacrate şi acceptate pe scară largă. Demascarea rezultatelor false sau a terapiilor necontestate și ineficiente din 
domeniul sănătăţii mentale este însoțită de riscuri, deoarece multi sunt direct interesaţi să le apere. Anumiți 
cercetători sau practicieni de notorietate ar prefera să atace credibilitatea sau nivelul de calificare al unei persoane 
decât să accepte o concluzie validă sau să recunoască faptul că au fost indusi în eroare sau că pur şi simplu au 
greşit. 


Am scris ambele cărți despre sindromul magnetului uman bazându-mă pe convingerea îndelungată că problema 
codependentei este înțeleasă eronat şi că tratamentul este în mare măsură lipsit de succes. Spre deosebire de alte 


tulburări de sănătate mintală, există un deficit de criterii de diagnosticare specifice (listă de simptome) pentru 
codependenta, ceea ce duce la dificultăți în stabilirea unui diagnostic precis. În consecință, comunitățile din 
domeniile psihiatriei, psihologiei sau din domeniile medical si al sănătății mentale n-au avut de ales decât să 
recurgă la o definire şi la o descriere generală a problemei percepute drept ,,codependenta“, fiind lipsite de un 
fundament teoretic asupra căruia să existe un acord si de o metodă care să fie aplicată în context clinic. 


Impulsionat, am pornit într-o călătorie de explorare în care aveam să răstorn cerul şi pământul. Nimic nu mă putea 
opri din dorința mea de a identifica forțele disfunctionale invizibile din spatele afecțiunii psihologice 
autodistructive cunoscută drept codependenta. Mai important decât să pricep „cum“ şi „de ce“ există aceasta 
problemă, am ştiut că trebuie să găsesc o soluție pe termen lung pentru ea. Dorinţa de a pune capăt chinului 
provocat de codependenta a culminat cu scrierea primelor mele două cărți. Ca să nu mai lungesc vorba, dati-mi 
voie să vă ofer mai multe informaţii despre ceea ce cred eu că este codependenta şi de ce este dependentă de 

o atracţie magnetică pentru a exista. 


Teoria sindromului magnetului uman 


Din cauza unor forte psihologice subconstiente, provocate de traumă, codependentii şi narcisiştii patologici sunt 
aproape întotdeauna atraşi unii de alţii. De obicei, relaţia care rezultă se rupe cu mare greutate. Narcisistii trag cele 
mai mari foloase de pe urma acestei situaţii. 


Codependenta 


Cand ne referim la codependenta, vorbim atât despre o relaţie, cat şi despre o afectiune****** care nu poate fi 
solutionata decât de persoana care suferă din cauza e1.******* Multi codependenti sunt atrași de narcisisti 
patologici şi mențin cu aceştia relaţii pe termen lung cărora nu le pot pune capăt uşor. Majoritatea codependentilor 
sunt altruisti şi atenţi la nevoile şi dorinţele celorlalţi, în detrimentul celor proprii. Sunt grijulii, responsabili si 
devotați până la sacrificiu într-o manieră patologică, altruismul si faptele lor bune fiind rareori răsplătite pe 
măsură. 


În vreme ce unii codependenti sunt resemnati cu rolul lor aparent permanent din relaţie, alţii se străduiesc în mod 
activ, deşi fara succes, să-l schimbe. Aceşti oameni devin preocupaţi de oportunitățile de a evita, transforma şi/sau 
controla partenerii narcisiști. În ciuda inegalitatilor din relaţiile lor si a suferinţei aferente, nu pun capăt legăturii 
lor. Codependenta nu se limitează doar la cuplurile romantice, manifestându-se în diverse grade şi în alte tipuri de 
relații importante. 


Narcisismul patologic 


Cu toate că narcisismul patologic nu este un termen nou, îl folosesc în cartea de fata pentru a descrie o persoană 
care suferă de una din patru tulburări. Narcisistii patologici sunt oameni care corespund criteriilor de diagnosticare 
pentru tulburarea narcisistă, tulburarea borderline, tulburarea de personalitate antisocială (sociopatie) şi/sau pentru 
persoanele dependente. În ciuda nenumăratelor diferenţe între aceste patru tulburări, toate împărtășesc nucleul 
personalităţii narcisiste, gândirea şi caracteristicile emoționale şi interpersonale. 


În grade diferite, toţi narcisistii patologici sunt egoisti, obsedati de sine, pretenţioşi, convinși că li se cuvine totul şi 
autoritari. Sunt oameni exploatatori, care plătesc rareori sau în mod selectiv cu aceeași monedă orice formă de 
generozitate. Narcisistii patologici sunt empatici sau sensibili fata de ceilalți doar atunci când acest lucru duce la 

o răsplată tangibilă pentru ei înşişi şi/sau cand îi face să se simtă pretuiti, importanţi şi apreciaţi. Deoarece 


narcisistii sunt profund afectaţi de ruşinea si singurătatea lor personală, fără să fie însă conştienţi de asta, nu pun 
capăt relaţiilor lor. In cazul narcisistilor, rezultatele pozitive în terapie sunt rare. 


Deşi persoanele care suferă de tulburări din sfera dependenţei sunt cuprinse în lista celor patru tulburări ale 
narcisismului patologic, este posibil ca narcisismul lor să fie doar o consecinţă a dependenţei. Cu alte cuvinte, cand 
sunt cu mintea limpede sau în perioada de recuperare, personalitatea lor autentică va ieși la suprafaţă. Aici vorbim 
despre orice tipologie care apare în spectrul tipurilor de personalitate, de la altruistii patologici până la egoistii 
patologici. 


Extremele se atrag — codependentul 


Codependentii reacționează instinctiv la trăsăturile narcisistilor patologici într-o manieră pozitivă, considerându-le 
extrem de dezirabile şi bizar de familiare. Sunt atraşi din reflex de indivizii opuşi (narcisişti) care corespund firii 
lor docile, altruiste, de oameni dispuşi să se sacrifice. Codependentii îi apreciază pe narcisistii patologici deoarece 
sunt încântați de trăsăturile lor pozitive şi fermecătoare de personalitate, de încrederea exagerată, de o înţelegere 
clară a propriei persoane, de natura lor hotărâtă sau agresivă şi de sex-appeal-ul lor seducător. Nu doar că 
persoanele codependente sunt ademenite de personalitatea capricioasă, arogantă şi care se ridică singură în slăvi a 
narcisistilor, dar se simt într-un mod bizar echilibrate emotional de ea. 


Întrucât codependentii se mândresc nespus cu înclinația lor instinctivă către compasiune, empatie, răbdare şi 
sacrificiu, caută din fire parteneri care să pretuiasca, să aibă nevoie si să alerge după aceste calităţi. Deoarece se 
simt absolut confortabil si sunt relaxaţi în rolul lor altruist din relaţie, nu este deloc surprinzător că sunt captivati 
de oamenii care au o reacție favorabilă fata de acest rol. O persoană sănătoasă emotional ar fi stânjenită şi poate 
iritată de altruismul lor, dar narcisiştii sunt fermecati de el. Ca atare, interpretarea acestui „rol“ le permite să isi 
dezvolte un pseudorespect de sine, care necesită rolul disfunctional al unui partener egoist. Deoarece confundă 
faptul că este nevoie de ei cu ideea că sunt iubiți, experimentează din belşug sentimente de „dragoste“ denaturată 
în relațiile cu narcisiştii. 


La nivel conştient, codependentul si narcisistul se percep reciproc ca fiind suflete pereche. Totuşi, dincolo de 
această conştientizare se află sentimente mai profunde şi mai întunecate de familiaritate disfunctionala. Aceste 
senzaţii subconstiente de familiaritate îi constrang pe amândoi să repete tiparele de relaţie din copilărie care 
formează un cerc vicios: nevoia de a fi iubit de o persoană care este de obicei incapabilă să iubească — pe ei sau pe 
oricine altcineva. Mai concret, se vor simți constrânşi să repete o versiune a relaţiei lor din copilărie cu părintele 
narcisist patologic. 


Forţele psihologice care îi aduc împreună pe termen lung pe codependenti si pe narcisisti în relaţii adeseori de 
nerezolvat sunt subconştiente, repetitive, acţionând din reflex. Când se percep reciproc ca fiind dezirabili, le este 
aproape imposibil să se opună magnetismului subconștient. Atracția dintre ei are o intensitate profundă, aproape ca 
o transă. Senzatia de siguranță şi de extaz este de scurtă durată, deoarece narcisistii îşi vor demasca într-un final 
tendinţele egoiste şi egocentrice ascunse sau care până atunci fuseseră ținute în frâu. Când se risipesc „norii“ 
pasiunii nebune, relaţia devine disfunctionala într-o manieră inflexibila şi aparent constantă. 


Relaţia formată din combinația dintre un codependent şi un narcisist este considerată reciprocă şi consensuală. 
Acest lucru nu se datorează schimbului unui nivel similar de generozitate, ci faptului că ambii parteneri sunt 
usurati de considerabila lor povară psihologică de ruşine, singurătate şi ură de sine pe care au purtat-o în carca 
întreaga viata. Deoarece nici unul dintre parteneri nu poate suporta singurătatea sau sentimentele ulterioare de 
solitudine şi pentru că amândoi isi satisfac nevoile disfunctionale prin intermediul asocierii dintre ei, legătura 
abundă de beneficii care sunt, în mod limpede, disfunctionale. Ca să exemplificăm acest lucru, narcisistul care are 
nevoie să fie îngrijit ajunge să îşi pună în scenă fanteziile grandomane ale propriei importante alături de un 
partener care este dornic să i le transforme în realitate. Codependentul care oferă îngrijire scapă de pesimismul său 
de o viata, de anxietate si de teama legată de imperfectiunile sale fundamentale şi de posibilitatea ulterioară de a 
rămâne pentru totdeauna singur şi lipsit de iubire. 


Codependentii cad pradă spiritului hotărât, puternic şi impunător al narcisistului patologic deoarece le percep ca pe 
nişte trăsături pozitive pe care le preferă in mod conştient şi de care sunt vrajiti. Experienţa intensă a pasiunii 
nebune care îl prinde în mrejele ei îl face pe codependent să fie incapabil să-şi dea seama că cel mai recent „suflet 
pereche“ este un lup în blană de oaie, care îşi disimulează detestabilele sale trăsături narcisiste nocive. Din 
nefericire, deşi nu caută în mod intenționat parteneri romantici narcisişti, se trezesc la nesfârşit în compania lor. 


Extremele se atrag — narcisistul patologic 


Asemenea partenerilor lor codependenti, narcisistii patologici sunt atraşi in mod natural de oameni care sunt 
compatibili cu tipul lor unic, dar disfunctional de personalitate. Se simt instantaneu confortabil, familiar şi în 
siguranță alături de un posibil iubit care le place în mod conştient şi care îi face să se simtă atrăgători şi dezirabili. 
Aceşti narcisişti sunt interesaţi în mod special de cei care reacţionează favorabil la aspectul aspru, curajos, 
seducător de băiat rău sau de fată obraznică, la aluziile sexuale fatise şi la povestea de victimă a împrejurărilor 
potrivnice şi a felului nedrept în care au fost trataţi în viata. 


inclinatia firească şi instinctuală a narcisistilor patologici pentru egoism, egocentrism, sentimentul că li se cuvine 
totul şi recunoaştere personală îi atrage către parteneri care îi aşază pe un piedestal pe care nevoile lor rămân mai 
importante decât ale tuturor celorlalți. Deoarece se mândresc nespus cu aproape tot ceea ce fac şi savurează 
ocaziile in care se pot lăuda singuri, gravitează în mod natural către oameni care sunt fascinati de lista lor de 
realizări şi de calități pe zi ce trece mai lungă. Un iubit care le permite să rămână în „rolul de cea mai importantă 
persoană“ le consolidează acest pseudorespect de sine, care este adeseori la doar un comentariu sau o critică 
distanță de a fi pus sub semnul întrebării sau spulberat. Când iubitul lor îi face să se simtă importanţi, respectaţi şi 
deţinând controlul, confundă acest lucru cu dragostea adevărată și desăvârşită. Într-o manieră inconștientă, 
narcisistii preferă partenerii codependenti, deoarece nu îi dau jos de pe piedestalul importanţei si cvasiperfectiunii 
pe care le percep despre sine. 


Narcisistii patologici se găsesc pe un teritoriu nefamiliar al relației când sunt înconjurați de alte persoane care sunt 
fie la fel de narcisiste, fie sunt sănătoase din punct de vedere psihologic și au un respect de sine ridicat. Asemenea 
oameni îi fac să se simtă judecaţi, intelesi greșit, stingheri şi uşor de agitat. Când acești narcisisti întâlnesc un 
codependent atrăgător, reacţionează față de grija şi sacrificiul de sine, trăsăturile lui fundamentale de personalitate, 
comportându-se angelic, ireproşabil şi extrem de incitant. Tendinţa firească a codependentului grijuliu spre a fi 
sensibil, empatic şi răbdător se potrivește perfect cu nevoia constantă a narcisistului de a fi îngrijit, înțeles şi 
apreciat. 


Renuntarea spontană a codependentului la putere şi control în cadrul relației este sacrificiul suprem şi pune bazele 
pietrei de temelie pentru experiența intensă de suflet pereche a narcisistului. Pierdut în propria poveste a acestei 
iubiri noi şi perfecte, fantezia lui dintotdeauna de a fi iubit, îngrijit şi respectat devine în sfârşit realitate. 
Codependentul este alegerea perfectă de partener romantic, mai ales pentru că sacrificiul de sine al acestuia are 
rolul de a masca suplimentar depozitul (subconștient) de ruşine, ură de sine si singurătate al narcisistului. Mai mult 
decât atât, narcisistii trăiesc un sentiment de libertate emoţională, căci nu mai sunt nevoiţi să-și facă griji că ar 
deranja pe cineva cu respingătoarele lor trăsături narcisiste pe care ei neagă că le-ar avea. 


Vă rog să retineti: nu toate personalitățile opuse sunt compatibile într-o relație. Când trăsăturile de personalitate 
contrarii şi diferite nu se află într-o stare de echilibru, este posibil ca persoanele respective să nu formeze o relație 
de prietenie. Dacă se întâmplă acest lucru, este previzibil că prietenia lor va fi instabilă sau de scurtă durată. În 
lipsa compatibilitatii trăsăturilor opuse şi echilibrate de personalitate, relaţia nu va fi in general percepută ca fiind 
satisfăcătoare şi utilă în mod reciproc. Cu alte cuvinte, fără o răsplată pentru deosebirile dintre cei doi, nu există 
nici o îndoială că legătura romantica sau personală nu va rezista în timp. Sunt amicitii care de obicei se încheie 
printr-un conflict sau pur şi simplu dispar de la sine. 


Dinamica atracției opuse 


Atracția naturală fata de trăsăturile opuse de personalitate este un proces invers. Dicţionarul Merriam-Webster 
defineşte cuvântul „invers“ drept „în sens opus din punct de vedere al ordinii, naturii sau efectului“. Dinamica 
atracției inverse se bazează pe trăsături de personalitate proportional opuse sau dihotomice. Prietenii care sunt 
opuşi, dar compatibili sunt atraşi unul de celălalt deoarece deosebirile dintre ei corespund sau se completează 
reciproc. O atracţie inversă proportional echilibrată este, în esență, paradoxală, căci necesită existenţa unor 
deosebiri care se potrivesc perfect. De exemplu, un individ obsedat de curăţenie poate fi atras de o persoană 
dezorganizată şi murdară. Deşi amândoi pot fi iritati de neajunsurile percepute ale celuilalt, se adaptează datorită 
beneficiilor inerente ale trăsăturilor lor diferite şi compatibile. 


Persoanele compatibile care sunt diferite într-o proporție moderată se atrag la fel de mult ca persoanele compatibile 
care sunt diferite într-o manieră extremă. Pentru ca legătura dintre persoanele opuse moderat să aibă succes, 


trebuie să existe un echilibru al trăsăturilor de personalitate inverse sau diametral opuse. Pentru exemplificare, un 
individ uşor timid şi inadaptat social şi unul moderat extrovertit şi sigur pe el în societate pot să formeze 


me 


o prietenie satisfăcătoare pentru amândoi. În această prietenie „bizară, dar firească“, deosebirile pot să producă 
ocazional sentimente vagi de disconfort sau conflicte, dar în ultimă instanţă cei doi se vor simţi în siguranță, în 
largul lor şi protejaţi în relaţia respectivă. Combinația timid-sociabil va îmbunătăți relația atâta vreme cât ambii 
indivizi au de câştigat de pe urma ei. Este probabil ca o astfel de relație să supravieţuiască testului timpului. 


Printre exemplele de trăsături de personalitate care sunt dihotomic opuse, dar posibil compatibile se numără: 


Fire analitică versus fire sentimentală 


Introvertit versus extravertit 


Privat versus public 


Orientat spre cariera versus orientat spre viata casnica 


Ordonat versus dezordonat 


Generos versus cumpatat 


Personalitati opuse, relatii disfunctionale: John Dillinger si Billie Frechette 


Istoria abunda de cupluri romantice formate din parteneri irezistibil atrasi unul de celalalt nu atat prin ceea ce 
vedeau, simteau sau gandeau, ci datorita unei imperceptibile — desi coplesitoare — forte de atractie de tip magnetic. 


Antoniu şi Cleopatra (codependent-narcisist), John şi Jacqueline Kennedy (narcisist-codependent) şi Elvis si 
Priscilla Presley (narcisist-codependent) sunt doar trei dintre nenumăratele perechi faimoase ale căror relaţii au 
fost conduse de o forță magnetică a iubirii. Dragostea la prima vedere între tipuri de personalitate diametral opuse 
este o temă comună în filme, romane şi melodii, suprasaturate cu povestea femeii naive (codependente) care se 
amorezează de asprul şi agresivul (narcisist patologic) „băiat rău“. Un exemplu de acest tip este reprezentat de 
John Dillinger, celebrul spărgător de bănci american, şi grijulia sa iubită, Billie Frechette. 


Dillinger a fost considerat un psihopat fără scrupule şi fără inimă, care a avut un succes considerabil în a sparge 
bănci, a evada din puşcărie şi a se găsi pe prima pagină a majorităţii ziarelor. Fascinat de interesul publicului fata 
de versiunea infractionala a povestii unui coate-goale care ajunge să se-mbogateasca, a savurat fiecare oportunitate 
de a-şi vedea numele tipărit. Un personaj public arătos, îndrăzneţ şi temerar, a captat interesul a milioane de 
oameni din SUA. Dillinger a devenit celebru în ticăloşia lui datorită personalităţii sale unice, impunătoare, a 
şarmului datorat activităţii sale infractionale si a faptului că fura bani din bănci. În perioada respectivă, publicul nu 
avea încredere în bănci din cauza rolului lor central jucat în Marea Criză. Statutul de celebritate al lui Dillinger a 
fost aproape garantat; avea o afinitate pentru oamenii sărmani si defavorizati din regiunile în care se aflau băncile 
pe care le spărgea, cărora le oferea periodic cadouri din bunurile furate. Dar să nu ne lăsăm inselati: actele sale de 
altruism erau motivate de nevoia de a încropi o imagine grandomană de tip „Robin Hood“ care să-i justifice 
faptele. 


Billie Frechette, complicea lui Dillinger, avea un istoric îndelungat de poveşti de amor cu delincventi. Trecutul ei 
cuprindea un şir lung de relaţii cu narcisisti pentru care devenise o figură maternă, un om care se sacrifica pentru a- 
i îngriji. Dinainte de a-l întâlni pe Dillinger si până în clipa în care a fost arestată, Frechette s-a dovedit a fi 
partenera frumoasă, dar invizibilă, care ar fi renunţat la aproape orice ca să aibă grijă de bărbatul ei. Spre deosebire 
de Bonnie Parker, amanta şi complicea lui Clyde Barrow, rolul ei de iubită devotată aflată în umbră o făcea să fie 
foarte fericită. 


Asemenea altor codependenti, Frechette a fost vrăjită de duritatea, independenţa si încrederea exagerată a 
narcisistului ei patologic. Agresivitatea, fanfaronada şi sentimentele obsesive de importanţă şi superioritate ale lui 
Dillinger erau complet opuse fata de trăsăturile ei de personalitate pasive, respectuoase, grijulii şi serviabile. 
Compatibilitatea inversă perfectă a pregătit scena pentru momentul in care l-a întâlnit şi s-a îndrăgostit pe loc de 
Dillinger. Sentimentele au persistat până în ziua în care viaţa lui Dillinger a ajuns la final, exact aşa cum acesta şi- 
ar fi dorit: un spectacol demn de un scenariu de film. 


Relaţiile antagonice se rup cu greutate 


Relaţia dintre un codependent şi un narcisist este greu de rupt, deoarece nici unul dintre ei nu poate suporta să fie 
singur. Absența unei ancore emoţionale activează sentimentele profund înrădăcinate de inadecvare şi ruşine, ceea 
ce, după cum se poate bănui, declanşează crize intense de singurătate. Singurătatea îi aduce mai aproape de nucleul 
lor emoţional solitar, acea parte din ei care a fost multă vreme separată de conştiinţa lor. Deoarece singurătatea îi 
face să se simtă izolaţi şi pentru că este o emoție insuportabilă, relația rămâne intactă, în ciuda nefericirii comune 
şi a consecinţelor negative (în special pentru codependent). 


Mecanismul responsabil pentru rezistența la rupere a relației dintre un codependent si un narcisist este discutat în 
mod explicit în Capitolul 5. În esență, aceste relaţii disfunctionale sunt stabile deoarece se întâmplă adesea ca nici 
unul dintre parteneri să nu fie dispus şi/sau capabil să pună capăt relației. Codependentul sfidează logica, 
rămânând alături de partenerul lui cu probleme. În ciuda suferințelor pe care le îndură, atât evidente, cât şi subtile, 
alege în mod activ să rămână alături de narcisist sau este incapabil să-l părăsească. Acelaşi lucru poate fi spus şi 
despre narcisist. În pofida declaraţiilor directe şi indirecte de aversiune faţă de partenerul lor codependent, când 
vine vremea să treacă la fapte, vor da înapoi în privinţa celor mai multe ameninţări de a rupe relaţia. 


In ciuda declaraţiilor unuia sau ale ambilor parteneri referitoare la dorința de a pune capăt legăturii dintre ei, ezită 
să apese pe trăgaci. Amândoi utilizează o diversitate de manevre psihologice pentru a preveni sau pentru a-şi 


sabota reciproc planurile de despărţire. Toate formele de manipulare emoţională sunt permise când vine vorba 
despre a pune piedică partenerului care vrea să se elibereze. O listă completă şi cuprinzătoare a unor asemenea 
acțiuni de sabotaj (sau lipsă de acțiuni) depăşeşte cadrul capitolului de fata, dar printre formele comune de 
manipulare emoţională de acest tip se numără: (1) invinovatirea; (2) promisiuni nesincere de schimbare sau de 
participare la şedinţe de terapie individuale şi/sau de cuplu; (3) ameninţări de a face rău partenerului şi/sau celor 
dragi acestuia; (4) amenințări înspăimântătoare, dar mincinoase cu sinuciderea şi (5) triangularea şi/sau otrăvirea 
mintilor copiilor lor. Majoritatea narcisistilor care sunt pe cale „să li se dea papucii“ vor face aproape orice pentru 
a amâna momentul sau pentru a câştiga timp. Vor încerca să-şi recapete poziţia solidă în faţa demonstraţiei de 
putere, control şi determinare a codependentului. Eforturile sau promisiunile de ultim moment că se vor schimba 
sau că vor pune capăt comportamentului lor pot fi autentice, dar sunt imposibile şi nu vor duce la rezultate 
permanente. Acest lucru se întâmplă pentru că narcisistilor patologici le lipsesc resursele psihologice, capacitatea 
şi discernământul de a se concentra asupra a ceea ce este greșit în privința propriei persoane. 


Dacă cuplul format dintr-un codependent si un narcisist patologic este pe cale să se despartă, probabil că unul sau 
amândoi vor recurge la amenințări, inducerea sentimentului de vinovăţie şi/sau o forma de manipulare fatisa sau 
subtilă ca tactică de refacere a legăturii. Promisiunile nesincere de schimbare, reamintirile faptelor bune, 
amenințările că se vor droga din nou cu substanţa de care sunt dependenţi sau amenințările că îşi vor face rău lor 
înşişi sau le vor face rău altora sunt unele dintre nenumăratele trucuri manipulatorii folosite pentru a reface 
legătura. Una dintre manevrele manipulatorii comune este triangularea, adică utilizarea unei terţe persoane pentru 
facilitarea reconcilierii. 


De multe ori, despartirile au viata scurtă, căci atât codependentul, cât şi narcisistul patologic vor fi atraşi înapoi 
unul de celălalt de magnetismul iubirii lor disfunctionale. Dacă izbutesc să plece definitiv pe drumuri separate, 
probabil că amândoi vor repeta într-o manieră subconstienta, în necunostinta de cauză, tiparul atracției 
disfunctionale cu următorul lor partener romantic. Această persoană va fi cineva care va părea fascinant si diferit la 
început, dar in cele din urmă se va dovedi că are același egocentrism disfunctional ca partenerul anterior. În 
consecință, va începe un alt dans al relației disfunctionale cu un partener nou, dar, din păcate, melodia va rămâne 
aceeaşi de altădată. 


Dependenţa de codependenta 


O explicaţie elementară legată de faptul că persoanelor codependente le lipseşte adesea curajul emoţional şi 
determinarea pentru a rupe definitiv legătura cu nocivii lor parteneri narcisisti este ceea ce eu numesc „dependenţa 
de codedependenta“. Asemenea celor care sunt dependenţi de o substanță chimică, codependentii caută în mod 
obsesiv compania unui partener romantic pentru a-şi amorti sau trata intensa suferință emoţională care i-a însoțit 
pe parcursul întregii vieţi. Când persoanele codependente întâlnesc pentru prima oară narcisistul opus care se 
pliaza pe nevoile lor, experimentează limerenta (iubirea nebunească) — o senzaţie puternică de plăcere intensă si de 
euforie — care le potoleşte imediat bătălia de-o viata cu ruşinea şi singurătatea lor profundă. Codependentii sunt 
predispusi acestei dependențe, fiind drogul lor preferat. 


Chiar dacă „starea de beţie“ este extraordinar de plăcută la început, nu poate fi menţinută. După o expunere 
prelungită la acest drog, se dezvoltă toleranța. Din momentul respectiv, este nevoie de o cantitate suplimentară de 
drog pentru a se ajunge în aceeași stare. Acest moment corespunde cu perioada în care euforia codependentului 
scade în intensitate, iar relaţia lui cu narcisistul începe să se transforme într-una bazată pe conflict, exasperare şi 
dezamăgire. Asemenea altor dependențe de droguri, există o tranziţie spre clipa în care substanţa nu mai este 
administrată pentru a simţi euforia, ci pentru a îndepărta durerea care se produce când îi dispare efectul. 


În ciuda consecinţelor şi a pierderilor care se acumulează, codependentul „drogat“ nu îndrăznește să renunţe la 
drog, căci acest lucru ar declanşa principalul simptom al sevrajului — singurătatea patologică. Majoritatea codepen- 
dentilor o descriu ca fiind cea mai dureroasă emoție dintre toate. Suferinta intensă pe care o provoacă, asemenea 
altor simptome de sevraj, creează dorinţe iraționale de reluare a legăturii cu narcisistul, drogul lor preferat. În 
pofida promisiunilor încălcate fata de ei înşişi şi fata de ceilalţi, dar si a pierderilor, relelor şi abuzului suferit, se 


întorc de bunăvoie la ceea ce ştiu că era de nesuportat. Dacă relaţia este ireconciliabilă sau prea riscantă pentru a fi 
reluată, codependentul caută subconștient alte posibile „surse“ de unde isi poate lua doza. Așadar, pentru un 
codependent, cel mai important lucru care trebuie tratat este dependenţa; în caz contrar, probabilitatea recidivei sau 
a prelungirii relaţiei este extrem de ridicată. 


Extreme sănătoase: Jason şi Frankie 


Acest exemplu este povestea reală a unui client ale cărui nume şi informaţii după care poate fi identificat au fost 
schimbate. Jason şi Frankie sunt două extreme aproape opuse din punct de vedere al personalităţii, profesiei şi 
modului în care interacționează cu ceilalţi. În cei 18 ani care precedaseră şedinţele de consiliere, Jason si Frankie 
avuseseră o căsnicie fericită, ambii simțindu-se apreciați şi sprijiniți de partener. Jason fusese trimis la mine de 
soția lui, Frankie, care era supărată din cauza tendinței acestuia de a se izola într-o bulă când avea proiecte 
importante legate de carieră care îi necesitau atenția. Când se scufunda în bula lui, nu mai era conştient că 
neglijează nevoile familiei sale, ci era de părere că-și îndeplinea responsabilitatile ca pilon principal care întreţine 
familia. Din nefericire, soţia şi cei doi copii adolescenţi deveniseră din ce în ce mai iritati şi mai frustrati din cauza 
absenței sale psihologice. 


Jason, un contabil de 40 de ani, şi Frankie, o asistentă medicală, s-au cunoscut în facultate şi s-au căsătorit la doi 
ani după ce ultimul dintre ei absolvise. Jason este, prin excelență, un om al cifrelor. Poate petrece ore în şir, dacă 
nu zile, examinând detaliile legate de aproape orice lucru pentru a descoperi ceea ce lipseşte — sau, mai bine zis, 
ceea ce nu lipseşte. Este foarte concentrat, serios în privinţa oricărui lucru de care se ocupă şi nu pune capăt nici 
unei sarcini, indiferent dacă este importantă sau nu, până când nu este finalizată aşa cum se cuvine. Deşi este 
prietenos, amabil şi sigur pe el, este timid, stângaci social şi anxios când cunoaște oameni noi. 


Deoarece Jason se pierde în propriile proiecte şi în percepţia importanţei acestora, are nevoie de cineva care să-l 
desprindă din transele sale egocentrice. Jason îi mărturiseşte frecvent lui Frankie că o iubește şi că o apreciază 
pentru contribuţiile pe care le aduce în familie. Este recunoscător soţiei sale mai ales când aceasta îi sparge bula 
periodică de egoism. Aproape întotdeauna după ce reapare din bula lui personală, încearcă să lege din nou 
legăturile personale şi emoționale cu Frankie şi cu copiii lui. 


Frankie le spune adesea celorlalți că a fost născută pentru a avea grijă de oameni. Cariera ei de asistentă medicală 
nu îi permite doar să aibă grijă, să vindece şi să se ocupe de pacienții ei, dar din funcţia respectivă îi ajută pe 
doctorii pentru care lucrează. Este o persoană care zambeste sincer si des, trăiește clipa şi savurează momentele de 
conexiune la nivel personal. Fiind din fire o femeie grijulie, se bucură atât de momentele importante, cât şi de 
clipele mărunte în care poate să aibă grijă de Jason şi de cei doi copii ai lor. Deşi se poate rătăci în lumea 
emoțională a celorlalți, ştie să se extragă atunci când rezervorul ei emoţional este aproape să se golească. 


Când Frankie l-a cunoscut pe Jason, a considerat că felul lui nătâng de a fi, de om neatent la ce întâmplă în jur, 
concentrat, care duce lucrurile la bun sfârşit este adorabil. I-a plăcut să fie busola lui personală, îndreptându-l în 
direcția corectă şi avertizându-l când, din nebăgare de seamă, se punea în primejdie. De asemenea, aprecia faptul 
că atât concentrarea, cât şi hotărârea lui l-au făcut să urce rapid în ierarhia firmei lui, ceea ce i-a permis să stea 
acasă cu copiii când aceştia erau foarte mici. Pe măsură ce copiii au crescut, iar munca ei casnică a necesitat mai 
puţin timp, şi-a pierdut din ce în ce mai mult răbdarea şi a devenit iritată de egoismul lui Jason. 


Frankie şi Jason au fost dintotdeauna partenerii opusi perfecţi, sănătatea lor mentală, căsnicia solidă şi 
compatibilitatea dintre ei permițându-le personalităţilor lor yin şi yang să se sincronizeze cum se cuvine. În cele 
din urmă însă, concentrarea asupra propriei persoane, ambițiile profesionale şi episoadele de rătăcire ale lui Jason 
în proiectele de zi cu zi au devenit sursa unor critici constante în cadrul conflictului conjugal. Deoarece nu este un 
narcisist patologic, a fost serios şi motivat în şedinţele noastre de consiliere pentru „a redresa corabia 
matrimonială“. Aplicând aceeași concentrare şi etică profesională în activitatea noastră terapeutică, a îndreptat 
nava după doar opt şedinţe (un eveniment rar pentru mine). Relaţia lor era formată din extreme sănătoase, deoarece 
nici unul dintre ei nu era codependent sau narcisist patologic. 


Și atracţia similară funcţionează 


Cum a fost demonstrat prin explicaţiile şi teoriile referitoare la sindromul magnetului uman, multe relații platonice 
şi majoritatea celor romantice sunt create şi menținute prin factori subconstienti. În pofida puterii minții 
subconstiente şi a complicitatii acesteia în formarea relaţiilor dintre un codependent si un narcisist, şi preferințele 
conștiente au un cuvânt de spus. În cazul oricărei persoane care utilizează site-uri sau aplicaţii de internet pentru 
anunțuri matrimoniale, interesul romantic crește exponential atunci când partenerii au preocupări, valori şi dorințe 
comune. Cercetările au confirmat ceea ce poate părea evident: suntem atraşi de oameni care ne seamănă. Acest 
lucru se poate întâmpla datorită aspectului fizic, atitudinii compatibile, apartenenţei la grupuri similare, 
preferințelor politice, intereselor sociale şi culturale, hobby-urilor sau preferințelor profesionale (Lydon, Jamieson 
şi Zanna, 1988). Este normal să fim loiali, ba chiar îndărătnici în privința preferințelor indispensabile în materie de 
relaţii. 


După cum spune Susan Perry (2003), autoarea lucrării Loving in Flow: How the Happiest Couples Get and Stay 
That Way: „Oamenii tind să caute aproape o clonă a lor înșiși... sunt foarte specifici — mult prea specifici“. Perry 
crede că oamenii isi fac propriul inventar al calităţilor si îl compară cu cel al posibililor parteneri. Eu sunt de părere 
că preferinţele noastre conștiente joacă un rol decisiv în formarea unei relații romantice. Gândirea conştientă şi 
tiparele de luare a deciziilor sunt responsabile pentru prima fază a idilei, atunci când căutăm în mod activ un 
partener sau suntem deschişi fata de eventualitatea de a întâlni o posibilă iubire. 


Site-urile de întâlniri înţeleg totul greşit 


Din nefericire, toate strădaniile unei persoane de a-şi scrie biografia personală, de a alege cele mai frumoase 
fotografii şi de a se descrie cât mai bine în cele mai reprezentative categorii de personalitate şi de stil de viata sunt 
în zadar, pur şi simplu nu contează. Colac peste pupăză, este inutil să ne bazăm pe citirea si interpretarea atentă a 
profilului unei potenţiale relaţii amoroase, scanând fiecare pixel al fotografiei respectivei persoane cu o lupă în 
căutarea unor posibile indicii sau semnale de alarmă. Simplu spus, chimia unei întâlniri romantice nu se bazează pe 
constituţia fizică, preferinţele muzicale sau cinematografice, înclinațiile politice, educaţia, religia sau alte 
caracteristici ale potenţialului partener. Se bazează pe sindromul magnetului uman! 


Când o femeie grijulie simte o atracţie extatică fata de un candidat romantic narcisist, acest lucru nu se întâmplă 
datorită vreunei similitudini pe care cei doi o împărtăşesc — nici vorbă de aşa ceva! Acest lucru are loc în urma 
activării mecanismelor subconstiente de atracţie psihologică ce identifică un „partener de dans“ perfect, care-i face 
inima să-i sară din piept. Îndrăzneala, charisma, încrederea în sine și farmecul lui îi creează iluzia că este bărbatul 
pe care l-a visat dintotdeauna. Habar n-are că ea, o personalitate codependentă, a ales încă un alt bărbat dintr-o 
lungă lista de narcisisti. 


Fireşte, acest tip de magnetism funcționează în ambele sensuri. Mecanismul subconștient prin care Domnul 
Perfectiune se simte atras a fost la rândul lui stimulat. Inima acestuia este cuprinsă de neastampar in fata acestui 
înger ireproşabil care îl ascultă şi tânjeşte după el. Femeia îi confirmă că întregul tratament pe care l-a primit de la 
fostele soții sau partenere care îi cereau mai multi bani decât meritau, de la Fiscul ce îi fura banii câştigaţi cu greu 
şi de la lungul şir de slujbe in care a eşuat pentru că şefii lui se simțeau „ameninţaţi“ de „inteligenţa lui superioară 
şi abilitățile sale de management“ a fost injust. 


Industria online de multe miliarde de dolari a întâlnirilor romantice nu îşi dă seama de acest lucru, dar ceea ce 
vinde este sindromul magnetului uman. Cum arătăm pe parcursul cărţii de fata, atunci când doi posibili parteneri 
romantici fac cunoștință, din întâmplare sau în urma unui proces migălos de selecţie, se vor simți numaidecât 
confortabil, familiar si în siguranță atunci când unul dintre ei este mai degrabă genul de om care îi poartă de grijă 


altuia (codependentul), iar celălalt este o persoană care are nevoie să fie îngrijită (narcisistul patologic). Aproape 
întotdeauna se întâmplă asa. Intrebati câţiva prieteni, ganditi-va la propria dumneavoastră familie, analizati-va 
propriul trecut amoros. 


Indivizii care se află la cârma marilor companii de întâlniri romantice de pe internet fie nu au habar de sindromul 
magnetului uman, fie evită explicaţiile psihologice negative si complicate de tipul „ţi se trage din copilărie“. Sunt 
sigur că promisiunea partenerului perfect sau a sufletului-pereche vinde mai multe abonamente decât corelarea 
unor tipuri de personalitate la fel de singure şi de nefericite: codependentii si narcisistii. Este dificil să ne 
imaginăm astfel de companii imbratisand explicaţia sindromului magnetului uman în detrimentul cercetării şi 
dezvoltării de multe milioane de dolari, al marketingului şi al campaniilor publicitare care se bazează pe 
promisiunea descoperirii sufletului-pereche, datorită algoritmului lor ştiinţific de stabilire a compatibilitatii 
relationale. 


Sindromul magnetului uman explică de ce un bărbat sexy, focos, cu pătrăţele de mușchi pe abdomen care adoră 
parasutismul şi înotul în pielea goală si o femeie extraordinar de frumoasă, cu o pereche perfectă de buze şi cu 
picioare interminabile, căreia îi place să sară dintr-un avion şi să intre în apă „aşa cum a născut-o maică-sa“ ar 
putea, pur şi simplu, să nu formeze o pereche potrivita.******** Dacă acești candidaţi romantici, la prima vedere 
foarte potriviti, posedă un egocentrism similar, atunci Domnul Focos nu va crea niciodată o conexiune cu 
Domnișoara Splendidă. Sau, dacă sunt ademeniti de pofte trupesti, lipsa de atracţie va fi cu siguranţă găleata cu 
apă rece care îi va despărți. 


Toate lucrurile din viața mea, atât pe plan personal, cât şi profesional, confirmă conexiunea cauzală dintre 
sindromul magnetului uman şi atracţia romantică. Nu doar că este un fenomen universal despre care oricine are 

o poveste sau două de spus, dar este unul previzibil în felul în care funcționează şi în privinţa celor pe care îi 
afectează. Simplu spus, atracția romantică este sindromul magnetului uman. O declaraţie atât de îndrăzneață este 
sprijinită de toți cei cu care am în comun activitatea medicală, experiențele romantice si relaţiile personale, precum 
şi de miile de mărturii ale pacienţilor, cititorilor şi persoanelor cu care sunt conectat pe reţelele sociale si abonaților 
la canalul video YouTube. 


; Reflecţii [1 Ce relaţii, formate între două persoane cu trăsături opuse, ati observat sau cunoasteti? [| In care dintre 


Codependenta nu poate fi numită o „tulburare”, deoarece nu este menţionată ca atare în Manualul de diagnostic şi 
statistică al tulburărilor mintale, cea mai recentă ediție DSM-S sau în Clasificarea statistică internaţională a bolilor 
şi a problemelor de sănătate înrudite, revizia a 10-a. 


Terapia de cuplu nu poate soluţiona codependenta. De fapt, este aproape întotdeauna „îndreptată împotriva“ 
codependentului, favorizând în mod clar narcisistul. 


Fireşte, acest lucru este valabil şi în cazul cuplurilor de acelaşi sex. 


Modelul relaţiilor personale este un șablon determinat de subconștient care îi ghidează pe toţi oamenii, sănătoşi sau 
nu, în alegerea partenerilor lor romantici. Ne influențează şi ne dirijează comportamentul în relaţii, identificarea cu 
rolurile pe care ni le asumăm, precum şi tiparele emoţionale şi cognitive. De asemenea, reprezintă procesele 
subconstiente responsabile cu „tipurile de personalitate opuse“ care se potrivesc perfect, coroborate cu confortul si 
naturaletea cuplului dansator. Când aceste procese psihologice si de relaţie se combină, partenerii îndrăgostiți cred 
(şi simt) că au ajuns în sfârşit într-un sanctuar personal si relational în care singurătatea si ruşinea lor profundă nu 
le mai suflă în ceafă. 


Conform majorităţii clinicienilor specializaţi în psihologia dezvoltării sau în terapiile psihodinamice, oamenii tind 
să-şi reproducă experienţele din copilărie legate de interacțiunea cu părinţii în relațiile lor adulte. E suficient să 
spunem că legăturile de ataşament din copilărie creează un manual de instrucţiuni pentru toate relațiile viitoare. 
Este ghidul preferințelor conştiente şi subconştiente interpersonale, cunoscute și ca instincte de relaţie. Acestea îi 
învaţă pe oameni diversele „reguli“ ale relaţiilor lor. 


Sablonul relaţiilor constrânge subconștient o persoană să se îndrepte către un individ atrăgător si la prima vedere 
inofensiv. În termeni psihodinamici, energia emoţională a copilului odinioară traumatizat, care este reprimată sau 
blocată în memorie, conduce atracţia şi procesul initial de curtare. „Copilul traumatizat“ comunică cu claritate cu 
sinele său adult prin ceea ce oamenii numesc „intuiţie“ sau „presimțire“ si prin reacții somatice (corporale) reflexe. 
Un exemplu de mesaje somatice pozitive ar fi „fluturii“ din stomac. Greata sau durerile de spate ar putea 
reprezenta un exemplu negativ. 


Când se află în compania unui potential partener romantic care are un şablon de relație complementar, oamenii 
trăiesc în mod instinctiv un sentiment calm si intuitiv de familiaritate si de siguranță. Ironic, în cazul 
codependentului, acest lucru creează presupunerea eronată că sentimentele respective se traduc prin securitate. Din 
păcate, nimic nu poate fi mai departe de adevăr. Așadar, tiparele de atracție ale unei persoane sunt determinate 
aproape în exclusivitate de şablonul relaţiilor personale ale acesteia; acesta este, de fapt, sindromul magnetului 
uman. 


Chimia în relaţie 


Când doi oameni interesaţi romantic unul de celălalt trăiesc sentimente spontane de conexiune şi confort, înseamnă 
că se simt atraşi unul de celălalt. Atracția este un fenomen reflex şi automat, adică este trăit simultan si reciproc de 
oameni opusi compatibili. Oamenii descriu adesea această reacție sub forma unor „scântei“ pe care le simt sau a 
dragostei la prima vedere. Atracția provoacă o experiență emoţională împărtăşită a speranţei, a entuziasmului şi a 
nerăbdării. Nu este ceva neobişnuit ca aceşti oameni legaţi unul de celălalt să lase precautia deoparte şi să 
pornească moderat-spre-rapid procesul de curtare. Acesta este momentul în care apar impulsurile sexuale puternice 
sau ceea ce eu numesc nevoia de contopire. 


Atracția nu se poate petrece în lipsa potrivirii elementelor antagonice ale dansatorilor codependenti şi narcisisti. 
Nu are importanță dacă aceştia s-au cunoscut în urma unui proces coordonat şi verificat cu atenţie sau din pură 
întâmplare. Indiferent dacă au ajuns împreună după o întâlnire pe nevăzute, printr-un serviciu sau aplicaţie de 
întâlniri romantice pe internet sau cu ajutorul mătușii Yente (petitoarea din Scripcarul pe acoperiş), reacția chimică 
a atracției va stabili dacă întâlnirea romantica se va încheia cu o strângere formală de mână si cu aluzia lipsită de 


sinceritate haide să fim doar prieteni sau cu o experienţă feerică reciprocă ce nu are limite şi pe care nici unul 
dintre parteneri n-ar vrea s-o vadă sfârşită vreodată. 


Cu toate că forţele subconstiente sunt cauza primară a atracției, alegerea şi preferinţele conştiente joacă un rol 
semnificativ în trăinicia relațiilor romantice care se formează. Pe scurt, mintea conștientă duce persoana la dans, în 
vreme ce mintea subconştientă o face să danseze (si să nu se mai oprească!). 


Am identificat trei categorii în care se împarte această atracție, fiecare reprezentând o configurație diferită a com- 
binatiilor de personalitate: 


Chimie pozitivă: potrivirea perfectă a tipurilor de personalitate, care duce la o familiaritate confortabilă şi la un 
sentiment de siguranţă. Acesta este cazul în care apar „artificiile“ şi pasiunea intensă. Poate fi terenul de joacă al 
indragostitilor sănătoși, dar si al celor disfunctionali. Este mult mai intensă pentru perechile disfunctionale de tipul 
codependentilor şi narcisistilor. 


Chimie neutră: când ambii parteneri sunt mai degrabă asemănători, dar nu sunt bolnavi şi nici deficitari emo- 
tional. Este o experiență anostă, aproape de cea dintre frate si soră, fără entuziasm, dar si fără disconfort. 


Chimie negativă: când se asociază două personalităţi disfunctionale similare, cum ar fi doi narcisisti patologici 
sau doi codependenti. Poate fi o situaţie foarte inconfortabilă, ba chiar supărătoare. 


Chimia pozitivă 


Chimia pozitivă între indivizi sănătoşi şi echilibrati emotional este acea emoție de tipul „Uau, chiar îmi place omul 
ăsta!“ şi preaslavita in mii de filme romantice şi melodii de dragoste. Oamenii aflaţi în toiul unei asemenea 
întâlniri au instantaneu senzaţia de confort şi familiaritate, urmată de un interes comun reciproc. Fiecare trăiește 

o stare de optimism şi de motivaţie în privinţa unui posibil proces treptat de curtare. Chiar dacă atracţia pentru 
parteneri sănătoşi poate şi ea să stârnească o reacție puternică, de impact, nu se compara câtuşi de putin cu 
senzațiile tari din punct de vedere psihologic, comportamental si biologic ale asocierilor dintre partenerii 
disfunctionali. 


Atractia pozitiva dintre tipuri de personalitate opuse disfunctionale, cum sunt codependentii si narcisistii, este 
percepută ca un val coplesitor sau un tsunami de exaltare si euforie care depăşeşte rapid sentimentele obișnuite de 
singurătate şi nesiguranță. Pentru unii echivalează cu câştigarea premiului cel mare la loterie. Această atracţie este 
cauza orbirii temporare a uneia sau a ambelor persoane în fata avertismentelor şi a evidentelor semnale de alertă. 
Pentru aceşti indivizi, lecţiile învăţate şi promisiunile făcute de a nu mai repeta niciodată greșelile din fostele 
relaţii sunt anulate în iuresul sentimentelor de intensă jubilare şi extaz ale perfecțiunii romantice. Consumul lui 
exagerat de alcool combinat cu faptul că n-a mai avut o slujbă bine plătită de trei ani de zile sunt elemente care vor 
trece neobservate sau vor fi surclasate de mult mai predominanta explozie a pasiunii romantice. Nesiguranta, felul 
ei sufocant de a fi şi teama constantă de a nu comite o greşeală vor fi doar nişte zgomote de fundal înecate în 
vuietul asurzitor al patimii dragostei la prima vedere. 


Chimia neutră si eu 


Chimia neutră este cea mai răspândită dintre toate experienţele de acest tip. Nu cuprinde nici forța euforică a 
atracției pozitive, nici nu se scufundă în abisurile antagonice si inconfortabile ale omoloagei ei negative. Ea se 
petrece între tipuri similare de personalitate ale unor parteneri care sunt amândoi sănătoși din punct de vedere 
mental. Unii oameni descriu acest tip de atracție ca fiind analog cu momentul în care iti cunoşti un frate. 


Acum 12 ani, când mă aflam pe o pantă ascendentă în privinţa sănătăţii mentale si a relaţiilor mele, am început să 
folosesc site-urile de întâlniri pentru a face primii paşi importanţi către găsirea unei relaţii sănătoase. Elementele 
de securitate suplimentare ale anumitor site-uri mi-au permis să fiu selectiv şi prudent în incursiunea mea pe un 
teritoriu neexplorat. Aceste site-uri mi-au îngăduit să analizez rațional informaţii biografice, ajutându-mă, de 
asemenea, să îmi fac o idee şi despre înfăţişarea fizică. 


Faptul că puteam să trimit mesaje instantanee, SMS-uri, email-uri şi să vorbesc la telefon m-au ajutat în strădaniile 
mele de a-mi analiza opţiunile şi de a păstra nişte limite sănătoase. Cu toate astea, în pofida tuturor măsurilor de 
siguranță, mi-am dat seama că doar o întâlnire între patru ochi mi-ar putea răspunde la întrebarea legată de chimie. 
În cele ce urmează vă voi povesti o întâmplare adevărată legată de prima mea experiență conștientă cu chimia 
neutră. 


Kris, conform tuturor informaţiilor cuprinse în profilul ei, era perechea absolut perfectă pentru mine. Luându-mă 
după toate lucrurile pe care le citisem, eram aproape identici. Profesam amândoi în domeniul sănătăţii mentale, îi 
plăcea muzica rock-and-roll şi cea clasică, tinea cu echipa Cubs, nu cu White Sox, era evreică, dar nu foarte 
religioasă, îmi împărtăşea convingerile politice, adora copiii şi-şi mai dorea să aibă unul, existând şi multe alte 
similitudini uluitoare. Pe deasupra, era absolut superbă si avea un zâmbet cu care putea să lumineze o încăpere. 


După vreo duzină de e-mailuri şi de două ori mai multe mesaje instantanee, am trecut la nivelul următor: apeluri 
telefonice. După alte două convorbiri încântătoare de câte trei ore, am hotărât în sfârşit să ne întâlnim pentru a lua 
cina împreună. În privința primei noastre întâlniri exista mult entuziasm şi nerăbdare. Când am făcut cunoștință, 
bubuitura pozitivă pe care o sperasem a fost înlocuită de „foşnitura“ blândă a chimiei neutre. Aproape imediat, am 
simţit o dezamăgire extremă din cauza lipsei de „zurgălăi“, „artificii“ şi alte semne de modă veche, dar 
fundamentale ale chimiei pozitive. 


Pe măsură ce seara continua, conversaţia noastră forțată şi muncită nu ne-a putut trece dincolo de dezamăgirea 
primelor clipe ale întâlnirii. Chiar dacă arăta ca în fotografii şi nu se prezentase eronat în biografia ei, n-am putut 
ajunge la un ritm confortabil şi facil al conversatiei. N-am putut să nu mă gândesc că trebuia să fi greşit ceva sau să 
fi făcut un calcul psihologic colosal de greșit în privinţa compatibilitatii noastre. Eram confuz şi dezamăgit de lipsa 
noastră de atracție. Am fost bizar de ușurat când amândoi, aproape simultan, am spus: „E târziu, trebuie să mă 
întorc acasă la fiul meu“. Avea un băiat de aceeași vârstă cu al meu. 


După două zile şi alte câteva email-uri, am discutat deschis despre stânjeneala neașteptată a întâlnirii noastre şi am 
tras concluzia că a fost o situaţie neplăcută provocată de nervozitate. Am consimţit să mai facem o încercare. 

O săptămână mai târziu, ne-am întâlnit să bem ceva. Am dat pe gât cu entuziasm câteva beri, căci m-am gândit că 

o să mă ajute să „ung ruginita mașinărie romantică“. În pofida eforturilor noastre curtenitoare de a crea o scânteie, 

conversaţia a rămas fără sare şi piper, iar atracţia a rămas impalpabilă, dar am refuzat să mă las pagubas, căci 


aveam un „as în mânecă“ pe care îl păstrasem optimist până spre finele întâlnirii. 


Când totul era pe cale să se încheie dezamăgitor si am condus-o spre automobil, m-am apropiat de ea ca să îmi 
declanşez arma secretă: un delicat sărut romantic. Sistemul ei defensiv cu ghidaj laser s-a activat, şi-a întors chipul 
într-o parte si a făcut un pas în spate. Şi atunci mi-a dat lovitura mortală, asigurându-se că artificiile imbibate de 
apă nu se vor aprinde niciodată. Mi-a zis: „Chiar îmi place de tine, Ross, dar, ca să fiu sinceră, te simt mai degrabă 
ca pe un frate decât ca pe un posibil iubit“. După care m-a ucis cu un „haide să fim doar amici“. 


Chiar dacă aveam egoul rănit, m-am simțit straniu de ușurat. Am fost capabil să recunosc fata de mine însumi că, 
deşi împărtăşeam aceeaşi lipsă de atracţie, mă străduiam din răsputeri să neg acest lucru. Totuşi, îi voi fi pentru 
totdeauna recunoscător lui Kris pentru că m-a ajutat să pricep că nici un sărut din lume, oricât de special ar putea 
fi, nu poate birui puterea atracției neutre. 


Chimia negativă 


Chimia negativă este o experiență comună foarte inconfortabilă. Se petrece în cazul tipurilor de personalitate 
similare, dar incompatibile, precum doi codependenti, doi narcisisti patologici sau chiar între o persoană sănătoasă 
care interacționează cu un codependent sau un narcisist. Aceste cupluri nepotrivite vor avea parte de o gamă de 
sentimente supărătoare, inclusiv furie, repulsie, frică, anxietate, groază sau plictiseală. 


Atracția negativă dintre doi narcisişti se manifestă destul de dramatic şi, pentru orice spectator, mai degrabă 
amuzant. Este probabil ca fiecare dintre ei să nutrească sentimente de dezgust si indignare fata de comportamentul 
narcisist al celuilalt, pe care şi ei îl exhiba, neputându-l observa la ei înşişi. Acești parteneri vor vorbi adeseori unul 
peste celălalt sau se vor întrece în relatări exuberante despre cat de minunati sunt si în lamentări despre cât de 
nedreaptă a fost viata care le-a servit o mână proastă la cărți. Aceşti narcisişti care se luptă unul cu altul nu vor sti 
niciodată că opiniile fiecăruia despre celălalt au mai multă legătură cu similitudinile dintre ei si cu motivațiile din 
spatele acestora decât cu deosebirile care-i separă. 


Atracția negativă a unui cuplu de codependenti se manifesta prin doi oameni modesti şi draguti care aşteaptă 
răbdători ca celălalt să ia frâiele în mână. Când nici unul nu face acest lucru, anxietatea care urmează îi face pe 
amândoi să se simtă extrem de inconfortabil. N-au pic de experienţă cu oameni care să-i asculte sau să-şi arate 
vreodată interesul fata de ei, care să le ofere compasiune sau care să-şi dorească să le afle părerile si sentimentele. 
Prin faptul că isi cer scuze pe rand din motive lipsite de logică se creează o fisură, exasperandu-i pe amândoi si 
fiind, poate, factorul decisiv care face ca întâlnirea să se încheie devreme. Acest cuplu lipsit de dramatism se 
destramă adesea cu scuze, justificări şi oftaturi adânci de uşurare. 


Când codependentii întâlnesc un potential partener sănătos, se simt „ca peştele pe uscat“. Sunt legături 
exasperante, căci codependentul este intimidat şi nesigur din cauza usurintei şi relaxării partenerului în stabilirea 
limitelor şi în exprimarea emoţiilor. Sănătatea mintală bună a celeilalte persoane este un memento a ceea ce este 
greșit în privinţa lor şi al faptului că se simt vrednici de milă. Această experienţă a „apei amestecate cu uleiul“ 
provoacă atât codependentul, cât şi persoana sănătoasă să pună prematur capăt timpului petrecut împreună sau să 
nu mai caute nici un fel de prelungire a legăturii. 


Chimia negativă care conduce relaţia dintre narcisistul patologic şi persoana sănătoasă este adeseori tulburătoare 
într-o manieră discretă pentru ambii indivizi. Disconfortul, lipsa de experienţă şi nesiguranța narcisistului în 
preajma unei persoane sănătoase duc la o suprimare uşoară spre moderată a trăsăturilor sale narcisiste exterioare. 
Având o personalitate care, in mod subconstient, e nesigură şi rusinata de sine, narcisistii se vor simți stingheri şi 
nelalocul lor în compania celor care au abilități emoţionale sau sociale pe care ei nu le au şi nu le vor putea poseda 
nicicând. Din cauza inclinatiei lor spre a-i judeca pe ceilalți, este probabil să interpreteze că persoanele sănătoase 
isi dau aere sau că se comportă ca si cum ar fi superiori. Într-un final, acest tip de legătură provoacă o încheiere 
prematură reciprocă a întâlnirii. 


Chimia creează ,,limerenta“ 


Creierele noastre sunt responsabile de entuziasmul pe termen lung care urmează după formarea relaţiei bazate pe 
atracţie. Oricât de mult am dori să explicăm prin rațiuni externe entuziasmul pre şi post-atractie, adevărata cauză 
este producţia in exces a creierului de hormoni si neurotransmitatori care interacționează. Pentru a explica acest 
proces emotional si biochimic, Dorothy Tennov (1979) a născocit termenul ,,limerenta“. 


Dicţionarul Oxford definește limerenta drept „starea de a fi îndrăgostit lulea sau obsedat de altă persoană, 
experimentată de obicei involuntar şi caracterizată de o dorinţă intensă de reciprocitate a sentimentelor, dar 


neavând ca scop principal o relaţie sexuală“. Deşi unii confundă chimia cu limerenta, sunt procese psihologice şi 
biochimice diferite. Chimia apare odată cu interesul pentru o persoană opusă, iar limerenta se produce atunci cand 
atracția explodează într-un foc de artificii. 


La începutul unei relații, cuplul îndrăgostit (sau limerent) este constrâns de porniri emoţionale, fizice şi sexuale 
extreme să se contopească într-o uniune romantică, despre care cei doi cred că îi va face să se simtă întregi şi 
desavarsiti. Cu toate că atracţia sexuală joacă un rol-cheie în experienţa limerentei, nu este de una singură 
responsabilă pentru arzătoarele dorințe emoţionale şi de relaţie care sunt trăite în cadrul acestui proces. Sexul, însă, 
pecetluieşte aproape întotdeauna „afacerea“ şi intensifică exponential experienţa hipnotică a limerentei. 


Când codependentul şi narcisistul patologic se întâlnesc pentru prima oară, limerenta pe care o împărtăşesc creează 
o pasiune nebună de un nivel nemaiîntâlnit, care se aseamănă, în cele din urmă, cu tulburarea obsesiv-compulsivă. 
Când sunt despărțiți, nici unul nu poate să nu se gândească la partener şi nu prea mai are chef să mănânce sau să 
doarmă. Fiecare este obsedat de celălalt şi este incapabil să-şi controleze gândurile neîncetate îndreptate către noua 
relaţie. Simultan, cuplul experimentează senzații trupeşti intense care pot să îi facă să simtă că plutesc printre nori. 
Sentimentul de perfecţiune creat când sunt împreună îi aduce rapid într-o relaţie romantică strâns inlantuita. 


Senzaţiile asemenea unui drog responsabile pentru limerenta sunt provocate in principal de neurotransmitatorul 
dopamină. Când o persoană experimentează „beţia“ unei iubiri noi sau a unei atracții intense, se activează neuronii 
din sistemul de recompensă al creierului, care eliberează un flux de dopamină. În acelaşi timp, este eliberat 
hormonul noradrenalină, care provoacă creșterea tensiunii arteriale, transpiratia palmelor şi bătaia puternică a 
inimii. Simultan, nivelurile neurotransmitatorului serotonină scad sau acesta este inhibat cu totul, stimulând 
comportamentele si procesele de gândire obsesive şi compulsive. 


Face parte din natura umană să experimentăm senzaţii personale, emoţionale şi fizice teribil de intense la începutul 
unei relaţii romantice — mai ales dacă există o puternică atracţie fizică. În cazul relaţiilor extrem de compatibile, 
fiecare persoană simte initial valuri involuntare de excitație personală, emoțională si sexuală profundă şi 
copleşitoare. Această atracţie romantică intensă (sau limerenta) creează pofte irezistibile şi obsesive de a căuta 
compania intens stimulatoare a noii lor iubiri. 

După cum spune Dorothy Tennov (1979): ,,Limerenta... poate fi trăită ca o bucurie intensă sau ca o disperare 
extremă — depinde dacă sentimentele sunt împărtăşite sau nu. În esenţă, este starea de a te lăsa în totalitate purtat 


de pasiunea sau iubirea necugetată, ajungându-se chiar la un comportament asemănător dependentilor.“ Definita 
simplu, limerenta este o nevoie copleşitoare şi obsesivă a unei persoane de a-şi vedea sentimentele împărtășite. 


SIMPTOMELE LIMERENTEI 


Tennov (1979) 


Gânduri obsesive legate de obiectul limerent (OL) 


Dorinţă acută de reciprocitate a atenţiei şi a afecțiunii 


Stare de spirit fluctuantă, în funcţie de acţiunile OL 


Experimentarea acestui sentiment cu o singură persoană în același timp 


Obsesie acaparatoare că OL va alina suferinţa 


Îngrijorare (teamă) faţă de refuz 


Timiditate paralizantă şi inconfortabilă la începutul relației 


Limerenta intensificată în condiţii vitrege 


„Inimă“ dureroasă (în piept) atunci când există îndoieli 


Bună dispoziţie („plutire în aer“) când există reciprocitate 


Obsesie şi lipsire de motivaţie în privinţa altor responsabilități (prieteni, familie, muncă) 


Scoaterea în evidență a caracteristicilor pozitive ale OL, cele negative fiind ignorate 


Matematica relaţiei 


În 1986, când eram în facultate, aveam un panou pe care prindeam în piuneze diverse citate care aveau însemnătate 
psihologică şi personală pentru mine. Aceste mesaje erau rememorări zilnice ale credințelor și ale valorilor pe care 
le aveam sau pe care aspiram să le am. Multe dintre citate rămân „prinse“ în mine, învățăturile lor supraviețuind 
testului timpului. Unul dintre ele se baza pe matematica elementară pentru a-şi demonstra validitatea. Deşi nu pot 
să-mi amintesc formularea exactă si nici măcar nu reuşesc s-o găsesc online, am înlocuit-o cu propria versiune. 


Imaginea „matematicii relaţiei“ corespunde înţelegerii mele personale şi profesionale a relaţiilor opuse compatibile 
dintre un codependent si un narcisist. Este cea mai simplă explicaţie pe care o am pentru faptul că narcisistii şi 
codependentii se simt echilibrati unii de ceilalți şi motivul pentru care relaţia rezistă în timp. Explicaţia mea pentru 
matematica relaţiei este următoarea: 


Codependentii şi narcisistii patologici sunt oameni subdezvoltati psihologic, care au nevoie unii de ceilalţi pentru a 
se simţi bine în propria piele. În singurătate, sunt persoane vide şi solitare, care au nevoie de compania altcuiva 
pentru a scăpa de sentimentele lor profunde de rușine şi de singurătate pregnantă. Codependentul este conştient de 
aceste lucruri, în vreme ce narcisistul izbutește să fugă sau să se ascundă de ele. Singuri, amândoi se vor simți 
mereu incompleti, nesatisfacuti și izolaţi. Împreună, sunt în stare să uite ceea ce este fundamental greşit cu ei si 
ceea ce antipatizează, ba chiar urăsc, în privinţa lor înşişi. lau o pauză de la singurătatea şi ruşinea lor cronică de 
care au fost urmăriţi întreaga viata. Împreună, confundă amândoi înlănțuirea totală şi absenţa singurătăţii cu 
fericirea şi voioşia euforică. Această combinaţie „2“ plus ,,’ este singura formulă matematică ce va funcţiona în 


cazul acestor doi oameni lihniti după dragoste de sine şi cu sentimente de ruşine profundă, care depind unul de 
altul pentru cea mai măruntă fărâmă de fericire. Vor avea mereu nevoie unul de celălalt pentru a se simți 
desavarsiti. Această relație între două jumătăţi nu va putea fi niciodată o relaţie integrală, căci amândurora le 
lipseşte dragostea de sine şi individualizarea necesară. 


Relaţia dintre un codependent şi un narcisist este înclinată îndeosebi spre nevoile narcisistului; naivul şi bine 
intentionatul codependent va experimenta o transformare supărătoare de la optimism şi fericire la amărăciune 
amestecată cu pesimism. Declinul de la speranţa euforică la conştientizarea că jumătatea de iubit narcisist nu poate 
şi nu-şi va îndeplini niciodată promisiunea de a-l face fericit şi complet este lovitura de grație de pe urma căreia 
codependentul îşi revine rareori. 


Codependentul în recuperare şi oamenii sănătoşi psihologic consideră că ecuaţia 1 + 1 = 2 este mult mai adecvată 
pentru tipul lor de personalitate si pentru nevoile lor emoţionale. Această „formulă“ se potriveşte mai bine cu 
abilitatea lor de a se îndrepta în direcţia soluționării problemelor, mai degrabă decât de a fugi de ele. Atingerea 
unei sanatati mentale ameliorate sau faptul că nu au fost copiii unor părinți care i-au făcut să sufere traume de 
ataşament le permite oamenilor să se individualizeze şi să îşi dezvolte dragostea şi respectul de sine. Aceşti adulți 
completi de tip „1“ au nevoie de un alt partener de tip „1“ — nu pentru a elimina emoţiile dureroase, ci pentru a 
contribui la nivelul optim de satisfacţie si optimism în privinţa vieții în general. Prin urmare, doi de ,,1“ creează 

o relaţie compusă din doi prieteni interdependenti, care ştiu in mod natural cum să-şi echilibreze dorințele, nevoile 
şi capacitatea de iubire de sine şi de iubire a partenerului. 


O hemogramă a codependentei 


În cazul în care codependenta ar fi considerată o afecțiune medicală, asemănătoare cu tulburarea depresivă severă, 
tulburarea bipolară sau schizofrenia, n-am putea să identificăm genele răspunzătoare pentru ea. Similar, dacă ar fi 
provocată de un agent patogen precum hepatita B sau botulismul, n-am descoperi niciodată bacteria sau virusul 
responsabil. Cu toate astea, dacă ne-am ajusta paradigma medicală şi am concluziona că nu este o problemă în 
sine, ci rezultatul unui ansamblu de alte probleme cuantificabile, un raport toxicologic imaginar ar dezvălui 
următoarele: 


O parte traumă de ataşament din copilărie 


O parte ruşine profundă 


O parte singurătate patologică 


O parte dependenţă din codependenta 


O parte manipulare prin distorsiune din copilarie******** 


O parte manipulare prin distorsiune în viata adultă 


A treia componentă a matematicii relației scoate în evidență importanţa relaţiei înseși. Nu doar că oamenii sănătoși 
încurajează relațiile sănătoase, dar si contrariul este adevărat. O relaţie atent îngrijită este una rezistentă şi durabilă. 
O relație sănătoasă le permite partenerilor să depăşească perioadele grele si să rămână la fel de devotați si de 
îndrăgostiți unul de celălalt ca înainte să se producă situaţia respectivă. Așadar, importanţa ecuaţiei 1 + 1+ 1 =3 
nu poate fi supraestimată. Trei este cifra magică! 


De ce am rămas corijent la „chimie“ si „matematică“ 
99 5s” 99 


In continuare, va prezint un exemplu usor modificat (din considerente de confidentialitate) al propriei mele atractii 
disfunctionale si calcul eronat al relatiei cu un narcisist patologic care era exact opusul meu. 


Acum vreo 30 de ani, cand aveam 27, ma aflam in cel mai jos punct al vietii mele, dupa ce imi pierdusem in urma 
disponibilizărilor prima slujbă în domeniul consultantei. Fără un loc de munca si cu puţine economii, singura mea 
opţiune era să mă mut înapoi cu părinții, după ce fusesem independent vreme de nouă ani. Nu doar că m-am întors 
acasă fără o letcaie în buzunar si cu o teamă iraţională că n-o să-mi mai găsesc altă slujbă, dar eram şi în perioada 
de convalescenta după o operaţie serioasă la coloana vertebrală. Să mă întorc în casa în care copilarisem nu mi se 
părea nimic altceva decât o înfrângere completă. A fost firesc să alunec voit într-o stare de depresie şi disperare, 
mai ales că mă simţeam din toate punctele de vedere un ratat, după strădaniile depuse nouă ani pentru a-i 
demonstra tatălui meu că n-aveam nevoie de ajutorul lui financiar. Acest eveniment a declanşat unul dintre cele 
mai întunecate capitole ale vieţii mele de adult. 


Într-o seară de sâmbătă friguroasă de decembrie, am hotărât împreună cu un prieten din liceu să mergem la un club 
de dans din Chicago care sponsoriza un eveniment pentru tineri care doreau să se cunoască. Îmi amintesc că m-am 
străduit din răsputeri să mă pregătesc pentru seara respectivă, deoarece ajunsesem să fiu pierdut emoţional în 
dureroasa mea stare depresivă. Mi-am pus toate speranţele în această ieşire, luptându-mă cu pesimismul şi cu 
teama de respingere. Deși continuam să mă simt încrezător în privinţa înfățișării fizice şi a personalităţii mele, 
eram la fel de convins că nimeni n-o să fie interesat de un psihoterapeut șomer şi suferind care locuia cu mami şi 
cu tati. Gândul că aş povesti asemenea detalii unei posibile iubite mă îngrozea. Cu toate astea, am izbutit să prind 
curaj şi să-mi adun ultimele rămăşiţe de gândire pozitivă care-mi mai rămăseseră pentru a începe seara. 


După ce am ajuns la club, mi-am regăsit vesnica anxietate legată de întâlnirile romantice care se baza pe profetiile 
mele autodistructive. La fel de precis ca un ceasornic, mă străduiam exagerat de mult să încropesc o conversaţie 
care, până la urmă, avea să fie sabotată de propria mea angoasă şi nesiguranță. Discuţiile urmau următorul tipar: 
zece minute de flecăreală inutilă, în timpul căreia cel care vorbea cel mai mult eram eu. Din motive care îmi 
scăpau la vremea respectivă, divulgam mult prea rapid prea multe informaţii despre viata mea personală. Acest 
lucru, prin urmare, le făcea pe fete să se simtă anxioase şi nelalocul lor. Asemenea unor evenimente similare din 
trecut, rezultatele sfârşeau prin a-mi sabota intenţia de a fi relaxat şi de a prezenta o versiune interesantă a propriei 
persoane despre care ştiam că există, dar pe care eram incapabil să o arăt. Fiecare conversaţie se încheia la fel: 
unul dintre noi se îndepărta pur şi simplu stingherit. 


În seara respectivă, după două sau trei tentative greoaie de a lega o conversaţie cu femei care mi se păreau 
interesante, am simţit pornirea copleșitoare să merg acasă si să plâng. Înainte ca starea luptă sau fugi să-și facă in 
totalitate efectul, am surprins o privire fugară a unei femei splendide care se uita la mine. Din partea opusă a 
încăperii, ochii mi s-au fixat pe surâsul ei hipnotic. Purta o incitantă rochie neagră si strâmtă care era despicata 
adânc în partea din fata şi în spate, dezvăluindu-i o bucată generoasă din trup. Senzatiile mele anterioare de 
stânjeneală şi de anxietate s-au evaporat în fierbinteala intensă a clipei. Plin de încredere si de bravură, am mers 
agale către masa ei şi i-am propus să-i ofer ceva de băut. Conversatia a mers facil, a fost plină de mister şi nespus 
de seducătoare. Aproape imediat, am lăsat garda jos amândoi şi am început să ne împărtăşim detalii private, 
sugestive emoţional, despre noi înşine. Nici un subiect nu părea tabu. Timpul a stat în loc pe măsură ce am vorbit 
despre noi, despre problemele noastre şi despre dificultățile pe care le întâmpinam în viaţă. 


Nici n-am tresărit când mi-a mărturisit că n-are studii superioare********, că are o slujbă fără viitor pe care 

o detestă şi că n-are niciodată bani ca să plătească pensia alimentară pentru fiul care locuia împreună cu fostul ei 
sot. În ciuda acestor factori, care ar fi trebuit să fie niște semnale de alarmă, interesul meu față de ea a sporit 
exponential, apropiindu-ne unul de celălalt până ce trupurile ni s-au atins. Conversatia îmbibată de sexualitate era 
ca un combustibil aruncat într-un foc deja mistuitor. Ca să nu mai lungesc vorba si ca să vă scutesc de detaliile 
picante, în noaptea respectivă am sfârşit în micul ei apartament. Până când m-am angajat din nou două luni mai 
târziu, nu m-am mai întors în casa părinților mei decât din când în când. 


În decursul următoarelor trei luni, am trăit într-o fantezie a momentelor captivante care ne-au purtat departe de 
sursele noastre de suferință emoţională. Apoi, din senin, a rabufnit la adresa mea pentru un detaliu atât de benign, 
încât nici măcar nu-mi amintesc despre ce era vorba. Codependentul din mine nu a recunoscut sau nu a vrut să 
recunoască problema ei cronică de sănătate mintală, despre care ulterior am aflat că era un caz netratat de tulburare 
borderline. Următorii doi ani de abuzuri verbale, emoţionale si fizice nu mi-au zdruncinat hotărârea de a salva 
această relație inerent distrusă. În final, cu ajutorul unui terapeut în domeniul codependentei, am scăpat din acea 
relaţie. În ciuda legământului de a nu mai repeta niciodată greşeala cu pricina, aveam să cad pradă încă o dată 
calculelor eronate şi minciunilor chimiei. 


In acest moment, ştim că următoarele procese sunt responsabile pentru dinamica atracției opuse specifica 
sindromului magnetului uman şi pentru etapele ulterioare de curtare şi de formare a relaţiei: 


1. Personalitatile opuse se atrag. 


2. Acestea vor simţi „chimia pozitivă“. 


3. Pentru ca relaţia să prindă „rădăcini“ sau să aibă potențialul de a merge mai departe, „matematica relaţiei“ 
trebuie să fie egală cu „1“. 


4. Incepe un „dans“ facil şi extrem de coordonat al relației. 


5. Tiparele relationale complementare oferă informaţii fiecărei persoane despre aşteptările şi comportamentul 
rolului propriu pe care îl joacă în relaţie. 


6. Limerenta îi poartă pe cei doi pe cele mai înalte culmi printr-un şoc euforic asemănător narcoticelor şi prin 
sentimente de tipul tulburării obsesiv-compulsive: „Nu pot să dorm, să mănânc şi nu pot să nu mă gândesc la tine 
până când nu suntem din nou împreună“. 


7. Odată cu dispariția limerentei, ies la iveală trăsăturile de personalitate tipice (ascunse) ale fiecărei persoane. 


8. Teama de singurătate sau trăirea efectivă a sentimentului singuraratii îl constrânge pe codependent să rămână în 
relaţie. 


9. Dependenţa de codependenta este cea mai bună explicaţie pentru motivul pentru care codependentii nu pun 
capăt unei relaţii presărate cu pierderi şi consecințe negative. Narcisistul, „drogul lor preferat“, poate să le tina sub 
control singurătatea si ruşinea profundă. 


10. În cazul în care codependentul trebuie să încheie relaţia, va experimenta extrem de durerosul simptom de 
sevraj al singurătăţii patologice. 


11. Dacă relaţia se termină, iar problemele subiacente ale codependentei persoanei respective nu sunt rezolvate, 
probabil următorul partener va fi tot un narcisit. 


Impactul manipulării de tip distorsiune va fi discutat în Capitolul 11. 


Vă rog să nu priviţi această remarcă drept un indiciu al opiniilor mele împotriva celor care nu au studii superioare. 
A fost un moment în care mi-am încălcat o promisiune făcută mie însumi, şi anume faptul că tipul meu preferat de 
femeie are aspirații şi experienţă profesională şi educațională similare cu cele ale mele. 


Chiar si după reacţiile coplesitoare şi pozitive pe care le-am primit la adresa eseului meu ,,Codependenta: nu 
dansa!“ am ştiut că trebuie să îl dezvolt într-o teorie psihologică mai solidă şi mai amplă. N-a fost o sarcină uşoară, 
căci a trebuit să pornesc de la intuiţia şi de la înţelegerea mea empirică şi să mă îndrept înapoi spre teoriile 
fundamentale care mi-au servit drept sursă de inspirație. Nu mă interesa să transform ceva simplu, elegant şi 
accesibil într-un set intortocheat şi dens de explicaţii psihologice. Având încredere în intuiţia mea, am început să 
construiesc o teorie care să cuprindă toate informaţiile şi să lămurească toate descoperirile legate de sindromul 
magnetului uman. 


Intenţia mea era să construiesc o teorie în jurul unor concepte clare, concise şi cuantificabile, care să treacă probele 
unei examinări profesionale şi/sau ştiinţifice riguroase. În plus, trebuia să explice și să prezică fenomenele 
observabile legate de relaţii, asociindu-le cu teoria psihologică care ţine de individ. Nu voiam să mă opresc până 
când teoria mea nu urma să satisfacă atât o cameră plină de medici experimentați şi cu studii înalte, cât si de 
oameni fără experiență profesională în domeniu. 


De pe urma ambițiilor mele teoretice s-a infiripat un model care a strâns la un loc descoperirile şi observaţiile mele 
divergente într-un set coerent şi unitar de explicaţii. A prins „rădăcini“ după ce am decis să creez un program 
profesional de instruire pornind de la aceste descoperiri. Ca în alchimie, amestecul ideilor, al explicatiilor şi al 
descoperirilor mele a dus la crearea unui material prețios... preţios din punct de vedere teoretic. 


Teoria continuumului sinelui (tes) 


Denumirea pe care am ales-o initial, în 2013, pentru noua mea cercetare a fost Teoria Continuumului Sinelui sau 
TCS. Ea explica de ce toți oamenii, nu doar codependentii şi narcisistii, se simt inevitabil atraşi de un anumit tip de 
partener care îi seduce prin personalitatea lor opusă. Motiva în mod intuitiv de ce atât de multi oameni rămân in 
relaţii profund nefericite și disfunctionale, deși se simt singuri, frustrati sau plini de resentimente. În acelaşi mod, 
lămurea de ce anumiţi oameni tind să repete alegerile disfunctionale în relaţii, în pofida faptului că isi doresc ceva 
diferit. 


TCS a devenit o teorie universală, valabilă pentru toţi indivizii, de la cei care nu sunt sănătoşi din punct de vedere 
psihologic la cei care sunt complet echilibrati şi sănătoşi psihologic. Mai mult decât atât, a explicat natura 
maleabilă a sănătății mintale, căci prin natura noastră suntem cu toții capabili să ne dezvoltăm şi să învăţăm din 
greşelile pe care le facem, să trecem peste conjuncturile personale dificile şi, cu ajutor de specialitate, să depasim 
forţele disfunctionale puternice şi aparent nepieritoare ale minții noastre subconstiente. 


Teoria compatibilitatii relaţiei (ter) 


În ultimii cinci ani, la un moment dat, mi-am redenumit iubita teorie TCS: Teoria Compatibilitatii Relatiei (TCR). 
Influentat de educatie, de experienta si de specializarea in Teoria Sistemelor Familiale, schimbarea numelui a avut 
logică pentru mine, deoarece lămurea de la prima vedere compatibilitatea în relație a unor indivizi opusi echi- 
librati. Asemenea predecesoarei ei, TCR ilustra felul in care codependentii, adică nişte îngrijitori cronici aflați la 


o extremă, le corespund perfect celor care au nevoie de grijă, indivizii narcisisti egoisti aflaţi la cealaltă extremă. In 
ciuda modificărilor descriptive şi de terminologie, teoria în sine rămâne neschimbată. 


Asemenea predecesoarei ei, TCR reprezintă modul în care tipurile opuse de personalitate interacționează într-o 
relaţie și în care îşi exprimă sau nu nevoile emoționale, psihologice sau de relație. În termeni mai concreti, 
înfăţişează tiparele de distribuţie ale dragostei, respectului si grijii (DRG) într-o relație. TCR sugerează că toți 
oamenii sunt atraşi într-o manieră conştientă şi subconştientă de parteneri romantici ale căror tipare DRG le 
corespund celor proprii. 


Orientarea în relaţii: pe sine sau pe ceilalți 


Felul în care ne orientăm în relaţii, adică OR, reprezintă forța motrice din spatele teoriei compatibilitatii în relație. 
Există doar două feluri în care ne orientăm: către nevoile în materie de dragoste, respect şi grijă ale celorlalți sau 
către nevoile DRG ale sinelui. Relaţiile sunt considerate compatibile dacă OR referitoare la îngrijire şi la nevoia de 
a fi îngrijit sunt similare. 


Astfel, OR sunt împărțite în două categorii opuse şi inversate: Orientarea in Relatie către Ceilalţi (ORC) şi 
Orientarea în Relatie către Sine (ORS). Diferenţa fundamentală dintre ele este că prima se concentrează mai mult 
pe oferirea DRG, iar cea din urmă pe primirea DRG. 


ORC isi menţine în mod natural si reflex centrul atenţiei asupra nevoilor emoționale, personale si de relationare ale 
altei persoane, excluzandu-si adeseori nevoile proprii. Persoana cu ORC face eforturi să obțină si să aibă parte de 
o exprimare clara a DRG din partea celorlalți, fiind generoasă când vine vorba de a o dărui. Toţi codependentii au 
o ORC extremă. 


ORS demonstrează o concentrare naturală şi reflexă asupra propriilor nevoi de confort emoţional, personal şi de 
relaţie, neintelegand sau ignorând importanţa reciprocitatii. Persoana cu ORS face eforturi să împartă sau să 
dăruiască DRG celorlalţi, păstrându-le pentru sine. După cum e de așteptat, persoanele cu ORS au drept ţintă — 
dacă nu cumva fac o obsesie din asta — perpetuarea laturii nedrepte şi egoiste dintr-o relaţie, cea în care doar cineva 
primeşte, când de fapt, este vorba despre a dărui şi a primi din ambele direcţii. Toţi narcisiștii patologici au o ORS 
extremă. 


Întrucât ORC si ORS sunt constructe de personalitate „opuse“ si „inverse“, materialul legat de atracţia extremelor 
din Capitolul 3 este valabil şi în cazul lor. 


Chiar dacă un ORC sever reprezintă codependenta, iar un ORS sever, narcisismul patologic, cele două nu sunt 
sinonime. Diferenţa fundamentală este că OR-urile descriu gama a două categorii opuse, fiecare având 

să tolereze o interacțiune lipsită de echitate, atât în plan personal, emoţional sau care ţine de relație. Din contră, 
codependentii (ORC) si narcisiştii patologici (ORS) au cea mai disfunctionala formă a orientărilor relationale 
opuse. 


Cele mai disfunctionale forme sunt ORC şi ORS extreme, existând posibilitatea ca ambele să existe în aceeași 
relaţie, compatibilă, a extremelor. Altruismul şi sacrificiul disproporționat al unei persoane cu ORC corespunde 
perfect egoismului si exigentei extreme a uneia cu ORS. 


Elementele de baza ale TCR 


relaţie. Am construit-o urmărind următoarele caracteristici: 


1. Design simplu 


2. Definiţii operaţionale, specifice şi cuantificabile 


3. Utilizare a aritmeticii de bază — adunarea si scăderea 


4. Reguli logice unidimensionale 


5. Reguli logice de interacţiune 


6. Explicații concrete pentru procese psihologice şi de relație complicate 


7. Reprezintă doar ceea ce afirmă — nu se întinde mai mult decât îi e plapuma şi nu generalizează în exces 


8. Intuitiva atât pentru cei care oferă tratament pentru codependenta, cât si pentru persoanele pe care le tratează 


O teorie flexibilă si cuprinzătoare 


TCR îşi datorează flexibilitatea şi natura cuprinzătoare faptului că este produsul multor altor teorii psihologice 
importante, consacrate. N-aş fi putut niciodată să o elaborez dacă n-ar fi existat cadrele teoretice prezentate 
anterior, cum ar fi: teoria sistemică de familie, teoriile psihodinamice, teoriile ataşamentului, terapia cognitiv- 
comportamentală, dependentele, modelul celor 12 Pasi ai Alcoolicilor Anonimi și multe altele. Natura teoretică 
cuprinzătoare a dus la multe aplicaţii practice, inclusiv în tratamentul dependentelor si sănătate mintală, în 
educaţiei, în cercetare, precum şi în domenii care privesc publicul larg. 


TCR este menită să fie simplă şi extrem de clară. OR-urile inverse şi valorile lor de compatibilitate în relaţie 


(VCR) sunt definite în mod precis pentru a reprezenta informaţii şi observaţii explicite şi cuantificabile. Natura ei 
matematică îi impune să fie simplistă şi să se preteze ireprosabil aplicaţiilor de cercetare, diagnostic si tratament. 


Teoria compatibilitatii relaţiei este paradoxală 


Oricât de compacta, directă, logică si simplă ar fi teoria compatibilitatii relației (TCR), este în acelaşi timp o teorie 
complicată cu multe utilizări posibile. Cred că flexibilitatea si particularitatea ei îi extind substantial potentialele 
contribuţii şi scopuri. 


Continuumul compatibilitatii relaţiei (CCR) 


matematică simplă, explică si cuantifică atracţia subconstienta si reflexa dintre doi oameni într-o relaţie. De 
asemenea, continuumul demonstrează cum şi de ce tipurile opuse de personalitate ORC si ORS experimentează un 
magnetism puternic al atracției pozitive. Pe de altă parte, explică lipsa de compatibilitate dintre OR similare. 


Nu vă lăsaţi pacaliti de designul simplu al continuumului, deoarece reuneşte fiecare concept discutat până acum, 
precum şi multe dintre cele care vor urma. Este un instrument teoretic şi practic indispensabil care aduce progrese 
considerabile în înțelegerea relaţiilor formate de sindromul magnetului uman, precum şi în tratamentul eficient şi 
durabil al codependentei. 

Continuumul Compatibilitatii Relatiei (cer) si Valorile Compatibilitatii 
Relatiei (vcr) 


distribuţie DRG. Cele două OR opuse — ORC si ORS — se află la extremele CCR. 


Latura stângă a continuumului, adică cea „negativă“, cuprinde ORC si cele cinci VCR ale sale, variind între (-5) şi 
(—1). ORS se află în dreapta, adică în partea „pozitivă“, si constă dintr-o gamă a VCR cu valori între (+1) şi (+5). 


In centrul continuumului se află un VCR neutru, sau (0). Din acest punct de vedere, există doar 11 valori posibile 


ale VCR. Latura pozitivă a continuumului nu este mai bună calitativ decât cea negativă. Separatia s-a produs din 
pură întâmplare, fără a se considera că una ar fi „mai bună“ sau „mai rea“ decât cealaltă. 


Cele mai mari valori numerice negative şi pozitive ale VCR reprezintă cele mai disfunctionale forme ale unui 
anumit OR. De exemplu, VCR (—5) al ORC reprezintă codependentul care le oferă celorlalți aproape tot DRG-ul şi 
primeşte extrem de puţin în schimb. VCR (+5) al ORS reprezintă narcisistul patologic care ia tot DRG-ul 
disponibil şi oferă puţin sau deloc în schimb. 


Exemple de VCR 


personalităţii. Aceste exemple ilustrează larga diversitate a variantelor generale de personalitate. 


(—5) VCR (ORC): Un codependent care este complet absorbit de nevoile DRG ale celorlalţi, ignorandu-le şi 
subestimându-le în totalitate pe cele proprii. Sunt adeseori neputincioşi, nefiind capabili sau dispuşi să caute DRG 
din partea partenerului lor romantic sau a prietenilor apropiați. 


(—4) VCR (ORC): O persoană cu tendinţe codependente care este aproape întotdeauna concentrată asupra 
nevoilor DRG ale altora, căutând doar intermitent să îşi satisfacă propriile nevoi DRG. Sunt capabili, dar lipsiţi de 
motivaţie, temători şi/sau lipsiţi de experienţă în a căuta DRG din partea unui partener romantic. Aleg în mod 
frecvent să nu le ceară celorlalți să le satisfacă nevoile DRG, căci nu doresc să îi supere sau să provoace conflicte. 
Dacă cer o anumită formă de DRG de la partenerul lor, o fac agitati şi având sentimentul clar al vinovatiei şi nevoii 
de atenție. 


O (-3) VCR (ORC): O persoană care se identifică cu propria fire grijulie si altruistă. Per ansamblu, sunt 
concentrați asupra nevoilor DRG ale altora, minimalizând, întârziind sau trecând cu vederea satisfacerea propriilor 
nevoi. Identitatea si reputaţia lor sunt contopite cu natura lor săritoare si grijulie. De obicei, se află în relații 
dezechilibrate din punct de vedere al nevoilor lor DRG — oferind mult mai mult decât primesc. Sunt în stare să 
stabilească limite în relaţii, cerând în același timp ceea ce au nevoie; totuşi, tind să se simtă vinovaţi sau având 
nevoie de atenţie atunci când impun astfel de limite sau când cer ajutorul celorlalți. 


(—2) VCR (ORC): O persoană care este implicată în relaţii în care identitatea lor de oameni grijulii este pretuita 
şi apreciată, dar nu exploatată. Se bucură de relaţii în care pot oferi mult DRG, fără să dorească să aibă parte de 
DRG în aceeaşi măsură. Se simt confortabil împreună cu un partener care are nevoie de mai mult DRG decât este 
dispus să ofere la schimb. Pot impune limite şi pot să ceară ceea ce au nevoie, deşi se simt uşor nelalocul lor dacă 
fac acest lucru când echilibrul DRG depăşeşte nivelul lor de confort. Pot să se simtă ușor vinovaţi sau având 
nevoie de atenţie când îi cer unui partener să le satisfacă propriile nevoi DRG. Pe cât posibil, evită indivizii 
narcisisti, exploatatori sau manipulatori. 


LI (-1) VCR (ORC): O persoană cu un echilibru sănătos între dragoste, respect şi grijă pentru ea însăși şi pentru 
ceilalți. De obicei, caută relaţii şi experienţe de viata în care să îşi poată satisface propriile nevoi DRG. Tind sa 
aprecieze şi să facă parte din relaţiile bazate pe o distribuţie reciprocă şi echivalentă a DRG. Deşi pot să-și 
găsească sensul si fericirea din ajutarea si îngrijirea celorlalți, nu tolerează un partener romantic egoist sau 


egocentric. Se întâmplă frecvent să le facă plăcere să aibă grijă de cei din jur, însă nu se identifică cu cei care îi 
îngrijesc sau îi ajută pe alţii. Nu se simt vinovaţi sau având nevoie de atenţie când cer DRG din partea altora. 


(0) VCR: O persoană care face parte din relaţii în care există o distribuţie egală a DRG oferit şi primit. Cer cu 
uşurinţă ceea ce au nevoie de la partener, fiind deschişi fata de nevoile DRG ale acestuia. Intr-o relaţie DRG 
echilibrată, fluctuează nestingheriti între rolul de destinatar şi cel de furnizor. 


(+1) VCR (ORS): O persoană cu un echilibru sănătos al dragostei, al respectului şi al grijii pentru ea însăşi şi 
pentru ceilalți. Tind să aprecieze si să facă parte din relaţiile bazate pe o distribuţie reciprocă şi echivalentă a DRG. 
Pretuiesc obiectivele şi ambițiile personale si profesionale, pe care şi le urmăresc încrezători. Desi îşi găsesc sensul 
şi fericirea din urmărirea propriilor aspirații, sunt conştienţi de nevoia de dragoste, respect si grijă a partenerului 
lor romantic. Oferă cu uşurinţă DRG partenerului romantic când este necesar sau când li se cere. Se pot identifica 
cu rolul persoanei care îngrijește şi care ajută, dorind în același timp să-şi îndeplinească propriile dorinţe. 


(+2) VCR (ORS): O persoană care preferă să fie implicată într-o relaţie în care goana lor după satisfacerea 
propriilor speranţe şi vise este încurajată si sprijinită. Într-o relaţie romantică, caută in mod activ atenţie, apreciere 
şi validare. Deşi sunt oameni activi si pot fi macinati de dorinţa de a fi în prim-plan, sunt dispuși şi capabili să 
satisfacă nevoile partenerului lor. Nu sunt nici exploatatori, nici egoisti. Orientati către propriile lor nevoi DRG, 
uită periodic de inegalitatea distribuţiei DRG în relaţie. Răspund favorabil şi non-agresiv atunci când partenerul lor 
cere un nivel mai consistent de DRG. Deşi se pot simţi confortabil în rolul de îngrijitor, nu îl pot menţine. 


(+3) VCR (ORS): Uşor egoisti și egocentrici, sunt persoane predominant concentrate asupra nevoilor DRG 
proprii, minimalizând, întârziind sau trecând cu vederea satisfacerea nevoilor partenerilor lor. Identitatea şi 
reputaţia lor sunt contopite cu nevoia lor de atenţie, validare şi recunoaștere. Se identifica cu felul de a fi al unui 
individ energic şi avid de succes. De obicei, sunt atrași în relaţii în care există un dezechilibru al distribuţiei 
nevoilor DRG, căpătând sau asteptandu-se la mai mult decât oferă. Dacă li se pune în fata adevărul despre aceasta 
inegalitate, pot să devină defensivi, dar vor fi în stare să facă modificări. Deşi pot fi percepuți drept obsedati de 
sine şi egocentrici, sunt capabili să tina aceste caracteristici sub control, sunt în stare şi au disponibilitatea să isi 
iubească, respecte şi îngrijească partenerul. Cu toate astea, au nevoie să li se amintească deseori aceste lucruri. 


(+4) VCR (ORS): O persoană care este narcisistă şi preocupată de propriile nevoi DRG, rareori căutând să le 
satisfacă pe cele ale altora. Lasă impresia că li se cuvine totul, că sunt egocentrici şi egoisti, fiind determinaţi să 
caute să primească DRG din partea celorlalți, oferind însă în schimb cantităţi extrem de reduse. Se simt în largul 
lor cu această discrepanta a DRG, considerând că nevoile lor sunt mai importante decât cele ale partenerului. Desi 
narcisisti în mod fatis, sunt în continuare capabili să le ofere altora niveluri neînsemnate de DRG. În mod tipic, 
dacă li se atrage atenţia în privinţa inegalitatii DRG, se înfurie si devin defensivi, încercând numaidecât să-şi 
justifice acțiunile. Totuşi, când li se spune adevărul, nu resimt nici un afront şi nici nu izbucnesc în vreo criză de 
furie narcisistă. 


(+5) VCR (ORS): Un narcisist patologic care este incapabil si lipsit de motivaţie să iubească, să respecte şi să 
aibă grijă de ceilalți. Sunt mistuiti de dorinţa de a-și satisface propriile nevoi DRG şi n-au nici cea mai mică 
intenţie să răspundă cu aceeaşi monedă. Le este extrem de dificil să manifeste empatie, să aibă opinii pozitive 
necondiționate sau să dea dovadă de iubire. De obicei, când oferă DRG celorlalţi, o fac impunând condiţii. Nu sunt 
în stare să-şi înţeleagă sau să-şi accepte nivelurile patologice de narcisism. Dacă li se spune adevărul despre 
dezechilibrul DRG, răspund printr-o agresiune directă sau pasivă. 


Matematica continuumului și echilibrul de sumă nulă 


Rezultat obținut prin simpla adunare a VCR-ului fiecărei persoane, o relaţie este considerată compatibilă şi stabilă 
dacă are suma (0), care este definită drept un echilibru de sumă nulă. Suma nulă va apărea mereu în cazul 
asocierilor unor personalităţi invers proporţionale şi diametral opuse, reprezentate de VCR negative şi pozitive 
perfect opuse. Pe lângă compatibilitatea în relație, un echilibru de sumă nulă semnifică un potential ridicat de 
atracţie, corespondenţa şabloanelor de relaţie şi reunirea tipurilor opuse de personalitate. Regula de bază în privința 


Singura excepţie la regula echilibrului de sumă nulă în relaţie cu atracţia pozitivă este combinaţia ipotetică (0) si 
(0). Este considerată ipotetică deoarece este improbabil să se producă vreodată. În primul rând, VCR (0) va fi 
rareori altceva decât o unitate teoretică, căci majoritatea oamenilor se identifică cu o OR mai degrabă altruistă sau 
egoistă. În al doilea rând, în lipsa acțiunii atracției personalităților opuse, această relaţie ipotetică nu va prinde 
niciodată „rădăcinile“ necesare pentru a se dezvolta în continuare. 


O relaţie alcătuită dintr-o asociere a VCR (—2) şi (+2) va fi atât compatibilă, cât şi sănătoasă. Pentru exemplificare, 
o femeie sănătoasă din punct de vedere psihologic ORC VCR (—2), căreia îi place să fie mamă casnică si care îşi 
adoră cele câteva activități de voluntariat, este căsătorită cu un bărbat stabil şi sănătos din punct de vedere 
psihologic ORS VCR (+2), un director de corporație de succes. Cu sprijinul soţiei sale, lucrează ore suplimentare 
pentru a-şi construi un statut şi o reputaţie în lumea afacerilor. Având valori inverse şi scăzute ale VCR, amândoi 
se simt iubiţi şi formează o relație de dragoste reciprocă şi echivalentă. 


În comparaţie, un bărbat codependent cu VCR (5) este căsătorit cu o femeie care suferă de tulburare de 
personalitate narcisistă cu VCR (+5). Soţul este profund nesigur, avid de atenţie şi obedient. Accepta fără tragere 
de inimă să rămână acasă şi să isi crească copiii, în vreme ce soția lui narcisista, un agent de vânzări fără succes în 
meserie, insistă să fie unica persoană care întreţine familia. De teamă să nu o scoată din sărite, evită să deschidă 

o discuţie despre aşteptările ei egoiste şi rigide în privinţa rolurilor pe care trebuie să le joace cei doi soți. Fiind un 
(+5) pe scara CCR, femeia nici măcar nu va lua în considerare nevoile lui dacă acest lucru nu o face să se simtă 
mai bine în pielea ei. Dacă i se spune adevărul despre narcisismul ei, reacţionează cu duritate. Această relaţie va 
rămâne intactă, căci nici soţul, dar nici soţia nu îndrăznesc să îi pună capăt; sunt la fel de nesiguri si de ingroziti să 
rămână singuri. 


Riscurile vindecării 


Dacă VCR-ul unui partener se modifică într-o direcție sănătoasă (mai aproape de zero), fără ca VCR-ul celuilalt 
partener să facă acelaşi lucru, este probabil ca relaţia să fie pusă în pericol. Acest lucru se întâmplă adesea atunci 
când unul dintre parteneri urmează şedinţe de terapie sau caută ajutor pentru a scăpa de o dependenţă, dar nu si 
partenerul lui, ignorandu-si astfel contribuţia la caracterul disfunctional al relaţiei. Relațiile cu VCR dezechilibrat 
sunt inerent instabile şi prin urmare predispuse la conflict şi la destrămare. 


Un exemplu de instabilitate a relaţiei provocată de o sănătate mintală îmbunătățită este atunci când o femeie 
codependentă (—5), căsătorită cu un bărbat narcisist patologic (+5), merge la şedinţe de psihoterapie. Datorită 
progreselor ei în terapie, este probabil ca OR/VCR-ul ei să se îmbunătățească, apropiindu-se de zero. Dat fiind 
faptul că sănătatea ei mentală se ameliorează şi că alege să rămână alături de soţul ei narcisist patologic, relaţia va 
deveni instabilă. În lipsa echilibrului de sumă zero, situaţia e imprevizibilă. Este probabil să apară conflicte şi 
diferente ireconciliabile, căci soţia va fi nevoită să caute niveluri mai ridicate de DRG din partea soţului ei, pe care 
acesta nu este capabil să le ofere. 


Chiar şi cu o sănătate mintală mai bună, fostul pacient codepedent poate să se simtă constrâns conştient şi sub- 
conştient să revină în relaţia disfunctionala, anulând astfel câştigurile în privinţa VCR. Această dorinţă ilogică este 
explicată prin dependenţa din codependenta, care este prezentată în Capitolul 3. Dacă va continua pe acest drum şi 
îşi va menţine sănătatea mintală şi a relaţiei, iar partenerul ei nu se va adapta la aceste ameliorări, lipsa unui 
echilibru de sumă nulă va duce, cel mai probabil, la sfârşitul relaţiei. 


Stabilitatea cantitativă şi calitativă 


Stabilitatea în relaţie poate fi înțeleasă atât din perspectivă cantitativă, cât şi calitativă. „Cantitativul“ este definit 
drept măsurătoarea metrică şi/sau descrierea specifică şi precisă a oricărui lucru care posedă caracteristici 
perceptibile. „Calitativul““, cel mai ambiguu şi mai subiectiv dintre cele două, descrie şi/sau măsoară 
caracteristicile perceptibile care sunt atribuite unei valori subiective. Elementul „calitate“ din „calitativ“ este 
derutant, căci are conotatia unui lucru pozitiv sau bun. Drept exemplu, în următoarea afirmaţie, „Prima oară când 
am copt plăcintă cu nuci pecan, a ieşit groaznică!“, „groaznic“ este un termen „calitativ“, care spune că plăcinta nu 
era bună de nimic! Dimpotrivă, „Aş fi putut să mănânc toată plăcinta cu nuci pecan a maică-mii, era delicioasă şi ti 


ec 


se topea în gură“ reprezintă latura pozitivă a termenului. 


Stabilitatea cantitativă a relației apare când echilibrul de sumă nulă este alcătuit din două VCR opuse în mod egal. 
O astfel de stabilitate este independentă de sănătatea psihologică a indivizilor din relație. Pentru exemplificare, 
relaţia sănătoasă ORC/ORS (—2) si (+2) este stabilă cantitativ, indicând un echilibru perfect al OR-urilor opuse. In 


Relaţiile „stabile“ 


O relaţie „stabilă“ este definită drept una care nu ia sfârşit, în pofida nefericirii, furiei, insatisfactiei, 
resentimentelor şi altor stări negative ale celor doi parteneri. Relaţiile stabile se rup cu greutate din cauza 
armonizării personalităților opuse şi a echilibrului aferent al relaţiei. Stabilitatea relaţiei este reprezentată numeric 
pe CCR ca o asociere între două VCR diametral opuse care, atunci când sunt adunate, sunt egale cu un echilibru de 
sumă nulă. Cea mai sănătoasă versiune a unei perechi stabile este cuplul (—1) şi (+1). Cea mai nesănătoasă ar fi 
asocierea dintre un codependent (—5) şi un narcisist patologic (+5). 


Oamenii dintr-o relaţie stabilă sunt loiali atât relaţiei, cât şi persoanelor implicate în relaţie. Se supun setului lor 
unic de norme care reglementează comportamentul individual si relational. Relaţiile romantice sau intime „stabile“ 
necesită ca ambii parteneri să se simtă în largul lor si în siguranță în privinţa aşteptărilor şi a rolurilor pe care le au. 
Loialitatea fata de relaţie, indiferent dacă este vorba de o relație sănătoasă sau de una disfunctionala, este un factor- 
cheie care contribuie la stabilitatea relaţiei. Deşi ocazional pot avea loc interacțiuni negative, nici un partener nu-și 
face griji că celălalt ar putea pune capăt relaţiei. Indiferent de disconfort, de pierderile sau de evenimentele 
amenințătoare, ambii parteneri sunt loiali şi devotați unul altuia. Acest lucru conferă energie relaţiei şi îi ajută să îşi 
depășească provocările. În această manieră, o relaţie stabilă utilizează resurse interne și externe pentru a se apăra 
împotriva oricărei amenințări. 


Relaţiile „instabile“ 


În relaţiile intime „instabile“, partenerii resimt disconfort, teamă si anxietate legată de posibilitatea ca relaţia să 
aibă de suferit sau să ia sfârşit. Partenerii se simt instabili când unul sau amândoi nu mai respectă regulile, rolurile 
şi aşteptările de fidelitate asupra cărora se intelesesera anterior. De asemenea, greutăţile, crizele sau necazurile 
produc, la rândul lor, instabilitate. În mod ironic, relaţiile disfunctionale pot să devină instabile când unuia dintre 
parteneri i se întâmplă ceva pozitiv (cum ar fi progresele făcute în soluționarea unei dependențe sau a unei 
probleme de sănătate mintală, o slujbă mai bună, o mărire de salariu sau noi oportunități sociale). În lipsa unei 
reveniri la starea sănătoasă sau nesănătoasă anterioară a relaţiei, este posibil ca instabilitatea să continue. 


Instabilitatea relaţiei declanşează o cascadă de sentimente şi de gânduri furioase, inconfortabile şi/sau anxioase din 
partea unuia sau a ambilor parteneri. O asemenea schimbare pune presiune pe cel care se abate de la regulă să 
revină la fosta poziţie din cadrul relației sau să respecte regulile convenite în mod explicit. Dacă nu se revine la 
status quo, anxietatea şi teama vor spori, cel putin până când persoana „cedează“ şi isi reia fostul rol disfunctional 
sau până când scapă din relație. Trebuie remarcat că, cu cât este mai mare suma VCR, cu atât mai intens este 
dezechilibrul. 


Restabilirea echilibrului 


Doar printr-o restabilire a echilibrului de sumă nulă, independent de sănătatea mintală pozitivă sau negativă, 
dezechilibrul poate fi neutralizat şi/sau inversat. Cu alte cuvinte, forțele sindromului magnetului uman care 
constrâng un codependent în recuperare să recidiveze (revenind la fostul VCR (—5)) şi să reia o relație pe care 
o încheiase cu partenerul narcisist patologic (+5) readuc relaţia în starea ei anterioară de echilibru „stabil“, dar 
disfunctional. 


Următoarele scenarii ilustrează modul în care pot fi refăcute echilibrul si stabilitatea in relație: 


Persoana mai sănătoasă dintr-un parteneriat disfunctional regresează la fostul VCR mai putin sănătos. 


_| Sănătatea mintală şi capacitatea de a relationa mai sănătos a persoanei vindecate îi provoacă partenerului 
anxietate, stres și frică sporită. Acest lucru motivează partenerul nesănătos să îşi amelioreze sănătatea mintală şi 
relationala, ceea ce recalibrează relația într-un echilibru de sumă nulă. 


CO Din cauza unui declin al sănătăţii mintale a partenerului nesănătos, partenerul mai sănătos trece la un nivel mai 
scăzut de funcţionare, astfel încât echilibrul de sumă nulă să poată fi refăcut. 


Dezvoltarea persoanei mai sănătoase nu este însoțită de o dezvoltare pe măsură a partenerului, prin urmare cei 
doi aleg să pună capăt relaţiei. 


| Persoana mai putin sănătoasă încheie relaţia pentru a căuta un înlocuitor, restabilind astfel un echilibru de sumă 
nulă. 


Relaţiile mai sănătoase si potrivirile ver 


Relaţiile romantice devin mai sănătoase atunci când VCR inverse egale se apropie de zero pe continuum. 
Potrivirile mai puţin accentuate ale VCR duc la o relație reciprocă mai echilibrată. Acest cuplu nu mai este 
polarizat de diferenţele de OR dintre ei. Cei doi au parte de o cantitate egală de DRG, ceea ce creează mai multă 
armonie şi intimitate. 


Aceste relații mai sănătoase sunt compuse din parteneri cu VCR corespunzătoare inverse mai scăzute, precum 
perechile (—1) si (+1) sau (2) și (+2). În ciuda distribuţiei inegale a DRG, ambii parteneri consideră că nevoile lor 
sunt satisfăcute într-un mod adecvat si că pot cere ceea ce isi doresc în cazul în care se produce un dezechilibru. 
Partenerii cu VCR mai scăzut cer lucrurile de care au nevoie fără să-şi facă griji că provoacă resentimente şi fără 
să simtă că-s avizi de atenţie. Ceea ce creează o experienţă a unei relaţii pozitive nu este echilibrul de sumă nulă în 
sine, ci senzaţia unui echilibru confortabil şi satisfăcător pentru ambele parti al DRG. 


Probabil că oamenii care se încadrează în această categorie nu au suferit traume de atașament în copilărie, cauza 
principală atât a codependentei, cât şi a tulburărilor de narcisism patologic. De asemenea, este posibil să fi avut 
parte de tratament psihologic pentru a remedia problema. Pe lângă buna sănătate mintală, acești oameni „sănătoşi“ 
opuşi împărtăşesc niveluri moderate spre ridicate de respect şi de dragoste de sine, pot să comunice corespunzător 
pentru a soluţiona conflictele şi pot stabili şi respecta limite sănătoase. Simplu spus, acest parteneriat este alcătuit 
din doi oameni sănătoşi din punct de vedere psihologic şi care se iubesc pe sine. 


Indivizii dintr-o relaţie cu VCR asemănător scăzut sunt capabili psihologic, când este necesar, să treacă în cealaltă 
orientare de relaţie. O asemenea „flexibilitate“ este un indiciu al abilității persoane de a „înota împotriva 
curentului“ personalităţii sale de dragul partenerului sau al relaţiei. Un exemplu ar fi ORC (—2), care se 
îmbolnăvește şi cade la pat vreme de şase luni, în timp ce ORS (+2) va fi persoana care va avea grijă de copii, va 
face curăţenie în casă şi va munci de dimineaţă până seara până când partenerul îşi revine. Atunci când starea de 
sănătate este recăpătată, același lucru se întâmplă şi cu configurația normală VCR. 


O relaţie sănătoasă de sumă nulă: Susan (—2) si Zach (+2) 


Susan este o persoană echilibrată si sănătoasă emotional si psihologic, cum o ilustrează VCR-ul ei de (2). 
Orientarea ei are o tendință uşoară spre moderată către nevoile altora. Deşi nu se aşteaptă ca „raportul dintre ce 
oferă şi ce primeşte“ să fie egal, isi cunoaşte limitele şi are o busolă interioară corectă, care o îndreaptă înspre 
îngrijirea personală. Îşi găsește fericirea și împlinirea în abordarea ei caritabilă şi altruistă fata de viaţă. Adora să 
organizeze petreceri, să isi ajute amicii să îşi renoveze casele, să aibă grijă de copiii surorii ei sau, pur şi simplu, să 
fie un ascultător plin de compasiune. Mai mult decât orice, Susan se mândreşte cu felul în care isi creşte cele două 
fiice. Îi place să le gătească mâncărurile preferate, să fie un lider al Fetitelor Cercetase si să le dea o mână de ajutor 
la temele pentru acasă sau la proiectele şcolare. De asemenea, Susan lucrează part-time ca office manager într-o 
firmă de avocatură, coordonând agenda alertă, dar adesea dezorganizată a şefului ei. 


Susan este căsătorită cu Zach, un medic talentat, a cărui ambiţie este să devină chirurg-sef la secţia de ortopedie a 
spitalului în care lucrează. Deşi este ocupat şi preocupat adesea de obligațiile sale profesionale, îşi face timp pentru 
a satisface nevoile personale şi emoționale ale soției şi copiilor lui. Membrii familiei simt că se bucură de 
suficientă atenţie şi dragoste din partea lui Zach. Deşi combinaţia dintre căsnicie şi viaţa de familie este solicitantă, 
Susan și Zach sunt oameni devotați. Îşi sprijină reciproc aspiraţiile profesionale şi au aceleaşi obiective personale, 
familiale şi de carieră. 


Zach este o persoană la fel de sănătoasă şi de echilibrată cu un VCR moderat de (+2). Este ambițios şi este 
mulțumit de statutul lui profesional. Crede că îşi îndeplinește îndatoririle care-i revin în căsnicie şi în familie 
muncind din răsputeri. Zach şi Susan consideră că aspirațiile lor de carieră vor duce la un confort general sporit şi 


la mai multă fericire pentru familie. Deşi nu este încântat de perioadele frecvente de timp petrecute departe de 
casă, ştie că acest lucru le prinde bine celor pe care îi iubeşte cel mai mult: Susan și copiii lui. Chiar şi în condiţiile 
unei capacități reduse în privinţa vieţii personale şi familiale, nu ezită să o facă pe Susan să se simtă iubită, 
respectată şi îngrijită. Când nu poate să fie prezent la un eveniment familial din cauza unei obligaţii profesionale 
importante, cei dragi îl sprijină, chiar dacă sunt dezamagiti. Această relaţie funcţionează deoarece relația de sumă 
nulă dintre Zach şi Susan este echilibrată şi reciproc satisfăcătoare. 


Orientări către sine nesănătoase si problematice 


Perechile de VCR (5) şi (4) constituie relații nesănătoase şi problematice. Partenerii din aceste relaţii se 
autosaboteaza sau pur şi simplu sunt incapabili sau nu isi doresc să întreprindă cele necesare pentru a obține 

o sănătate mintală sau a relaţiei îmbunătăţită. Acest lucru se întâmplă mai ales în cazul unui narcisist cu tulburări 
de personalitate şi a partenerului extrem de codependent. 


Terapia de cuplu cu indivizi nesanatosi de tip (—5) şi (+5) sau (—4) şi (+4) eşuează frecvent din cauza patologiei 
celor doi. Chiar dacă ORC doresc să se schimbe sau să facă progrese, sunt de multe ori pasivi, anxiosi şi temători 
în timpul şedinţelor de psihoterapie.******** ORS patologici nu pot sau nu vor să isi depăşească tiparele 
conştiente si subconştiente de negare, eschivare sau invinovatire. De cele mai multe ori, tind să deturneze procesul 
terapeutic, ceea ce obstructioneaza acţiunile terapeutice ale unui psihoterapeut mai putin experimentat. În mod 
caracteristic pentru şedinţele de terapie ale unui astfel de cuplu, psihoterapeutul petrece exagerat de mult timp 
ocupându-se de narcisistul autoritar sau acționând anxios, „de parcă ar călca pe ouă“. Din acest motiv, nu ofer 
terapie conjugală sau de cuplu unor asemenea indivizi. 


Trebuie menţionat că, deşi perechea VCR (-4) şi (+4) este considerată epuizantă si disfunctionala, ambii parteneri 
au o anumită putere, deşi foarte mică, de a se rupe de orientările lor de relație rigide şi dihotomice. 


Relaţia provocatoare 


Perechea de VCR (—3) si (+3) este considerată o relaţie dificilă. Fiind oameni care se află „la jumătatea drumului“ 
în privinţa sănătăţii mintale si de relație, volumul resurselor lor psihologice tinde să le echilibreze lipsurile. Aceşti 
oameni nu au nici un tipar de distribuţie a DRG polarizat sau unidimensional, nici interacțiuni reciproce frecvente. 
Totuşi, posedă o capacitate mică spre moderată de a ajunge să înţeleagă bine cum stau lucrurile şi să emită opinii 
corecte — componentele psihologice necesare ale sănătăţii pozitive mintale şi relationale. 


Linia de delimitare dintre perechile VCR sănătoase şi nesănătoase nu este întotdeauna clară. Din perspectiva 
culturii occidentale moderne, un cuplu format din două VCR (—3) şi (+3) poate fi considerat nesănătos, căci există 
o neconcordanta distinctă în privinţa schimbului de DRG. Cu toate astea, din punctul de vedere al altor societăţi, 
culturi sau grupuri etnice în care norma este orientată către o discrepanta acceptabilă între oferirea si primirea de 
DRG, relaţia ar fi considerată sănătoasă. Dacă acești parteneri romantici sunt satisfacuti şi fericiţi în relația lor şi 
nu isi fac rău reciproc, OR-urile lor oarecum polarizate pot să constituie o relaţie sănătoasă. 


Chiar şi în cazul inechităţii DRG-ului oferit şi primit, acest cuplu este în continuare capabil de niveluri minore de 
reciprocitate şi de echivalență. Partenerul ORC poate să impună nişte limite, precum şi să comunice unele dintre 
nevoile sale DRG. Completând acest lucru, partenerul ORS este în stare să atingă niveluri minime spre moderate 
de empatie şi de motivaţie pentru a satisface nevoile DRG ale partenerului său, fiind în acelaşi timp deschis fata de 
o doză de feedback constructiv. 


O relaţie disfunctionala de sumă nulă: Sandra (-5) si Paul (+5) 


Sandra este o femeie atractivă, dar obeză de 39 de ani, mamă a unui copil cu nevoi speciale şi soţia unui bărbat 
care manifestă toate simptomele de bază ale unei persoane cu tulburare de personalitate narcisistă (TPN). Femeia 
mănâncă din cauza stresului, ia medicamente fără consultul medicului pentru a-şi trata tristețea, singurătatea şi 
furia pe care şi le potoleşte prin mâncare. Compune muzică, are o voce plăcută, cântă la chitară cu măiestrie si se 
ocupă de corul şi de slujba destinată adolescenților de la biserica de care aparţine. Membrii congregatiei o adoră, 
transformând-o într-un simbol datorită tuturor lucrurilor pe care le-au învăţat de la ea. Reverendul Doeman, liderul 
bisericii şi membru al consiliului de administraţie al acesteia, nu a promovat-o şi nici nu i-a oferit o mărire de 
salariu în ultimii 15 ani. Sandra nu a cerut niciodată o asemenea mărire, crezând că dacă ar merita-o, i s-ar oferi de 
la sine. Recent, a fost retrogradată în funcţia de asistent pentru cor, fiind angajat un prieten vechi al reverendului în 
nou creata funcţie de pastor asociat, care avea să îi încorporeze responsabilitatile funcției sale de îndrumător de cor 
şi al serviciului pentru adolescenţi. Femeia a fost umilită, mai ales pentru că a auzit de toate aceste schimbări de la 
un alt membru al personalului. Când i-a împărtăşit reverendului sentimentele ei, acesta a devenit furios şi defensiv, 
fără să scoată nici un cuvânt. Cum a făcut întotdeauna când era pus în fata oricărei fărădelegi, isi proiecta într-un 
mod manipulator o imagine de victimă care nu poate să facă niciodată pe toată lumea fericită. Apărându-se, i-a 
făcut complimente legate de competenţa ei şi a implorat-o să nu îi poarte pică. În loc să ia atitudine și să îl 
confrunte, femeia şi-a cerut scuze pentru că l-a supărat. Deoarece se simte neputincioasă, temătoare şi 
neconflictuală, isi reprima furia şi resentimentele împotriva bisericii, mai ales cele îndreptate împotriva 
reverendului. 


Fiul Sandrei şi al lui Paul, Tyler, a fost diagnosticat cu multiple tulburări psihiatrice, tulburare de anxietate 
generalizată şi tulburare de hiperactivitate cu deficit de atenţie. El are un respect scăzut de sine si probleme cu 
funcţionarea socială şi academică. Ea n-a fost niciodată consecventă în impunerea unor limite celor din jur, mai 
ales membrilor familiei. În consecinţă, fiul ei ascultă rareori ce îi cere şi refuză să o ajute cu treburile gospodărești. 
Simtindu-se prost din cauza dificultăților băiatului, se abtine să îl pedepsească atunci când se poartă urât. 


Sandra şi-a cunoscut soțul, Paul, la vârsta de 18 ani, când amândoi erau boboci la facultate. În ciuda indoielilor 
sâcâitoare legate de egoismul şi imaturitatea lui, fata s-a îndrăgostit. Au savurat împreună entuziasmul brut al 
relaţiei lor sexuale. Pe ea o încânta personalitatea lui jucăușă, rebelă, spiritul lui liber. Îi plăcea chiar și latura lui 
arogantă, dar fermecătoare. 


În anul 3 de facultate, Sandra şi Paul s-au căsătorit pe nepusă masă. Deși dorise să mai aştepte, a convins-o că 
măritându-se cu el va fi mai motivat în facultate si, prin urmare, va avea mai mult succes în carieră. Deşi avea 
îndoieli în privinţa căsătoriei, a fost sigură că nici un alt bărbat nu va fi interesat de ea din cauza obezității şi a 
lipsei de încredere în ea. Disperarea de a se mărita şi de a avea copii i-a anulat toate sentimentele care îi spuneau că 
nu era un partener potrivit pentru restul vieții. 


Tatăl alcoolic şi dependent al Sandrei şi mama ei nesigură fuseseră nişte modele greșite. Deoarece nu cunoscuse 
niciodată cum arată nişte relații sănătoase şi iubitoare, a crezut că dragostea ei pentru Paul e autentică. La scurtă 
vreme după ce s-au căsătorit, el a renunţat la facultate. Nu ştia situația notelor lui proaste, pentru care băiatul dădea 
vina pe profesori. Era convins că aveau vendete personale împotriva lui. Ceea ce nu reusea să priceapă era că slaba 
lui performanță şcolară combinată cu aroganta şi lipsa lui de respect îi creaseră o reputaţie de student-problemă. 
Deoarece nu şi-a îmbunătăţit situația după ce primise avertisment din cauza calificativelor proaste, a fost obligat să 
renunţe la facultate. 


Paul a devenit depresiv; era lipsit de motivaţie să mai facă orice altceva în afară de a bea bere şi de a fuma 
marijuana. Solicitările constante ale Sandrei de a-şi aduce o contribuţie financiară l-au silit să-şi caute o slujbă. A 
început să muncească la un atelier auto, curatand masini uzate şi câştigând cu un dolar mai mult decât salariul 
minim pe economie. Relaţia lor s-a transformat rapid într-una stresantă. După un an de căsnicie, Sandra a rămas 
însărcinată cu cel care avea să fie unicul lor copil. Bărbatul a fost dezinteresat şi a părut că începe să se depărteze 
de ea. 


La două luni după naşterea fiului lor, Sandra a descoperit că Paul avea o aventură cu o colegă. A fost îngrozită că 
va fi părăsită. Din cauza respectului scăzut de sine si a urii de sine, credea că nici un alt bărbat nu o va considera 
atrăgătoare sau vrednica de o relaţie romantică pe termen lung. Paul isi petrecea majoritatea timpului la un club de 
automobile de epocă, unde găsea mereu un public pentru farmecul, balivernele, glumele şi chefurile lui pline de 
alcool. Sandra a încetat să-l mai provoace, căci izbucnirile lui temperamentale deveneau din ce în ce mai 
înspăimântătoare. A ajuns să se obisnuiasca să se simtă invizibilă şi neapreciată atât în interiorul, cât si în afara 
căsniciei. Când îi cerea socoteală în privinţa infidelitatii, cădea frecvent victimă promisiunilor emoţionale 
lacrimogene că se va schimba şi rugamintilor de a nu-l părăsi. 


Într-un final, Sandra a devenit indiferentă şi a renunţat să se mai aștepte ca soţul ei să își aducă vreo contribuţie în 
familie, cu excepţia fluturaşului de salariu şi a asigurării medicale. Minciunile şi infidelitatea lui Paul i-au 
spulberat orice speranțe ar mai fi avut să fie iubită, respectată şi îngrijită. Cariera lui n-a mai progresat niciodată de 
la funcția ocupată în cadrul atelierului auto. Douăzeci de ani mai târziu, a rămas neschimbat şi tocmai fusese 
surprins având a cincea relaţie extraconjugală. 


Nesigurantele, respectul scăzut de sine şi teama de confruntare o tinusera pe Sandra legată de soţul ei narcisist, 
egoist şi lipsit de onestitate. Cunoscută ca fiind o persoană pe care te poți baza în comunitatea ei, îi ajută pe cei din 
jur care au nevoie de sprijinul ei grijuliu. Este incapabilă să impună nişte limite şi se simte vinovată atunci când ia 
în calcul să ceară cuiva să facă ceva pentru ea. Exteriorul ei fericit şi jovial ascunde un depozit secret de furie şi 
ruşine. 


Sandra este un codependent clasic (—5), punând nevoile tuturor celorlalţi în fata celor proprii. Își îngrijește 
neobosită copilul, soţul, amicii şi oamenii care vin la biserică, primind puţine lucruri sau mai nimic în schimb. Nu 
şi-a părăsit soțul egocentric, fustangiu, care comite abuzuri emoţionale, de teamă că va rămâne singură, incapabilă 
să-şi plătească facturile. Obezitatea îi întăreşte într-un mod nerealist convingerea că nimeni n-o poate iubi vreodată 
şi îi generează sentimente de neputinţă de a schimba natura relaţiei ei unilaterale. Deşi visează cu ochii deschişi să 
îi înfrunte pe oamenii narcisisti şi intimidanti din viata ei, alege în cele din urmă să capituleze în fata lor. Tratandu- 
se singură cu excese gastronomice, s-a îngrăşat cu 45 de kilograme de când s-a măritat cu Paul. Desi a fost 
avertizată de doctor, nu are puterea de a-şi modifica tiparul de a mânca pe fond emoţional. 


Paul este un narcisist tipic (+5). Mai concret, ar corespunde criteriilor de diagnostic pentru TPN. Abordarea lui în 
viata este concentrată asupra propriilor nevoi personale şi emoţionale — până la excluderea si în detrimentul celor 
din jur, în special al soției şi al copilului său. El si Sandra sunt perfect compatibili, chiar dacă într-o manieră 
groaznică, căci VCR-urile lor combinate creează o relație de sumă nulă. Cei doi au OR inverse perfect 
compatibile. 


Probabil că această relaţie opusă perfectă va rămâne stabilă, căci respectul scăzut de sine şi nesigurantele Sandrei îi 
alimentează sentimentele de neputinţă care o împiedică să schimbe situația din viaţa ei, ceea ce ar include divorțul 
de Paul. În plus, într-o manieră denaturată, rămâne cu convingerea că-l iubește în continuare. Lui nu i-ar trece prin 
cap să o părăsească, căci are soţia „perfectă“ care va face totul pentru el, inclusiv să nu-l considere responsabil 
pentru defectele lui egoiste şi narcisiste. De asemenea, se bazează pe ea pentru a avea grijă de Tyler, de casă, de 
plata facturilor şi de menţinerea grupului lor social. Această căsnicie este considerată stabilă, amândoi fiind blocaţi 
în ea şi nici unul dintre ei nefiind motivat sau capabil din punct de vedere psihologic să îl părăsească pe celălalt. 


La doi ani după ce Sandra a început şedinţele de terapie cu mine, a slăbit 34 de kilograme, a divorțat de Paul, a 
renunțat la slujba de la biserică, a fost angajată de un patron care o responsabilizeaza si îi recompensează 
contribuţiile, a rupt legăturile cu prietenii ei narcisisti şi a format relaţii mai sănătoase cu restul amicilor şi rudelor 
ei. De asemenea, a trecut de punctul critic şi şi-a îmbunătăţit legătura cu fiul ei, devenind mai încrezătoare, mai 
consecventă şi mai puţin temătoare în felul în care priveşte creșterea şi educaţia copilului. Datorită progreselor în 
psihoterapie, VCR i s-a schimbat de la (—5) la (—2), ceea ce o plasează în zona sănătoasă a CCR. Acum are o relaţie 
amoroasă cu Bill, al cărui VCR este (+2). Împreună, sunt fericiţi, respectuoși, grijulii şi iubitori unul cu celălalt. 


Nici fix, nici permanent 


Aşa cum arată exemplul Sandrei, VCR-ul unei persoane nu este o reprezentare permanentă a sănătăţii ei mintale şi 
relationale. Exceptând narcisistul patologic, care are o tulburare de personalitate, VCR-ul unei persoane nu este 
nici fix, nici permanent.******** În mod obişnuit, VCR-ul are suişuri şi coborâşuri în decursul vieţii unei 
persoane. Printre cele câteva explicaţii posibile pentru fluctuațiile VCR sau pentru modificările OR se pot număra: 
procesele normale de dezvoltare sau de maturizare, experienţele religioase sau spirituale, şedinţele de terapie sau 
intervenţiile din zona de sănătate mintală, experienţele care schimbă viata, preocupările majore legate de starea de 
sănătate sau transformările care ţin de vârstă, precum criza vârstei mijlocii. Nu ne sunt permanent întipărite nişte 
infinite. Este cu putință, deşi nu-i deloc un lucru obişnuit, ca o persoană să se deplaseze dintr-o extremă a 
continuumului în cealaltă. Multi dintre noi suntem capabili să ne depăşim problemele, limitările personale si cele 
care tin de relaţie şi să ne însănătoşim. Trecem cu toţii prin perioade în care suferim şi facem câţiva paşi in spate, 
dar în același timp putem să mergem înainte. 


Exceptii de la regula 


Există excepţii de la ipoteza TCR. Un cuplu romantic care nu impartaseste o relaţie de sumă nulă poate fi stabil şi 
este posibil să se rupă cu greutate din cauza dependenţei financiare, a problemelor de ordin medical, cele care tin 
de asigurările sociale ori cerinţelor culturale, etnice sau religioase. Un exemplu ar putea fi căsătoria aranjată, 
uzuală în unele culturi asiatice, africane şi din Orientul Mijlociu. 


Partenerii dintr-o căsnicie aranjată pot să aibă o relaţie sănătoasă şi iubitoare care este un rezultat al valorilor, 
convingerilor şi practicilor pe care cei doi le împărtăşesc. Probabil că o căsnicie aranjată cu un echilibru diferit de 
valoarea nulă va persevera datorită respectului comun al cuplului pentru instituția definită cultural a căsătoriei. De 
asemenea, acest cuplu va menţine o relaţie durabilă datorită intenselor sentimente platonice reciproce şi a 
devotamentului împărtășit pentru credința şi familia lor. Cu toate astea, dacă VCR-urile nu sunt invers echilibrate, 
probabil că nu vor deveni niciodată amanți intimi, apropiați. Pe de altă parte, dacă acest cuplu cu VCR 
dezechilibrat are parte de conflicte sau de suferinţe inacceptabile, care nu pot fi soluționate satisfăcător, 
configuraţia acestei relaţii care porneşte de la o normă culturală poate să devină disfunctionala. 


Orientarea de tip alfa într-o relaţie 


TCR este responsabilă şi pentru o relaţie în care cei doi oameni au aceeași orientare. Acest lucru se petrece de 
obicei în cazul relaţiilor platonice, profesionale sau familiale. În acest caz, persoana cu VCR mai mare (apropiat de 
(+5)) va fi cea care va exercita controlul în relație. Dimpotrivă, persoana cu VCR scăzut (mai aproape de (—5)) va 
fi mai pasivă şi va renunţa la control. Următorul caz studiază detaliile orientării de tip alfa într-o relație ORS-ORC. 


Orientarea relationala alfa către ceilalţi (orc) 


Judy, o femele codependentă pasivă, nesigură si care isi cere scuze pentru orice, cu VCR (—5), o cunoaște pe 
Alexis, (-4), la şedinţa de yoga. Alexis este o persoană deschisă si îi face plăcere să aibă grijă de cei din jur, însă 
este preocupată să nu se profite de ea. Cele două hotărăsc să ia cina împreună, apoi să meargă la un concert. Cu 


câteva zile mai devreme, Alexis îi trimite un e-mail lui Judy în care o roagă să aleagă un restaurant, deoarece ea 
fusese cea care găsise evenimentul muzical. Judy îi spune că nu îi pasă unde vor lua cina și îi cere lui Alexis să 
aleagă restaurantul. După a doua tentativă de a o determina pe Judy să facă alegerea, Alexis hotărăşte să meargă la 
un restaurant cu mâncare mexicană. În seara respectivă, după ce Alexis termină de mâncat, o întreabă pe Judy care 
este motivul pentru care de-abia se atinsese de farfurie. Judy îi răspunde că nu se dă în vânt după mâncarea 
mexicană. 


Orientarea relationala alfa către sine (ORS) 


Jack şi Frank sunt frați şi merg împreună de multă vreme la evenimente sportive, mai ales la primul meci al 
fiecărui sezon jucat de echipa Chicago Cubs. Jack este un exemplu de manual de narcisist patologic grandoman 
care crede că totul i se cuvine (+5), iar Frank este un narcisist problematic sau moderat (+3), sigur pe el, încrezător, 
fermecător și uneori autoritar. Deşi Frank îl iubeşte pe Jack, nu-l poate suporta decât în doze mici. În timpul 
partidei, Frank primeşte un SMS de la fiica lui de 17 ani Janie, care îl roagă să vină acasă mai devreme deoarece 
are nevoie să o ducă cu maşina la bibliotecă. Când Frank îi sugerează să plece înainte de încheierea meciului — nici 
măcar nu este un scor strâns — Jack îl priveşte uimit şi spune: „Nici gând. Trebuia să se gândească la asta înainte să 
ajungem la stadion.“ După ce îi ia apărarea în mod repetat lui Janie şi se straduieste să îl convingă pe Jack să plece 
mai devreme, Frank înghite galusca si aşteaptă ca partida să ia sfârşit. O dată in plus, isi promite că nu va mai 
merge niciodată la un alt eveniment sportiv împreună cu fratele său. 


Tranzitia spre orientarea către sine 


Cu neînfricare, sârguință şi multă psihoterapie, o persoană codependenta (—5) poate să isi vindece rănile 
psihologice responsabile pentru dezvoltarea şi menținerea codependentei sale. Ameliorarea sănătăţii emoționale, 
mintale şi sociale a codependentului aflat în proces de recuperare va corespunde aproape mereu cu schimbări 
pozitive ale orientării către sine. 


Prin urmare, este posibil ca un codependent să facă experimente cu rolurile, oportunitățile si relaţiile care sunt mai 
legate de o orientare relationala sănătoasă. Cu alte cuvinte, putem face tranziția de la o personalitate, o carieră si un 
rol în relaţie de tip grijuliu la una mai concentrată asupra propriilor noastre nevoi de dragoste, respect şi grijă. 


Ciocanul lui Maslow si teoria cuiului 


Oricât as încerca să definesc şi să cuantific comportamentul uman în relaţie folosind TCR, nu este nici fezabil, nici 
adecvat să mă bazez doar pe această teorie pentru a explica complicatele tipare ale comportamentului omenesc. 

O perspectivă limitată a psihologiei umane prezintă pericole inerente. După cum spune Abraham Maslow (1996), 
unul dintre întemeietorii teoriei psihologice umaniste: „Dacă singura unealtă pe care o ai este un ciocan, îmi 
închipui că eşti ispitit să vezi peste tot numai cuie“. Să lăsăm acest ciocan (TCR) să fie doar unul dintre 
nenumăratele instrumente pe care le putem utiliza pentru a pricepe si a modifica relaţiile noastre disfunctionale. 


Citatul lui Maslow îmi aminteşte de un mit referitor la sosirea lui Columb în ceea ce s-a crezut a fi Lumea Nouă. 
Povestea spune că atunci când corăbiile erau aproape de țărm, amerindienii nu le puteau vedea. Nu-mi imaginez ca 
erau greu de zărit, ci că, nemaivăzând niciodată ceva asemănător impunătoarelor ambarcaţiuni de lemn şi de metal, 


erau incapabili să le găsească un sens. În lipsa unei reprezentări mintale a lucrurilor care apăreau la orizont, nu 
puteau sti cum să se pregătească pentru ostilitatea, sentimentul de indreptatire şi comportamentul narcisist al 
musafirilor lor neinvitati. Această povestire ilustrează importanța TCR pentru recuperarea codependentilor. 
Cunoaşterea elementelor de bază ale tulburării lor le conferă acestora „viziunea“ necesară pentru a-şi soluţiona 
problema de-o viata, fără să mai cadă pradă narcisistilor. 


Tipurile de personalitate cu OR compatibile, dar opuse sunt doar una dintre nenumăratele categorii de tipuri de 
personalitate; şi alte trăsături sau constructe de personalitate pot avea propriile procese de atracţie unice. Ca 
exemplu, oamenii bolnavi mintal, dezavantajati din punct de vedere economic, lipsiţi de drepturi politice, cu 
dizabilități fizice sau alte grupuri cu probleme, prejudiciate sau oprimate pot avea propriile dinamici unice ale 
atracției în relaţie. 


Cu toate că TCR încearcă să explice şi să simplifice complicatele si multifatetatele dinamici ale atracției, nu 
pretinde că ar fi mai amplă şi mai cuprinzătoare decât a fost gândită să fie. Ea măsoară OR-ul unui individ, luând 
în considerare dinamica atracției tipurilor de personalitate opuse, dar compatibile. Teoria nu este menită să fie 

o explicaţie teoretică autonomă sau comprehensivă. Poate fi utilă, însă, ca anexă a altor teorii psihologice. 


Consider că TCR este un construct psihologic atât valid, cât şi fiabil. Cu toate astea, fiind o teorie psihologică 

nouă, nu a fost încă supusă rigorilor investigaţiei ştiinţifice. Speranța mea este că teoria, împreună cu celelalte 

concepte discutate în cartea de fata, va contribui la înțelegerea actuală a comportamentului uman, stimulând in 
același timp meditatiile şi dezbaterile ulterioare pe acest subiect. 


Pe bună dreptate, căci multi relatează că au existat consecinţe severe sau pedepse în urma terapiei de cuplu. 


Problemă discutată mai târziu în cartea de fata, indivizii care suferă de TPN sunt capabili de dezvoltare 
psihologică, dar probabilitatea ca acest lucru să se întâmple este scăzută. 


Am avut dintotdeauna ambiția să explic, ba chiar să prezic procesele psihologice şi de relaţie responsabile cu 
formarea tuturor relațiilor — nu doar a celor disfunctionale. Precedentele descrieri şi teorii ale atracției opuse fac 
exact acest lucru. Teoria sindromului magnetului uman pe care o propun nu este nici ea diferită, reprezentând 
întreaga gamă a tuturor relaţiilor posibile bazate pe atracție. 


Simplitatea metaforică a acestui concept este aproape poetică. N-o să uit niciodată cum am creat titlul cărţii. În 
ciuda faptului că semnasem un contract care îmi luase dreptul de a fi implicat în găsirea numelui lucrării, nu voiam 
să accept un titlu gândit mai degrabă pentru a vinde cartea decât pentru a-i descrie conţinutul. Când am avut 
revelaţia titlului am ştiut intuitiv, fără urmă de îndoială, că „voi împuşca trei iepuri dintr-un foc“. Aveam să 
mulţumesc editorul, să surprind esenţa cărții şi să îi găsesc un titlu atractiv. N-am avut nevoie de un departament 
de marketing, de o cercetare sau de un grup de studiu care să-mi confirme că reprezenta cu claritate procesul 
chinuitor care îi conduce pe codependenti spre relaţiile de tip roată de hamster, despre care aceştia cred că se 
îndreaptă într-o direcţie corectă, pentru ca, ulterior, să fie invariabil dezamagiti. 


O poveste a magnetului uman 


Următoarea poveste este o relatare, în mare parte reală, a experienţelor uneia dintre pacientele mele cu sindromul 
magnetului uman, care descrie magnetismul insidios şi de obicei invizibil care atrage două extreme disfunctionale 
perfect compatibile într-un dans disfunctional al relaţiei. 


Tricia, codependenta, a apelat din nou la serviciile mele la un an după divorţul teribil de traumatizant de abuzivul 
ei sot, narcisist patologic, Ken. Căsnicia lor se încheiase la nouă luni după ce şi-a început şedinţele de psihoterapie 
pentru codependenta cu mine. Sănătatea mintală ameliorată a Triciei a pus o presiune intolerabilă asupra căsniciei 
ei disfunctionale,******** ceea ce l-a motivat pe Ken să o pedepsească printr-un divorț agresiv şi punitiv. 


În perioada de șase luni care a urmat divorţului ei, Tricia mi-a respectat cu bucurie sfatul de a nu începe nici o altă 
relație amoroasă, fiind de acord cu mine că ar fi contraproductiv pentru recuperarea ei timpurie de pe urma 
codependentei. Trebuie subliniat faptul că modelul meu de tratament în 10 paşi pentru recuperarea iubirii de 
sine™, pe care îl prezint în Capitolul 12, recomandă o renunțare la orice relaţie romantică vreme de şase până la 12 
luni. 


e 


Şase luni după aceea, Tricia m-a surprins proclamând că era „îndeajuns de sănătoasă“ încât să înceapă să aibă 
relaţii romantice. N-am putut s-o conving de contrariu, în pofida nenumăratelor avertismente legate de puterea 
patologică a codependentei sale si a modului prin care o persoană poate fi păcălită cu uşurinţă să creadă că poate 
controla o chestiune care, prin însăşi natura ei, este de necontrolat. În ciuda avertismentelor mele, s-a înscris pe un 
site de internet cu anunțuri matrimoniale. Câteva săptămâni mai târziu, am primit un e-mail scurt de la ea în care 
afirma că doreşte să facă o pauză de terapie de jumătate de an. 


După alte opt luni, am primit un alt e-mail scurt, însă de această dată mă întreba dacă putem relua activitatea 
noastră pentru codependenta. În prima şedinţă de la revenire, Tricia părea epuizată, deprimată şi doborâtă 
emotional. Nu doar că avea ochii trişti și goi, dar părea un om învins. În continuare vă prezint o versiune succintă a 
întâmplărilor pe care mi le-a povestit, despre care cred că ilustrează puterea perfidă a sindromului magnetului 
uman. Mi-a împărtăşit următoarele: 


Crezând că m-am vindecat de codependenta, am decis să îmi încerc noile abilităţi de depistare a narcisistilor, de 
demascare a lor si de a mă tine departe, tare departe de ei. Stii deja că n-am fost de acord cu tine că n-aş fi fost 
pregătită pentru aşa ceva. Dar mă simţeam mult mai isteata şi mai puternică decât mă credeai. N-aveam nici cea 
mai mică îndoială că voi fi în stare să identific şi să evit narcisistii. Simteam că e momentul perfect să încerc 
aplicațiile de întâlniri de pe internet. După ce am făcut o grămadă de cercetări, m-am abonat pe un site care părea 
mult mai sigur decât celelalte. Măsurile lor de securitate corespundeau nevoilor mele de a evita narcisistii şi de a 
descoperi oameni sănătoşi şi compatibili cu care să mă întâlnesc. Nu-mi vine să cred că m-am lăsat păcălită de 
promisiunile lor că-mi voi găsi sufletul-pereche desăvârşit. 


Ca să fiu complet sinceră, primele zile pe care le-am petrecut pe site mi-au creat aceeaşi senzaţie în stomac pe care 
o avusesem când am fost în Vegas... ştii... acel sentiment de surescitare: „O să câştig un purcoi de bani, dar aş 
putea să pierd mai multi decât mi-aş permite“. Perspectiva de a găsi în sfârşit un bărbat bun şi amabil care să ma 
iubească ca nimeni altul învinsese. În plus, eram hotărâtă să nu mai permit nici unui alt tip să-mi frângă inima sau 
să se joace cu mintea mea. De fapt, eram aproape agresivă în determinarea mea de a nu discuta cu nimeni care mi- 
ar fi stârnit cea mai măruntă bănuială că ar fi narcisist. Singurii bărbaţi cu care mi-am permis să vorbesc au fost cei 
pe care i-am verificat cu atenţie şi care corespundeau listei mele de „criterii obligatorii“, adică să fi fost căsătoriți 
si, fireşte, divortati, să aibă un copil, o slujbă, să nu fumeze, să nu bea şi să nu se drogheze şi să nu fie o javra de 
narcisist care să mă îmbrobodească! 


Am fost absolut şocată să aflu cât de multi bărbaţi corespund criteriilor mele de căutare, lăsându-mi impresia că 
sunt cu adevărat draguti şi neprimejdiosi. Mă aşteptam la poveştile de groază pe care le auzi întotdeauna. Nici unul 
dintre cei cinci bărbaţi pe care i-am întâlnit nu m-au făcut să legin de plăcere. Nici un pic de atracţie, zero barat! 
Eram destul de dezamăgită. Ultimul dintre tipii de treabă, Jonathan, a fost picătura care a umplut paharul. Aveam 
speranţe mari că el va fi alesul: tipul care să-mi facă inima să bată cu putere, să mă facă să-mi doresc să mă topesc 
în el şi care să-şi dorească să aibă o viaţă fericită alături de mine. Am crezut că e o persoană mai mult decât 
interesantă. Era superb, avea o slujbă, era un tată foarte bun, un bărbat perfect îngrijit şi era de acord cu multe 
dintre principiile mele conservatoare. Voiam cu adevărat să simt ceva pentru el. 


În mod surprinzător, luminitele şi clopoteii atracției nu s-au declanșat. După două ore de conversaţie chinuită, am 
spus amândoi aproape în acelaşi timp că e târziu şi că trebuie să ne trezim devreme în ziua următoare. Înainte să ne 
despartim, s-a aplecat să mă imbratiseze. Am simțit că trupul meu îi respinge gestul şi am făcut în acelaşi timp un 
pas în spate, intinzandu-i în schimb braţul pentru o strângere de mână. Oricât de mult aş fi crezut că e un tip de 
treabă, ideea de a-i permite să-mi pătrundă în spaţiul personal mă umplea de anxietate. Jon mi-a ignorat strângerea 
de mână si până la urmă m-a luat în braţe. A fost o imbratisare bizară — asemenea uneia pe care o poţi vedea între 
doi bărbaţi homofobi, care de-abia se ating unul pe celălalt când se îmbrățișează. A fost tare stânjenitor! 


Pe drumul spre casă, am fost obsedată că sunt o ratată țăcănită. Întâlnisem în sfârșit un bărbat perfect, iar sufletul şi 
trupul meu nu păreau să-şi dea seama de asta. Nu avea pur şi simplu nici un sens! Am simţit senzațiile familiare de 
ruşine, deznădejde si pesimism. Acela a fost momentul in care melodia „nimeni n-o să mă mai vrea niciodată“ şi 
„sunt o femeie terminată“ a început să-mi răsune din nou în creier. 


Ajunsă acasă, ca un robot lipsit de ezitări sau de prudență, m-am dus în dormitor şi am intrat pe site-ul de întâlniri. 
De data asta, mi-am spus: ,,Da-le dracului de filtre, hai să vedem cine mi se potriveşte cu adevărat“. M-am rasfatat, 
trecând în revistă o groază de flăcăi superbi care în mod normal nu-mi apăreau în căutări. Cu toate că ştiam care-s 
pericolele acțiunilor mele, intrasem în starea „merit aşa ceva“, aşa că am hotărât să mă distrez niţel. Nu mai tin 
minte decât că după trei ore eram încântată şi copleșită de un grup de posibili aleşi. Nu doar că gândurile „vai și- 
amar de mine“ dispăruseră, dar mă simţeam destul de optimistă în privinţa găsirii unui bărbat de treabă. 


Atunci am dat peste profilul lui Tim Shatner. În clipa în care i-am zărit fotografia, am simţit că stomacul și pieptul 


mi se strâng într-o manieră plăcută. Reacţia mea literalmente „instinctuală“ fata de el a fost o combinaţie de 
excitație delicioasă si un strop de pericol. A fost momentul in care mintea mea rațională a fost scoasă din priză. 


La un sfert de oră după ce i-am parcurs fotografiile din profil, toate înfăţişându-i frumoasele trăsături sculpturale, 
zâmbetul încrezător şi charismatic, aerul de seriozitate intensă şi uşor tristă, am trăit sentimente greu de exprimat 
în cuvinte. Era superb, la prima vedere, perfect. Poza cu el la bustul gol, jucându-se surâzător cu discul de frisbee, 
îmi făcea pielea de găină. M-au lăsat rece informaţiile din profil care semnalau faptul că este „între două slujbe“, 
că nu are nici un fel de ambiţii profesionale clare și că nu fusese niciodată căsătorit şi nici nu are copii. În acel 


moment, m-am întors la fotografii ca să caut mai multe indicii. De această dată, am observat că în trei dintre poze 
tinea o bere in mână şi că în alta avea un pachet de ţigări în buzunarul cămăşii. Semnalele de avertisment n-aveau 
nici o şansă în fata dorinţei mele de a-l întâlni. Oricât de bizar ar suna, simţeam o energie care emana din ecranul 
computerului şi care mă îndemna să-l cunosc pe Tim — cât mai curând cu putință. 


Ca să nu mai lungesc vorba, i-am trimis un e-mail în care probabil că am divulgat prea multe informaţii personale. 
În mod destul de bizar, mi-a răspuns în doar cinci minute. Era ca şi cum s-ar fi aflat în fața computerului, 
aşteptându-mă răbdător să îmi fac apariția. Nu mai ştiu decât că am început să ne împărtăşim poveşti de viata prin 
e-mail-uri, care s-au transformat iute în convorbiri telefonice interminabile, multe dintre ele presărate cu aluzii 
sexuale, toate fiind profund personale şi emoţionale. Într-o discuţie telefonică, nici unul dintre noi n-a îndrăznit să- 
şi ia rămas bun. Am căzut de acord să adormim cu aparatul la ureche. Era o intimitate agreabilă. 


În timpul convorbirii de dinaintea primei noastre întâlniri, m-am trezit că îi împărtăşesc informaţii sexuale foarte 
private. La naiba, n-am putut să mă abtin, ca şi cum între noi era nespus de multă atracţie. Oricât de straniu ar 
suna, mă simţeam destul de atrasă sexual de el. Ca să fiu complet sinceră, eram excitată. Acela era momentul când 
ar fi trebuit să fug cât mă ţineau picioarele, dar era prea târziu. Energia lui mă trăgea spre el cu o asemenea forță, 
încât aproape că am consimţit să ne întâlnim în noaptea respectivă. Da, chiar în noaptea aia. Era o nebunie. 


Am decis [aici a făcut semnul ghilimelelor în aer] să ne vedem în seara următoare ca să luăm cina la barul şi 
restaurantul lui preferat. Imediat ce a sugerat locul respectiv, i-am contestat alegerea. Când a reacționat printr-o 
tiradă despre cât de cald şi primitor este şi cât e de sigur că o să-mi placă la nebunie, am tăcut pur şi simplu din 
gură — ca pe vremuri. În loc să mă concentrez asupra insistentei lui, m-am trezit că visez cu ochii deschiși la prima 
noastră întâlnire. Este greu să exprim în cuvinte în ce hal de entuziasmată eram. În acea noapte n-am putut să 
închid un ochi. 


Când ne-am întâlnit, a fost ca-n basme... ştii, cu artificii şi cu muzică triumfală. Eram încrezătoare că va fi tot ceea 
ce îmi imaginasem şi mai mult decât atât. Nerăbdarea era atât de intensă, încât realmente nu am nici un reper cu 
care să o compar. Când am oprit maşina în parcarea restaurantului, inima părea să-mi sară din piept. După ce l-am 
zărit prin geam, valul de excitație m-a făcut să-mi fie greu să respir. Din parcare, simţeam că pământul este înclinat 
către el şi că, dacă închid ochii, o să alunec cu ușurință în braţele lui, unde o să mă simt pentru totdeauna fericită şi 
în siguranță. Sună halucinant, nu? O nebunie! 


Imediat ce am intrat pe ușă şi am făcut schimb de priviri, stomacul mi s-a strâns, iar inima a fost aproape să 
explodeze. Oricât as fi dorit să îi ofer o imbratisare politicoasă şi să încerc să încetinesc turatia motoarelor noastre, 
am alergat literalmente în braţele lui şi l-am sărutat pasional, de parca ar fi fost soțul care tocmai mi se întorsese 
acasă de pe front. Intensitatea atracției era uriaşă. Chiar dacă as fi vrut, nu aveam nici o şansă să evit acea 
imbratisare. Legătura dintre noi era atât de desăvârşită, încât ar fi fost nevoie de o rangi ca să ne despartă. În clipa 
aceea, eram atât de strâns conectaţi, atât de aproape unul de celălalt, încât simţeam că suntem una şi aceeași 
persoană. 


Şi-a încheiat povestea cu experienţa de nedescris a limerentei și cu tulburătoarea trezire la realitate, cand 

narcisismul şi alcoolismul lui au trecut în prim-planul relaţiei lor. Atracția ei este în acord cu majoritatea 

principiilor atracției opuse discutate până acum, în special cu sindromul magnetului uman. N-a fost deloc 
surprinzător că Tricia a revenit în cabinetul meu, dezumflată şi deprimată. 


Regulile sindromului magnetului uman 


Inainte să mă lansez cu totul în teoria sindromului magnetului uman, o să vă ofer o explicaţie elementară a 
fenomenului natural al electromagnetismului. Pământul este un magnet de proporţii colosale şi, asemenea 


xec 


verişorilor săi mai mărunți, are doi poli opusi. Fiecare pol are sarcini magnetice opuse, una „pozitivă“ şi alta 


„negativă“. Acul metalic dintr-o busolă este extrem de sensibil la câmpul magnetic al planetei. Când o busolă este 
îndreptată într-o anumită direcție, mişcarea acului ei indică în ce direcţie este poziționată o persoană, adică înspre 
nord, sud, est sau vest (şi multe alte combinaţii). 


Conform teoriei sindromului magnetului uman, fiecare ființă umană este un magnet metaforic, a cărui polaritate 
este determinată de orientarea ei în relaţie. Persoana orientată în relaţie către ceilalți (ORC) poartă o sarcină 
magnetică „negativă“, în vreme ce persoana orientată în relaţie către sine (ORS) este „pozitivă“. Puterea sarcinii 
este corelată cu sănătatea emoţională si relationala a persoanei respective. Sarcinile magnetice mai ridicate sau mai 
intense (la ambele capete, negativ si pozitiv) indică probleme emoţionale si de relaţie sporite. Sarcinile mai scăzute 
sau mai reduse (aproape de punctul neutru) indică contrariul — o sănătate emoțională şi de relaţie per ansamblu mai 


bună. Când aceleași polaritati se percep reciproc, apare o senzaţie de respingere magnetică. 


Rezistibil si irezistibil 


Cu cat este mai puternica forta magnetului uman (VCR ridicate care se potrivesc), cu atat mai repede se formeaza 
o relaţie noua şi cu atât mai intens este perceput un partener ca fiind irezistibil. Aceste perechi puternice de 
magneti umani simt si mai intens limerenta, care este confundată cu o iubire adevărată, durabilă şi sănătoasă. 
Perechile inverse cu VCR ridicat sunt corelate şi cu natura irezistibilă a noii iubiri, dar şi cu relaţia care înfloreşte 
rapid. 


Perechile cu VCR mai scăzut au parte de cele mai slabe şi mai rezistibile experiențe sănătoase ale sindromului 
magnetului uman, cu o combinaţie între (—1) şi (+1). Cum am observat anterior, deşi ambele tipuri de cupluri se 
formează datorită sindromului magnetului uman, doar cuplurile (—5) şi (+5) trăiesc, respiră $i supraviețuiesc doar 
pentru acesta. Această relaţie disfunctionala este explicată corespunzător de matematica relationala, care ilustrează 
motivul pentru care codependentii şi narcisistii patologici au nevoie de o relaţie pentru a trăi sentimentul propriei 
valori, deşi într-un mod denaturat, precum şi o senzaţie generală de fericire. 


Cuplul disfunctional format din cei care se încadrează în tipologia sindromului magnetului uman este măcinat de 
ruşinea şi singurătatea împărtășite, de atracția, limerenta şi dependenţa ulterioară reciprocă a partenerilor. Aceşti 
doi oameni au nevoie de partener pentru a scăpa de suferință, încurajând un sentiment fals şi nefondat de fericire. 
Senzatia de împlinire nu este nimic mai mult decât o iluzie. 


Conform calculelor relationale, combinaţiile (—1) şi (+1) sau (—2) şi (+2) sunt sănătoase, deoarece cei doi 
îndrăgostiți potriviti şi de sens opus posedă dragoste si respect de sine şi nu au nevoie de relaţie în sine pentru a se 
simţi mai bine în pielea lor. În pofida puternicii lor „legături magnetice“, nevoia de a-şi menține şi proteja propria 
sănătate emoţională are mai multă influență şi putere decât liantul sindromului magnetului uman. În mod 
paradoxal, este posibil ca perechile sănătoase mai slab legate să rămână împreună mai mult timp, partenerii 
crescând şi maturizându-se împreună. 


Deşi se întâmplă rar ca polaritatea unei persoane să se schimbe, intensitatea forțelor sale de atracție şi de 
respingere se poate schimba. Relaţiile dintre oamenii nesănătoşi (cu VCR (+3), (+4) si (+5)) sunt dirijate într-o mai 
mare măsură de caracteristicile sindromului magnetului uman. Pe de altă parte, magnetismul mai redus al 
persoanelor mai sănătoase (cu VCR (+1) şi (+2)) duce la o gama mai largă a influențelor conștiente asupra 
opţiunilor în relaţii ale acestora. 


Respingerea magnetică 


Când două persoane sănătoase asemănătoare se întâlnesc, putem arunca pe fereastră regulile relationale prezentate 
până acum. Acestea vor trăi combinaţia unică a lipsei de atracţie magnetică şi a respingerii moderate, dar 
imperceptibile. În pofida similitudinilor dintre ei şi a aprecierii reciproce a trăsăturilor lor vizibile, precum aspectul 
fizic şi comportamentul, amândoi vor experimenta senzaţii de vag disconfort şi nervozitate. Respingerea magnetică 
moderată nu se va concretiza printr-o experienţă neliniştitoare sau prin judecăţi negative. Mai degrabă, 
menținându-și limitele fizice şi emoționale sănătoase, nu vor fi motivaţi să se cunoască mai bine unul pe celălalt. 
Aceste persoane care simt o atracţie reciprocă neutră vor adopta, cel mai probabil, o atitudine de genul „haide să 
fim prieteni“. 


Regula de bază este că, cu cât se aseamănă mai mult persoanele respective în privinţa orientării către sine, cu atât 
mai puternică este respingerea în relaţie. Atracția negativă a cuplului va încuraja cel mai probabil judecatile 
pripite, precum şi stările de disconfort, neplăcere şi animozitate. Certurile şi neînțelegerile sau blocajele 
emoţionale reciproce sunt o regula pentru acest tip de cuplu. Asemenea omoloagei ei disfunctionale, respingerea 
izvorăşte dintr-un proces psihologic subconștient de care nici unul dintre parteneri nu este conştient. 


Magnetii umani pe continuumul relational 


Nu este surprinzător că alăturarea dintre magnetul „negativ“ al codependentului şi cel „pozitiv“ al narcisistului 
simple prin echilibrul de sumă nulă: când suma caracteristicilor a doi indivizi cu orientare opusă în relaţie este 
egală cu zero, probabil că vor fi atrași unul de celălalt prin sindromul magnetului uman. 

PUNCT NEUTRU 


Cu cât sunt mai scăzute VCR-urile invers compatibile, cu atât se manifestă mai clar liberul arbitru şi alegerile con- 
ştiente în selectarea relaţiilor (tiparele de atracție). Nu doar atracţia aduce laolaltă cuplul sănătos, ci şi limerenta are 
impact în prima etapă a relaţiei. Prin urmare, toți oamenii se deplasează într-o manieră subconstienta în direcția 
polaritatii magnetice opuse a partenerului lor romantic. Doar oamenii sănătoşi sunt profund influențați de ceea ce 
văd, gândesc, cred sau doresc. 


Forţa si lanţurile iubirii 


In cea mai simplă formă a lui, sindromul magnetului uman este o forță subconstienta, dar formidabilă a iubirii de 
tip magnetic, care aduce laolaltă codependentii şi narcisistii. Lanturile iubirii îi tin legaţi unii de alţii, uneori pentru 
o viata-ntreaga. 


Din cauza forţei sindromului magnetului uman este practic imposibil să te impotrivesti relaţiei dintre un 
codependent și un narcisist — una dintre dependentele cel mai dificil de tratat. În lipsa psihoterapiei specifice 
pentru codependenta, o astfel de relație este mai puternică decât orice tentativă de a lupta împotriva ei. Un 
asemenea tratament necesită o înțelegere de bază a activităţii cerebrale şi neurologice, precum şi o expertiză 
teoretică şi practică în domeniul psihodinamicii, teoriei comportamentale, cognitiv-comportamentale, dependenței 
şi traumei de atașament. 


Nu te poţi opune senzatiei 


Sindromul magnetului uman face ca un codependent nefericit şi neputincios să creadă că este incapabil să isi 
schimbe mentalitatea. Are puterea de a-i întoarce mintea împotriva lui însuşi, convingându-l că orice tentativă de a 
se elibera se va sfârși printr-un eşec. Sufocarea resimţită este mai intensă cu fiecare încercare de a i se împotrivi. 
Această putere explică tendinţa codependentului de a rămâne într-o relație disfunctionala nesatisfăcătoare, în ciuda 
prejudiciilor repetate pe care i le aduce. 


Promisiunile făcute şi consecinţele nefaste nu au nici o putere în fata sindromului magnetului uman. Acesta 
sabotează tentativele unei persoane de a-şi menține valorile, principiile morale, obiceiurile, religia si tradiţiile. Are 
capacitatea de a preschimba adulții empatici, sensibili şi grijulii în părinţi neglijenti, care se concentrează asupra 
satisfacerii nevoilor partenerului lor narcisist patologic în detrimentul celor ale copiilor lor. Forţa lui malignă este 
cu atât mai evidentă atunci când observăm cum se transmite transgenerational şi creşte exponential, dând naştere la 
generaţii întregi de codependenti si narcisisti patologici. 


Când devenim magnetizati? 


Este imposibil să indicăm cu precizie vârsta la care sindromul magnetului uman începe să ne influenţeze alegerile 
în ceea ce priveşte relaţiile noastre intime. Estimările arată că se manifestă pentru prima oară la începutul vârstei 
adulte, în jurul vârstei de 23 de ani. Cercetările medicale actuale au dezvăluit că acesta este momentul în care 
capacitatea de discernământ și de judecată a creierului uman este complet dezvoltată. Înaintea vârstei respective, 
alegerile sunt dirijate în mare parte de influenţele determinate genetic care apar în adolescenţă. Este o perioadă în 
care majoritatea oamenilor fac experimente personale şi sociale pentru a dezvolta preferințele conştiente în privința 
relaţiilor. Acest lucru poate părea o contradicţie, căci şablonul de relație al unei persoane este format în copilăria 
timpurie, dar, de fapt, procesele normale de dezvoltare psihosocială au o influență mai mare. 


Deseori, primii parteneri ai codependentilor sunt oameni sănătoşi din punct de vedere psihologic. La începutul 
vârstei adulte însă, preferinţele şi alegerile de relaţie încep să fie guvernate de influenţele subconstiente profund 
înrădăcinate. Acesta este adesea momentul în care oamenii fac alegeri în privinţa relaţiilor pe termen lung, posibil 
permanente. Tiparul relational devine atât un paznic, cât si un poliţist al relaţiei. Codependentii tineri trăiesc un 


sentiment fals de confort şi siguranță. Această aparentă contradicţie nu este resimţită emoţional ca un pericol, 
deoarece se aseamănă cu experiențele din copilărie care furnizează singurul tip de „iubire“ pe care l-au cunoscut 
vreodată. 


Magnetismul uman și busola iubirii 


Codependentii şi narcisistii preferă „busole ale iubirii“ de modă veche în detrimentul dispozitivelor mai moderne 
din punct de vedere tehnologic, cum este GPS-ul (tehnologie prin satelit). Busola iubirii reacționează la câmpul 
magnetic al oamenilor în aceeaşi manieră în care o busolă reală o face când interacționează cu câmpul magnetic al 
Pământului. Cu alte cuvinte, busolele iubirii sunt calibrate să „localizeze“ un potenţial iubit cu o „polaritate 
magnetică“ opusă. 


Când cineva, sănătos sau nu, ignoră sau alege conştient să nu isi folosească busola iubirii, riscă să se rătăcească și 
să sfârșească pe un tărâm nefamiliar. În aceste situaţii, intuiţia relationala (Sablonul Relational) este dezactivată. 
Fiind venetici într-un ţinut străin, nu au prea multă experiență în a interactiona cu localnicii. Pentru acest „peşte pe 
uscat“, apariţia unei noi destinaţii de călătorie este iminentă. 


Gravitatia relaţiei 


Gravitatia relației este o metaforă pentru forţele psihologice care ne tin cu picioarele înfipte pe pământul relaţiilor 
romantice. Puterea ei verticală ne trage şi ne menţine în relaţii. Puternic conectată cu influența orizontală a 
sindromului magnetului uman, îi atrage irezistibil laolaltă pe partenerii romantici. Ambele forte explică 
caracteristicile specifice ale relaţiilor, adică devotamentul şi durata în timp a acestora, fie că vorbim despre relaţiile 
sănătoase sau cele disfunctionale. Gravitatia relaţiei este o forță constantă care se impotriveste oricărei persoane 
care vrea să pună capăt sau să iasă dintr-o relaţie. Această forță de ancorare este bună pentru relaţiile sănătoase, dar 
rea pentru cele legate inextricabil prin disfunctia comună a partenerilor, aşa cum se întâmplă într-o relație 
codependent-narcisist în care cei doi se potrivesc perfect. 


Ipoteza mea este că gravitația relaţiei (sau forțele psihologice reale care sunt responsabile pentru ea) are un scop 
evoluționist. Astfel, îi constrânge pe indivizii care încep 

o relatie romantica sa ramana devotati unul altuia, dand nastere unor sentimente de confort si de conexiune. 
Amplitudinea acestei forte gravitaționale este influențată de sănătatea mintală a persoanei respective şi a felului in 
care se simte atunci când este într-o relație. De exemplu, această gravitație este mai putin puternică în cazul 
indragostitilor sănătoşi din punct de vedere psihologic, care se simt în siguranță si protejaţi în relația lor. 
Dimpotrivă, este mai intensă sau mai „apăsătoare“ într-una formată din parteneri nesanatosi, cum ar fi 
codependentii şi narcisistii patologici, deoarece amândoi experimentează senzaţii de teamă, pericol şi nesiguranță 


în relaţie. 


Un cuplu sănătos din punct de vedere psihologic poate să aibă probleme, însă nici unul dintre parteneri nu se îm- 
potmoleşte în ele, având puterea de a face schimbări. Acest cuplu experimentează gravitația relaţiei ca pe o forță 
care îi tine laolaltă. În cazul unui cuplu care se iubeşte pe sine, combinaţia dintre gravitația relaţiei si sindromul 
magnetului uman le va aduce pe termen lung fericire, le va da un sens si o iubire sănătoasă pentru întreaga viata. În 
mod concret, schimbul reciproc de dragoste, respect şi grijă în relație sporeşte sentimentele de siguranță ale 
cuplului. De asemenea, oamenii sănătoşi din punct de vedere psihologic își utilizează resursele psihologice interne 
pentru a părăsi relația dacă simt că aceasta este cea mai bună cale de urmat, indiferent de forța exercitată de 
gravitația relaţiei. 


Pe de alta parte, doi oameni nesanatosi din punct de vedere psihologic vor simţi forța gravitației relationale care îi 
va tine laolaltă, însă această forță este mult mai puternică. În cazul cuplului format între un codependent şi un 
narcisist, după faza inițială de atracţie, gravitația relaţiei îi trage şi îi cimentează într-o relație disfunctionala. 
Rămân alături de partenerii lor în pofida faptului că se simt nelalocul lor, nefericiti sau supăraţi. În lipsa relaţiei, ar 
pluti in deriva, mai ales când senzațiile de atracție intensă (limerenta) ale codependentului și/sau narcisistului 
patologic se domolesc. Acest lucru se petrece în timp ce „aripile sufletului-pereche“ sunt retezate, cei doi 
prăbuşindu-se din dulceata euforica a paradisului iubirii pe pământul încins ca lava al nou-formatei lor relaţii 
disfunctionale. 


Gravitatia relationala si sindromul magnetului uman 


Luate împreună, gravitația relationala şi sindromul magnetului uman pot fi înţelese ca forte combinate care ajută la 
explicarea motivului pentru care doi oameni rămân conectaţi într-o relaţie serioasă, indiferent de sănătatea acesteia 
sau de sănătatea mintală a unuia dintre parteneri. Un exemplu al modului în care gravitația relationala se manifesta 
în relaţiile sănătoase este ilustrat printr-un individ sănătos cu VCR (—2) care decide să se despartă de un narcisist 
cu VCR (+4). Nici gravitația relationala, nici sindromul magnetului uman nu sunt îndeajuns de puternice pentru a-l 
împiedica să pună capăt relaţiei fără să se uite înapoi. Cu alte cuvinte, gravitația relationala poate să pună presiune 
asupra unui cuplu sănătos nepotrivit care încearcă să facă relaţia să funcționeze, însă nu le va interzice să aleagă să 
plece dacă este nevoie sau dacă sunt obligaţi. Următorul exemplu demonstrează felul în care gravitația relationala 
şi sindromul magnetului uman acţionează cot la cot pentru a face o relaţie să nu funcţioneze. 


Nepotrivire: Donald si Jason 


Donald este un bărbat sănătos din punct de vedere psihologic cu un ORC-VCR sănătos (—2). A început o relație cu 
Jason, a cărui sănătate emoţională şi relationala precară este demonstrată de al său ORS—VCR, cu valoarea (+4). 
Cei doi păreau să aibă o grămadă de lucruri în comun şi fiecare îl considera atrăgător pe celălalt. Au avut patru 
întâlniri, una dintre ele fiind de natură intimă. La finele ultimei întâlniri, Donald a decis că nu mai vrea să continue 
legătura cu Jason, deoarece acesta este mult prea egocentric şi autoritar. Jason n-a avut nici o remuscare în privința 
deciziei de a întrerupe relaţia, căci simţea că Donald era prea pedant şi indaratnic.******** A fost o despărțire 
simplă, fără mult dramatism. 


Absența unui echilibru de sumă nulă le-a oferit amândurora senzaţia unei atracţii negative şi experienţa ulterioară a 
respingerii creată de sindromul magnetului uman. Incompatibilitatea şi disconfortul simţit de aceştia descriu 
perfect influenţele de tip orizontal ale sindromului magnetului uman. Influenţa gravitaţiei relationale s-a făcut 
remarcată prin ușurința cu care noua relaţie a luat sfârşit. Practic, nu a existat nici o forță care să-i menţină 
implicaţi în relaţie. 


TCR demonstrează succint şi motivul pentru care gravitația relationala si sindromul magnetului uman acționează 
concomitent pentru a menţine împreună doi parteneri nesanatosi din punct de vedere psihologic într-o relaţie. Ca 
exemplu, unui cuplu cu VCR (—5) şi (+5) îi va fi practic imposibil să depăşească limitele relației lor disfunctionale 
aparent permanente. Este ca şi cum fiecare ar căra în spate un rucsac de 35 de kilograme care îi face să fie 
incapabili să depăşească graniţele relaţiei, în ciuda faptului că sunt nefericiti sau că nu se simt în siguranță in 
relaţie. Combinația dintre gravitația relationala şi sindromul magnetului uman care împovărează un cuplu 
sugerează că ar fi nevoie de o forță monumentală pentru a face orice fel de schimbare în relaţie. Prin urmare, cu cât 
ne aflăm mai departe de VCR (0) (în orice direcție), cu atât mai mare (mai apăsătoare) va fi forța gravitaţională a 
relaţiei. Cu cât suntem mai aproape de zero, cu atât mai slabă (mai uşoară) va fi forța gravitației. 


Pentru perechea formată dintre un codependent si un narcisist, cele două forte vor fi cimentul care li se va întări în 
jurul picioarelor, împiedicându-i să-şi găsească liniştea în relație şi fericirea pe termen lung. Următorul exemplu 
ilustrează exact cum acţionează cot la cot aceste două forte într-o relaţie. 


Potrivire: Joseph şi Francine 


Joseph, un codependent ORC (—5), are o relaţie cu Francine de patru luni. Deoarece Francine suferă de TPN, are 
VCR (+5), valoare specifica narcisismului patologic. Nu doar că relaţia lor a început printr-o atracție intensă, dar 
efectele îndrăgostirii nebunesti au fost peste măsură de tulburătoare. După 30 de zile de la prima lor întâlnire, au 
hotărât să se mute împreună. Cincisprezece zile mai târziu, trăsăturile narcisiste ale lui Francine au început să iasă 
la iveală. În ciuda resentimentelor lui Joseph legate de nevoia lui Francine de a avea mereu dreptate sau de a-şi 
spune ultimul cuvânt in orice neînțelegere, nu a putut suporta gândul de a trai fără ea. Loialitatea lui Joseph fata de 


Francine s-a împărţit în mod egal între următoarele aspecte: credinţe distorsionate în privinţa relației, teamă de 
singurătate şi, în consecință, de izolare. 


În cazul lui Joseph și al lui Francine, influenţa sindromului magnetului uman a acţionat cot la cot cu gravitația 
relationala. Dinamica creată de atracţia de sumă nulă dintre partenerul codependent şi partenerul cu narcisism 
patologic a fost manifestarea orizontală a sindromului magnetului uman, în vreme ce reticenta lui Joseph şi a lui 
Francine de a pune capăt unei relații disfunctionale a fost forţa verticală care i-a ţinut legaţi unul de celălalt. 


Contopiti în rană 


Acum vreo 11 ani, când m-am gândit prima oară să scriu o carte, am trăit unul dintre acele momente când simţi că 
există Dumnezeu. Era o perioadă în care trăiam un avânt creativ ca psihoterapeut, mai ales în cazul pacienților mei 
codependenti. În mod limpede, psihoterapia şi recuperarea din codependenţă făceau toţi banii şi, la rândul lor, 
descoperirile personale mă ajutau să-i înţeleg mai bine pe pacienţii mei codependenti. Deoarece nu voiam să pierd 
nimic din aceste daruri minunate, am început să tin un jurnal. Cand mă simţeam deosebit de inspirat, transformam 
aceste noi idei în articole online sau materiale scrise pe bloguri. 


După ce articolul „Codependenţa: nu dansa!“ a avut parte de multă atenție şi feedback pozitiv, am început să visez 
în secret că voi deveni scriitor, povestindu-le celorlalți despre periplul recuperării mele. Nu mi-am împărtăşit 
gândul nimănui, deoarece un singur articol popular/apreciat nu te transformă într-un scriitor. La aproximativ 

o săptămână după ce avusesem această fantezie, am primit o scrisoare redactată îngrijit din partea unui om pe care 
nu-l cunosteam, întrebându-mă dacă aş fi interesat de un exemplar gratuit al unei cărţi pe care o scrisese în urmă cu 
17 ani. În ea explica felul în care mă descoperise printr-o căutare pe internet dupa psihoterapeuti care-şi ofereau 
serviciile bărbaţilor care suferiseră traume si alte tulburări asociate. Intenţia lui era să îşi împărtășească volumul 
personal de poeme altor bărbaţi, în speranţa că aceștia vor trage foloase de pe urma lui. Era limpede că avea 
misiunea de a-şi vindeca propriile răni provocate de traumele din copilărie, dar şi de a-i ajuta pe alti bărbaţi să 
încerce să facă același lucru. Nu era cu nimic diferit de majoritatea psihoterapeutilor pe care îi cunosc, inclusiv eu 
însumi. 


Trezindu-mi curiozitatea, mi-am început cercetările cutreierând pe internet după indicii legate de domnul Rick 
Belden, autorul versurilor. Negăsind nimic altceva decât o adresă fizică, i-am trimis o scrisoare în care m-am 
prezentat şi i-am adresat o mână de întrebări iscoditoare precum: Cine sunteţi? De ce doriți să-mi trimiteţi o carte? 
Dintre toţi oamenii care sunt online, de ce m-ati ales pe mine? 


Câteva săptămâni mai târziu, am primit un răspuns de la Rick care mi-a satisfăcut curiozitatea şi mi-a trimis şi un 
exemplar al cărţii pe care mi-l oferise initial. În versurile lui, și-a împărtășit în culori vii diferite perspective ale 
periplului unui supravieţuitor al traumei către speranță şi vindecare. Poemele sale surprind suferinţa şi disperarea, 
dar şi nădejdea, acceptarea sinelui şi soluția (vindecarea). Zugrăveşte chinurile unui bărbat, accesele sale de 
autodistrugere şi capacitatea lui de a se tari în afara vieţii sale distruse pentru a deveni o forță tămăduitoare pe 
pământ. Vulnerabilitatea sa emoţională, curajul şi onestitatea în privinţa traumei sale din copilărie şi a cicatricelor 
emoţionale care i-au rămas fac ca versurile lui să schimbe destine. El reprezintă unul dintre puţinele modele pe 
care le am în viata. Faptul că am descoperit patimile lui Rick m-a făcut să mă deschid în fata posibilităţii ca 
providenta divină să fi fost cea care ne-a adus împreună. 


Din când în când, am senzaţia că ceea ce fac sau am făcut n-a fost rodul întâmplării sau al norocului, ci mi-a 
provenit dintr-o sursă dumnezeiască despre care cred că sunt îngerii mei pazitori.******** Când am hotărât să 
citesc cartea lui Rick, am trăit una dintre acele senzații supranaturale, ca şi cum clipa cu pricina fusese deja scrisă 
pentru mine. Am ştiut intuitiv că un poem pe care-l voi alege la întâmplare va avea un efect profund asupra vieții 
mele. Pur şi simplu am ştiut. Acela a fost momentul în care am citit textul ,Contopiti în rană“. Era o reprezentare 
sugestivă emotional a unor îndrăgostiți disfunctionali legaţi magnetic unul de celălalt, a căror putere de 
însănătoşire emoţională fusese nimicită de forte subiacente malefice, mult mai profunde. A fost ilustrarea perfectă 
a experienței paralizante şi lipsite de putere trăite de un codependent cu persoana iubită, un narcisist patologic. 


CONTOPITI ÎN RANA 


contopiti in rana 

sa fie dragoste, sa fie obsesie 

de ce nu amandoua 

ea cunoaște lacrimile şi eu ştiu mania 

pentru o vreme, aproape c-am format un om întreg 
contopiti într-o rană. 

dar căsuţa noastră de minciuni nu-i îndeajuns de mare 
să ne mai cuprindă 

ea nu se apără singură şi eu nu mai pot 

s-o apăr şi pe ea, să mă apăr 

şi pe mine în același timp 

asa că ne legănăm în balansoarul stricat 

al rămânerii sau plecării 

un picior înăuntru şi altul afară 

dansăm în bucătărie ca nişte copii neiubiti şi aşteptăm 


să se-mplinească așteptările vechilor suferințe. 


atâta nerăbdare atâta nerăbdare să pleci să fii părăsit 
atâta nerăbdare atâta nerăbdare 

să ai dreptate sa fii rănit 

atâta nerăbdare să fii dezamăgit 


atâta nerăbdare să fii iarăși singur. 


când a început totul doream să ne scufundăm unul într-altul doream să ne îndreptăm unul pe altul credeam că asta 
sunt oamenii meniti să facă 


nu mai vreau aşa ceva 


nu mai am nevoie de aşa ceva 


dar tot nu am habar 


cum să iubesc pe cineva pe care nu vreau să-l îndrept. 


Retipărit cu permisiunea autorului. Din Iron Man Family Outing: Poems about Transition into a More Conscious 
Manhood, © 1990 de Rick Belden, http://rickbelden.com 


Acest proces este abordat pe scurt în discuţia din Capitolul 5 despre dezechilibrul relational. 


De obicei, narcisistii îşi proiectează propriile trăsături narcisiste asupra oamenilor care nu le satisfac nevoile 
emoționale şi relationale. 


Mama mea dispărută, Mikki Rosenberg, este cea despre care cred că este mai prezentă ca oricine altcineva în viata 
mea. 


Termenul ,,codependenta“ a fost o mană cerească, căci literalmente a schimbat lumea! Înaintea primei sale 
întrupări într-un cuvânt, prin noţiunea de „co-alcoolism“, lumea privea tulburările de sănătate mintală si de 
dependenţă într-un mod unidimensional: oferă-i alcoolicului un tratament corespunzător, trimite-l acasă şi totul va 
fi bine. Nimic nu poate fi mai departe de adevăr. Codependentul şi specialistul care-l tratează ştiu amândoi că, 
asemenea altor dependențe, codependenta are o voință proprie. Metaforic vorbind, isi trimite „cârceii“ care se 
ataşează sau se încolăcesc în jurul altor oameni şi relaţii cu scopul clar de a sprijini şi a prelungi problema. 


Să vedem ceea ce era invizibil 


Pentru ca tratamentul să aibă rezultate pozitive, este nevoie să înlocuim perspectiva mioapă care spune că 
codependenta si tratamentul acesteia reprezintă o problemă individuală. Mai degrabă, este si a fost mereu 

o problemă a codependentului, a relaţiilor lui şi a dinamicilor formate. Teoria sistemelor familiale ne ajută să 
construim o punte peste prăpastia dintre teorie şi practică, explicând cum asemenea forte interactive şi 
interconectate se asociază pentru a „crea“ codependentul, codependenta acestuia şi pulsiunile care îl conduc către 
autodistrugere. Un model dinamic ne poate ajuta să înțelegem mai bine cum funcționează sistemul, precum şi 
modul în care nenumăratele aspecte ale vieţii codependentului sunt conectate între ele. 


Modelul sistemelor familiale poate fi ilustrat ca o sculptură mobilă, cinetică, cu un număr de obiecte în mişcare 
care sunt ataşate de tije care beneficiază de principiul echilibrului. Când unul dintre obiectele din mecanism se 
mişcă, afectează celelalte parti ale sistemului, astfel încât acestea se mișcă la rândul lor. Acest sistem va atrage 
obiectul mişcat înapoi în locul în care fusese inițial. Asemenea membrilor unei familii, obiectele care îl alcătuiesc 
nu există izolate unul de celălalt (Shepherd si Linn, 1014, p. 67). 


Următoarea explicaţie a undelor de lumină şi a vederii umane va ajuta cititorul să priceapă mai bine de ce ne-a luat 
atât de mult timp să acceptăm şi să înțelegem adevărata natură a codependentei. Lumina este parte din spectrul 
electromagnetic, care variază de la undele radio la razele gama. Nu suntem capabili să percepem decât spectrul 
luminii vizibile. Până la descoperirile teoretice şi practice ale electromagnetismului, am presupus eronat că ceea ce 
vedeam reprezenta universul fizic. Odată cu apariţia telescoapelor specializate precum Chandra/radiatia x, 
Spitzer/infraroşii, Fermi/raze gama şi Green Blank/unde radio, ca să numim doar câteva, putem „vedea“, înțelege 
şi aprecia întreaga splendoare a miracolelor astronomice. 


Aşa cum telescoapele din zilele noastre ne permit să vedem ce e printre stele, explicaţiile şi teoriile cuprinse în 
cartea de față vor arunca o lumină nouă si diferită asupra unor probleme care anterior erau doar partial vizibile 
pentru noi. Provoc cititorul să îşi lase deoparte actualele convingeri şi percepții referitoare la codependenta şi să se 
apropie de „telescopul sindromului magnetului uman“, prin care o „lumină“ nouă si diferită îi va desluşi calea 
către înțelegere, dezvoltare şi cunoaştere. 


Actorul codependent 


Codependentii sunt nişte actori talentaţi care se pot strecura fără grijă într-un costum bine croit, care să le vină 
mănuşă. Rămânând în pielea acestui personaj, reuşesc să fie permanent protagoniștii versiunii teatrale a propriei 
vieţi. Dacă masca le-ar cădea sau dacă şi-ar uita monologul de „sunt o persoană fericită“, ar risca umilinţa de a fi 
descoperiți. Înţeleg că, dacă piesa lor s-ar încheia prematur, ar fi redistribuiti într-un rol asemănător: tipul patologic 
de om singuratic care plutește de colo-colo într-o lume în care nu-l iubeşte nimeni și este invizibil. Prin urmare, 
pun nespus de mult suflet în fiecare scenă, căci finalul înşelătoriei lor reprezintă şi destrămarea sentimentelor lor 
false de siguranță. 


Codependentii isi dau toată osteneala ca să-şi nege si să-şi ascundă sentimentele de pesimism şi deznădejde. Orice 
persoană sau situaţie care îi face să se simtă fericiţi le declanşează semnale majore de alarmă care anunţă un 
potential pericol. Experienţa a demonstrat că de ce ţi-e frică nu scapi. Asemenea unor copii care nu cred in Moş 
Crăciun deoarece n-au primit nici un cadou de Crăciun, şi ei sunt nişte copii care, ajunşi adulți, resping mitul 
fericirii. În timp, au învăţat să nu mai aibă încredere în simţurile lor. Ceea ce pare să fie un câmp de iarbă verde ca 
smaraldul cu petice înflorite este în realitate un ținut ravasit de război presărat cu mine terestre. Cercul vicios al 
dificultăților din copilărie îi sileşte să se protejeze de experienţa fericirii; dacă nu fac acest lucru, este probabil să 
aibă parte de zdrobitoarea lovitură a dezamăgirii. Respingerea vulnerabilitatii şi o postură prudentă si defensivă 
este povestea de viata a majorităţii codependentilor. Refuzând să fie vulnerabili, extrem de temuta anihilare 
emoțională este ţinută la distanţă... dar cu costuri uriaşe. 


Nebunia si amnezia ameţitoare 


Dacă „nebunia este să faci acelaşi lucru la nesfârşit şi să te aştepţi la rezultate diferite“, atunci fostul meu sine 
codependent era destul de „nebun“! Ca alti codependenti, credeam eronat că pot să conving, să controlez sau să-mi 
influentez iubitele narcisiste să mă îndrăgească, să mă respecte şi să aibă grijă de mine — în ciuda faptului că 
existau o groază de dovezi care demonstrau contrariul. Asemuiesc această „nebunie“ cu sentimentele ambivalente 
de dragoste şi ură pe care oamenii le au cu proprietăţile bântuite şi cursele de montagnes russes. Să vă explic. 


Deşi nu sunt conștienți de asta, temerarii care intră în casele bântuite şi cei care se dau în montagnes russes sunt 
dependenţi de ciclul emoţiilor intense. Secvența începe cu amintirea drăgăstoasă a experienţei anterioare, 
indiferent care ar fi ea. Totuşi, aceste amintiri au fost igienizate şi curățate de orice vestigii ale grozăviilor sau 
traumelor care le-au însoțit. Amintirile au fost compartimentate, în aşa fel încât doar elementele pozitive pot fi 
rememorate. Ciclul continuă, aceştia având aşteptări şi entuziasmându-se în legătură cu evenimentul pe care şi-l 
amintesc în nuanțe pozitive. La momentul respectiv, elementele înfricoşătoare şi traumatice ale amintirii au fost 
transformate într-o chestiune extrem de distractivă, dar extraordinar de înspăimântătoare. 


Cu cât se apropie mai mult de eveniment, cu atât sunt puse mai intens sub semnul întrebării amintirile pozitive de 
către sentimentele vagi spre moderate de regret $i anxietate care încep să isi facă simțită prezenţa. Acesta este 
momentul în care groaza din amintirile anterior igienizate începe să iasă la suprafață. Când evenimentul este 
iminent, se declanșează reacția luptă sau fugi. Este reacţia trupului atunci când se percepe un fenomen nociv, un 
atac sau o ameninţare care-i pune viaţa în pericol. În acest moment, gândurile pesimiste și deznădăjduite capătă 
caracteristici paranoice. Corpul si creierul apasă simultan butonul de panică, iar asurzitoarele sirene de alarmă 
încep să vuiască. 


În ciuda faptului că resimt anxietate acută, panică, greață și/sau hiperventilatie, persoana codependentă „nebună“ 
calcă pragul casei bântuite sau se prinde strâns în scaunul de montagnes russes. Când pătrund în incinta 
întunecoasă şi claustrofobică a casei bântuite sau când urcă spre cel mai înalt punct al traseului, trăiesc o clipă de 
„hiperexcitaţie“: sunt coplesiti de gânduri groaznice despre moarte şi distrugere. Acesta este momentul în care 
procesele unidimensionale de gândire pentru supravieţuire intra în prim-plan. Pentru multi, regula este să încheie 
înțelegeri cu Dumnezeu sau cu ei înşişi ca, în cazul în care supraviețuiesc, să nu mai repete niciodată această 
greşeală sau judecată eronată. 


După ce evenimentul ia sfârșit, dependentul de adrenalină este etern recunoscător pentru că n-a suferit o traumă 
cerebrală majoră, nu şi-a rupt membrele sau nu a fost muşcat de un vampir. Aceasta este clipa în care promisiunea 
„Dacă supraviețuiesc, n-o să mai fac asta niciodată, Dumnezeu mi-e martor!“ se preschimbă în „Să fiu al dracului 
dacă n-a fost cel mai palpitant moment din viata mea!“ Acum, amintirile „dansului cu moartea“ sunt remodelate 
convenabil în entuziasm şi euforie. Este ceea ce eu numesc amnezia montagnes russes, problema numărul unu 
pentru majoritatea codependentilor. 


Amnezia montagnes russes a fost responsabilă pentru cele două căsnicii nefericite si disfunctionale pe care le-am 
avut cu femei despre care cred că erau narcisiste patologic. Asemenea unui dependent de droguri sau unui 
alcoolic, trebuia să-mi ajungă cuțitul la os înainte de a putea să înţeleg pe deplin gravitatea patologică pură a 
codependentei mele şi faptul că ajunsesem aproape distrus emoţional din cauza ei. Am atins fundul prăpastiei in 
clipa in care am hotărât să divortez de cea de-a doua soție. La momentul cu pricina, simțeam că aș claca fara 
scăpare dacă m-aş mai îndrăgosti de alt suflet-pereche narcisist. Atunci am decis, în sfârşit, să mă extrag din 
bălegarul disfunctional care mă tinuse împotmolit într-o mocirlă de rușine, singurătate si ură de sine. 


Drama copilului dotat 


La începutul perioadei de recuperare din codependenta, n-am putut să nu observ că nici unul dintre terapeutii pe 
care îi cunosteam nu înţelegea complexitatea amneziei montagnes russes sau înclinația către dansul cu narcisisti 
patologici. Aveam nevoie disperată de cineva care să priceapă abordarea mea de tip roată de hamster fata de 
dragostea romantică nesănătoasă şi să îmi prescrie un plan de tratament pentru soluţionarea problemei. Nici unul 
dintre terapeutii consultaţi nu era specializat în domeniul codependentei. Informaţiile care le erau familiare 
proveneau din cărți demodate referitoare la acest subiect si din surse de popularizare a psihologiei precum 
Psychology Today. 


În lipsa unui psihoterapeut care să posede setul de abilități și experiența necesară, am căutat orice fel de informaţii 
care să facă un pic de lumină în privinţa lucrurilor pe care le-am asociat cu codependenta mea: singurătate 
mistuitoare, ruşine insuportabilă şi atracţie constantă fata de narcisisti patologici. Acela a fost momentul in care 

o carte pe care o citisem la scurtă vreme după primul divorţ, Drama copilului dotat, mi-a furnizat informaţiile pe 
care le căutam. 


Dr. Miller pleacă de la ipoteza că cei care se consideră nişte adulți grijulii şi dispuși să se sacrifice au fost cândva 
nişte copii înzestrați. Ea speculează că acești copii şi-au suprimat nevoia de îngrijire necondiționată, învățând să-şi 
manipuleze părintele narcisist reactiv, temperamental şi probabil sever ca să aibă grijă de ei — sau, cel puţin, să nu 
îi neglijeze sau să nu comită abuzuri în ceea ce-i priveşte. Cu alte cuvinte, copilul care s-a modelat singur într-un 
„cadou“ care l-a facut pe părintele narcisist să se simtă bine în pielea lui a împiedicat astfel o formă posibil mai 
gravă de traumă de ataşament. Deoarece copilul „înzestrat“ a supravieţuit suferințelor, a căpătat componentele de 
bază care-l vor preschimba într-un adult cu un tip de personalitate instinctiv empatică. Această persoană a fost 
menită să aibă grijă de oamenii din jur care n-aveau nici cea mai mică intenţie să-i răspundă cu aceeaşi moneda. 


Desi dr. Miller n-a utilizat niciodată termenul ,,codependenta“, a fost limpede pentru mine că descria elemente ale 
acesteia, precum si originile sale. Naşterea ideilor referitoare la sindromul magnetului uman a avut loc după ce i- 
am citit cartea. Ulterior, le-am fuzionat cu teoria dansului dintre un codependent şi un narcisist. Această conexiune 
magică a dat naştere cadrului teoretic multidimensional pe care l-am creat pentru a explica dinamica tranzactionala 
a codependentei. La început, revelaţia n-a reprezentat o idee pentru o carte. Incercam mai degrabă să îmi rezolv 
propriile tendinţe autodistructive, făcând același lucru şi pentru pacienţii mei codependenti. De-abia după ce am 
dezvoltat pe larg ideile despre sindromul magnetului uman am meditat la potenţialul lor de a ajuta o comunitate 
mult mai amplă de victime, precum şi pe cei care le oferă acestora ajutor psihologic. 


Oamenii nu sunt etichete 


Mulţi medici specialişti şi experţi în sănătate mintală, dar şi alţii, au adoptat o poziţie negativă împotriva 
clasificării oamenilor prin termeni care descriu diagnosticul lor. Sunt de acord cu argumentul lor că multi oameni 
îşi formează păreri inexacte şi uneori inflexibile despre ceilalți bazându-se exclusiv pe diagnosticul lor — care 
devine o etichetă. Prea mulți specialişti se concentrează în exces asupra stabilirii unui diagnostic corect în loc să 
încerce să îşi cunoască pacientul. În cele din urmă, este mai important, în cel mai rău caz, să ne asigurăm că 
diagnosticul explică cu precizie problema persoanei respective. 


Ca să-l cităm pe William Shakespeare: „Un nume ce-i?“ Ei bine, domnule Shakespeare, în domeniul sănătății 
mentale, e ceva destul de important! Diagnosticarea corectă a tulburărilor de sănătate mintală este crucială atât 
pentru persoana care vrea să se trateze, cât şi pentru specialistul care-i furnizează tratamentul. Cum am menţionat 
anterior, pentru a trata eficient o problemă de sănătate mintală, mai întâi trebuie înţeleasă. Numai atunci pot fi 
găsite o procedură şi o descriere validă a diagnosticului. Din acel punct, pot fi dezvoltate tehnici de tratament 
orientate către rezultat pentru a soluţiona problema. 


Două exemple de clasificări obținute de pe urma unui diagnostic necorespunzător sunt schizofrenia şi tulburarea de 
personalitate instabilă emoţional (borderline). Prima a fost creată în 1910 de psihiatrul elveţian dr. Paul Eugen 
Bleuler. Se traduce literal (din limba greacă) prin „minte împărţită“. Înțelegerea actuală a tulburării de personalitate 
instabilă emoțional n-ar putea să fie mai depărtată de o explicaţie legată de o minte divizată. Istoricul tulburării ca 


termen de diagnostic este următorul: 


Diagnosticul de tulburare de personalitate instabilă emoţional (borderline) a fost utilizat de mai bine de 30 de ani 
pentru a eticheta pacienţii fără speranţă, cei care îi frământă pe terapeuti, fiind unul dintre cele mai controversate 
diagnostice din Psychology Today. Termenul „borderline“ (hotar) a apărut deoarece se credea că astfel de pacienți 
se află la graniţa dintre psihoză şi nevroză, eticheta „borderline“ fiind prima oară pusă de Adolph Stern în 1938 
(Al-Alem şi Omar, 2008). 


Prea multi oameni preferă să fie hraniti cu o versiune a realității care corespunde stilului lor de viata pasiv şi prost 
informat. Asemenea ştirilor false sau a fragmentelor de informaţii care sunt luate drept adevăr, termenii imprecisi 
de diagnostic rănesc nenumărați oameni din cauza deductiilor, stereotipiilor şi miturilor confundate adeseori cu 
numele (diagnosticul) însuşi. Poate că cel mai bun exemplu este codependenta. Deşi n-a fost un termen grozav 
pentru problema pe care o reprezenta, s-a născut de pe urma observaţiilor clinice reale. Denumirea nu mai 
corespunde înţelegerii clinice pe care o avem acum despre problemă, deoarece încurajează judecatile negative şi 
creează stereotipii despre oameni. 


Deşi există posibilitatea să fie întrebuințată greşit, o astfel de terminologie este necesară pentru cercetători, 
profesori, specialişti şi, cel mai important, pacienţi pentru a înţelege, a identifica şi a căuta ajutor pentru orice 
afecţiune specifică din domeniul sănătăţii mentale. Când nu este perceput drept peiorativ sau minimalizator, 
diagnosticul corect poate să determine oamenii să ceară ajutor de specialitate. Acest lucru are capacitatea de a fi 
tămăduitor din punct de vedere psihologic, de a transforma şi chiar de a salva vieți. 


Ca oricare alt termen legat de sănătatea mintală, codependenta a fost remodelata pentru a corespunde utilizării pe 
scară largă. Definiţiile originale se diluează adeseori de-a lungul timpului, mai ales când stârnesc interesul surselor 
de ştiri şi mass-media. Indiferent că este vorba despre un scheci din Saturday Night Live, un articol amplu în 
revista People sau o dezbatere serioasă în emisiunea 60 Minutes, cu cât este folosită mai mult o etichetă, cu atât se 
pierde mai repede semnificaţia ei originală. Pentru publicul larg, un codependent este o persoană slabă, dornică de 
atenţie, sâcâitoare, ba chiar bolnavă emotional, căreia îi lipseşte adeseori simţul practic şi uneori inteligenţa. Ideea 
că un codependent face totul pentru oricine altcineva cu excepţia lui însuși le scapă majorităţii oamenilor. 


Codependenta a căpătat o viata proprie. Utilizarea excesivă sau eronată a diluat-o până în punctul în care nu mai 
este acceptată ca subiect legitim în cele mai multe dezbateri clinice. Deoarece a evoluat într-un termen popularizat 
de psihologie, codependenta nu mai generează acelaşi număr de analize serioase cum o făcea înainte de anul 2000. 


De fapt, multi terapeuti, inclusiv eu, se abtin să folosească termenul de teama de a nu fi perceput drept o apreciere 
psihologică demodată, lipsită de sens. 


Istoria codependentei 


Originile termenului ,,codependenta“ pot fi depistate în vremurile mişcării Alcoolicilor Anonimi (AA), care a fost 
înfiinţată în 1936 de Bill W. şi de dr. Bob. Deoarece medicii au fost pionierii tratamentului pentru alcoolism, 
această dependenţă a fost în mod firesc conceptualizată conform unui model medical. Prin aplicarea unui astfel de 
model, specialiştii care tratau pacienți, alcoolicii, precum şi pe rudele şi amicii acestora au adoptat o perspectivă 
mai realistă şi mai plină de compasiune a problemei. 


Din AA au apărut nenumărate grupuri destinate îmbunătățirii şi salvării vieţii de tipul celor 12 Pasi. Al-Anon este 
un program de recuperare pentru familiile şi partenerii alcoolicilor şi a fost fondat în 1951 de Lois W. (soţia lui Bill 
W.) şi Anne B. Al-Anon este un grup de sprijin format din colegi care-şi împărtăşesc experiențele aplicând 
principiile Al-Anon pentru a face fata efectelor ce decurg din existenţa unui alcoolic-problemă în vieţile lor. Nu 
este o terapie de grup şi nu este condus de un îndrumător sau de un terapeut; această rețea de sprijin completează si 
susține tratamentul de specialitate. Al-Anon s-a aplecat asupra celeilalte fete a monedei alcoolismului — rudele 
suferinde care, asemenea alcoolicului, simt că viețile lor sunt scăpate de sub control şi sunt presărate cu obstacole 
şi lipsuri. 


Prin anii 1970, cei care furnizau tratament au început să ia în considerare limitările unidimensionale ale modelului 
medical de tratament, care de obicei trata doar alcoolicul. Pe măsură ce centrele de tratament au început să adopte 
practica emergentă a abordării alcoolismului în contextul rețelelor sociale şi al relaţiilor familiale, partenerii 
alcoolicilor (sau co-alcoolicii) şi celelalte rude au fost incluși în proces. Această practică a generat un număr mai 
redus de recidive şi perioade mai lungi de abstinenta. 


La începutul anilor 1980, programele de tratament pentru dependența de droguri au adoptat termenul „dependență 
chimică“, căci reflecta mai bine nenumăratele similitudini dintre alcoolism şi dependenţa de droguri. Termenul 
„co-alcoolic“ a fost la rândul lui actualizat în „dependent co-chimic“. Fiind prea alambicat, a fost prescurtat 
„codependent“. Această modificare de terminologie a provocat o oarecare confuzie. Mulţi au interpretat incorect 
noul termen ca având mai multă legătură cu un tip de personalitate dependentă care se alătură altei persoane 
dependente într-o relaţie — doi dependenţi, adică codependenti. În realitate, codependenta indica o persoană care se 
afla de obicei în relaţii cu oameni dependenţi chimic, pe care încercau să îi controleze, fiind în cele din urmă 
neputincioşi în fata lor. Din cauza neintelegerii legate de termenul în sine, care continua până în zilele noastre, au 
existat numeroase supozitii în privinţa lui şi i s-au atribuit multe conotații. 


În anii 1980, codependenta era utilizată pentru a descrie o persoană dacă: (1) era într-o relaţie amoroasă sau într-o 
căsnicie cu un alcoolic, (2) avea unul sau mai multi părinți sau bunici alcoolici sau (3) fusese crescută într-o 
familie represivă emoţional (Wegscheider-Cruse, 1984). Instituţiile destinate dependenţei de substanţe au început 
să furnizeze în mod regulat tratament şi/sau servicii de asistenţă pentru membrii familiei dependentului. Obiectivul 
lor principal era să sprijine codependentii şi/sau partenerii dependentului în timpul tratamentului şi să le explice 
care este rolul pe care îl joacă în cadrul problemei/bolii. De-a lungul timpului, termenul ,,codependenta“ a devenit 
din ce în ce mai acceptat în domeniul tratamentului şi în cel psihoterapeutic. În cele din urmă, avea să devină 
termenul standard de diagnostic utilizat pentru partenerul individului dependent de substanţe sau pentru alte 
persoane care ajutau un prieten/un iubit dependent. 


Spre mijlocul anilor 1980, mulțumită nenumăratelor progrese esenţiale în domeniul dependenţei chimice şi al 
tratamentului dependenţei, termenul ,,codependenta“ a căpătat o semnificație mai cuprinzătoare. A evoluat pentru a 
descrie o persoană care era de obicei atrasă sau avea o relaţie cu un narcisist şi/sau un dependent. Codependentii 
erau intelesi ca fiind nişte oameni care le fac pe plac celor din jur şi care s-ar sacrifica şi i-ar îngriji din reflex pe 
ceilalți, deşi aceştia nu le-ar răspunde cu aceeaşi monedă. Nu pot să se opună relațiilor cu indivizi dependenţi, 


autoritari şi/sau narcisisti. A devenit limpede că codependentii proveneau din toate păturile sociale si nu aveau în 
mod obligatoriu relaţii doar cu indivizi dependenți. 


Graţie lui Melody Beattie, Claudia Black, John Friel, Terry Kellogg si Pia Melody, ca să numim doar câţiva, 
semnificaţia actualizată a codependentei a ieșit în sfârşit la lumină. Şi-a făcut apariţia la suprafaţă şi n-a mai fost 
considerată un secret ruşinos pentru care nu există ajutor. Lucrările acestor autori au ajutat la modificarea 
atitudinilor fata de partenerii dependentilor sau narcisistilor, aceştia nemaifiind priviţi ca victime neputincioase şi 
neajutorate, care-s incapabile să iasă din relațiile lor nocive si disfunctionale. 


Cartea deschizătoare de drumuri a lui Melody Beattie, Codependent No More: How to Stop Controlling Others and 
Start Caring for Yourself (1986), a fost indispensabilă pentru promovarea unei înțelegeri mai profunde a ceea ce 
este considerat astăzi a fi o problemă universală. Cartea s-a vândut în peste opt milioane de exemplare în întreaga 
lume. Cifrele de vânzări sugerează că fenomenul copedendentei este o problemă care depăşeşte graniţele regionale, 
etnice şi culturale. Beattie şi contemporanii ei au creat o serie amplă de lucrări care au avut o influență deosebită în 
crearea unei conştiinţe a societăţii fata de problema codependentei, aceasta fiind la rândul ei o sursă de inspiraţie 
pentru crearea programelor pentru a o trata. Susținerea pe care Beattie a adus-o primei mele lucrări despre 
sindromul magnetului uman a fost nici mai mult, nici mai putin decât un vis transformat în realitate. O să fiu 
recunoscător şi o să preţuiesc întotdeauna sfaturile pe care mi le-a oferit cu atâta generozitate de-a lungul ultimilor 
câțiva ani. 


Spre finele anilor 1980, opţiunile de tratament pentru codependenta au devenit disponibile pe o scară mai largă. În 
aceeaşi perioadă în care a fost publicată lucrarea Codependent No More, a fost înființată Co-Dependents 
Anonymous (CODA) (Codependentii Anonimi). CODA este o organizație de tip 12 Pasi care ajută oamenii să facă 
față tendinţelor lor codependente şi să dezvolte relaţii sănătoase în care să recapete controlul asupra propriei vieți. 
CODA activează în peste 40 de tari, doar în SUA existând în jur de 1 200 de grupuri funcţionale. 


Deoarece codependenta are multe asemănări cu alcoolismul, CODA utilizează eficient principiile directoare ale 
celor 12 Pasi AA. Alcoolicii şi alti dependenţi nu-şi pot controla comportamentul care le-a creat dependenţa. 
Acţiunile lor au consecinţe negative, prin urmare vietile lor le scapă de sub control. Codependentii nu sunt nişte 
oameni diferiți atunci când caută, la rândul lor, să îi controleze pe cei care, prin însăşi natura lor, nu pot fi 
controlati. Asemenea partenerilor alcoolicilor şi dependentilor, cred că pot să îşi controleze partenerul narcisist, 
despre care sunt de părere că are capacitatea de a-i face fericiți. Codependentii se trezesc în mod curent şi obsesiv 


Atât dependentele chimice, cât şi codependenta sunt procese graduale caracterizate prin pierderi, consecințe 
negative, negare şi o nevoie de a controla ceva sau pe cineva care nu poate fi nicicând controlat. Așadar, CODA 
poate fi util pentru codependenti. Vă rog să observați că programul CODA nu înlocuieşte terapia şi că nici terapia 
nu este un substitut pentru activităţile derulate în cadrul celor 12 Pasi. 


Definirea codependentei 


Înțelegerea şi tratamentul codependentei au evoluat în ultimii 30 de ani si pot fi privite din multe perspective. În 
cele ce urmează vă ofer o mână de definiții compatibile cu propriile mele experienţe cu codependenta. 


Pentru început, Merriam Webster Online Dictionary defineşte codependenta drept: 


... O afecţiune sau o relaţie psihologică în care o persoană este controlată de alta care este afectată de o tulburare 
patologică (cum ar fi dependenţa de alcool sau de heroină); în termeni mai largi, se referă la dependenţa de nevoia 
sau de controlul altei persoane. 


Articolul de cercetare al lui Clark & Stoffel (1992), „Assessment of Codependency Behavior in Two Health 
Student Groups“, descrie/defineste codependenta drept: 


Un tipar de dependenta dureroasa de comportamentele obsesive si de aprobarea altor persoane intr-o tentativa de a 
gasi protectie, valoare personala si identitate (p. 822). 


... un proces gradual prin care negarea de sine şi grija concomitentă fata de alti membri ai familiei se bazează pe 
supoziţia că în acest fel se vor stimula dragostea, apropierea, acceptarea şi securitatea în familie (p. 822). 


... un sentiment excesiv de responsabilitate fata de alții, inabilitate de a se îngriji corespunzător de propria 
persoană, concentrare sporită asupra nevoilor celorlalţi, concentrare redusă asupra propriilor nevoi, reacție 
exagerată la lucruri exterioare sinelui, reacție insuficientă la lucruri interioare sinelui, respect scăzut de sine, 
concept minimalizat despre sine, locus de control extern ridicat şi negare (p. 822). 


[O disponibilitate] de a sacrifica atât de mult din partea lor, încât isi dau deoparte propriile nevoi fizice, emoționale 
şi psihologice de dragul celor din jur. Sunt altruisti într-o manieră pagubitoare pentru ei înşişi (p. 823). 


Conform cărții lui Beattie (1986), Codependent No More: 


O persoană codependenta este una care permite comportamentului altei persoane să o/îl afecteze şi care este 
obsedată de controlarea comportamentului respectivei persoane (p. 34). 


Codependenta presupune un sistem obişnuit de gândire, simtire şi comportament fata de noi înşine şi de ceilalți 
care ne poate provoca suferință. Comportamentele sau obiceiurile codependente sunt autodistructive (p. 37). 


Noi (codependentii) reactionam frecvent fata de oamenii care se distrug singuri; reactionam învățând să ne 
autodistrugem. Aceste deprinderi ne pot conduce sau ne pot menţine în relaţii distructive, relaţii care nu 
funcţionează. Comportamentele respective pot să saboteze relaţii care altfel ar fi funcţionat. Aceste comportamente 
ne pot împiedica să ne descoperim liniştea şi fericirea alături de cea mai importantă persoană din vieţile noastre — 
noi înşine. Aceste comportamente aparțin singurei persoane pe care fiecare dintre noi poate să o controleze — şi 
singura pe care o putem schimba — noi înşine (p. 37). 


Codependenta înseamnă multe lucruri. Este o dependenţă de oameni — de dispozițiile, comportamentele, stările lor 
de bine sau de rău şi de dragostea lor. Este o dependenţă paradoxală. Codependentii par să fie cei de care sunt 
dependenţi oamenii din jur, însă tot ei sunt cei dependenți. Par puternici, dar se simt neputincioşi. Lasă impresia că 
sunt cei care controlează lucrurile, dar în realitate sunt cei controlati, uneori de o boală precum alcoolismul (pp. 
51-52). 


Noua definiţie a codependentei 


Acord extrem de multă importanţă schitarii trăsăturilor de diagnostic ale codependentei, creând în același timp 
o explicaţie precisă, dar amplă a problemei. Următoarea este definiția mea de bază a codependentei, care se aplică 
tuturor tipurilor de personalitate si posibilelor variatiuni ale lor. 


Codependenta este o afecţiune psihologică manifestată printr-o dorință nestăpânită de a oferi o cantitate importantă 
de dragoste, respect şi grijă (DRG) în orice relaţie, cu speranţa că acest lucru va fi răsplătit pe măsură. Din cauza 


sindromului magnetului uman, codependentii se trezesc constant în relaţii cu narcisisti, care nu au nici intenția, nici 
motivaţia şi nici capacitatea de a fi la fel de altruişti în majoritatea relaţiilor lor. Codependentii consideră în mod 
eronat că singura soluție pentru problema inegalitatii DRG este să se străduiască şi mai mult să o rezolve, în caz 
contrar dându-se pur şi simplu bătuţi şi renunțând să mai depună vreun efort. Perspectiva de a fi singuri — şi de a 
experimenta singurătatea patologică — îi face să creadă că dacă ar avea suficient de mult timp, răbdare si dacă s-ar 
sacrifica îndeajuns, narcisistul lor se va schimba. Dacă ei sau partenerul lor pun capăt relaţiei, codependentii se vor 
găsi perpetuu în postura partenerului altruist dintr-o relație nouă. 


Incercarea de a controla ceea ce este de necontrolat 


Codependentii nu se pot dezbăra de convingerea nerealistă că fericirea nu va veni decât dacă sunt într-o relaţie. 
Privesc înspre alti oameni care să-i facă să se simtă fericiţi şi impliniti. Din cauza alegerilor lor în relație 
determinate de sindromul magnetului uman, speranţa lor de „fericire până la adânci batraneti“ se dezintegrează 
chiar din clipa în care narcisistul lor camuflat își dă jos masca de suflet-pereche. 


Deoarece codependentul alege subconștient parteneri care nu sunt dispuși, nu sunt motivaţi sau nu sunt capabili să 
îi satisfacă nevoile personale şi emoționale, poate să aleagă calea controlului pentru a-şi face partenerul narcisist 
patologic să îi ofere ceea ce îşi doreşte şi are nevoie. Pentru unii, este contrar logicii ca un codependent să dețină 
controlul. Desigur, există codependenti care se dau bătuţi si îşi asumă un rol pasiv de victimă în relația lor 
disfunctionala. Cu toate astea, deoarece majoritatea codependentilor iau partea leului din responsabilitatile din 
relaţie, precum îngrijirea copilului, curăţenia casei, gătitul, cumpărăturile şi/sau susținerea financiară a 
relatiei/familiei, nu îşi pot permite să consimta si să renunţe la controlul vieții lor de familie. Fără păstrarea unei 
aparente de control, ei şi familia lor vor avea cu siguranță de suferit. Pentru cei mai multi codependenti, ideea de a 
renunța să mai încerce să-şi determine partenerul narcisist să le răspundă cu aceeaşi monedă sau să se comporte 
corect şi responsabil este echivalent cu a renunţa la relația lor — o chestiune pe care codependentii sunt în mare 
măsură reticenti sau incapabili să o facă. 


Dorinţa nestăpânită a codependentului de a controla pe cineva care nu poate fi controlat îl așază pe o traiectorie 
circulară care-l aduce mereu înapoi în locul din care a pornit: furios, frustrat şi plin de resentimente. Asemenea 
catelului care aleargă să-şi muşte coada, fuge în cerc la nesfârşit încercând să ajungă undeva, sfârșind mereu in 
acelaşi loc. Încercarea codependentilor de a obţine ceea ce nu poate fi obținut dă naștere unei serii de eșecuri 
personale şi de relație care în cele din urmă le reaminteste de neputinta lor în fata celor din jur. Acest tipar se 
consolidează de la sine. Cu cât eșuează mai frecvent în a-l controla pe narcisistul patologic, cu atât mai rău se simt. 
În timp, ratările îi epuizează și, în consecinţă, îşi pierd speranţa că natura unilaterală a relaţiei lor se va transforma 
vreodată. 


Categoriile codependentei 


Cu toate că toţi codependentii sunt de obicei atraşi instinctiv (şi ulterior legați) de parteneri extrem de narcisisti, 
există două categorii: codependenti pasivi si activi. Ambii se cramponeaza de convingerea că într-o zi partenerul 
lor patologic isi va da seama de greşelile făcute şi le va oferi într-un final DRG pe care şi-l doresc şi de care au atât 
de disperată nevoie. Doar că asta nu se întâmplă niciodată. Amândoi încearcă să controleze şi să-şi manipuleze 
partenerii narcisisti, dar fiecare procedează diferit. 


Codependentii pasivi sunt mai temători şi evită într-o mai mare măsură conflictul. Din raţiuni complicate, în 
mare parte legate de respectul lor de sine extrem de scăzut, de teama de a rămâne singuri şi de tendinţa de a se afla 


în relaţii cu narcisisti patologici autoritari, periculoși şi/sau abuzivi, codependentii pasivi încearcă să îşi controleze 
sau să isi influențeze partenerul prin strategii atent, chiar meticulos executate — majoritatea fiind menite să ajungă 
la cunoştinţa narcisistului patologic. Din cauza naturii secrete si camuflate a tacticilor lor, un codependent pasiv 
este perceput ca fiind mai resemnat, mai stoic si mai docil decât un codependent activ. Experienţa traumei de 
ataşament i-a învăţat că nu există nici un folos în a riposta sau că această ripostă va duce la consecinţe mult mai 
rele. Fie şi doar din acest motiv, presupun că acești codependenti pasivi au suferit un grad mai ridicat de traume în 
copilărie decât codependentii activi şi sunt mai speriaţi de ideea de a cere ajutor. 


Codependentii activi adoptă manipularea fatisa în strategiile lor de control, încercând să îndrepte inechitatea 
DRG din relaţiile lor. Nu doar că persoanele codependente active sunt mai puţin nesigure decât omologii lor pasivi, 
dar cad victime iluziei codependentei, cum o numesc eu. Deoarece o iluzie este o convingere care nu își găseşte 
o bază în realitate, un codependent activ se amageste atunci când crede cu sinceritate că poate controla sau atenua 
răul provocat de partenerul lor narcisist patologic. 


De multe ori, codependentii activi nu sunt intimidati sau înfricoşaţi de partenerul lor narcisist. Sunt de părere că 
împotrivirea lor şi argumentele aduse vor duce fie la modificarea felului în care sunt trataţi de către partener, fie la 
o lecţie pe care acesta o va învăţa. Ca atare, se bazează pe o abordare agresivă şi conflictuală pentru a se proteja si, 
în acelaşi timp, pentru a obţine ceea ce au nevoie. Metoda lor autoritară, certareata şi manipulatoare este rareori 
eficientă. De fapt, duce frecvent la riposte ale narcisistului patologic, ceea ce de multe ori îi produce şi mai multe 
daune codependentului. Atitudinea sfidătoare este o încercare extrem de firavă de a se simți mai puternic si mai 
respectat în relaţie. 


Tipul de personalitate nu are legătură cu orientarea în relaţie a unei 
persoane 


Concluzia că toţi codependentii activi sunt narcisisti dacă au trăsături de personalitate negative sau dăunătoare, 
cum ar fi agresivitatea, comportamentul pasiv-agresiv, autoritar, nesincer, manipulator, neloial şi/sau reactiv 
(furios) într-un mod fatis, este o greșeală des întâlnită. Nimic nu poate fi mai departe de adevăr. Tipul sau 
trăsăturile de personalitate ale unei persoane, problemele de dependenţă sau abuzul de droguri și problemele de 
sănătate mintală nu au adeseori nici o legătură cu OR-ul acestei persoane. Drept exemplu, este un lucru comun atât 
în cazul codependentilor, ca şi al narcisiştilor să se lupte cu o dependenţă pe care o împărtăşesc amândoi, precum 
mâncatul în exces, drogurile sau alcoolul, sexul sau jocurile de noroc. 


Această „regulă“ este valabilă în cazul majorităţii tulburărilor de sănătate mintală. Există bolnavi la fel de grav de 
schizofrenie care sunt şi care nu sunt delincventi. O persoană care suferă de tulburare depresivă severă, de 
tulburare bipolară sau de tulburare de stres post-traumatic poate să fie sau să nu fie un alcoolic, un mitoman sau un 
bataus agresiv. De fapt, o persoană dulce şi adorabilă poate foarte bine să sufere în tăcere din cauza unei 
dependențe sau a unei tulburări foarte grave de sănătate mintală. 


Un codependent nu poate fi narcisist 


În decursul ultimilor zece ani, am fost întrebat de mai multe ori decât pot număra, în primul rând de codependenti: 
„Un codependent poate fi narcisist?“ Deoarece aceste două tulburări sunt contrare din aproape orice punct de 
vedere, este imposibil să suferi de amândouă în același timp. Dinamica psihologică complexă implicată în relaţia 
codependent-narcisist îi dă un impuls codependentului manipulat psihologic să creadă că nevoile, cerinţele şi 


dorinţele lui sunt fie mai putin importante, fie secundare în comparaţie cu cele ale partenerului de viata narcisist. 
Mai rău decât atât, sunt conditionati să se considere singuri nepăsători, dornici de atenţie sau egoisti atunci când 
cer un lucru de care, în mod normal, narcisistul s-ar lipsi. Adoptarea titulaturii de „narcisist“ se explică şi prin 
faptul că persoana codependentă este o victimă sau o proiecţie a narcisistului. Unii codependenti ajung să fie atât 
de epuizați din cauza asaltului constant de astfel de proiecţii, încât încep să le adopte şi să se identifice cu ele. 
Aşadar, acesta este motivul pentru care atât de multi oameni care în mod vădit sunt codependenti proclamă că sunt 
narcisişti. Identificarea prin proiecţie este termenul care explică acest fenomen. 


Întrucât codependentilor le lipsesc încrederea și sentimentele de eficiență personală și de relaţie, sunt predispusi la 
diverse forme de tactici de manipulare psihologică pe care narcisistii patologici le folosesc pentru a căpăta putere 
şi control. O formă de asemenea manipulare mentală este manipularea de tip „gaslighting“, termen inventat în 
urma filmului din 1944, Gaslight (Lumina de gaz), manipulare care va fi discutată în Capitolul 11. Această 
„îmbrobodeală“ este o forma de abuz mental, ca spălarea pe creier, în care o victimă este manipulată să isi pună la 
îndoială propria memorie, percepţie şi sănătate psihică. Victimele nu sunt conştiente că sunt manipulate discret şi 
metodic să creadă că au o problemă care le face neputincioase şi dependente de exact aceeași persoană care a creat 
respectiva problemă. 


Gimnastica psihologică şi spălarea pe creier se află în spatele convingerilor distorsionate ale codependentului că ar 
fi narcisist. Codependentii au adeseori o poveste personală care îi condamnă pentru că sunt egoisti sau narcisisti 
atunci când doresc sau caută să-şi satisfacă propriile nevoi şi dorințe. Această situaţie din care nu pot avea nici un 
câştig sau această dublă constrângere îi obligă să se simtă egoisti sau narcisişti atunci când se apără sau cand 
încearcă să aibă grijă de ei înşişi sau de altă persoană în afara narcisistului. Din cauza poveștii disfunctionale, cad 
pradă convingerii că sunt buni şi iubitori când se sacrifică şi răi, egoisti sau narcisisti când caută să-și satisfacă 
propriile nevoi sau să manifeste cea mai măruntă fărâmă de respect şi dragoste de sine. Aceste deformări de 
gândire provin din experienţa unei perioade îndelungi în care codependentul a fost acuzat pentru narcisismul de 
care suferă narcisistul patologic pe care-l iubeşte. 


Cea mai simplă dovadă pe care o pot oferi unui codependent confuz este că majoritatea narcisiştilor vor respinge 
afirmaţia că sunt narcisisti şi nu vor investi nici o picătură de energie emoţională simțindu-se prost din acest motiv. 
De obicei, narcisistii dau vina pe ceilalți pentru problemele lor, iar conflictele interioare pe care le trăiesc din cauza 
răului pe care-l provoacă altora sunt minore sau inexistente. Dimpotrivă, codependentii dau vina imediat pe ei 
înşişi pentru greşeli şi pentru probleme, indiferent dacă au fost responsabili sau nu pentru ele. De asemenea, sunt 
predispusi să aibă tipare intortocheate de gândire în privinţa lucrurilor pe care le-ar fi putut face greşit, a celor pe 
care le-ar fi putut face mai bine şi a modului în care să îi mulțumească pe oamenii care sunt supăraţi pe ei. 
Codependentul este instruit să creadă că orice problemă gravă ar putea foarte bine să fie din vina lui. Pe scurt, este 
foarte posibil ca un codependent să se creadă narcisist; un narcisist n-ar lua în considerare niciodată această 
posibilitate. 


Tiparele si caracteristicile codependentilor 


CODA împarte caracteristicile codependentei în cinci tipare: negare, respect scăzut de sine, docilitate, control şi 
eschivare. 


Tipare de negare 


Minimalizez, modific sau neg felul în care mă simt cu adevărat. 


Mă percep ca fiind complet altruist şi dedicat binelui altora. 


Tipare de respect scăzut de sine 


Întâmpin dificultăţi în luarea deciziilor. 


Judec tot ce gândesc, spun sau fac cu asprime — ca şi cum n-ar fi niciodată suficient de bun. 


Mă simt jenat când am parte de recunoaştere, laude sau când mi se fac cadouri. 


Nu le cer altora să îmi satisfacă nevoile sau dorinţele. 


Pun mai mult pret pe aprobarea gândirii, sentimentelor şi comportamentului meu din partea celorlalți decât pe 
propria părere. 


Nu mă percep ca fiind o persoană demnă de iubire sau de laude. 


Tipare de docilitate 


Renunt la propriile valori si la integritatea mea ca să evit respingerea sau furia celorlalți. 


Sunt foarte sensibil la felul în care se simt alții şi mă simt si eu la fel. 


Sunt extrem de loial, rămânând în situaţii nocive timp îndelungat. 


Pretuiesc opiniile şi sentimentele altora mai mult decât pe-ale mele şi mi-e teamă să-mi exprim opiniile şi 
sentimentele diferite. 


Imi ignor propriile interese şi pasiuni ca să fac ceea ce doresc alţii. 


Accept sexul atunci când doresc dragoste. 


Tipare de control 


Consider că majoritatea celorlalți oameni sunt incapabili să aibă grijă de ei înşişi. 


Incerc să îi conving pe ceilalți în privinţa a ceea ce ar trebui să gândească şi cum ar trebui să se simtă cu 
adevărat. 


Mă umplu de resentimente atunci când alţii nu mă lasă să-i ajut. 


Le ofer cu mărinimie sfaturi şi indicaţii celorlalți atunci când mi se cer. 


Ofer cu dărnicie cadouri şi favoruri celor de care îmi pasă. 


Folosesc sexul pentru a avea parte de aprobare şi de acceptare. 


Pentru a avea relaţii cu ceilalți, trebuie ca oamenii respectivi să aibă nevoie de mine. 


Tipare de eschivare 


Actionez în modalităţi care îi invită pe ceilalți să mă refuze, să mă facă să mă simt rusinat sau să își exprime 
furia la adresa mea. 


Judec cu asprime ceea ce alţii gândesc, spun sau fac. 


Evit intimitatea emoţională, fizică sau sexuală ca mijloc de a păstra distanţa. 


Permit dependenţei mele de oameni, locuri şi lucruri să imi distragă atenția de la obținerea intimitatii în relații. 


Recurg la comunicare indirectă şi evazivă pentru a evita conflicte sau confruntări. 


Imi diminuez capacitatea de a avea relaţii sănătoase refuzând să folosesc toate instrumentele recuperării. 


Imi indbus sentimentele sau nevoile pentru a evita să mă simt vulnerabil. 


Atrag oamenii către mine, dar când se apropie îi îndepărtez. 


Refuz să renunţ la propria voinţă pentru a evita să mă predau unei puteri care este mai mare decât mine. 


Consider că manifestările emoţionale sunt un semn de slăbiciune. 


Mă abtin să-mi exprim aprecierea. 

Trăsături tipice ale codependentei 


Respect de sine scăzut 


Valoarea/respectul de sine depinde de faptul că cei din jur au nevoie de el, în vreme ce el are puţine nevoi 


Se conformează excesiv sugestiilor, cerințelor sau poruncilor inadecvate 


Preocupat de problemele, luptele şi nevoile altora, neglijându-le pe cele proprii 


În tentativa de a fi totul pentru toată lumea, îşi pierde capacitatea de a avea grijă de propriile nevoi 


Apără si sprijină cu pasiune nevoile, obiectivele şi visele altora, ignorandu-le şi devalorizându-le pe cele proprii 


Expert în a rezolva problemele celorlalţi, nefiind in stare sau motivat să si le soluţioneze pe cele proprii 


Caută veşnic să satisfacă oamenii, încercând mereu să ajute sau să întindă o mână 


Se luptă să refuze o cerere de ajutor — se poate simți vinovat sau avid de atenţie 


Dă dovadă de devotament excesiv în multe relaţii importante 


Îşi creează un program de muncă si personal excesiv/imposibil 


Se simte incapabil să ceară ceea ce vrea sau are nevoie 


Se simte egoist sau dornic de atenţie atunci când cere ajutor 


Intampina dificultăţi în a identifica şi a comunica emoții 


Acceptă cu dragă inimă aşteptări nerealiste şi nerezonabile în relație 


Se teme si evită neînțelegerile şi conflictele 


Se simte neputincios în a se proteja de pericole; ușor de manipulat şi de exploatat de către indivizii care au 
interese proprii 


Nu impune limite ferme (consecinţe) atunci când este maltratat şi/sau abuzat 


Are tentative de a-i controla sau manipula pe alţii care de obicei nu îi dau atenţie 


xec 


În încercarea de a fi de ajutor, îi „ajută“ pe ceilalţi cu forța 


Confundă munca și relațiile personale 


Anorexia codependentei — autoinfometarea emoțională 


Anorexia codependentei apare atunci cand un codependent cedeaza in fata tiparului de relatie de-o viata cu 
narcisisti patologici distructivi. Codependentul face adeseori tranziţia către anorexia codependentei atunci când 
ajunge la fundul prapastiei si nu mai poate suporta durerea si daunele pe care i le imparte narcisistul. Paradoxal, 
având loc într-un moment de claritate, codependentul ajunge să isi dea seama că nu are nici o putere în privința 
atracției fata de parteneri care la început par a fi ceea ce le trebuie, dar care îi rănesc la scurtă vreme după aceea. 
Pentru a se proteja de lungul şir de suflete-pereche care pe neaşteptate îi devin colegi de celulă, codependentul 
apasă pe comutatorul vulnerabilitatii, dezactivând-o. Acest lucru duce la o blocare totală a maşinăriei emoţionale, 
sexuale şi de relaţie. 


Deşi intenţia lui este să evite să mai fie doborât de următorul narcisist, codependentul se izolează fără să ştie chiar 
de experiența umană a iubirii romantice intime. Acest mecanism defensiv ajută la protejarea codependentilor de 
cascada de consecinţe a alegerilor lor romantice greşite. Într-un anumit sens, negându-și nevoia omenească de a 
crea o legătură şi de a iubi cu pasiune, neutralizează în mod artificial sindromul magnetului uman. Cu alte cuvinte, 
îşi elimină singuri orice posibilitate de a mai avea o iubire romantică intimă, sănătoasă sau nu. 


Pentru a-şi menţine anorexia, codependentii trebuie în cele din urmă să divorţeze de propriul sine emotional si 
sexual. Ca rezultat, devin înfometați de nevoia omenească de a-şi forma legături romantice, intime şi sexuale. 
O asemenea privatiune duce adeseori la probleme de sănătate mintală şi relationala pe termen lung. 


În starea anorexică, codependentii sunt hipervigilenti în privinţa oamenilor sau a situațiilor care ar putea duce la 
relaţii intime dăunătoare și periculoase. În situaţiile sociale, acționează adesea în compensație pentru a evita să 
manifeste interes faţă de cineva sau să reacționeze întâmplător la avansurile cuiva. În acest scop, evită 
evenimentele sociale cotidiene pentru a nu se trezi din greşeală în faţa unei persoane sau unei situaţii vulnerabile 
sau amenințătoare. Dacă apare ceva care amenință bariera anorexică a codependentului, anxietatea îi va conduce 
înapoi pe traseul sigur, dar plin de privatiuni autoimpuse. 


Codependentii anorexici nu pot să admită că ruptura de sinele lor vulnerabil sexual si de relaţie este dăunătoare, 
dacă nu chiar paralizantă. Până la urmă, obiectivul pe care izbutesc să-l atingă este să evite să mai fie răniți de alt 
narcisist patologic. Cu toate astea, îşi trăiesc în același timp viaţa într-un deşert arid de singurătate şi de teamă. 


Codependentii anorexici se pot baza într-un mod neadecvat pe copiii lor pentru a compensa lipsa relațiilor intime 
adulte. Această formă dăunătoare de relaţie încâlcită între părinte şi copil este denumită adeseori incest emoţional, 
o chestiune nocivă pentru dezvoltarea psihologică a celui mic. 


Janice — o codependentă anorexică 


Janice, în vârstă de 45 de ani, psihoterapeut şi mamă singură, a apelat la serviciile mele de tratament pentru 
codependenta din cauza stresului legat de muncă. Asemenea altor pacienți codependenti, copilăria ei a fost 
traumatică, deoarece tatăl ei era narcisist patologic, iar mama, o codependentă. Toţi partenerii ei romantici au fost 
narcisisti patologici, întotdeauna chipesi, fermecători, având încredere în sine şi tupeu. Deşi cunoştea consecințele 
alegerilor ei în privinţa bărbaţilor, nu putea să nu se amorezeze de băieți răi, splendid de periculoși. De fapt, 
ultimele ei relaţii romantice importante (doi soţi si un iubit) au fost cu narcisisti patologici care comiteau abuzuri 
psihologice. 


Când a rămas însărcinată cu singurul ei copil, cu 13 ani înainte să începem terapia, sufletul ei pereche, Jerry, a 
devenit dintr-odata un individ malefic. Reacţia lui în fata iminentului statut de tată a fost să se despartă de ea şi să 
se reapuce de băut. Avea să afle ulterior că în noaptea în care a aflat despre copilul lor a mers la un club de 
striptease şi a angajat o prostituată pentru sex. În stare de soc după încă una dintr-un lung sir de dezamăgiri 
romantice, Janice a jurat că renunţă la bărbaţi şi la idile. Şi vorbea cât se poate de serios. A devenit extraordinar de 
independentă şi a făcut orice a fost nevoie pentru a-şi urma cariera de psihoterapeut licenţiat. 


Când a fost întrebată despre decizia ei de a nu-şi mai da întâlniri cu bărbaţi şi de a nu mai avea nici o formă de 
relaţii romantice, a dat din umeri și a spus că voia să evite orice fel de alte suferinţe. De asemenea, a explicat fara 
nici o emoție că ceea ce le făcuse Jerry ei şi copilului lor fusese acel tip de traumă prin care nimeni nu trebuie să 
treacă vreodată de două ori. După ce fusese părăsită, nu mai avea nimic de oferit altui bărbat. Mai degrabă, cu 
stoicism, a precizat: „E mai bine asa, căci am o grămadă de prieteni şi un vibrator extrem de bun“. N-o să uit 
nicicând privirea goală de pe chipul ei cu care a însoţit această afirmaţie. Cand am stăruit niţel în privința 
motivului pentru care renunţa la sansa de a mai trăi o dragoste, a insistat pe un ton si mai deconectat că nu îi e dor 
de bărbaţi si că este recunoscătoare pentru starea de linişte si pentru lipsa de dramatism din viata. Acela a fost 
momentul în care, fiind un psihoterapeut versat, a preluat controlul conversatiei şi a schimbat subiectul cu unul 
ceva mai putin solicitant. 


A avut nevoie de un alt an de şedinţe de psihoterapie săptămânale pentru a-şi reconsidera decizia de a rămâne 
înfometată după dragoste romantica şi intimitate. Doi ani mai târziu, am primit o carte poștală în care mă anunţa că 
îşi întâlnise în sfârşit bărbatul visurilor. Pentru prima oară, experimenta ceea ce îi scăpase printre degete întreaga 
viata: un bărbat de treabă care să fie bun cu ea. 


Sindromul martirului codependent 


Unii codependenti își justifică sau își reambalează trăsăturile codependente în ceea ce ei consideră a fi 
comportamente pozitive. Codependenta lor devine un soi de medalie de onoare care trebuie purtată cu mândrie — şi 
arătată frecvent. Aceşti indivizi trăiesc ceea ce eu numesc sindromul martirului codependent. Martirii codependenti 
sunt extrem de mândri de felul lor altruist, caracteristic oamenilor care se sacrifică şi care suferă vreme 
îndelungată, cu care abordează relaţiile pe care le au. Identitatea şi stima lor de sine devin contopite cu 
codependenta lor. Acești martiri sunt mândri, ba chiar lăudăroşi când vine vorba despre cât de multe lucruri fac 
pentru ceilalți şi despre cât de multe lucruri şi-au sacrificat în viata. Aceste convingeri izvorăsc adesea din valorile 
familiale transmise de la o generaţie la alta. Acest tipar transgenerational este de multe ori influențat de credinţe si 
practici regionale, etnice, culturale sau religioase. 


Respectul de sine al martirului sau ceea ce eu numesc pseudorespect de sine este clădit pe o fundaţie de 
complimente. Cu alte cuvinte, codependenta lor este întărită de atenţia pozitivă, de recunoaşterea şi chiar de 
recompensele pe care le primesc pentru altruismul lor; s-ar putea spune că sunt niște sfinți sau nişte „oameni pe 
cinste“. Dacă sunt întrebaţi de ce nu cer mai multe, probabil că o să spună că nu prea au nevoie de cine ştie ce si că 
ceea ce îi face să se simtă fericiți şi impliniti este să le ofere ceva celorlalți. Multi chiar isi justifică natura altruista, 
darnică si generoasă ca fiind necesară pentru mântuirea religioasă sau drept garantie pentru o viata veşnică. Unii 
martiri codependenti îi fac pe cei din jur, într-o manieră generoasă si expertă, să se simtă vinovaţi pentru a le 
reaminti sacrificiul pe care l-au făcut. 


Pseudonarcisismul (fenomenul „copilului într-un magazin de bomboane“) 


Spiritul şi mentalul omenesc sunt maleabile, iar recuperarea din codependenta poate să schimbe literalmente viata 
unui om în bine. Prin urmare, tranziţia de la un ORC sănătos la un ORS sănătos este posibilă. Pe CCR, ar arăta în 


felul următor: codependentul VCR (—5) nu doar că se deplasează spre centrul continuumului, dar poate să 
depăşească punctul zero şi să experimenteze lumea în pielea unei persoane sănătoase orientate către sine. 


Pentru unii, inclusiv pentru mine, experienţa este atât de palpitantă, încât este posibil să se deplaseze temporar 
înspre un ORS cu VCR mai ridicat. Pot să simtă (şi nu să fie perceput de alţii) ce înseamnă să fii narcisist sau ceea 
ce eu numesc un pseudonarcisist creat de recuperarea din codependenta. O analogie potrivită pentru acest proces ar 
fi un copil într-un magazin cu bomboane. Proaspăt descoperita experienţă a respectului de sine, a dragostei de sine 
şi a încrederii le permite acestor persoane să perceapă o lume nouă în care pot să-şi manifeste cea mai bună 
versiune a lor înşişi, latentă şi de mult îngropată. Asemenea unui adolescent care încearcă să adopte posibile 
identități, această persoană extrem de zeloasa poate să comită greşeli, căci curba de învăţare este abruptă. Oricât de 
mult ar fi visat dintotdeauna la dragostea de sine şi la absenţa codependentei, stimularea în exces poate să le facă 
neintentionat rău celor din jur. Deoarece trebuie încă să înveţe abilitatea de a fi modesti, pot fi din cale-afara de 
entuziaști în felul în care îşi exprimă respectul şi dragostea de sine. Creşterea de scurtă durată a VCR la (+3) sau 
(+4) poate să facă temporar codependentul în recuperare să pară narcisist, chiar dacă în realitate nu este vorba de 
aşa ceva. 


Spre deosebire de narcisistii patologici, aceşti convertiți uneori iritanti sunt capabili de autoreflectie şi de constien- 
tizare, fiind în stare să îşi asume responsabilitatea pentru pagubele pe care le produc. Dacă un entuziast din cale- 
afară care a fost ORC şi a devenit ORS îşi dă seama că a rănit pe cineva, se va simţi prost, îşi va asuma 
răspunderea pentru acţiunile lui şi îşi va repara greşeala sau va face ajustările corespunzătoare. 


Deoarece scopul relaţiilor sănătoase este o distribuţie bine echilibrată a DRG, este esenţial ca începătorii în 
domeniul iubirii de sine să aibă sansa de a-și savura nou-găsita sănătate mintală, fiind în acelaşi timp atenți în cel 
fel îi pot afecta pe ceilalți. Este posibil să nu fie simplu de moderat entuziasmul unei persoane în privința unei noi 
vieţi lipsite de rușine, de singurătate patologică şi de goana ca un drog după narcisisti, dar oportunitatea de a forma 
relaţii cu oameni care se iubesc în aceeaşi măsură pe sine, precum şi determinarea de a deveni disciplinat şi 
cumpătat în magazinul de bomboane merită cu prisosinta efortul. 

Părinții codependenti isi fac şi copiii să sufere 


Cu toate că adultul codependent care este părinte are de suferit de pe urma partenerului narcisist, codependenta lui 
nu trebuie considerată o scuză validă pentru a nu-și proteja si a nu avea grijă de copiii lui. Realitatea regretabilă 
este că atunci când devin părinţi, codependentii aleg adesea să rămână în relaţia cu narcisistul, concentrându-se 
asupra nevoilor acestuia în detrimentul celor mici. 


Majoritatea părinţilor codependenti vor ca asupra copiilor lor să nu se abată nici o nenorocire. De fapt, cei mai 
multi dintre ei vor lua măsuri ieşite din comun pentru a opri sau a atenua relele sau abuzurile făcute de narcisist 
asupra copiilor. Sunt incapabili să pună capăt lipsei de interes şi/sau abuzurilor pe care toți membrii familiei sunt 
siliți să le îndure — fireşte, cu excepția narcisistului. Neputinta codependentului de a proteja copiii contribuie la 
crearea unui mediu familial toxic în care copiii au de suferit, iar viitoarea lor sănătate psihologică este 
compromisă. 


Dorinţa obsesiv-compulsivă a codependentului de a satisface nevoile narcisistului, încercând în acelaşi timp să îi 
controleze comportamentul, îl stoarce de resursele de energie, de timp, de concentrare şi emoționale care altfel ar fi 
îndreptate către copii. Epuizati şi doborati, codependentii renunță şi se detaşează adeseori de responsabilitatea de 
a-şi proteja copiii — si pe ei înşişi. 


Deşi sugerez că persoanele codependente împart responsabilitatea pentru relele suferite de copiii lor, trebuie să fim 
precauti atunci când invinovatim pe cineva. Părintele codependent a crescut la rândul lui într-o familie în care 
copiii erau ţinuţi captivi de neglijenta şi/sau abuzurile unui cuplu de părinţi format dintr-un codependent si un 
narcisist patologic. În mod limpede, şi codependentii sunt nişte victime ale mediului în care au copilărit. În lipsa 
tentativelor lor de a-şi proteja copiii şi de a le oferi măcar o doză esenţială de dragoste si îngrijire, suma totală a 


daunelor psihologice suferite de copii ar fi îngrozitor de mare în comparaţie cu relele prin care trec copiii crescuţi 
doar de un narcisist patologic. 


Multi dintre pacienţii mei codependenti şi-au împărtăşit furia, resentimentele, ba chiar dezgustul legat de lipsa de 
dorinţă a părintelui lor codependent de a-i proteja şi de a-şi părăsi partenerul narcisist. Aceşti pacienţi şi-au amintit 
numeroase ocazii în care acest părinte ar fi putut să-i apere, dar în schimb a ales fie să ignore situaţia, fie să 

o justifice într-un fel oarecare. Sentimentul deformat de loialitate fata de narcisist a dus la sacrificarea viitorului 
psihologic al copiilor şi a relaţiilor acestora. Din păcate, nevoia egoistă a părintelui codependent de securitate şi de 
evitare pe termen îndelungat a singurătăţii (deşi uneori într-o manieră subconstienta) a căpătat prioritate în fata 
nevoilor celor mici. 


Adeseori, la începutul tratamentului pentru codependenta, pacienţii mei sunt incapabili să priceapă conceptul ca 
minunatul si iubitorul si grijuliul lor părinte codependent ar trebui să împartă vreo responsabilitate pentru copilăria 
neglijată şi plină de abuzuri pe care au îndurat-o. După o activitate asiduă în psihoterapia specifică pentru 
codependenta, vine un moment in care pacientul este îndeajuns de sănătos din punct de vedere psihologic pentru a 
renunța la fantezia bunului părinte codependent si de a-l considera partial responsabil pentru copilăria lui 
traumatica. Desi acest proces începe adeseori cu furie la adresa lui şi cu nevoia de a-l trage la răspundere, se 
transformă până la urmă în disponibilitatea de a empatiza, de a accepta şi de a ierta părintele codependent. 
Devenind sinceri în privinţa adevăratei persoane care a fost părintele lor şi a răului pe care aceştia l-au făcut, pot să 
îşi stăpânească propria codependenta, intelegandu-i mai bine impactul actual si istoric asupra celor care le-au 
transmis această ştafetă. 


Părintele codependent care se disociază de narcisistul lui patologic isi răneşte copiii, precum şi pe el însuşi. 
Anorexia codependentei este dăunătoare, chiar dacă pare să protejeze codependentul şi pe copiii acestuia de abuzul 
narcisist. În realitate, îi privează până la urmă pe copii de al doilea părinte — un alt adult care să îi iubească, să îi 
respecte, să îi îngrijească şi care să se dedice necondiţionat bunăstării lor. Creşterea unei familii şi, în acelaşi timp, 
evitarea deliberată a unui partener intim sau romantic transmite mesajul că asemenea tipuri de relații adulte pot fi 
periculoase şi nocive, semănând seminţele următoarei generaţii de adulți desensibilizati, neatasati emotional. 


La începutul anilor 1980, când urmam cursuri pentru diploma de licenţă în psihologie, dezbaterea dintre ,,caracte- 
rul moştenit“ şi „caracterul dobândit prin educație“ părea să ajungă la final. Până atunci, cele două facțiuni 
încercau să se convingă reciproc că psihologia umană poate fi mai bine explicată prin fenomene de mediu sau de 
deprindere sau că ne putem înțelege mai bine studiindu-ne moştenirea biologică şi genetică. 


Chestiunea „moştenire sau educaţie“ n-a putut fi niciodată rezolvată, căci răspunsul presupune un punct de pornire 
a dezvoltării ilogic şi artificial, care este considerat în mod eronat un proces primordial. Relaţia de compromis 
dintre biogenetică şi forțele de mediu este cea care pune bazele psihologice pentru un copil în creştere. Simplu 
spus, interacțiunea dintre cele două afectează viitoarea sănătate mintală a copilului. Relaţia sinergică dintre 
moştenire şi educaţie este ilustrată în următorul exemplu: Tom Moștenire si Jerry Educaţie erau nişte luptători 
foarte buni, dar nu îndeajuns de buni. Doar după ce Mostenire şi Educaţie au concurat în echipă au câştigat 
majoritatea luptelor lor şi au ajuns în vârful clasamentului. Aducând ce avea mai bun fiecare în ring şi ajutându-se 
reciproc, Tom şi Jerry şi-au învins cu ușurință majoritatea adversarilor. Astfel, întrebarea „cine a fost primul, oul 
sau găina?“ legată de moştenire şi educaţie n-ar fi trebuit pusă niciodată. 


Dezvoltarea creierului = dezvoltarea persoanei 


Dezvoltarea neurologică timpurie şi factorii care o favorizează şi o inhibă au o importanţă crucială în înțelegerea 
codependentei. Gândiţi-vă că la vârsta de 4 ani creierul unui copil atinge 80% din greutatea sa adultă (Prabhakar, 
2006). În această perioadă de patru ani — anii de formare a copilului — se petrece cea mai rapidă creştere fizică, 
cognitivă şi emoțională. Asemenea unor bureti care nu fac diferenţa dintre bine şi rău, copiii absorb automat 
mediul înconjurător. Oricine are un copil poate să confirme viteza cu care preiau şi învaţă lucruri noi. Aceşti 
oameni micuti sunt ca nişte aspiratoare! 


Ne aflăm în momentul de fata în mijlocul unei explozii în domeniul cercetării cerebrale, care a îmbunătăţit profund 
înțelegerea psihologiei dezvoltării copilului, a adolescentului si a adultului. Mai mult ca niciodată, piesele de 
puzzle se leagă în așa fel încât putem să pricepem relaţia sinergică dintre mediu, minte şi trup. Ştim acum că 
mediul fizic şi emoţional al copiilor, pe lângă propriul lor sistem intern de reacţie, afectează dramatic dezvoltarea 
sistemului lor nervos. Acest lucru este valabil mai ales în cazul creierului şi are implicații profunde pentru 
sănătatea lor psihologică la vârsta adultă. Ceea ce se întâmplă corect sau greşit în timpul acestei etape vulnerabile 
şi cu un echilibru fragil asupra dezvoltării copilului poate avea un impact durabil pe parcursul vieţii acestuia. 


Avem mai mult de 200 de ani de exemple care ilustrează modul în care mediul afectează dezvoltarea fizică a 
copilului. Intre 1780 şi 1800, înălțimea băieţilor fără cămin din Londra a crescut cu 8 centimetri în doar 30 de ani — 
o dezvoltare care a corespuns cu îmbunătățirea condiţiilor pentru săraci (Dougherty, 2017). 


O ilustrare mai fundamentală a relaţiei interactive dintre dezvoltarea creierului şi mediu provine din studiul 
evoluţiei umane. Acum câteva milioane de ani, 15 sau mai multe specii de hominizi (oameni moderni, dar 
dispăruţi) trăiau laolaltă. Doar specia noastră, homo sapiens, a supravieţuit, în vreme ce celelalte au pierit. 
Paleontologii cred ca acest lucru s-a petrecut datorită abilității noastre de a ne adapta la condiţiile schimbătoare. 
Cea mai crucială adaptare a fost modificarea dietei noastre — de la fructe şi legume la carne. Proteinele şi grăsimea 
suplimentară ne-au conferit mai multă energie, ceea ce a favorizat dezvoltarea unor creiere mai mari şi mai 
complexe. Creierele mai cuprinzătoare şi mai complicate au dus la rate de supravieţuire ridicate. Creierele noastre 
mai mari ne-au dat abilitatea de a pricepe limbaje şi planificări complicate şi ne-au permis să ne răspândim noile 


idei de la un individ la altul. Planificarea, comunicarea şi chiar şi comerțul au condus, printre altele, la dezvoltarea 
unor unelte si arme mai bune în rândul populaţiei (Mosley, 2011). 


În măsura în care există dovezi despre modul în care mediul ne îmbunătățește sau ne grăbeşte dezvoltarea fizică şi 
psihologică, există un corp şi mai mare de dovezi care arată contrariul. Acest fenomen invers este exemplificat cel 
mai bine de Nim Tottenham (2011), care a efectuat cercetări asupra orfanilor defavorizati din România. Tottenham 
a descoperit o legătură cauzală între lipsurile emoţionale şi personale din fragedă copilărie şi creierele anormal de 
mici, cu malformații structurale. Cercetarea a stabilit că educaţia, atenţia sau stimulii deficitari sau absenţi din 
timpul prunciei si a primilor ani de viata au împiedicat creierele copiilor să se dezvolte la capacitatea lor maximă, 
genetic determinată. 


Malformatiile creierelor orfanilor au dus la deficienţe de limbaj, intelectuale si cognitive. Un număr semnificativ 
dintre aceşti orfani au dezvoltat tulburări comportamentale şi/sau de personalitate antisocială. Asta l-a făcut pe 
Tottenham (2011) să concluzioneze că există o conexiune între educaţia personală şi emoțională precară sau 
absentă (ataşament pozitiv) din copilărie şi problemele ireversibile de sănătate mintală de la vârsta adultă. 


Cercetările suplimentare (Johnson, 2012) au demonstrat interacţiunea circulară dintre influenţele neurologice şi de 
mediu şi funcţionarea psihologică. Acest studiu a comparat un grup de control cu educaţie non-narcisistă cu un 
grup cu educaţie narcisistă. Scanările RMN au scos la iveală că ultimul grup avea mai puţină materie cerebrală 
(materie cenușie) în lobul insular anterior, o subsectiune a cortexului cerebral, în comparaţie cu grupul de control 
cu educaţie non-narcisista. Cercetarea a concluzionat că factori ostili de mediu, precum o experienţă negativă de 
ataşament, au inhibat dezvoltarea normală a structurilor cerebrale responsabile cu compasiunea $i empatia. Sharon 
L. Johnson (2012) a explicat succint impactul influențelor de mediu asupra dezvoltării creierului: 


Ataşamentul, legătura emoţională formată între un prunc şi principalul său îngrijitor, influențează profund structura 
şi funcționarea creierului în dezvoltare al bebelusului. Ataşamentul eșuat, provocat fie de abuz, de neglijare sau de 
indisponibilitate emoţională din partea ingrijitorului, poate să afecteze negativ structura si funcționarea creierului, 
provocând traume de dezvoltare sau de relaţie. Traumele din primii ani de viata afectează viitorul respect de sine, 
conștiința socială, abilitatea de învăţare şi sănătatea fizică. 


Deficiența de vitamina I(ubire) 


Ideea deficienței de vitamina I(ubire) ilustrează suplimentar impactul lipsei de atenţie si al privatiunilor (sau al 
traumei de ataşament) asupra viitoarei sanatati mintale si fizice a unui adult. Această conştientizare reprezintă 
totalitatea elementelor necesare creșterii (DRG) pe care copiii le primesc de la părinţii sănătoşi în timpul anilor lor 
de formare. Când părinţii le oferă necondiţionat vitamina I, copiii dezvoltă o OR adultă sănătoasă, un indiciu al 
sănătăţii adulte emoţionale și de relaţie. În mod similar privării copiilor de vitamine crucial de importante, precum 
C sau D, lipsirea lor de vitamina I va perturba si va fi nocivă pentru viitoarea lor dezvoltare. La rândul lui, acest 
lucru va avea un impact vătămător asupra abilității lor de a funcționa ca adulți. Mai concret, va face rău creierului 
fragil şi în rapidă dezvoltare al copilului, care este chiar fundamentul sănătății lui mintale ca adult. 


Deficiența de vitamina I se manifestă la vârsta adultă fie ca o tulburare de sănătate mintală, fie ca un deficit 
emoţional sau de relaţie. În plus, blochează ulterior abilitatea unui adult de a metaboliza sau de a absorbi 
suplimente de vitamina I. Intenţia adultului de a accepta sau de a primi DRG din partea altei persoane va fi 
dejucată de procese psihologice profunde. Acest lucru explică reacțiile circumspecte si anxioase ale 
codependentului fata de un iubit potential care este sănătos psihologic (VCR scăzut). Nu doar că sistemul lor 
refuză vitamina I, dar reacţionează la ea ca şi cum ar fi o substanţă toxică sau un alergen periculos. Singura soluţie 
viabilă constă în eliminarea metodică a țesutului cicatrizat al traumei care împiedică absorbţia suplimentelor 
disponibile de vitamina I. Odată ce țesutul cicatrizat este îndepărtat, trebuie început un tratament cu vitamina I, 
începând cu o doză mică si sporind cantitatea până la nivelul care poate fi tolerat de persoana respectivă. Terapia 


cu vitamina I se încheie atunci când persoana poate să producă singură vitamina şi nu mai are nevoie de surse din 
afară pentru a o obţine. 


Teoria atasamentului 


Ataşamentul este definit drept o legătură emoţională profundă şi durabilă care conectează o persoană de alta în 
timp şi spațiu (Ainsworth, 1973; Bowlby, 1969). Termenul a fost creat de Bowlby (1958), care a demonstrat 
importanţa legăturii părinte-copil. Oamenii au nevoie de ataşament pozitiv pentru a permite abilităţilor sociale, 
emoţionale şi cognitive programate genetic ale unui prunc să se dezvolte. Procesul ataşamentului furnizează și 
primul sistem de adaptare. Creează o reprezentare mentală a îngrijitorului care este în întregime portabilă şi poate 
fi invocată ca o prezență mentală reconfortantă în momentele dificile. Deoarece le îngăduie bebelusilor să se 
despartă de ingrijitorii lor fără să sufere şi să înceapă să exploreze lumea din jurul lor, ataşamentul cuprinde în 
interiorul lui platforma necesară copilului pentru a supraviețui independent. 


Bowlby (1969) a emis ipoteza conform căreia calitatea legăturii sau a ataşamentului unui prunc de îngrijitorul lui 
este corelată cu ataşamentele din relațiile adulte, dacă nu chiar le prezice. A arătat, de asemenea, felul în care 
experienţele pozitive de ataşament îndoctrinează copiii cu convingeri şi tipare fundamentale de gândire care le 
permit să se simtă pretuiti şi protejaţi într-o lume care este adesea impredictibilă, înspăimântătoare şi coplesitoare. 
Copiii care sunt legaţi corespunzător de părinţii lor vor dori să exploreze lumea, simțindu-se în siguranță cand fac 
acest lucru, iar tentativele lor de a se individualiza de părinţii lor vor fi încununate în cele din urmă cu succes. În 
plus, o experienţă pozitivă de ataşament așază pietrele de temelie pentru viitoarele relaţii stabile şi satisfăcătoare. 
De asemenea, Bowlby (1969) a stabilit că atașamentul absent sau negativ duce la sentimente cronice de trădare ale 
copilului şi la convingerea că este singur şi vulnerabil într-o lume intesata cu obstacole primejdioase si 
înfiorătoare. Acest copil ghinionist se va dezvolta într-un adult ale cărui nesiguranţă şi frici emoționale îi vor 
inhiba dezvoltarea relaţiilor sănătoase. 


Cercetarea lui Harlow (1963) referitoare la separarea şi izolarea maternă în cazul maimutelor rhesus întăreşte 
teoria ataşamentului creată de Bowlby. Harlow a demonstrat cum maimutele imită şi îşi transferă propriile 
experienţe primitive şi înnăscute de creştere a puilor şi de creare de legături către urmașii lor. A observat că nevoia 
puilor de confort emotional era mai importantă decât orice altceva, inclusiv mâncarea si apa. Cei care au fost 
îngrijiţi au reprodus experienţa respectivă cu propriii pui. Maimutele care nu au avut o legătură creată cu un 
îngrijitor şi, aşadar, au fost private de educaţia acestuia au dezvoltat niveluri scăzute de interes şi motivaţie pentru 
crearea unor legături sau îngrijirea propriilor pui. Zicala „ce semeni, aia culegi“ subliniază cercetările lui Bowlby 
în domeniul ataşamentului. 


Experiențele timpurii de ataşament stimulează creşterea în interiorul creierului şi modelează rețelele neuronale 
emergente. Acestea stabilesc reţelele neuronale din creierul bebelusului care vor sculpta ceea ce este posibil să 
devină tiparele reacțiilor la multe lucruri pentru întreaga viata. Neurologii considera că ataşamentul este o nevoie 
atât de primordială, încât există rețele de neuroni în creier care sunt dedicate punerii acestuia în mișcare, precum şi 
un hormon care stimulează procesul: oxitocina (Psychologytoday.com, 2017). Cercetătorii Hazan şi Shaver (1987) 
au extins ipotezele lui Bowlby (1969), demonstrând că experiența de ataşament a unui prunc cu îngrijitorul lui 
adult va fi ulterior reprodusă în relaţiile lui romantice adulte. Aceste relații adulte, asemenea celor dintre bebeluș şi 
îngrijitor, sunt profunde, conectate emotional si permanent legate de experienţa timpurie de ataşament din 
copilărie. Teoria ataşamentului lui Bowlby a oferit specialiștilor în sănătate mintală abilitatea de a izola originile 
comportamentelor/afectiunilor psihologice anormale şi patologice pentru a dezvolta metode de tratament viabile. 
Teoria a creat un apel global de trezire la realitate care a consacrat cu fermitate importanţa crucială a educaţiei din 
copilărie. 


Teoria dezvoltării a lui Erikson 


Erik Erikson, un renumit psiholog specializat în dezvoltare şi teoretician al personalității şi un erou personal și 
profesional pentru mine, a creat o teorie ingenioasă care se bazează pe un model în opt etape al dezvoltării 
psihosociale. Etapele, care încep cu naşterea şi se încheie odată cu moartea, cuprind provocări de dezvoltare 
specifice vârstei care, dacă sunt depășite, echipează o persoană cu experienţele si cu abilitățile necesare posibilului 
succes în etapa următoare. Nereuşind să îşi însușească o etapă, copilul rămâne blocat în dezvoltarea lui 
psihosocială, ceea ce are un impact nociv asupra sănătăţii lui emoţionale şi de relaţie de la vârsta adultă. Numele 
fiecărei etape ilustrează succesul sau eșecul care rezultă de pe urma ei. Încetarea dezvoltării psihosociale are multe 
fațete, inclusiv codependenta şi narcisismul patologic, precum şi alte afecțiuni şi tulburări patologice. 


Cele opt etape ale dezvoltării psihosociale, conform lui Erikson 


1. Încredere vs. Neincredere: de la naştere la 12-18 luni 


2. Autonomie vs. Rusine/Nesiguranta: de la 18 luni la 3 ani 


3. Spirit de iniţiativă vs. Vinovatie: de la 3 la 6 ani 


4. Caracter întreprinzător vs. Sentiment de inferioritate: de la 6 la 12 ani 


5. Identitate vs. Confuzie de Rol: de la 12 la 18 ani 


6. Intimitate vs. Izolare: de la 18 la 40 ani 


7. Preocupare pentru următoarea generație vs. Stagnare: de la 40 la 65 ani 


8. Integritatea Egoului vs. Deznădejde: de la 65 de ani până la moarte 


Succesul în primele trei etape necesită o experienţă de atașament impregnată de DRG necondiţionat. Neglijarea 
părintească, privatiunile, abuzurile şi deficienta de vitamina I duc la inabilitatea de a intra în posesia abilităților 
psihosociale necesare pentru a avansa în următoarele etape ale lui Erikson. Un copil care este incapabil să-şi 
însuşească o etapă şi să treacă la următoarea va fi împovărat de probleme emoţionale şi de relație, cum ar fi 
codependenta sau narcisismul patologic. 


Deficiența de vitamina I a unui copil este analoagă nivelurilor scăzute sau absente de acid folic în timpul sarcinii. 
Conform Centrului pentru Controlul şi Preventia Bolilor (2017), femeile cu insuficient acid folic in dietele lor (sau 


în suplimente) riscă să dea naştere unor copii cu malformații cerebrale sau spinale. Iată în continuare o ilustrare a 
implicatiilor în dezvoltarea pe termen lung a nivelurilor scăzute sau absente ale acidului folic. 


Defectele tubului neural sunt defecte grave de naștere care se petrec de-a lungul tubului neural şi sunt o cauză 
semnificativă la nivel mondial a deceselor şi o dizabilitate pentru întreaga viata. Două dintre cele mai comune 
defecte ale tubului neural sunt spina bifida şi anencefalia. Spina bifida apare atunci cand sira spinării care 
protejează măduva spinării nu se formează si nu se închide aşa cum ar trebui. Anencefalia este un defect fatal de 
naştere care se petrece atunci când partea superioară a tubului neural nu se închide complet. Pruncii cu anencefalie 
se nasc adeseori fără o parte din craniu si din creier şi mor la scurtă vreme după naştere (Elwood, Little si Elwood, 
1992). 


Si alti cercetători confirmă concluziile din domeniul dezvoltării ale lui Erikson: 


Oarecum asemănător înfloririi unui boboc de trandafir, fiecare petală se deschide într-un anumit moment, într-o 
anumită ordine pe care natura, prin genetica ei, a determinat-o. Dacă intervenim în ordinea firească a dezvoltării 
smulgând o petală prematur sau într-o altă ordine, distrugem dezvoltarea întregii flori (Boeree, 2006). 


Dezvoltarea copilului respectă o traiectorie predictibilă, organizată, începând cu deprinderea regulilor fiziologice 
(hrană, somn), continuând cu dezvoltarea abilităţilor superioare, precum rezolvarea problemelor şi relațiile cu 
semenii. Totuşi, în circumstanţe anormale şi neobişnuite, mai ales în caz de abuz sau neglijență, predictibilitatea şi 
organizarea sunt perturbate şi deviate de pe traiectorie, ceea ce duce la deficienţe de dezvoltare şi adaptare limitată 
(Boeree, Marsh şi Wolfe, 2008, p. 35). 


Teoria atasamentului şi cea a dezvoltării psihosociale ilustrează relația de ataşament şi sănătatea emoțională şi de 
relaţie de la vârsta adultă. Dacă totul merge bine, iar copilul a primit cantităţi vaste de vitamina I, va dezvolta 

o bază psihologică si neurologică pentru a deveni un adult fericit, sănătos şi împlinit, în care este întipărit un 
sentiment de abundență a iubirii de sine. În cazul în care copilul nu este aşa de norocos şi suferă privatiuni, abuzuri 
sau este neglijat — mai ales în timpul anilor lui de formare — potenţialul său pozitiv de sănătate mintală psihologică 
şi de relaţie va fi grav compromis, dacă nu nimicit. Rezultatul este nefericita posibilitate de a dobândi tulburarea 
lipsei iubirii de sine™, un termen sinonim cu codependenţa.* 55441x 


Drama copilului dotat 


Acum 15 ani, eram un bărbat distrus din punct de vedere psihologic, care încerca să pună capăt unei căsnicii 
abuzive şi agonizante emotional. Hotărât să obțin custodia exclusivă a fiului meu de 3 ani, Benjamin, chestiune 
care nu era nici lipsită de complicaţii, nici facilă, am cerut ajutorul lui Jill Maling, un psihoterapeut din Deerfield, 
Illinois. Nu doar că Jill m-a ajutat să îmi dau seama că o custodie comună ar putea fi o reuşită, dar m-a şi sprijinit 
să discern, să pricep $i să-mi revin partial de pe urma traumei prin care trecusem. La fel de mult pe cât aveam 
nevoie de compasiune şi empatie, îmi trebuia un soi de martor al groaznicelor mele poveşti traumatice. 


Jill m-a ajutat să mă conectez intelectual şi emoțional cu natura mai profundă şi mai ascunsă a suferinței mele 
emoţionale post-divort. În loc să mă concentrez asupra a ceea ce trăisem şi asupra impactului avut asupra mea, mi- 
a facilitat o conştientizare mai amplă a felului în care situaţia mea de la momentul respectiv era un produs al 
copilăriei mele chinuite. Cu ajutorul ei, am fost în stare să fac legătura între relaţiile mele adulte cu femeile si 


copilărie, precum şi cu mai recentele experienţe avute cu părinții. Ca să-mi bage bine în cap acest lucru, m-a rugat 
să citesc cartea lui dr. Alice Miller, Drama copilului dotat (1979), discutată în Capitolul 7. 


Nu doar că analiza perspicace şi concluziile psihologice ale dr. Miller mi-au schimbat viaţa, dar m-au lăsat cu gura 
căscată din punct de vedere psihologic! Cartea ei m-a ajutat să pricep rolul primordial al traumei de atașament în 
timpul dezvoltării codependentei. A argumentat că din cauză că părinţii narcisisti patologici sunt incapabili să 
iubească necondiţionat pe cineva, copiii acestora vor fi supuși unei experienţe traumatice de ataşament, pe care eu 
o numesc traumă de ataşament. Dr. Miller a emis ipoteza că strategiile unice prin care copilul face fata sau se 
adaptează acestor situaţii îi vor modela acestuia într-o manieră dramatică dezvoltarea personalităţii și tiparele de 
relaţii din viata de adult. 


Pentru ca un copil să evite trauma severă de atașament, trebuie să fie expert într-o formă de gimnastică 
psihologică. Acest lucru necesită suprimarea reacţiilor emoționale instinctuale şi reflexe precum frustrarea, furia şi 
dezamăgirea, reactionand într-un mod care să-l facă pe părinte să se simtă bine în pielea lui. Copilul care are 
succes în modificarea reacțiilor sale emoţionale fata de neglijare, privatiuni sau abuz este recompensat cu mult 
râvnita postură din sânul familiei de copil „favorit“ al respectivului părinte. Acest micut devine un „cadou“ multă 
vreme visat care îi este acordat părintelui, domolindu-i cele mai subconştiente sentimente de inadecvare şi de 
ruşine. „Copilul dotat“ este răsplătit printr-un exces de dragoste, respect şi grijă condiţionată, în vreme ce ceilalți 
membri ai familiei cad pradă capriciilor şi reacțiilor nocive ale părintelui narcisist. 


Relaţia dintre părintele narcisist şi copilul dotat este răsturnată din punct de vedere psihologic şi al relaţiei, căci 
copilul este cel care furnizează confort emotional adultului, desi ar trebui să fie invers. Faptul că isi face părintele 
narcisist să se simtă bine în pielea lui îi conferă un tezaur de validare emoţională, laude şi atenție. Copilul are 
practic garantat un statut special în familie dacă isi păstrează poziţia de ,,printisor“ sau de „prințesă“. Căderea în 
dizgrație nu intra în discuţie; copilului i se aminteşte zilnic că eşecul în „slujba“ lui va avea consecinţe costisitoare 


şi dureroase. 


O deraiere sau o traumă a procesului de ataşament părinte-copil se produce nu doar prin ceea ce i se face sau nu i 
se face copilului, ci şi prin experienţe indirecte — învăţare bazată pe observaţie. A fi martor la abuzul profund, la 
neglijarea şi/sau la privatiunile de care suferă oamenii pe care îi iubeşti, cum ar fi un frate sau un părinte, este la fel 
de infricosator sau de nociv ca atunci când eşti ținta unui asemenea rău. Este o rememorare constantă a costului pe 
care îl presupune o greşeală făcută în rolul copilului „dotat“. O astfel de presiune pentru a supraviețui este 
responsabilă pentru extrem de precisul radar (sau antenă) emoţional dobândit de copil pentru a cerceta permanent 
mediul fizic şi emoţional în căutarea unor posibile mine terestre. 


Ruşinea profundă şi trauma paralizantă de ataşament a narcisistului patologic necesită valoarea tonică, aproape 
medicinală a „dotării“ pe care o are copilul. Sustrăgând „bucățele“ de senzaţii plăcute din partea „copilului dotat“, 
narcisistul îşi poate menţine o vagă senzație de pseudorespect de sine şi un sentiment firav al propriei importante. 
Pentru narcisist, ideea ca în sânul familiei să existe permanent cel puţin un copil „dotat“ are o miză ridicată. Dacă 
nu se întâmplă acest lucru, rezultatul va fi reaparitia conştientă a ruginii lui profunde, ceea ce îi provoacă o criză 
existențială de neconceput. 


Conform TCR, „drama din copilărie“ a lui dr. Miller se transformă într-un şablon de relaţie — manualul de 
instrucțiuni subconstiente pentru relaţia disfunctionala de sumă nulă. Prin urmare, sentimentul paradoxal de 
confort şi familiaritate cu oamenii narcisisti este o altă explicaţie pentru relaţia dintre codependent şi narcisistul 
patologic. În acest sens, Miller îşi folosește teoria de dezvoltare și de atașament pentru a clarifica de ce copiii 
„dotați“ aleg meserii adulte care încorporează şi pun pret pe puterea integrată a compasiunii, a empatiei şi a 
sacrificiului. 


Fantezia părintelui bun şi manipularea prin distorsiune 


Esentiala pentru supraviețuirea psihologică a copilului este abilitatea narcisistului de a discerne şi de a se adapta la 
o fantezie unidimensională a părintelui bun. Narcisistii construiesc o reformulare fictivă a vieţii lor in care 
amintirile, sentimentele şi gândurile lor traumatice şi ruşinoase sunt înlocuite cu o iluzie. Fiecare ficțiune a 
părintelui bun constă dintr-o poveste de viaţă distorsionată şi nesinceră care îl redistribuie pe narcisist în rolul 
victimei care devine erou. Prin virtutea faptului că este părinte, ficţiunea îi permite să trăiască dragostea, aprecierea 
şi validarea care au fost absente întreaga lui viata. De asemenea, această ficțiune îi conferă narcisistului şi mai 
multă distantare psihologică de sentimentul malign că ar fi, la origine, inadecvat sau defect. 


Pentru ca fantezia părintelui bun să aibă efectul scontat, ficțiunea are nevoie de renunțarea copilului „dotat“ la 
povestea lui reală de viata în favoarea povestii părintelui său narcisist. Această formă de manipulare psihologică 
este o distorsiune şi va fi discutată în detaliu în Capitolul 11. Ea are loc atunci când părintele narcisist îi pune cu 
forţa copilului „ochelarii de realitate virtuală“, obligându-l şi manipulându-l să renunţe la percepțiile lui 
reale/exacte şi să adopte perspectiva distorsionată a părintelui său. În seminarul meu „Manipularea e pretutindeni!“ 
folosesc următoarea definiţie a manipulării prin distorsiune: 


Manipularea prin distorsiune este o strategie de spălare a creierului săvârşită de narcisisti extrem de manipulatori si 
complet sau partial sociopati care trăiesc în secret, nedetectati, în societatea noastră. Asemenea pedofililor, aceştia 
pot să-și „adulmece“ prada, cei care sunt predispusi să creadă în falsul lor altruism, în afecțiunea şi în promisiunile 
lor de protecţie. Manipularea prin distorsiune are loc atunci când manipulatorul acţionează sistematic asupra 
mediului in asa fel încât victima să sufere din cauza unei dileme implantate, care fie era doar vag problematică, fie 
nu existase niciodată. Victima devine neajutorată când este îndoctrinată să creadă că această problemă îngrozitoare 
şi copleşitoare este fără ieşire, apelând la cel care manipulează pentru a-i cere protecţie. Deoarece victima este 
constrânsă să creadă că chestiunea care i s-a inoculat este reală, începe să manifeste simptome ale ei. Neputinta, 
nesiguranța şi paranoia care rezultă creează niveluri sporite de neajutorare şi deznădejde, care ajută la izolarea şi 
mai profundă a victimei de oricine ar putea să îl demaste pe manipulatorul sociopat. 


Manipularea prin distorsiune este completă atunci când povestea reală de viaţă a copilului se subordonează 
ficţiunii părintelui său. Programarea copilului cu ficțiunea egoistă a părintelui său nu este doar o formă de 
manipulare prin distorsiune,******** ci şi o altă cărămidă patologică din zidul care îl împiedică pe cel mic să 
experimenteze dragostea de sine — antiteza codependentei. 


Fictiuni ale părintelui bun 


1. Dumnezeu... Cel care dă viaţă 


Narcisistul adoptă un soi de rol de Dumnezeu, prin faptul că a dat viata copilului, de tipul „sunt mai presus decât 
tine“. Trăiesc cu capul în nori, plutind în grandomania şi în senzaţia că li se cuvine totul datorită miracolului vieții 
pe care au produs-o. Acest lucru le sporeşte nevoia constantă de a fi ridicaţi în slăvi de copil şi de cei din jur ca şi 
cum ar fi un personaj dumnezeiesc. 


2. Părintele opus 


Părintele opus adoptă perspectiva ilogică şi nerealistă că îşi va iubi, respecta şi îngriji copilul într-o manieră în care 
părinţii lui n-au făcut-o niciodată. Reduce relativ complicata sarcină a creşterii unui copil la simpla convingere că 
va fi un părinte „bun“ dacă îşi va crește propriii copii într-un mod perfect opus celui în care a fost crescut de 


părinții lui. Cu alte cuvinte, inversând propria experiență din copilărie a abuzurilor, neglijentei şi/sau privatiunilor, 
părintele opus crede că ştie exact cum ar trebui să arate şi să se comporte un părinte bun. 


Aşadar, aceşti narcisisti consideră nejustificat că inversiunea propriei lor traume de ataşament le va furniza 
informaţiile şi instrucţiunile necesare pentru o creştere sănătoasă a copiilor. Previzibil, transmutatia traumei lor de 
ataşament într-un manual de creştere a copilului duce la frustrări, furie şi sentimente profunde de ruşine. Dorinţa 
de a fi ceea ce părinţii lor n-au fost niciodată devine un sistem nesustenabil de teorii pe care sunt incapabili să le 
fructifice. 


3. Dezvinovatire — toată lumea s-a înşelat în privinţa mea 


Este comună adulţilor cunoscuţi de majoritatea oamenilor, mai ales de părinții şi frații lor, ca fiind oaia neagră sau 
copilul-problemă al familiei. Aceștia sunt sabotati de furia, ura, agresivitatea, egoismul şi impulsivitatea lor. Desi 
consideră că răul pe care l-au provocat celorlalţi este justificat, în sufletul lor regretă si sunt rusinati de faptul că nu 
mai sunt acceptaţi şi că relaţiile li se destramă ca urmare a comportamentului lor urât. 


Ca „părinţi buni“, intenţionează să le demonstreze oamenilor care i-au declarat răi sau antipatici că s-au înşelat. 
Această tipologie de narcisisti consideră că narcisistii în fata cărora încearcă să demonstreze ceva vor simţi remus- 
cari, vinovăţie şi ruşine pentru opiniile lor dure si nejustificate. Sperantele lor că o asemenea „răzbunare“ le va 
reduce ruşinea toxică şi constantă care îi defineşte sunt pur şi simplu imposibile din punct de vedere psihologic. 
Aşadar, în mod paradoxal, eforturile lor le insuflă gânduri şi mai profunde că nu sunt mai demni de laudă sau mai 
apreciaţi decât înainte să devină părinți. 


4. Uită-te la mine acum — mereu am fost bun 


Această filosofie este adoptată de narcisistii care sunt sau au fost în copilărie timizi şi introvertiti şi s-au adaptat la 
trauma lor severă de ataşament dispărând undeva în fundal. Această ficţiune este valabilă şi pentru adulţii care au 
fost cândva nişte copii neglijati si defavorizati. Deşi faptul că erau invizibili i-a făcut să se simtă în siguranță, au 
fost zdrobiţi de ideea că nimeni nu a observat sau nu a dat dovadă de apreciere pentru cât de buni sau de talentaţi 
erau cu adevărat. Această versiune a părintelui bun le permite într-un final să iasă în prim-planul vieţii oamenilor 
din partea cărora şi-au dorit mereu să aibă parte de atenţie, apreciere şi dragoste, fără să le primească niciodată. 
Asezandu-se sub lumina reflectoarelor, isi pot expune abilitățile de „părinte bun“ si, în cele din urmă, pot să obțină 
recunoaşterea şi laudele pe care le-au meritat dintotdeauna. 


5. Asta o să-mi vindece trauma 


Cei din această categorie consideră că, dacă sunt „părinți perfecţi“ care cresc un „copil perfect“, trauma de 
ataşament de care sunt conștienți se va vindeca in mod miraculos.******** Nu doar că această aşteptare este 
nerealistă şi aproape imposibilă, dar copilul sfârşeşte prin a fi disprețuit sau făcut responsabil când, în mod 
previzibil, lucrurile dorite nu se întâmplă. Imediat ce copilul înlătură temporar ruşinea părintelui şi îi alină dorința 
profundă de recunoaştere şi confirmare, este aşezat pe cel mai înalt piedestal, fiind un copil-miracol. Deoarece 
trofeele strălucitoare îşi pierd în cele din urmă lustrul, proprietăţile tămăduitoare ale celui mic se vor diminua în 
timp. 


6. Lasa-ma să-ţi arăt că-s perfect 


Narcisismul acestui părinte este atât de sever, încât nu este conştient de ruşinea lui profundă. Asemenea majorităţii 
oamenilor care suferă de TPN, rămân concentrați asupra lor înşişi, minimalizând contribuţia celorlalți. Situaţia 
respectivă este folosită de „părintele profesionist“, care face aproape totul, asigurându-se că toată lumea ştie acest 
lucru. Au un talent înnăscut în a-şi face reclamă si a-şi vinde modul perfect în care isi cresc copilul. Cel mic este 
actorul principal în scenariul lor meticulos. Copilul singuratic şi neglijat din culise nu este văzut niciodată. 


7. În sfârşit, cineva are nevoie de mine! 


Narcisistii patologici care sunt conştienţi de singurătatea şi de respectul lor scăzut de sine visează cu ochii deschişi 
la fericirea pe care le-o va aduce un copil. Subconştient, devin dependenţi de dependenţa copilului de ei. Fiecare 
sacrificiu sau faptă bună le reaminteşte de propria lor valoare. Asemenea unor dependenţi de droguri, tânjesc după 
oportunitatea de a rasfata şi de a îngriji copilul, căci acest lucru îi umple de sentimente de speranță, de satisfacţie şi 
de valoare existențială. Să fie recunoscuţi drept un părinte perfect este principala motivaţie pentru amabilitatea, 
afecțiunea şi grija lor. Când copilul încearcă să se individualizeze de părinte, castelul din cărți de joc se 

prabuseste — şi atunci reapare rușinea profundă a narcisistului. În acelaşi timp, acesta este tipul de ficţiune 
responsabilă pentru natura extrem de toxică a unei relații excesiv de inlantuite între părinte şi copil. 


8. Copilul meu mă va face nemuritor! 


Părintele teribil de narcisist, posibil sociopat, a investit mai mult din punct de vedere emoțional în arborele său 
genealogic şi în rolul copilului de a-i duce neamul mai departe decât în copilul însuşi. Cel mic este lozul norocos 
care îi va legitima viata, garantându-i moştenirea imaginară. Faptul că va trăi copilul mai mult decât el îi oferă 
speranţa că lumea nu-l va uita nici pe el, nici contribuțiile sale fictive. 


Copilul-trofeu care face pe plac 


Pentru a fi trofeul prețuit al unui narcisist, copilul dotat trebuie să-şi menţină statutul valoros şi mult-ravnit; la 
ordin, poate să genereze exclamatii de genul „oh“ şi „ah“ pentru părintele flămând după complimente. Aceştia nu 
sunt niciodată mai fericiți decât atunci când se laudă cu orice realizare sau trăsătură excepţională a copilului lor. 
Doar un ochi format poate să observe că copilul n-are nici o valoare intrinsecă pentru părinte. Mai degrabă, 
mândria nemaiîntâlnită a părintelui fata de copilul său nu este nimic altceva decât un şiretlic care generează un flux 
constant de stimulente de respect de sine. Din păcate, nu există un nivel de perfecţiune care să-l facă pe acest copil 
să fie mai iubit decât ar fi un trofeu sclipicios. 


Pe lângă faptul că isi păstrează prima poziție in orice competiţie reală sau imaginară, acest copil trebuie să se 
muleze şi uneori să se contorsioneze în pielea unei persoane care oferă satisfacție în mod instinctiv. Iute şi agil din 
punct de vedere psihologic, are interminabila responsabilitate de a-şi face părintele fericit. Pentru a izbuti acest 
lucru, copilul trebuie să discearnă între ceea ce trebuie să facă şi să nu facă pentru a-și păstra statutul de „fantezie a 
părintelui bun“. Sunt nevoiţi să fie cu ochii în patru pentru a evita orice posibil prejudiciu accidental pe care l-ar 
putea aduce egoului fragil al părintelui lor. Asemenea unui dulău care capătă instinctiv o privire de catelus, acest 
copil învaţă trucuri şi strategii pentru a fi agreabil şi adorabil la semnal. 


Copilul-trofeu trebuie să fie atent să nu exagereze cu comportamentul lui lăudăros sau ostentativ. Dacă 
îndepărtează din greşeală luminile reflectoarelor de pe părinte, poate să-i stârnească neintentionat resentimente, 
stânjeneală sau ruşine, toate putând să fie pedepsite printr-un zdrobitor acces de narcisism. Valoarea lui se va 
reduce drastic şi apoi va fi nevoit să-și croiască înapoi drumul către vitrina de trofee a părintelui lui. Pe toată durata 


vieţii, firea lui de copil bun îşi construieşte o identitate şi o formă instabilă de pseudorespect de sine care îi impune 
să rămână în rolul de persoană care îi mulţumeşte pe cei din jur în toate relațiile viitoare. 


Rolurile de supravieţuire ale copilului 


Nu este uşor să gestionezi, să controlezi şi să fii responsabil pentru fluctuațiile emoționale ale părintelui narcisist. 
Prin urmare, un copil „dotat“ îşi dă toată osteneala pentru a se adapta în rolul unui personaj grijuliu. Devine un 
actor de prim rang în „adaptarea pentru scenă“ a vieții părintelui lor narcisist. Reformulandu-si sentimentele si 
felul în care îşi exprimă sinele în versiuni contorsionate, dar acceptabile, este cruțat de soarta mai rea de a deveni 


mai târziu un narcisist patologic. 


Următoarele roluri de copil care le face pe plac părinților săi ilustrează măştile şi personalitățile de faţadă pe care 
copiii dotați trebuie să le adopte pentru a-și găsi un sens şi un rol durabil în universul intesat de ruşine şi de 
singurătate al părintelui narcisist. 


Roluri ale copilului care face pe plac 


1. Marele Prefăcut 


Mentinerea identităţii de copil-fantezie presupune ca cel mic să îşi înăbuşe dorinţa naturală de dragoste neconditi- 
onată. Afişarea unui zâmbet atunci când vrea să plângă, comportamentul calm atunci când este înspăimântat, 
conformarea în locul rebeliunii şi purtarea afectuoasă când este furios sau plin de resentimente — toate acestea sunt 
manifestări frecvent întâlnite. Controlandu-si atât implicarea emoţională interioară, cât şi exprimările fizice ale 
acesteia, sunt capabili să evite să devină ţinta unui abuz sau să atenueze impactul acestuia asupra lor. Asemenea 
actorilor profesioniști, simulează un chip fericit, intelegator şi empatic. Acest lucru îi transmite narcisistului că 
omuletul respectiv nu doar că îl cunoaște pe de rost, dar si că îl iubeşte în totalitate şi necondiţionat, spre deosebire 
de cei care îi declanşează furia narcisista. 


Controlul expresiilor faciale este o tehnică de protecţie utilizată de codependentii adulți. Fără ştirea lor, este 
adeseori un indiciu evident al faptului că suferă de codependenta. Este un lucru destul de răspândit în rândurile 
codependentilor să zâmbească sau să râdă cand se simt anxiosi, trişti, ba chiar furiosi. De exemplu, multi dintre 
pacienţii mei îşi relatează abuzurile sau lipsa de atenţie de care au avut parte în copilărie cu un zâmbet şi cu un râs 
reținut. Dacă sunt luaţi la întrebări în legătură cu nepotrivirea dintre expresiile lor faciale şi conţinutul descrierilor 
lor, se întâmplă frecvent să nu fie conştienţi de acest lucru şi sunt incapabili să-i pună capăt. Pot să îmi amintesc 
cel putin două exemple de pacienţi care schitau un surâs schimonosit atunci când suspinau sau când plângeau. În 
ambele cazuri, observând un chip nepotrivit de vesel, am fost în stare să fac legătura între această expresie şi 
experiența profundă şi deseori subconştientă a traumei de ataşament din copilărie. 


2. Linişte sub asediu — negociatorul de ostatici 


Acest chip este acela al unui copil imperturbabil de liniştit şi disociat emotional, care poate să calmeze şi să 
detensioneze o persoană posibil periculoasă pentru a se asigura că nimeni nu este rănit. Asemenea unui negociator 
de ostatici real, este un copil care are un talent nefiresc pentru următoarele abilități: 


|] Empatie: transmite înţelegere, compasiune şi o pricepere realistă a stării emoţionale a altei persoane, mai ales 
când este vorba de una negativă. 


‘| Ascultare activa: permite altei persoane să vorbească, făcând-o să creadă că este pe deplin înțeleasă si apreciată. 


| Utilizare a timpului: ia lucrurile mai uşor în loc să facă presiuni pentru o rezolvare rapidă, ceea ce produce un 
efect relaxant şi calmant. 


‘| Tehnici de detensionare: linişteşte oameni agitati si furioși, făcându-i să se simtă intelesi, mai putin nervoşi, pro- 
tejati şi optimişti. 


Creare de relaţii interumane: transmite ideea că cunoaşte o persoană de la cap la coadă şi că o poate calma, 
insuflând un sentiment de siguranță si încredere. 


| Inlesnire a autocontrolului: face o persoană aflată în criză, care şi-a pierdut autocontrolul, să se simtă mai putin 
fragmentată emoţional, ajutând-o să-și schimbe planurile de a le face rău altora. Incluzând narcisistul în acest 
proces, în loc să-i facă solicitări sau să se certe, acesta devine mai deschis să accepte feedback sau sugestii. 


3. Sentimentul de nepricepere 


Majoritatea codependentilor se luptă să priceapă limbajul sentimentelor. Nu doar că niciodată n-au habar cum să-şi 
identifice sentimentele, dar nici măcar nu sunt versati în a pricepe diferenţele dintre un sentiment şi altul. Chipul 
acestui copil care vrea să facă pe plac este rezumat cel mai bine printr-o glumă pe care o spun publicului care vine 
la seminarul meu: 


Doi codependenti fac sex. La final, unul îl întreabă pe celălalt: „Ei bine, ştiu că tie ţi-a plăcut, dar pentru mine cum 
a fost?“ (Sursă anonimă) 


Este un lucru răspândit în rândul codependentilor să nu fi învăţat niciodată cuvinte care descriu sentimente sau să 
nu se fi simţit niciodată în siguranță exprimându-le. Acești adulţi au fost cândva copii pe care frica de furia 
părintelui lor narcisist i-a învăţat de la o vârstă fragedă să fie prudenti si chibzuiti în exprimarea sentimentelor sau 
să şi le înăbuşe în totalitate. Ca rezultat, au devenit adulţi care îşi descriu sentimentele prin cuvinte excesiv de 
simpliste sau prea putin descriptive precum bine, rău sau așa si-asa. În plus, confundă adesea gândurile, 
comportamentele sau afecțiunile cu sentimentele. Codependentul, care este în mod evident furios, va răspunde la 
„cum te simți?“ cu „ocupat şi tracasat““. Când este presat să fie mai descriptiv, devine fie defensiv, fie recalcitrant, 
existând chiar posibilitatea să se închidă emotional. Codependentii cu o deficiență de „cuvinte sentimentale“ se 
încadrează în două categorii de bază: cei care sunt anxioşi şi temători in mod irațional să se exprime si cei care n- 
au nici cea mai mică idee despre ceea ce simt cu adevărat. 


4. Cel care absoarbe rapid™ 


Copilul care este un burete emoţional comunică o disponibilitate plină de înţelegere pentru a-şi sacrifica propria 
sănătate psihologică cu scopul de a curăța frecventele scurgeri emoționale ale părintelui său. Paradoxal, sunt 
pretuiti pentru natura lor nefiresc de puternică şi de rezistentă, dar sunt apreciaţi şi doriți datorită laturii lor 
sensibile şi delicate. Pot să absoarbă problemele părintelui lor fără să se dezintegreze emoţional, ceea ce le asigură 
statutul de copil favorit. Sloganul publicitar al Procter & Gamble pentru servetelele Bounty rezumă utilitatea în 
curăţenie a acestui copil. Sloganul este: „Cu Bounty lângă tine, nici cea mai mare murdărie nu-i vreo mare scofală. 
Bounty absoarbe rapid.“ 


Probabil ca un copil superabsorbant, dar rezistent, va deveni un adult a cărui capacitate nesfarsita de empatie si 
sensibilitate îl va transforma în persoana preferată la care cineva va apela când este supărat şi are nevoie de sfaturi 
sau de sprijin. Astfel de adulţi aleg termenul „empatic“ pentru a-și descrie sensibilitatea acuta fata de energia 
emoțională a celor din jur. Empaticii simt, trăiesc şi se pare că absorb suferinţa fizică, mentală şi emoţională a 
celorlalți. Multi dintre aceşti adulți nu se vor identifica cu ideea de codependenta, dar vor adopta titulatura mai 
delicată, mai binevoitoare, mai putin stigmatizanta, şi anume „empatie“. Trebuie remarcat că, desi codependentii 
sunt aproape întotdeauna empatici, oamenii empatici nu sunt neapărat codependenti. 


5. Sufletul de bătrân 


Copiii cu suflet de bătrân sunt înţelepţi, toleranti şi răbdători într-un mod atipic vârstei lor. Aceşti copii aparent 
experimentați au interese, preocupări şi chiar şi îngrijorări de adult. Posedă o capacitate neobişnuită pentru empatie 
şi compasiune nesfârșită, precum şi o înțelegere avansată a unor complexe concepte sociale, psihologice, chiar 
spirituale. De asemenea, sunt în stare să priceapă şi să ofere sfaturi în momente de necaz, de tristeţe şi de durere 
sufletească. Acești copii ştiu exact ceea ce vor să fie când vor creşte mari şi fac planuri în acest sens. Uneori, dar 
nu întotdeauna, sunt inadaptati social, felul lor adult de a fi îndepărtându-i de semenii lor de aceeaşi vârstă. Cand li 
se oferă ocazia să aleagă să-şi petreacă timpul într-o încăpere plină cu copii sau într-una plină cu adulți, cea cu 
oameni mari este aproape mereu preferată. 


Părinţii narcisisti patologic îşi expun cu mândrie acești miniadulti, ale căror maturitate, calm şi personalitate 
meditativă le conferă sentimente de mândrie şi de realizare. Sufletul înţelept al copilului este creat de relația 
inversată si incestuoasă din punct de vedere emotional dintre părinte şi copil, în care părintele are nevoie de cel 
mic în aceeaşi măsură în care copilul are nevoie ca părintele să aibă nevoie de el. 


Doar când fiul meu mi-a povestit că una dintre rudele noastre i-a spus că are „suflet de bătrân“ am făcut legătura 
cu trauma lui de ataşament. În primul meu an de părinte cu normă întreagă de după divorţ, am observat cât de 
echilibrat, calm şi rational era Ben. Răspundea cum se cuvine la explicaţii şi părea să aibă o iscusinta nefirească în 
a pricepe subiecte care țineau de relaţiile adulte. Nu doar că prefera compania adulţilor în detrimentul copiilor, dar 
nu părea motivat să-şi facă prieteni noi. Maturizarea înainte de vreme a lui Ben era determinată de o relaţie extrem 
de încâlcită între mamă şi copil, care îi recompensa abilitatea de a fi asemenea unui însoțitor adult pentru ea. 
Datorită răbdării, compasiunii şi respectului său, era răsplătit cu atenţia pozitivă a mamei sale. Totuşi, a fost 
încărcat cu povara de a nu avea libertatea de a fi un copil normal, sănătos, irațional, imatur şi egocentric. După ce a 
locuit cu mine un an de zile, Ben a fost în stare să-şi accepte copilăria, ceea ce a făcut ca rolul meu de tată să fie 
foarte distractiv! Imaturitatea lui normală mi-a oferit oportunitatea de a-i răspunde cu propria mea imaturitate! 


6. Copilul cu regrete 


Copiii sortiti să fie codependenti învaţă de timpuriu in viata valoarea de a fi plini de remușcări şi de a-şi cere scuze 
din reflex. Nu doar că acest „îmi pare rău“ spontan îi ajută să evite să devină ţinta furiei si ripostei părintelui lor 


narcisist, dar îi ajută şi să dezamorseze şi să detensioneze situaţia. Reflexul „îmi pare rău“ declanşează toleranța şi 
iertarea condiționată a părintelui lor narcisist. La rândul lor, aceştia ajung să se simtă nişte părinți binevoitori si 
iertători. Acest reflex îi dă de gol imediat pe codependenti. Nu doar că nu-l controlează, dar sunt predispusi să isi 
ceară scuze atunci când n-au greșit cu nimic. Mai rău decât atât, îşi cer iertare şi pentru greșelile altor oameni. 


7. Operatorul radar 


Pentru a evita să declanșeze un afront narcisist şi furia narcisista care decurge de pe urma lui, copilul înzestrat/care 
vrea să facă pe plac dezvoltă un radar care sesizează rapid şi precis posibilele situaţii emoționale periculoase. Nu 
este un sistem de monitorizare obişnuit, căci este atât de fin acordat, încât detectează şi cele mai subtile variaţii ale 
emoţiilor sau stării narcisistului patologic — de la cele de-abia perceptibile sau mascate la furia vizibilă şi 
epuizantă. Prezicând stările părintelui său, identificându-i factorii declanşatori şi zburând la o altitudine la care nu 
poate fi „depistat“ de radar, previne umilintele, privatiunile şi posibilele prejudicii. Aceşti copii învaţă că nevoile 
lor nu vor fi niciodată la fel de importante precum cele ale părintelui lor narcisist şi ale altor narcisisti din viețile 
lor. 


Pentru a dirija „sistemul de radar emotional“ şi a supravieţui părinţilor narcisisti, aceşti copii trebuie să înveţe să se 
separe de sentimentele lor. Fără această separare, şi-ar da seama că nu sunt vrednici de dragoste necondiționată şi 
că nu sunt importanți şi valoroşi, prin prisma părinților lor. Dacă ar percepe întreaga amploare a sentimentelor pe 
care le au, ar primi o lovitură prea puternică pentru mintea lor tânără şi fragilă. Prin urmare, împingând aceste 
sentimente, gânduri şi amintiri în mintea subconstienta sau reprimand evenimentele încărcate emotional, mintea lor 
se poate apăra de ceea ce nu poate gestiona şi procesa. Reprimarea este o strategie subconştientă de protecție sau 
un mecanism defensiv care apără creierul uman de efectele distructive ale traumei. 


Din nevoia de a supravieţui, copilul „dotat“ dezvoltă o hipersensibilitate fata de orice variatiune minusculă sau 
subtilă a stării părintelui narcisist. În plus, poate să prezică cu acuratețe o criză emoţională care este pe cale să se 
producă și/sau un episod de furie narcisistă. În termeni metaforici, sistemul extrem de precis de radar emoţional al 
copilului si abilitatea lui de a identifica tiparele meteorologice ale familiei îi foloseşte drept sistem de avertizare 
rapidă care-l informează, pe el şi pe cei din jur, să baricadeze ferestrele, pregătindu-se pentru o furtună colosală. 
Aceşti copii hipervigilenti caută respectivele semnale cu seriozitate şi îngrijorare vădită, deoarece ratarea unor 
indicii evidente poate avea consecinţe dezastruoase. 


8. Chipul inexpresiv 


Acesta este chipul codependentilor disociati, care învaţă de timpuriu în viata care este pericolul exprimării sau 
indraznelii de a simţi stările (senzațiile) afective negative. Această lipsă de exprimare este comună în cazul copiilor 
„dotați“ ai unui părinte care suferă de tulburarea de personalitate borderline. Cu un părinte hipersensibil şi dereglat 
emotional, cel mai mărunt pas greşit emotional poate să dezlantuie un asalt distrugător al unei crize punitive de 
furie narcisistă. Dezvoltând un chip inexpresiv, copiii învaţă să evite să mai devină ținta întâmplătoare a unei crize 
emoționale impredictibile şi fulgerătoare a părintelui lor. 


Transformarea lămâilor în limonadă 


Aşa cum iei o lămâie si faci limonadă, un viitor codependent ia un părinte egoist, obsedat de sine, critic şi abuziv — 
un narcisist patologic — şi se convinge singur că este un părinte iubitor. Această strategie inventivă de supravieţuire 
garantează un nivel de protecţie mai mare decât cel al altor oameni. Un copil „dotat“ nu este deloc diferit de unul 
crescut de părinți sănătoşi, căci toţi copiii vor să se simtă bine cu ei înşişi. Copilul se mândreşte nespus cu 


personalitatea lui altruistă, dispusă la sacrificii, modestă. Atenţia pozitivă, laudele şi complimentele pe care le 
primeşte îi creează un pseudorespect si o falsă încredere în sine. Acești copii sunt constransi în mod subtil să 
creadă că sacrificiile lor sunt nobile şi sunt făcute pentru un scop măreț. Pentru a avea garanţia că intră în grațiile 
părintelui narcisist şi pentru e evita respingerea sau furia acestuia, învaţă să exceleze în privinţa responsabilitatilor 
asemănătoare celor ale adulţilor. 


Devenind îngrijitorul unui frate, bucătarul sau menajera familiei sau luându-și o slujbă cu jumătate de norma 
pentru a da o mână de ajutor la plata facturilor, copilul care vrea să facă pe plac îşi preschimbă sacrificiile în ceva 
de care poate să fie mândru. Acest pseudorespect de sine le permite să se simtă bine având o viaţă care este şi va fi 
mereu în umbra unui narcisist. Este posibil ca aceşti copii dotați şi care vor să dea satisfacţie să nu afle niciodată 
ceea ce au pierdut când şi-au sacrificat copilăria pentru a-şi face fericit părintele narcisist patologic. 


Fuziunea identităţii 


Pentru a fi în continuare norocosul destinatar al atenţiei şi al amabilitatii părintelui său, copilul „dotat“ trebuie să se 
adapteze la nestatornicul temperament egoist şi egocentric al narcisistului, lăsându-și identitatea să fie încorporată 
în cea a părintelui său. Această individualitate a copilului este absorbită în nevoia nesatioasa a narcisistului 
patologic de a capta toată atenţia asupra lui. Într-un final, copilul este inclus în egoul părintelui lui, căci tot ceea ce 
face se reflectă asupra părintelui. În loc să fie un copil care e minunat și adorabil pur și simplu prin ceea ce este, 
devine o achiziție valoroasă. 


Copilul codependent devine „apendicele care-l face să se simtă bine“ pe părintele narcisist. În consecinţă, pentru 
narcisist, complimentele pentru copil sunt, de fapt, complimente pentru el însuşi. Mai rău decât atât, identitatea de 
„apendice“ a copilului îl reduce la ideea de proprietate sau de obiect prețios, asemenea unei bijuterii sau a unui 
automobil nou. 


Incest emoţional și sexual? 


În cazul câtorva dintre fictiunile părintelui bun, copilul este nevoit să renunțe la limitele normale sănătoase pentru 
a compensa golurile şi lipsurile părintelui său. Un astfel de copil este împovărat cu aşteptarea extrem de nerealistă 
de a fi singura sursă de fericire şi de speranţă a părintelui. Fiind îngrijitorul emotional al părintelui său, sănătatea 
lui psihologică este confiscată şi epuizată. Acest tip de relaţie traumatizantă si dăunătoare pentru dezvoltare este 
numită adeseori incest emoţional. 


Incestul emoţional se petrece atunci când un părinte sabotează dezvoltarea intelectuală sau emoţională a unui copil 
având pretenţia ca acesta să participe la interacțiunile profund personale, intime şi private care sunt de obicei 
rezervate unui sot sau unui partener adult. Confesiunile făcute copiilor despre problemele personale, profesionale, 
financiare sau sexuale aşază o povară dăunătoare în cârca unui copil care nu este echipat emoţional pentru a le 
gestiona (Kelley şi Kelley, 2006). De teama represaliilor sau a consecinţelor nefavorabile, victima incestului 
emoțional se resemnează cu rolul forțat de confident, sfătuitor şi cel mai bun prieten al părintelui său. Aceşti copii 
sfârşesc oferindu-le părinţilor lor acel tip de alinare emoţională pe care părintele adult ar trebui să îl ofere lor. 


Pentru a înțelege mai bine implicaţiile pe termen lung ale incestului emotional şi pentru a scoate în evidență natura 
lui extrem de traumatizantă, este necesar să învăţăm nişte informaţii de bază despre incestul sexual. În mod 
natural, un copil „dotat“ este ales ca dublură a adultului care ar satisface în mod normal dorintele/nevoile sexuale 
ale narcisistului. Acest copil „special“ este o ţintă preferată; sistemul lui de credințe este deja orientat spre 
sacrificiu şi altruism. În pofida unui proces care îl pregăteşte să nu se împotrivească avansurilor sexuale care vor 
urma, copilul este manipulat sistematic să creadă că acestea sunt o expresie normală a dragostei dintre părinte şi 


copil. Sistemul înnăscut de limite psihologice și fizice al copilului este descompus, fiind manipulat să creadă că 
baieteii şi fetiţele cuminţi vor să-şi facă părinţii fericiţi şi că o asemenea fericire necesită satisfacerea nevoilor lor 
sexuale. 


De obicei, trauma psihologică sau fizică (durere şi suferință) este clasată conștient şi subconștient şi se întâmplă 
adeseori să nu fie ţinută minte, în asa fel încât să nu saboteze dorinţa indusă de nevoia de supravieţuire a copilului 
de a-şi menţine rolul de favorit. O asemenea gimnastică mentală permite victimei-copil să aprecieze, să savureze, 
ba chiar să dorească incestul. Cu toate că sexul este traumatizant din punct de vedere fizic şi psihic, copilul se 
adaptează, căci este contopit cu sentimente de importanță, iubire şi grijă. Sexualizarea timpurie a copilului „dotat“ 
va avea implicații psihologice profund devastatoare, care îl vor urmări in viata adultă. Relațiile intime vor fi 
derutante, stângace, înspăimântătoare şi, în consecinţă, evitate. Există şi alte câteva posibile implicaţii negative. 
Cea mai răspândită este faptul că cel mic devine sexual prematur cu alti copii. O alta este că devine un adult cu 
dorinţe sexuale necontrolate, potolite de adulţi narcisişti — reprezentări subconstiente ale părintelui său abuziv. 


Exceptând violul fizic/sexual traumatic, incestul emotional oglindește aidoma incestul sexual. Implicatiile sunt 
aproape la fel de severe, dar din anumite puncte de vedere mai grave. Victima incestului emotional este 
susceptibilă să continue relaţia toxică şi disfunctionala, uneori până târziu în viata adultă. 


Din nou despre sablonul relational 


În timp, strategiile de adaptare care îi ajută pe aceşti viitori codependenti să supravieţuiască emotional se vor 
cristaliza într-un şablon de relaţie. Făurit prin experiențele timpurii ale traumei de ataşament în care sunt niște copii 
invizibili şi care nu cer multă atenţie, au învăţat cum să supraviețuiască de pe urma unor faramite minuscule de 
DRG. Desi sablonul de relaţie al codependentului poate să pară stricat iremediabil, spiritul omenesc are un 
potenţial transformativ remarcabil, foarte asemănător memoriei muşchilor. Nu trebuie să fim purtătorii de făclie ai 
condamnării pe viata a părinților nostri. Avem cu toții capacitatea de a creşte şi de a învăţa de pe urma greselilor 
noastre. Mulţi dintre noi — înarmaţi cu cunoaştere, devotament şi beneficiind de serviciile de specialitate 
corespunzătoare — au şansa de a lupta pentru a răsturna ceea ce odinioară părea o cărare nesfarsita a relaţiilor 
disfunctionale. Frumuseţea faptului că suntem codependenti este că chiar există speranță. Doar că-i foarte dificil de 
înfăptuit. 


Generatii de traume de atașament 


Tiparele de familie disfunctionala sunt transmise de la o generaţie la alta. Pentru majoritatea oamenilor, această 
deplasare transgenerationala nu este o ştire nouă. Bunul-simt ne spune că, de multe ori, sănătatea noastră mentală 
la vârsta adultă este la fel de bună ca mediul în care am fost crescuți și cel al părinţilor noştri. În ciuda 
nenumăratelor excepții, majoritatea dintre noi pot să pună cu precizie unele dintre cele mai bune şi mai rele 
trăsături pe seama unor lucruri pe care părinţii noştri le-au făcut sau nu le-au făcut atunci când eram tineri şi 
impresionabili. Desi nu sunt partizanul ideii că trebuie să vă invinovatiti părinţii pentru codependenta (sau 
narcisismul) dumneavoastră, este crucial de important să intelegeti natura transgenerationala a problemei. 


Cauza codependentei şi rezistenţa ei la schimbare poate fi explicată prin teoria sistemelor familiale. Acest model 
este bazat pe ideea că toate familiile, mai ales cele disfunctionale, se împotrivesc schimbării, căci este destul de 
inconfortabilă, dacă nu chiar extrem de dureroasă. Atât familiile sănătoase, cât si cele disfunctionale trăiesc 
momente de neplăcere când rolurile sau regulile consimtite fatis sau implicit sunt puse la îndoială sau distruse. 
Într-o familie sănătoasă, un membru care nu este în stare să-şi îndeplinească rolul sau responsabilitatile îi va face 
pe ceilalți membri să se simtă ameninţaţi, temători si stingheriti. Această familie va face orice pentru a remedia 
problema, inclusiv să îngrijească respectiva persoană până se insanatoseste, dând dovadă de compasiune, empatie 


şi înţelegere. Familia va scoate un oftat de uşurare după ce persoana se vindecă şi poate să isi reia rolul „normal“ si 
„sănătos“ din rândurile ei. 


Familiilor disfunctionale nu le place să se insanatoseasca 


Familia disfunctionala care dă naştere codependentei si narcisismului patologic nu este chiar atât de diferită de 
familia sănătoasă. În cazul perturbării majore a unui rol, ceilalți membri se vor lupta să restabilească echilibrul 
pierdut. Următoarea poveste ilustrează motivul pentru care familiile disfunctionale se împotrivesc schimbării, 
inclusiv acelor schimbări pe care au crezut că le-au dorit dintotdeauna. 


John, soţul lui Mary şi tatăl lui Sam, a finalizat cu succes un program de tratament în care a fost internat timp de 90 
de zile pentru alcoolism, la care nu a participat însă nici un membru al familiei sale. Mary n-a putut să-și ia liber de 
la muncă pentru a asista la atelierele şi şedinţele de cuplu, deoarece este persoana care întreţine familia şi au datorii 
uriaşe. Sam, un băiat de 16 ani plin de resentimente şi care crede că totul i se cuvine, a refuzat fățiș să participe la 
şedinţele de familie. N-a fost dispus să-şi încalce promisiunea pe care şi-o făcuse sieși de a nu mai vorbi niciodată 
cu tatăl său după ce acesta îi fracturase brațul mamei sale în timpul ultimei lui betii turbate. Sam a cerut dovezi că 
tatăl său s-a schimbat înainte de a lua în considerare ideea de a avea din nou încredere în el. 


La întoarcerea acasă, John a intrat într-un cămin care era îmbibat cu tensiune şi anxietate. În loc să fie întâmpinat 
cu înţelegere şi speranţă, s-a simțit de parcă ar fi trebuit să calce pe ouă. Atât Mary, cât şi Sam erau circumspecti în 
privinţa capacităţii sale de a rămâne abstinent şi se temeau că vor fi iarăși răniţi. Nici unul n-a fost interesat să-i 
asculte experienţele care îi transformaseră viata din centrul de dezintoxicare. Mediul familial încordat, plin de furie 
şi de neîncredere i-a scăzut rapid lui John nou-descoperitul respect de sine şi optimismul. 


În a treia zi de la revenirea acasă, deznădejdea, nesiguranța şi gândurile negative au început să se strecoare din nou 
în mintea lui John. Încercând să pună în practică cele învăţate la dezintoxicare, a hotărât să participe la o întâlnire a 
Alcoolicilor Anonimi. Faptul că avea carnetul suspendat din cauză că fusese prins beat la volan I-a forțat să se 
bazeze pe Mary sau pe Sam ca să îl transporte la întâlnire. Mary n-a putut să-l ajute din cauza programului de 
muncă. Sam, neavând nici o intenţie să-şi ajute tatăl, a lăsat în mod repetat apelurile tatălui să fie înregistrate în 
mesagerie. Singur şi disperat, John a dat năvală afară din casă şi a intrat în primul bar, locul unde-si făcea veacul 
înainte şi în care ştia că era binevenit. Mai târziu în seara respectivă, s-a întors acasă abtiguit. 


Familiile disfunctionale, asemenea celor sănătoase, se apără şi împiedică activ tentativele oricui de a le eticheta 
drept rele, nocive sau disfunctionale. Vor merge până la capătul Pământului ca să-şi apere ficţiunea colectivă de 
„familie de treabă“. Cineva care încearcă să pună sub semnul întrebării legitimitatea acelei titulaturi va fi 
transformat în inamicul public numărul unu şi, într-un final, în destinatarul furiei familiei. Aceste familii 
disfunctionale, la fel ca cele sănătoase, au o conexiune aparent permanentă cu generaţia care le-a precedat şi cu cea 
care le va urma. 


Asemenea unui virus agresiv al codependentei, atât disfunctia individuală, cât şi cea de ansamblu a familiei se 
răspândesc de la o gazdă la alta. Pentru a opri propagarea acestei boli sau pentru a împiedica predarea stafetei 
codependentei de la o generaţie la alta, fiecare persoană trebuie să lupte plină de curaj cu demonii săi interiori, 
dezvoltandu-si forța si capacitatea sporită de a neutraliza puterea disfunctionala a celor exteriori. Vă avertizez: 
poate că pare imposibil să împiedicaţi acest tren scăpat de sub control să îşi atingă următoarea staţie generationala, 
dar va fi oricând cu putință să va dati jos din el dacă va dati silinta. Să nu uitaţi acest lucru. 


Iubirea de sine din belşug (ISB) şi tulburarea lipsei iubirii de sine (TLIS) sunt conceptele primordiale ale activității 
mele legate de vindecarea codependentei™ şi recâştigarea iubirii de sine™, domeniu în care am acumulat foarte 
multe cunoştinţe. Informaţii educative şi pentru autoajutorare referitoare la aceste concepte sunt disponibile la 
www.SelfLoveRecovery.com 


Capitolul 11 explică în detaliu manipularea prin distorsiune. 


Aceasta este o excepţie, căci multi narcisisti patologici nu își amintesc sau nu vor să-şi amintească trauma lor de 
ataşament. 


Proverbul ,,Aschia nu sare departe de trunchi“ ilustrează atât natura transgenerationala, cât şi implicaţiile privind 
dezvoltarea unui copil născut de un părinte narcisist patologic. Poate că o întrebare mai potrivită ar fi: „În ce parte 
a sărit acea aschie?“ Atât întrebarea, cât şi răspunsul ei sunt responsabile pentru direcțiile divergente în care sunt 
trimişi copiii care suferă de traumă de ataşament. Copiii înzestrați primesc documente de călătorie care îi poartă 
spre o maturitate codependenta. Destinația copilului „dezamăgitor“ este mai sumbră şi mai tulburătoare, căci sinele 
lui de copil-victimă va primi o identitate adultă narcisistă. Din păcate, traiectoria dezvoltării viitorului adult 
narcisist patologic este mai traumatică şi mai nocivă psihologic decât cea a omologului său înzestrat. 


Fictiunea „copilul e rau, nu eu“ 


Temperamentele copiilor sunt profund influențate de factori de mediu necontrolabili, precum şi de materialul 
genetic. Prin urmare, un părinte nu poate să ştie niciodată cum se va creiona personalitatea sau temperamentul unui 
copil. Pentru părintele narcisist patologic, ficțiunea părintelui bun este o propunere riscantă. Un parior ar putea să 
mizeze pe o cotă de 3 la 1 că un copil va corespunde aşteptărilor nerezonabile ale părintelui său. Deoarece şansele 
de a câştiga o mână de blackjack sunt mult mai ridicate decât cele de a avea un copil care să se conformeze unor 
fantezii parintesti foarte clar delimitate, majoritatea sfârșesc expediati în ficțiunea alternativă „copilul e rău, nu 


ce 


eu. 


Din nefericire, copiii sănătoşi şi normali cu tipuri dificile de personalitate îşi activează părintele narcisist printr-un 
afront narcisist, ceea ce îi induce furie şi resentimente împotriva copilului. Printre posibilele scenarii 
dezamăgitoare se numără: „Nu gangureste şi nu zâmbeşte ca bebeluşii din reclame“. „Seamănă leit cu cretinul de 
tac-su şi deloc cu mine.“ „Este aşa de smiorcăită, că nici nu pot să ies din cameră fără să plângă şi să mă implore s- 
o iau în braţe.“ Fantezia despre copil a părintelui narcisist ar fi putut fi spulberata pur şi simplu pentru că cel mic s- 
a născut cu sexul greşit, a avut o nuanţă sau o culoare nepotrivită a pielii sau a obligat părintele să îşi pună în cui 
ambițiile academice sau profesionale. 


Cum am explicat anterior, narcisistul patologic crede subconștient că odraslele lui sunt o prelungire a lui însuși. 


Dintr-un anumit punct de vedere, narcisistul îi vede pe ceilalți şi lumea din jurul lui ca pe o extensie a sinelui, 
poate în același fel în care dumneavoastră v-aţi putea vedea braţul sau piciorul. Se aşteaptă subconstient să va 
conformati voinţei lui, aşa cum ar face-o propriul său brat sau picior. Când comportamentul vi se abate de la 
aşteptările lui, se supără adesea pe dumneavoastră, aşa cum s-ar supăra dacă n-ar mai putea să-şi controleze brațul 
sau piciorul (Payson, 2002, p. 22). 


Părintele narcisist patologic reacționează fata de copilul lui „rău“ de parcă i s-ar fi jucat o festa oribilă, un fel de 
înşelătorie. În loc să dea naştere bebelusului visat, despre care erau absolut siguri că o să-l creeze, au adus pe lume 
un prunc aparent imperfect, nerecunoscător, dificil şi îndărătnic, care lasă impresia că ar fi hotărât să-i împiedice 
să-şi transforme în realitate fanteziile părinteşti de-o viaţă. Speranţa lor că un minunat ghemotoc de bucurie îi va 
izbăvi de nefericirea personală si de trecutul traumatic este fără doar şi poate sfărâmată. Eșecul copilului de a 
furniza fantezia necesară a părintelui bun devine un sărut al morţii emoţionale: sunt întemnițați în carcera traumei 
de atașament, fără speranţa că vor fi eliberaţi condiționat. 


Copil „rău“ pentru totdeauna 


Părintele narcisist patologic îi va purta pică copilului imperfect şi deteriorat, de care va fi pentru totdeauna jenat şi 
dezamăgit. Din cauza imperfectiunilor observabile ale acestui copil, nevoile egoiste ale părintelui narcisist de 
confirmare, recunoaştere şi laude nu vor fi implinite. 


Incapabili să se ridice la înălțimea fanteziilor părinţilor, aceşti copii vor fi etichetati pe nedrept ca fiind 
dezamăgitori şi dificili. Acest verdict extraordinar de dăunător va deveni, în cele din urmă, fundamentul pentru 
disprețul lor de sine și profund deterioratul lor respect de sine. În timp, vor asimila nedreptatea făcută de părintele 
lor şi vor începe să fie de acord cu părintele narcisist patologic că sunt, într-adevăr, necorespunzători. Este posibil 
ca această etichetă sa se lipească de ei pentru întreaga viata. 


Părintele narcisist patologic critică cu asprime şi reacționează fata de ceea ce el percepe că ar fi trăsăturile negative 
şi deficienţele copilului. Nu se pune problema să urască acest copil; mai degrabă este vorba de faptul că 
imperfectiunile lui îi amintesc dureros de ceea ce este în neregulă cu el însuşi. Aceşti părinți îşi proiectează fara să- 
şi dea seama propria ruşine şi dezamăgire personală asupra copilului lor. Ca indivizi care suferă de o ruşine 
subconstienta şi care sunt deficienti psihologic, le este mai uşor să descopere aceste trăsături în alţii, mai ales în 
dezamăgitorul lor copil, decât să le observe în ei înșiși. 


Aceşti copii dezamăgitori se găsesc între ciocan şi nicovală din cauză că se aşteaptă de la ei să nu fie deranjati de 
abuzul prin care trec. Părintele narcisist nu-şi va asuma niciodată responsabilitatea pentru răul provocat, căci acest 
lucru ar aprinde butoiul cu pulbere al furiei reprimate, adânc îngropate, şi al urii de sine provocate de faptul că au 
fost crescuţi în aceeaşi manieră. Prin urmare, exteriorizându-se şi dând vina pe aşa-zisa „răutate“ a copilului, se 
protejează împotriva transformării în realitate a celui mai groaznic coşmar al lor — că au devenit următoarea 
generaţie de părinți abuzivi sau neglijenti care şi-au creat propriii copii traumatizati şi deteriorati. 


Când un narcisist patologic este incapabil să tolereze comportamentul copilului lui, poate să recurgă la pedepsirea 
sau la agresarea acestuia. Deoarece acest părinte ia personal comportamentul negativ şi, în consecință, trăieşte un 
afront narcisist, simte că riposta lui este justificată. Mai rău decât neglijarea sau privatiunile, părintele narcisist 
poate să îi facă rău verbal, emoţional sau fizic celui mic. 


Realitatea în cazul acestor copii este că sunt pedepsiţi pentru că se comportă ca orice alt copil care ar fi crescut de 
un părinte la fel de ostil, periculos și lipsit de iubire. În loc să fie nişte destinatari fireşti ai bunatatii şi ai dragostei 
necondiționate, vor fi o ţintă mişcătoare pentru neglijenta şi abuzurile necruțătoare ale părintelui narcisist şi vor 
deveni „ciuca bătăilor“ acestui părinte si a celorlalți fraţi ai săi. 


Nu doar că acest copil „neplăcut“ este incapabil să îndeplinească fanteziile părintelui său, dar propria amărăciune 
acumulată se manifestă prin comportamente din ce în ce mai furioase şi mai ostile. Este posibil ca neglijarea şi 
abuzurile prelungite să încurajeze intensificarea în frecvenţă şi în gravitate a comportamentelor negative ale celui 
mic. Acest ciclu de exteriorizări şi pedepse produce un cerc vicios perpetuu în care acţiunile lui vor justifica 
privatiunile, neglijenta şi abuzurile continue ale părintelui, care îi întăresc perspectiva distorsionată asupra 
copilului. Acest copil nu va riposta în adevăratul sens al cuvântului, ci va încerca să supraviețuiască într-o lume 
zăpăcitoare a mesajelor contradictorii, a promisiunilor încălcate şi a dezamăgirii. În timp, copiii care cresc în 
asemenea circumstanţe vor asimila eticheta şi se vor identifica cu ea. În cele din urmă, vor renunţa şi se vor supune 
inevitabilului: nu vor fi niciodată capabili să transforme furia, dezamăgirea şi resentimentele părintelui lor într-o 
formă oarecare de apreciere, confirmare şi, cel mai important, dragoste. 


Chiar dacă copilul şi-ar putea surprinde părintele narcisist şi ar începe să se poarte cum ar trebui să o facă micuțul 
din fantezia lui (copilul care îi face pe plac), nu va fi niciodată îndeajuns pentru a-i schimba părerile preconcepute 
ale părintelui său despre el. Paradoxal, ar pune fără să vrea sub semnul întrebării justificările şi scuzele părintelui 
pentru tratamentul lui punitiv. Dacă părintelui narcisist patologic i s-ar cere socoteală pentru privatiunile, 
neglijenta şi/sau abuzurile sale, ar rezulta un răspuns defensiv şi răzbunător. Părintele şi-ar justifica furios 


acțiunile, invinovatindu-i pe ceilalți pentru problemele copilului (inclusiv pe copil) şi pedepsindu-l si mai mult pe 
cel mic. 


Drew Keys, autor cărții Narcissists Exposed (2012), scrie despre copilul nemultumitor si dezamăgitor care se 
identifică cu răul tratament de care a avut parte. Keys numeşte acest copil ,,tap ispăşitor“. 


Deoarece părinţii narcisişti nu-şi pot accepta defectele personale, isi petrec zilele încercând să se autoconvinga că 
tot ceea ce fac este perfect. Când personalitatea lor provoacă suferință în familie, iar problemele copiilor încep să 
reflecte acest lucru, părinţii respectivi sunt obligaţi să facă o alegere. Fie trebuie să admită că comit erori care îi 
afectează negativ pe cei mici, fie încearcă să se autoconvinga si să îi convingă si pe ceilalți că problemele nu sunt 
provocate de ei, ci provin din altă sursă... În mintea lor, dând vina pe altcineva, se iartă pentru orice faptă rea si pot 
continua să creadă — şi să se străduiască să-i convingă si pe ceilalți — că în realitate sunt perfecţi. Dar mai întâi 
trebuie să aibă pe cineva pe care să dea vina... 


... În cazul micutilor fără apărare care sunt siliți să fie tapi ispasitori, povara etichetei de copil „rău“, indiferent ce- 
ar face, este apăsătoare. Tapul ispăşitor află curând că nu poate avea câştig de cauză; n-are nici un sens să se zbata 
să îmbunătăţească părerea familiei despre el, deoarece acest lucru pur şi simplu nu este lăsat să se întâmple... Într-o 
tentativă disperată de a reduce persecuția activă şi bătaia de joc a părinţilor, tapul ispăşitor cade victimă rolurilor de 
elev care nu obţine rezultate pe măsura posibilităţilor sale, de copil tulburat, de ratat, oaie neagră sau zurbagiu. 
Acest lucru le oferă părinților exact ceea ce tulburarea lor mentală îi face să creadă că trebuie să aibă — un obiect 
extern pe care să dea vina — în aşa fel încât să-şi poată continua reconfortanta fantezie că nu e nimic în neregulă cu 
ei sau cu familia lor în ansamblu. 


În efortul de a alina într-o oarecare măsură suferința provocată de furia mamei narcisiste, tapul ispăşitor se dă până 
la urmă bătut si cade de acord cu verdictul familiei sale, care spune că este inferior şi că îşi merită reprosurile. 
Asimilează convingerea că este rău, inutil şi imperfect din fire şi crede că toată lumea cu care intră în contact poate 
să vadă acest lucru cu claritate si că îl va respinge aşa cum o face si familia lui (Keys, 2012). 


Fără dragoste necondiționată, acest copil va învăţa în cele din urmă că este esențialmente nevrednic si de neiubit, 
iar lumea este un loc nesigur. Umilinta, ruşinea şi furia se acumulează pe măsură ce isi dă seama că este posibil ca 
abuzurile şi desconsiderarea să nu ia sfârşit niciodată şi că nu va fi niciodată iubit necondiţionat. Pentru a alina 
pierderea speranței şi deznădejdea şi pentru a supraviețui acestui coşmar cu ochii deschişi, va avea nevoie de 

o strategie psihologică pentru a se proteja de realităţile dezolante ale vieţii. Poate să obţină această protecţie 
utilizând un şir de mecanisme defensive. O persoană care a suferit traume violente în urma unui viol sau a 
războiului va folosi acelaşi tip de mecanisme de apărare. 


Reprimarea si disocierea: scurtcircuitul creierului 


Mintea omeneasca are limite clare in privinta traumelor pe care le poate gestiona. Asemanatoare cu un 
întrerupător, mintea are proprietăţi care o protejează de experienţele care sunt prea dureroase sau amenințătoare 
pentru a le putea face față. Întrerupătorul virtual apără o persoană de ceea ce nu poate să prelucreze și să 
depoziteze in memoria pe termen scurt. Reprimarea si disocierea sunt mecanismele defensive principale care ajută 
o persoană să facă fata traumelor insuportabile. Reprimarea este definită ca excluderea subconştientă a 
impulsurilor, a dorințelor şi a fricilor dureroase din mintea conștientă. Când un episod traumatic este reprimat, acea 
persoană uită pur şi simplu că s-a petrecut vreodată. Disocierea este definită drept experienţa psihologică prin care 
cineva se simte deconectat de experienţa lui senzorială, de sentimentul sinelui sau de trecutul personal. Una dintre 
multele forme de disociere este să te simţi detaşat de o situație, ca şi cum doar te-ai privi din afară când suferi un 
abuz. 


Reprimarea şi disocierea sunt esenţiale pentru supraviețuirea psihologică a majorităţii victimelor traumelor, mai 
ales a copilului neglijat şi abuzat al unui părinte narcisist patologic. În lipsa acestor mecanisme defensive, copilul — 
şi adultul în care se transformă — nu doar că îşi va aminti trauma, dar va retrăi emoţional ruşinea, furia, pierderea 
speranţei şi deznădejdea pe care le-a experimentat în timpul abuzului. Ura de sine, nevoia de afecţiune şi rezervele 
ample de dușmănie care rezultă sunt prea insuportabile pentru a fi acceptate. În schimb, le surghiunim în 
întinderile întunecoase ale minţii subconstiente, închise în spatele zidurilor betonate ale negării, împotrivindu-ne 
oricăror tentative de exprimare sau de recuperare. Aceste sentimente sau amintiri reprimate nu vor vedea lumina 
zilei decât prin crize de depresie, furie narcisistă sau cu ajutorul abilităților unui psihoterapeut experimentat. 


Din cauza trecutului lor traumatic şi a daunelor psihologice aferente, aceşti copii se vor transforma în adulți care 
sunt incapabili să creeze sau să menţină nişte relaţii romantice sănătoase. Mai concret, copilăriile lor abuzive si în 
care au fost neglijati se vor manifesta printr-o tulburare de sănătate mintală, îndeosebi una dintre cele trei TPN. Ca 
narcisist patologic, vor fi în mod natural hiperconcentrati asupra satisfacerii propriilor nevoi sau vor fi experți în a- 
i face pe ceilalţi să le satisfacă nevoile, fără să se simtă obligaţi să le răspundă cu aceeaşi monedă. Ca narcisisti, nu 
vor fi conştienţi de vreun rău pe care l-ar provoca altor oameni. 


Copilăriile acestor narcisisti patologici i-au învățat că doar printr-o abordare egoistă şi egotistă a relaţiilor cu 
ceilalți se pot simţi bine în pielea lor. Abilitatea de a manipula sau de a-i exploata pe alţii, combinată cu un 
sentiment exagerat al propriei importante, i-a ajutat să supraviețuiască în copilăria lor traumatică. Este putin 
probabil să formeze ataşamente sănătoase şi reciproce, căci aceşti viitori narcisisti patologici vor urma fara să aibă 
habar calea disfunctionala a celor care i-au creat. 


Natura subiectivă a traumei 


Pentru a explica de ce anumiţi oameni cu TPN provin din familii care nu i-au tratat într-o manieră aspră sau 
abuzivă, este necesar să clarific natura subiectivă a traumei. Le-am explicat adeseori pacienților mei şi celor pe 
care i-am supravegheat clinic că trauma nu este definită prin ceea ce i se întâmplă unei persoane, ci mai degrabă 
prin experienţa ei personală legată de acel eveniment. De exemplu, dacă un copil s-a pierdut în amestecul absenței 
personale sau psihologice a unui părinte narcisist patologic, este mai mult decât probabil că va suferi soarta 
copilului abuzat. Aceşti copii neglijati sau defavorizati experimentează o copilărie lipsită de dragoste şi pustie 
emoțional, în care asimilează convingerile şi sentimentele de inadecvare, lipsă de însemnătate şi nevrednicie. 


Atât TPN, cât şi codependenta pot fi cauzate de un mediu sterp, nepăsător sau nesigur din copilărie. Narcisismul 
poate fi provocat de niște părinți absenţi, de o boală medicală sau mentală care debilitează, de sărăcie sau de traiul 
într-o comunitate infestată de criminalitate. De asemenea, viaţa într-un orfelinat, într-un centru de plasament, într-o 
şcoală militară, într-un internat sau în alt mediu asemănător care lasă răni emoționale poate să ducă la dezvoltarea 
acestei tulburări. 


Deşi am prezentat explicaţii viabile pentru originile codependentei şi ale narcisismului patologic, este imposibil să 
tin seama de toate condiţiile sau factorii care provoacă aceste tulburări. Mai mult decât atât, nu este bătut în cuie că 
narcisistii patologici creează mereu copii nesănătoşi din punct de vedere mental. Pot exista circumstanţe atenuante 
care compensează experienţele traumatice timpurii ale copilului. De exemplu, dacă părintele narcisist patologic s-a 
bazat pe creșă şi grădiniță pentru ca cel mic să fie crescut de către un adult grijuliu şi iubitor, este posibil ca 
experienţele timpurii ale copilului să fi fost suficient de egalizate. Un astfel de părinte-substitut poate fi şi o rudă 
apropiată, o dădacă sau o bonă pe termen lung. Chiar şi o învățătoare sau un profesor implicat şi atent ar putea să 
amortizeze îndeajuns daunele provocate de un părinte narcisist patologic. Un frate mai mare care a preluat rolul 
unui surogat patern care să îl protejeze, să îl încurajeze şi să îl susţină pe cel mic ar putea să fi contrabalansat într- 
un mod similar posibilitatea dezvoltării codependentei sau a unei TPN. 


: Reflecţii O Dacă aveţi un frate narcisist patologic, cum explică acest capitol dezvoltarea personalităţii acestuia? 


Intenţia capitolului de fata si, de fapt, a întregii cărți, nu este să denigreze sau să demonizeze narcisistii, susținând 
că persoanele codependente sunt victime inocente ale acestora. Premisa este şi a fost dintotdeauna că pentru a 
dansa un tangou e nevoie de doi oameni. Atât codependentii, cât şi narcisistii au cote egale în relaţie, căci au 
nevoie unul de celălalt pentru a se simţi întregi sau completi. 


Narcisismul este în creştere? 


Sunt întrebat frecvent dacă narcisismul patologic este în creştere. Răspunsul meu simplu este nu, deloc. Este 

o iluzie generată de schimbările majore din societatea, cultura si politica occidentală care, luate la un loc, au 
înlesnit ascensiunea narcisistilor patologici în poziţii de influenţă si putere. Relatările mass-media despre subiect 
aşază termenii şi problemele „narcisismului“ şi „narcisiştilor“ în prim-planul vieţii noastre cotidiene. 


Într-un final, după decenii de ciocniri şi de destrămare a societăţii, temelia pe care era aşezată toată lumea s-a 
crapat şi, în anumite cazuri, s-a dezintegrat. Transformările si modificările de peisaj care au urmat au provocat 
fisuri şi spărturi. Acestea, la rândul lor, au dus la o separare şi mai amplă între bogaţi şi săraci, ceea ce a declanșat 
o serie de replici ale cutremurului responsabile pentru ceea ce eu numesc „deceniul de narcisism patologic“. 
Această perioadă a început în 2007 şi continuă. 


Marele seism metaforic care a pus în mişcare acest deceniu de narcisism patologic a fost prăbuşirea financiară din 
2007, care pentru SUA a fost cea mai groaznică după Marea Criză din 1929. Din cauza iresponsabilității 
nestăpânite, a lenei si a corupţiei guvernamentale, a braţului legislativ şi a industriei bancare, infrastructura 
financiară a lumii a intrat în colaps. Undele de șoc rezultate s-au simțit în întreaga lume. În această perioadă de 
tulburări sociopolitice, narcisiştii patologici au profitat de oportunităţi care, înaintea acestor dezastre, nu erau atât 
de uşor disponibile. Ascensiunea lor în poziţii de influenţă şi, în anumite cazuri, de autoritate morală poate fi pusă 
direct pe seama unei serii de mărunte, dar catastrofale cutremure sociale. 


Dublul limbaj orwellian 


Coregrafia manipulatoare a emoțiilor, candidaţilor politici şi sistemului de credinţe dintr-o societate este judecată 
în funcţie de felul în care este tratat limbajul. Un exemplu de acest fel poate fi descoperit în distopia futuristă a lui 
George Orwell, O mie nouă sute optzeci şi patru. Personajul principal, Winston Smith, lucrează la „Ministerul 
Adevărului“, departamentul de propagandă al statului în care ştirile incomode sunt înlăturate si înlocuite cu 
propaganda acceptată de stat. Într-un mod deliberat, dublul limbaj oficial guvernamental estompează, deghizează, 
distorsionează sau inversează semnificația cuvintelor cu scopul de a induce în eroare sau de a deruta. 


Societatea orwelliană are si un „Minister al Păcii“, al cărui unic obiectiv este să dea naştere războiului, precum şi 
un „Minister al Iubirii“, care împarte tortură. Acest aranjament este destinat să garanteze faptul că explicațiile 
îmbibate de propagandă ale statului despre politica publică şi militară, ba chiar şi despre propria lui istorie, nu sunt 
contestate sau puse sub semnul întrebării. Un exemplu elocvent de dublu-limbaj din dezbaterea politică este 
trimiterea făcută de Ronald Reagan la o masivă rachetă terestră folosind numele de „Apărătorul Păcii“. Un alt 


exemplu este acordul bipartizan din 1997 pe care Bill Clinton, Trent Lott şi Newt Gingrich l-au promovat pentru a 
echilibra bugetul guvernamental care, în realitate, creştea cheltuielile şi reducea impozitele. 


Trăiască şeful narcisist! — Clasamentul primilor 10 


Un studiu al Universităţii Emory, „The Double-Edged Sword of Grandiose Narcissism: Implications for Successful 
and Unsuccessful Leadership Among US Presidents“ (Watts, 2013), a aratat ca, de obicei, presedintii SUA sunt 
mai narcisisti decât americanul de rand. Cercetarea i-a ierarhizat pe toți preşedinţii SUA în funcţie de nivelurile lor 
de narcisism grandoman, o subcategorie a TPN. Narcisistul grandoman este flamboaiant, hotărât şi dominant 
interpersonal; are un sens al sinelui exagerat; este excesiv de încrezător când ia decizii; are o aparentă inabilitate 
din a învăţa din propriile greşeli (Riggio, 2015). Pentru a pricepe această subcategorie a narcisismului, trebuie să 
înțelegem definiţia „grandomaniei“. 


Ronningham (2005) descrie grandomania drept „un sentiment nerealist de superioritate — o perspectivă durabilă 
despre sine ca un individ mai bun decât alţii care îl face pe narcisist să îi privească pe cei din jur cu dispreţ sau să îi 
considere inferiori — precum si un sentiment de unicitate — convingerea unui individ că foarte puţini au ceva în 
comun cu el şi că nu poate fi înţeles decât de câţiva oameni sau de persoane foarte speciale“. 


Studiul a dezvăluit că narcisismul grandoman în cazul preşedinţilor SUA a sporit în ultimele decenii. Această 
subcategorie de TPN este corelată cu succesul sau cu lipsa succesului unui preşedinte, mai ales în domeniul etic; 
aşadar, o sabie cu două tăișuri. Contradictia a fost notabilă îndeosebi dacă ne gândim că aceşti preşedinţi au fost 
asociaţi cu „binele suprem general“. Acesta a fost măsurat în clasamentele istoricilor referitoare la statura 
prezidenţială şi a fost „asociată pozitiv cu persuasivitatea publică, managementul crizelor, stabilirea agendei şi 
comportamentele conexe“ (Ronningham, 2005). În plus, au câștigat un număr mai mare de voturi și au inițiat mai 
multe proiecte de legi decât preşedinţii mai putin narcisisti. Pe de altă parte, exact aceiași oameni au fost mai 
predispusi să devină ținta rezolutiilor de punere sub acuzare şi să se implice în comportamente lipsite de etică. 


Cercetarea a sugerat că alegerea preşedinţilor narcisisti este legată de cererea crescută ca personalităţile politice să 
fie mai charismatice pentru public, pe măsură ce relatările mass-media au devenit mai intense. Pe deasupra, studiul 
a sugerat că intensificarea vizibilă a narcisismului prezidenţial poate fi asociată cu un număr mai mare de narcisisti 
în rândurile populaţiei SUA în general. Din cauza anului in care a început cercetarea, nici Barack Obama si nici 
Donald Trump nu au fost incluşi în rezultate. Într-o ordine de la cel mai grandoman narcisist la cel mai putin 
grandoman, Lyndon Johnson s-a clasat pe primul loc. După el au urmat: Theodore Roosevelt, Andrew Jackson, 
Franklin Delano Roosevelt, John F. Kennedy, Richard Nixon, Bill Clinton, Chester Arthur, Andrew Johnson şi 
Woodrow Wilson, ceea ce ilustrează că nici democraţii, nici republicanii nu au acaparat piaţa narcisismului 
grandoman. 


Cercetarea lui Wolven (2015) aruncă o lumină suplimentară asupra „narcisismului grandoman“ şi asupra 
implicatiilor sale în politica SUA: 


Când narcisistii grandomani experimentează sau percep posibile amenințări la adresa realizărilor lor, sunt 
predispusi să recurgă ca reacţie la comportamente exteriorizate, precum minimalizarea sau devalorizarea celorlalți 
şi/sau agresiuni fizice împotriva altor persoane. Solicitând recunoaşterea indreptatirii lor şi recurgând la 
comportamente exteriorizate precum tactici agresive, indivizii care suferă de un narcisism grandoman ridicat sunt 
capabili să conteste orice slăbiciuni observabile sau infirmări ale opiniilor lor exagerate despre sine. În plus, aceşti 
indivizi pot să aplice şi comportamente interiorizate pentru a căpăta recunoaşterea pe care o „merită“. 


Narcisistii grandomani pot să se comporte empatic si incurajator cu alţii, dar vor nutri în acelaşi timp un sentiment 
de dezgust si dispreț pentru persoana vulnerabilă. Oferind un sprijin indispensabil, individul narcisist grandoman 
foloseşte situaţia pentru a-şi întări propria părere despre sine că ar fi un om special... In plus, cand narcisistii 


grandomani nu au succes, reacționează într-o manieră conflictuală şi recurg la un comportament exteriorizat pentru 
a da vina pe alţii pentru neajunsurile lor, pasandu-si eșecurile (pp. 21-22). 


„Darul“ unei tulburări de personalitate 


Nu doar că susțin rezultatele cercetării care priveşte narcisismul grandoman prezidenţial, dar cred şi că anumiţi 
politicieni care suferă de o formă de TPN se bucură de un avantaj distinct față de oponentii/adversarii lor non- 
TPN. Printr-o întorsătură a destinului, forțele disfunctionale responsabile pentru TPN au format în același timp 
trăsăturile de personalitate care îi ajută să reuşească în lumea neîndurătoare şi exclusivista a politicii. Cu alte 
cuvinte, supraviețuind unei traume severe de ataşament în copilărie, au dezvoltat caracteristici şi „abilităţi“ 
specifice care au fost esenţiale pentru succesul lor politic viitor. 


Adoptând un tip de personalitate asemenea unei măşti care corespunde nevoilor celorlalți, sunt în stare să smulgă 
din partea rivalilor lor ceea ce n-au avut niciodată, dar au considerat că a fost dintotdeauna dreptul lor din naştere. 
Narcisismul lor patologic a fost transformat într-un „dar“ paradoxal care avea să manipuleze masele şi să le facă să 
creadă că farmecul, îndrăzneala şi comportamentul lor de lideri sunt reale. Abilitatea de a-şi ascunde adevărata 
agendă malefică şi egocentrică, promovandu-si în acelaşi timp într-o manieră credibilă imaginea de reprezentant al 
poporului, este cea mai „bună“ dintre trăsăturile „rele“ ale politicianului narcisist patologic. 


Pe lângă faptul că posedă o multitudine de măşti dintre care să aleagă, lipsa lor de empatie şi absenţa sentimentului 
de vinovăţie sunt resurse la îndemână care îi împiedică să fie deviati din drum în ascensiunea către esaloanele 
superioare ale profesiei lor în cârca altor oameni. Cu toate astea, agendele narcisiste concurente continuă să intre în 
coliziune unele cu altele, creând acelaşi blocaj pe care promiseseră să-l schimbe. Nu e cu nimic diferit de orice alt 
grup de narcisisti extrem de îndărătnici, care sunt siliți să lucreze împreună în același birou; foarte puţine lucruri 
tind să fie realizate. Deoarece compromisurile şi stabilirea unor acorduri fac roțile politicii să se învârtă, 
promisiunile lor de a-şi îndeplini mandatul dat de popor nu sunt pe măsura conflictului dintre interesul propriu şi 
aspirațiile concurente. 


Redefinirea narcisismului 


Latura întunecată sau psihopatologică a narcisismului este, fireşte, narcisismul patologic. Definiţia concisă a narci- 
sismului pe care o prefer este furnizată de experta internațională şi autoarea cărţii mele favorite pe acest subiect. 
Eleanor Payson, autoare a lucrării The Wizard of Oz and Other Narcissists (2002), explică faptul că, în cel mai 
fundamental sens al lui, narcisismul înseamnă o tendință spre autoadoratie. 


Narcisismul este unul dintre acei termeni omniprezenti de psihologie popularizată, aşa cum obişnuia să fie code- 
pendenta. Înseamnă, pur şi simplu, prea multe lucruri pentru prea multi oameni. Din cauza asta, printre alte motive, 
o definiţie concretă pentru o persoană cu ORS care este considerată „narcisistă“, adică aflată în intervalul VCR 
dintre (+3) şi (+5). De dragul simplificării, paragraful de mai jos defineşte narcisismul prin asociere cu explicaţia 
mea (TCR). 


Termenul „narcisism“ nu trebuie folosit decât pentru a descrie o persoană care, din cauza trăsăturilor sale narcisiste 
de personalitate, provoacă altei persoane o anumită formă de probleme. Astfel de probleme variază din punct de 
vedere al gravităţii, începând de la egoism sau preocupare pentru sine si escaladând în gravitate până la afecțiunea 
pe care eu o numesc narcisism patologic. 


Narcisismul si continuumul compatibilitatii relaţiei (cer) 


Persoana cu ORS nu este considerata automat un narcisist si nici nu e vazuta ca fiind nociva sau psihopatologica. 
ORS cu un VCR (+1) sau (+2) nu sunt narcisiste, cum sugereaza termenul in sine. Totusi, cele cu VCR (+3), (+4) 
sau (+5) sunt categoric narcisiste. Cele cu VCR (+3) sunt considerate narcisiste moderate, in vreme ce cele cu (+4) 
şi (+5) sunt considerate disfunctionale. Pentru ca o persoană să fie considerată narcisist patologic, trebuie să aibă 
un VCR (+5) şi să corespundă criteriului de diagnostic pentru tulburarea narcisistă, borderline si de personalitate 
antisocială şi/sau să fie un dependent egoist şi dăunător. 


Fiecare dintre noi ştie pe cineva, fie că este un amic, un frate, un coleg de muncă sau o cunoştinţă, care este 
sufletul petrecerii, care le ştie pe toate, e glumet sau un bun cântăreţ. Un asemenea individ pune pret pe aprecieri, 
laude şi confirmare şi le caută, radiind încredere şi o determinare sănătoasă pentru a avea succes şi recunoaştere 
din partea celorlalți. Acesta ar putea fi sportivul, muzicianul, ba chiar scriitorul dumneavoastră preferat, aflat într-o 
goană pătimaşă după faimă şi notorietate, savurând din plin clipele în care se află pe scenă sau în centrul atenţiei. 
Această persoană poate fi exceptional de motivată să îşi urmărească scopuri personale si profesionale marete care 
îi alimentează concentrarea şi determinarea, putând să petreacă o bucată consistentă de timp pentru a le atinge. 


În relaţii, atenţia unui ORS sănătos este îndreptată mai mult către a dobândi DRG de la alţii decât spre a-l oferi în 
aceeaşi măsură. Cu toate astea, datorită VCR (+1) sau (+2) şi a proximitatii de VCR (0), pot fi foarte capabili şi 
motivaţi să ofere cantități adecvate şi uneori generoase de DRG celor din jur, chiar dacă nu sunt întotdeauna egale 
cu cantităţile pe care le primesc din partea partenerului lor (şi a altora). Un ORS în acest interval nu este doar 
empatic, ci şi capabil să primească feedback constructiv referitor la inegalitatea DRG și va face cu dragă inimă 
ajustările corespunzătoare. Acesta nu este un narcisist, ci un individ sănătos şi echilibrat. 


Există narcisism sănătos? 


Narcisismul sănătos nu există, căci narcisismul, conform definiției mele, este întotdeauna nociv într-o manieră 
moderată spre severă pentru ceilalți. Există însă dragoste sănătoasă de sine, care sub nici o formă nu este un indiciu 
al vreunei forme de disfunctie sau de psihopatologie. Să ne gândim la scopul tratamentului meu pentru 
codependenta, pe care îl numesc Vindecarea Codependentei™ şi Recâștigarea Iubirii de Sine™ (RIS). ******** 
Scopul constă în soluționarea motivului existenţei tulburării lipsei iubirii de sine™ (TLIS) şi atingerea unei 
dragoste de sine din abundență. Prin urmare, abilitatea unei persoane de a se iubi pe sine este categoric o trăsătură 
pozitivă şi nu trebuie niciodată transformată în ceva patologic. Narcisismul nu trebuie confundat cu dragostea de 
sine. Acestea fiind spuse, un individ care este îndrăgostit de sine însuși pierde noţiunea importanţei nevoilor altor 
oameni de atenţie şi confirmare. Această persoană nu are o problemă cu iubirea de sine, ci este mai degrabă un 
narcisist. Resping orice definiţie a narcisismului care utilizează termenul sau explicaţia iubirii excesive de sine. 


Narcisism moderat sau doar „narcisiști“? 


oameni pe care îi consider narcisisti non-patologici. Asemenea narcisisti sunt înclinați către latura egocentrica şi 
obsedată de sine a continuumului si pot fi vag spre moderat agasanti pentru cei din jur. Nevoia lor de laude, 
confirmare şi recunoaștere devine adeseori punctul central al relaţiilor lor. Acest lucru îi face pe ceilalți să se simtă 


neglijati sau nu la fel de importanți. Desi acești narcisişti sunt obsedati de sine, au încredere exagerată în ei înşişi şi 
simt cumva că li se cuvine totul, sunt în continuare capabili să isi îndrepte atenţia către cei din jur dacă este nevoie. 


Este posibil ca narcisistii moderați să aibă conştiinţă de sine, putând să aibă succes în controlarea sau temperarea 
rasfatului de sine. În momentul în care narcisismul lor deranjează sau ofensează pe cineva sau dacă sunt criticati 
din pricina lui, trăiesc o combinaţie de ruşine şi empatie care, laolaltă, îi motivează să isi îndrepte greşelile şi să isi 
limiteze comportamentul dăunător. În ciuda puseurilor periodice de egocentrism, a capriciilor egoiste şi a 
trăsăturilor de personalitate ale narcisistului moderat, sunt conştienţi de ele şi au un succes rezonabil în ajustarea 
lor. Aceşti narcisisti nu sunt de obicei nici malitiosi, nici nocivi in mod intenționat în goana lor după recunoaştere 
şi admiraţie. Spre deosebire de grupul de indivizi care suferă de un narcisism mai sever, sunt în stare să reacționeze 
pozitiv la critica constructivă, fără să riposteze din reflex cu un afront narcisist sau rănind persoana care îi critică. 


Narcisismul moderat poate fi un produs al imaturitatii, căci este un tip normal de personalitate al adulţilor tineri. 
Având în continuare de învăţat despre normele sociale şi despre comportamentul corespunzător vârstei, pur şi 
simplu nu au încă experienţa de viata necesară pentru a înţelege aspectele negative ale consecințelor tendinţelor lor 
narcisiste. 


Multi dintre noi îi cunosc şi chiar îi iubesc pe aceşti narcisisti; sunt prietenii si iubiții nostri care consumă constant 
o energie considerabilă pentru a se asigura că le cunoaștem valoarea, importanţa şi unicitatea. Prosperând pe seama 
oricărei recunoașteri sau atentii pozitive care li se acordă, pun pret în mod excesiv si, prin urmare, sunt din cale- 
afară de motivaţi să caute admiraţie, stare socială, înţelegere si sprijin. Sunt adesea pretuiti pentru firea lor afabila, 
şarmantă, nostimă şi încrezătoare. Este posibil ca dorințele lor oarecum deranjante, combinate cu o tendinţă de a 
căuta să fie în centrul atenţiei, să îi facă să pară adorabili. În definitiv, în cultura noastră, încrederea şi siguranța de 
sine sunt trăsături de personalitate respectate. 


Valoarea ideii de a împărți şi de a dărui nu este pierdută pentru ei. Chiar dacă se zbat să-şi regleze trăsăturile 
narcisiste, pot fi prieteni loiali — doar că sunt unii care-s mai orientati în orice conversaţie înspre ce este al meu 
decât înspre ce este al tău. Într-o relaţie, acești narcisiști pot fi istovitori, căci au nevoie de confirmare şi validare 
frecventă. Totuși, spre deosebire de cei care suferă de o tulburare de personalitate narcisistă diagnosticabilă, îşi 
înțeleg si îşi controlează trăsăturile narcisiste. 


Spre deosebire de narcisistii disfunctionali/patologici, aceşti oameni au o empatie limitată pe care să le-o ofere 
celorlalți, dar pot să aibă în continuare momente în care sunt darnici în mod necondiţionat. De asemenea, sunt 
capabili să facă parte si să susțină relaţii în care există reciprocitate de nivel scăzut. Narcisistii moderați sunt în 
stare să satisfacă unele — dar nu toate — dintre nevoile emoţionale şi personale ale celor dragi. Când este necesar 
sau cand li se cere, îşi vor suspenda obiceiurile egocentrice, egoiste, obsedate de sine. Pot să aibă de câştigat de pe 
urma terapiei, căci sunt capabili să îşi asume o responsabilitate limitată pentru comportamentul lor şi pentru felul 
în care îşi tratează partenerul. 


Aceşti narcisişti prosperă în cariere în care pot să fie în centrul atenţiei, să joace un rol şi să îşi expună public 
talentele şi realizările. De fapt, reusitele lor profesionale pot să fie sporite de tendinţa lor de a căuta succesul, 
asigurându-se în acelaşi timp că toată lumea este conştientă de acest lucru. Profesiile care necesită demonstraţii 
publice ale abilităţilor lor, precum domeniul muzical, actoria, domeniul academic, managementul afacerilor şi 
politica, nu doar că sunt atrăgătoare pentru ei, dar corespund în mod firesc personalităţii lor. Cu toate astea, 
narcisistii moderați se află la limita dintre încrederea robustă în sine, aroganță, indreptatire şi egotism şi o forma 
mai patologică şi mai nocivă de narcisism — TPN. 


Narcisismul patologic/disfunctional 


Narcisistii disfunctionali sau patologici, definiti prin teoria compatibilitatii relatiei ca avand un VCR de (+4) sau 
(+5), le fac rau celorlalți si sunt incapabili, lipsiţi de motivaţie sau pur şi simplu refuză să înceteze acest 
comportament. De obicei, asemenea narcisisti nu sunt conştienţi de modul in care narcisismul şi egoismul lor îi 


rănesc pe cei pe care afirmă că i-ar iubi. Consumati de propriile nevoi de DRG, tind să ignore cu desăvârşire 
aceleaşi nevoi ale altora. În relaţiile lor, reciprocitatea si echivalenta sunt inexistente. Singura excepţie de la 
această regulă este situaţia în care există un avantaj tactic personal sau de relaţie din satisfacerea temporară a 
nevoilor celor din jur. 


Tulburări de personalitate 


Tulburările de personalitate sunt o categorie de tipuri patologice de personalitate, clasificate drept tulburări de 
sănătate mintală în DSM-5 (2013). Inerente în toate tulburările de personalitate sunt tiparele comportamentale, 
emoţiile sau gândirea neadaptată profund înrădăcinate, care pot fi identificate încă din adolescenţă şi adesea 
persistă întreaga viata. O tulburare de personalitate poate fi diagnosticată dacă există deteriorări semnificative ale 
funcționării sinelui şi interpersonale, în combinaţie cu una sau mai multe trăsături patologice de personalitate. În 
pus, aceste caracteristici trebuie: 


1. să fie relativ stabile în timp şi constante în diferite situații, 


2. să nu fie înţelese mai bine dacă sunt conforme cu etapa de dezvoltare a individului sau cu mediul lui 
sociocultural şi 


3. să nu se datoreze doar efectelor directe ale abuzului de substanţe sau ale unei afecțiuni medicale generale (DSM- 
5, 2013). 


De multe ori, narcisistii patologici nu isi dau seama sau nu admit că suferă de această tulburare. Dacă recunosc 
totuşi o problemă sau un element problematic legat de personalitatea lor, asta se întâmplă de obicei pentru că au 
fost prinşi cu mata-n sac cu o minciună sau au încercat să manipuleze pentru a scăpa de consecinţele unei acțiuni 
dăunătoare. 


Tulburări ale narcisismului patologic 


În categoria mea de diagnostic a narcisismului patologic sunt grupate patru tulburări de personalitate — narcisistă, 
bordeline, antisocială şi dependentă. În ciuda faptului că se poate demonstra că sunt diferite una de cealaltă, toate 
împărtăşesc trăsăturile fundamentale de personalitate ale narcisismului patologic. Acest lucru nu sugerează că alte 
tulburări sau probleme psihologice nu posedă trăsături narcisiste patologice. Tulburările narcisismului patologic nu 
pot fi înţelese fără a observa cum se manifestă în cadrul unei relaţii. Gândiţi-vă aşa: dacă încercați să pricepeti 
problemele alcoolismului, va trebui să vedeţi care este relaţia alcoolicului cu partenerul lui — coalcoolicul sau 
codependentul. Partea care tine de relaţie a ecuaţiei este crucială când avem de-a face cu dependenţa. Același lucru 
rămâne valabil şi în cazul narcisistilor patologici şi al partenerilor lor codependenti. Cum am descris în eseul „Nu 
intra în dansul codependentei!“, ambele fete ale monedei disfunctionale au nevoie una de alta pentru a-şi pune în 
scenă orientarea relationala disfunctionala. Următoarele categorii de narcisism vor oferi o înțelegere mai bună a 


nuantelor pe care le folosesc pentru a defini narcisismul si a trăsăturilor care alcătuiesc o persoană pe care as 
considera-o nocivă. 


Tulburarea de personalitate narcisistă (tpn) 


Conform unui studiu epidemiologic national din 2008 din Journal of Clinical Psychiatry, putin peste 6% din 
populaţia totală se califică pentru un diagnostic TPN. Între aceștia se numără 7,7% dintre bărbaţi şi 4,8% dintre 
femei. Asa cum se întâmplă si cu alte tulburări de personalitate, cei cu TPN nu sunt în general conştienţi si nu-și 
dau seama de afecțiunea lor psihologică. Aceşti oameni sunt considerați egoisti, egocentrici, grandomani şi egolatri 
în mod patologic. Fiind motivaţi de o dorință îndelungată şi insatiabila de admiraţie, laude şi validare, își epuizează 
adesea partenerul, căci niciodată nu pot exista îndeajuns de multe complimente şi confirmări pentru a-i satisface. 


Un tipar al grandomaniei 


Cei care suferă de TPN cred cu sinceritate si într-un mod exagerat în propria importanță, fără să se bazeze de 
obicei pe realitate sau pe fapte, şi au pretenția ca şi ceilalți să facă același lucru. Se aşteaptă de la ceilalți să le 
împărtăşească autoevaluarea infatuată şi nerealistă. Grandomania narcisistului îl face adesea să îi privească pe cei 
din jur ca fiind nişte concurenţi inegali care sunt inferiori de la natură. Sunt macinati de statutul lor special, unic şi 
înzestrat, considerând că nu este unul echilibrat pentru lumea în care trăiesc. Din cauza sentimentului hiperbolizat 
al propriei importante, sunt predispusi să-şi exagereze realizările şi talentele. Se aşteaptă să fie recunoscuţi drept 
superiori sau exceptionali, desi nu au experienţa sau contribuţiile necesare. Preocupati de fanteziile fără limite ale 
succesului, puterii, genialitatii, frumuseţii sau amorului ideal, cred că nu pot fi intelesi si că nu ar trebui să se 
asocieze decât cu alte instituţii sau oameni exceptionali. 


Îndreptăţirea 


O altă însușire principală a unui individ cu TPN este impresia lui de indreptatire, care este definită drept o trăsătură 
de personalitate determinată de sentimente exagerate de superioritate. Narcisistii indreptatiti considera că merită un 
tratament special şi privilegii nemuncite. Sunt adesea percepuți ca şi cum „ar căuta cearta cu lumânarea“ şi, ca 
atare, cred că li se cuvine să aibă un oarecare succes, aşa cum li se întâmplă altor oameni care au reușit în viata, 
chiar dacă le lipsesc realizările şi pregătirea acestora. 


Un put adânc al rusinii 


Oamenii cu TPN poartă o apăsătoare povară subconstienta de ruşine si de sentimente profunde de inadecvare. 
Compensând printr-o obsesie pentru putere şi statut social, sunt excesiv de mândri si fac o fixatie din realizările şi 
impresia pe care o lasă. Vanitatea lor, fie că este legată de calităţile fizice sau de personalitate, se ridică adesea la 


nivelul unei obsesii. Din cauza autoaprecierii exagerate şi a nevoii aferente de a le demonstra celorlalți calitățile şi 
contribuţiile lor pozitive, sunt considerați de obicei aroganti şi fuduli. 


Aceşti narcisisti sunt incapabili să menţină relaţii reciproce şi echivalente. Posedă o capacitate limitată pentru 
empatie şi sensibilitate față de ceilalţi, mai ales când se simt amenințați. În plus, persoanele cu TPN sunt generoase 
cu cei din jur doar atunci când un câştig personal este iminent. Modul condiţionat în care abordează relațiile 
ilustrează natura lor egocentrică. Aceste relații unilaterale sunt exasperante şi jignitoare pentru orice persoană, cu 
excepţia unui codependent sever. 


Ca rezultat direct al personalităţii lor instabile şi al respectului foarte scăzut de sine, oamenii cu TPN reacţionează 
adesea exagerat fata de greşelile şi de defectele lor observabile. Sunt extrem de sensibili în privința comiterii unor 
erori sau a posibilităţii de a fi criticati sau judecaţi. Preiau critica constructivă ca şi cum criticul ar încerca 
premeditat şi cu rea-intentie să îi facă de râs; pur şi simplu, respectul lor fragil de sine nu poate să gestioneze 
umilința. Simt instantaneu furie și dispreţ pentru persoana care îi judecă. În loc să proceseze valoarea feedbackului 
critic, reacţionează cu înfumurare şi cu mânie — uneori chiar agresiv. De asemenea, pot să se decupleze emoțional, 
să se bosumfle sau să devină pasiv-agresivi. 


Reacţia agresivă a narcisistului patologic fata de afrontul narcisist este numită „furie narcisistă“. Odată infuriati, 
narcisistii sunt de obicei incapabili să se oprească sau să-şi controleze comportamentul distructiv. Deoarece nu sunt 
conștienți de reacțiile lor nocive şi nu pot să îşi asume responsabilitatea pentru ele, dau vina imediat pe alţii. Acești 
indivizi îşi cer rareori scuze pentru greşelile lor şi nu o fac decât când sunt la ananghie sau când, de pe urma 
actului de cainta, poate să apară un rezultat pozitiv. 


Din cauza aşteptărilor lor nerezonabile şi a egourilor supradimensionate, persoanele cu TPN cred că ar trebui să 
aibă parte automat de tratament preferenţial, iar respectarea oricărei cerinţe sau dorinţe ale sale să fie la ordinea 
zilei. Din punctul de vedere al indivizilor cu TPN, ei sunt cei care ar trebui să fie în mod natural pe primul loc. 
Oamenii cu TPN care cred că li se cuvine totul sunt cei care se bagă in fata când e o coadă interminabilă sau insistă 
să li se facă imediat rost de o masă la restaurant, chiar dacă există şi alţii care aşteaptă la rând. O persoană cu TPN 
a luat permisul de parcare în locurile speciale al părintelui său cu dizabilități şi, fără pic de ruşine, l-a folosit pentru 
a obține parcare preferentiala. 


Subtipuri de tpn 


Oamenii cu TPN pot fi clasificați în continuare în patru subtipuri: narcisism ascuns, narcisism productiv, narcisism 
malign şi narcisism generat de dependenţă. 


Subtip de tpn: narcisism ascuns 


Narcisistii ascunsi sunt maeştri ai travestiului — actori de succes, filantropi, politicieni, membri ai clerului, ba chiar 
şi psihoterapeuti — care sunt iubiţi şi apreciaţi, dar în taină sunt egoisti, calculati, autoritari, furioși şi răzbunător. 
Aceştia creează o iluzie a altruismului, trăgând foloase de pe urma statutului lor elevat. Deşi împărtăşesc trăsături 
de bază cu narcisistul fatis — nevoia de atenţie, confirmare, aprobare şi recunoaştere —, sunt mai discreti în privința 
mascării motivatiilor lor egocentrice. Spre deosebire de narcisistul fatis care face paradă de narcisismul lui pentru 
ca toată lumea să-l observe, narcisistul ascuns își ascunde pe furiş adevăratele intenţii şi identitatea reală. Acești 
narcisisti sunt în stare să îi păcălească pe ceilalți să creadă că sunt sinceri, altruisti şi empatici. Reusesc să simuleze 
că sunt o versiune mai agreabilă a lor înşişi, ştiind că dacă adevăratul lor caracter ar fi demascat, n-ar putea să-şi 
menţină respectul, statutul şi prestigiul pe care şi le doresc cu atâta disperare. 


O variatiune comună a narcisistului ascuns este părintele care petrece o bucată excesivă de timp şi de energie 
pentru a avea grijă de toate aspectele vieţii copiilor lui. Aceşti indivizi sunt admirati şi puşi la loc de cinste pentru 
ceea ce par a fi eforturile lor neobosite şi devotate pentru a fi cei mai buni părinți cu putință. Văicărelile lor 
frecvente legate de costurile personale şi emoţionale ale sacrificiilor lor sunt stratageme manipulatoare orchestrate 
pentru a avea parte de atenţie şi de laude. Pentru lumea exterioară, par asemenea unor părinți darnici şi generosi in 
mod necondiţionat, dar în realitate toate acţiunile lor sunt calculate cu atenţie din cauza unei nevoi insatiabile de 
recunoaștere şi respect. Nevoile emoţionale ale copilului trec până la urmă pe locul al doilea, după propriile lor 
necesități narcisiste de validare, confirmare şi atenţie. Din nefericire, singura persoană care are o perspectivă de 
ansamblu asupra intentiilor reale ale acestui narcisist ascuns este copilul lui. Cum se întâmplă în cazul tuturor 
narcisistilor ascunsi, doar prietenii apropiați si membrii familiei sunt la curent cu agenda lor infamă şi secretă. 


În comparaţie cu narcisistii fatisi, sunt mai rezervaţi şi mai calmi. Nefăcând publicitate valorilor și motivatiilor lor 
profund narcisiste, isi ating obiectivele, protejandu-si în acelaşi timp cele mai tainice nesigurante. Spre deosebire 
de narcisistii fatisi, cheltuiesc o doză excesivă de energie psihologică disimulandu-si sinele lăuntric rece şi 
manipulator. Narcisistii ascunși reprimă anvergura tulburării lor de personalitate deoarece, la un nivel 
semiconstient, îşi dau seama că fanteziile lor sunt stânjenitoare şi inacceptabile. 


Deoarece narcisistii ascunși creează şi îşi păstrează o faţadă de altruism si de considerație pozitivă necondiționată, 
pot să activeze în poziţii care în mod tradiţional nu sunt atrăgătoare pentru narcisişti. Chiar dacă sunt capabili să 
reproducă calităţile cunoscute ale acestor poziţii, sunt adeseori profund nesiguri si discreti în privinţa lipsei lor de 
expertiză sau a inabilitatii de a duce la îndeplinire cele mai esenţiale sarcini. 


De exemplu, un narcisist ascuns care este psihoterapeut va ajunge să stăpânească elementele de bază şi stereotipiile 
specifice profesiei sale, precum ascultarea reflexivă, acordarea de sprijin, acceptarea feedbackului şi gestica ce 
imită aprobarea necondiționată. Desi vor încerca să dea dovadă de sinceritate, compasiune şi empatie fata de 
pacienţii lor, în cele din urmă vor lăsa de dorit. Vor fi deficitari în cel mai esenţial domeniu al slujbei lor, căci sunt 
pur şi simplu incapabili să deprindă elementele-cheie ale poziţiei lor. Adeseori, când sunt contestati sau puşi sub 
semnul întrebării, devin surescitati în fata pacienţilor lor. 


Subtip de tpn: narcisismul productiv 


Michael Maccoby (2004), un antropolog si psihanalist vestit, a născocit termenul ,,narcisist productiv“. Conform 
lui Maccoby, narcisistii productivi sunt extraordinar de utili, ba chiar o manifestare necesara a TPN. Desi 
asemănători cu narcisistii fatisi, narcisiştii productivi sunt responsabili pentru cele mai mari realizări ale societăţii. 
Datorită dorinţei lor înflăcărate de a face lumea un loc mai bun, îşi asumă responsabilitatea de a produce invenții, 
realizări şi contribuţii importante pentru umanitate. Sunt intelectuali, inventatori, lideri în lumea afacerilor şi 
politicieni extrem de talentaţi şi de creativi pentru care îmbunătăţirea lumii şi lăsarea în urmă a unei mosteniri 
profunde au o mare însemnătate. Andrew Carnegie, John D. Rockefeller, Thomas Edison şi Henry Ford sunt 
exemple ale acestei subcategorii de narcisism. Narcisistii productivi sunt motivaţi de o pasiune neabătută pentru a 
reuşi şi a construi lucruri marete — nu pentru ei, ci pentru progresul omenirii. 


Asemenea narcisistilor fatisi şi ascunși, narcisiştii productivi sunt hipersensibili la critici, manifestând tendințe 
excesiv de competitive, grandomane şi de infatuare. Ca rezultat direct al faptului că sunt recunoscuţi si laudati 
pentru profundele lor realizări intelectuale şi creative, se apropie de îndeplinirea fanteziilor şi a idealurilor lor 
complicate. Succesele le oferă şansa de a depăşi limitările care încurcă multi narcisisti. Sunt în totalitate macinati 
de misiunea lor de a schimba lucrurile. Obsesia de a-şi aduce contribuţia rămâne un proces narcisist, căci în cele 
din urmă este motivată de goana lor neobosită spre a se autoconvinge de măreţia lor. 


Cu toate abilităţile lor, narcisiştii productivi sunt predispusi la autodistrugere. Ca urmare a succeselor lor, încep să 
creadă în fanteziile lor complicate si în senzațiile de invulnerabilitate. Mistuiti de realizările si de convingerile că 
sunt invincibili, acceptă mai puţine sfaturi. În timp, nivelurile crescute de motivare îi determină să-și asume riscuri 
inutile şi să devină din ce în ce mai imprudenti. Pe măsură ce scapă din vedere limitările lor omeneşti şi încep să se 


identifice cu ambițiile lor complexe, se comportă ca şi cum ar fi ireproşabili si deloc responsabili pentru greşelile 
lor. Sentimentul lor de indreptatire si flagranta desconsiderare a regulilor şi a legilor îi va conduce până la urmă la 
un deznodământ catastrofal. Narcisistii productivi decazuti reuşesc adeseori să-şi găsească salvarea, deoarece 
aceleaşi talente care i-au adus la apogeul lor creativ şi productiv pot fi utilizate pentru a reveni pe drumul măreției 
lor imaginare. 


Subtip de tpn: narcisismul malign 


În 1984, dr. Otto Kernberg, un psihanalist de la Universitatea Cornell, a creat termenul de diagnostic ,,narcisism 
malign“. Kernberg considera că există o scară a narcisismului, cu TPN la capătul inferior şi narcisismul malign cu 
caracteristici psihopate la cel superior. Narcisismul malign pare să fie un hibrid de TPN, căci este o combinaţie a 
patru extreme patologice: narcisism, psihopatie, sadism si paranoia. Chiar si avand celelalte forme de 
psihopatologie, aceste persoane rămân distinct narcisiste, căci manifestă majoritatea simptomelor/trasaturilor 
narcisiste. Diferenţa este că narcisistii maligni îi silesc pe ceilalţi să le accepte fanteziile complexe. 


Si narcisistii maligni sunt indreptatiti şi grandomani, dar duc aceste trăsături la un nivel extrem deoarece considera 
că au un destin special in viata. Acest lucru le întăreşte sentimentul periculos de supremație şi impenetrabilitate în 
relaţii. Sunt fatis egoisti si lipsiţi de regrete, simțindu-se în același timp constrânşi să le conducă vieţile celor din 
Jur. Sunt adeseori circumspecti în privinţa altora, mai ales fata de cei care ar putea să îi îndepărteze din poziţia lor 
de putere. Sunt artagosi si intriganti, prezentându-se într-o manieră manipulatoare ca şi cum ar fi partea vatamata. 
Ajung de multe ori să aibă influenţă susținând că sunt victime ale opresiunii. Ca rezultat direct al farmecului, 
popularității şi firii lor calculate, pot să capete suport pentru cauza lor în semn de solidaritate. Având o groază de 
adepți devotați, conduc şi inspiră revolte care, la rândul lor, le garantează funcţia de conducere si structura de 
autoritate. 


Deoarece narcisistii maligni sunt esențialmente nesiguri şi paranoici în relațiile lor, contracarează acest lucru prin 
menţinerea controlului total asupra celorlalți. După ce au căpătat controlul, fac aproape orice pentru a-l menţine, 
recurgand inclusiv la viol, crimă, chiar si genocid. Ca rezultat direct al tendinţelor lor paranoice şi psihopate, 
contestă, sfidează şi înjosesc pe oricine care este o personalitate cu autoritate sau care are puterea de a le face rău. 
Printre exemplele de narcisisti maligni se numără Adolf Hitler, Iosif Stalin, Muammar al-Gaddafi şi Saddam 
Hussein. Felul nemilos si dăunător în care se poartă cu cei din jur este întărit de nevoia lor de a-şi menţine puterea, 
autoritatea şi sentimentul de superioritate. Desi par să semene cu psihopatii, sunt diferiți prin faptul că pot să 
asimileze binele şi răul, să formeze relații personale si sociale relevante şi să isi justifice acţiunile prin dorinţa de a 
face societatea să progreseze. Pot fi loiali în relaţii, dar din cauza paranoiei lor pot să rănească sau să îi 
prejudicieze pe cei care le jură credinţă. 


Subtip de tpn: narcisismul generat de dependenţă 


Oamenii care sunt dependenţi de un drog sau de un comportament acţionează adesea în moduri narcisiste şi 
egocentrice, asemenea unei persoane care suferă de TPN. Diferenţa dintre o dependenţă si TPN devine limpede 
după ce persoana a fost la dezintoxicare şi are câteva luni de abstinenta. Acela este momentul în care VCR-ul 
dependentului corespunde orientării sale în relaţie, şi nu dependenţei lui. O persoană diagnosticată cu TPN şi un 
dependent nociv si agresiv au tendințe narcisiste similare. În vreme ce narcisismul narcisistului patologic reflectă 
personalitatea lui subiacenta, narcisismul dependentului oglindeşte dorinţa lui egoistă de a-şi căuta drogul preferat, 
în ciuda posibilelor daune pe care le suferă oricine altcineva. Dacă dependentul în recuperare sau abstinent îşi 
păstrează simptomatologia narcisistă, probabil că suferă în același timp de o tulburare de personalitate narcisistă — 
având atât TPN, cât şi o dependență. 


Tulburarea de personalitate borderline (tpb) 


S-a estimat că 1,6% din populaţia adultă a SUA suferă de tulburarea de personalitate borderline (TPB) 
(Lenzenweger ș.a., 2007). Conform National Alliance on Mental Illness, cifra poate ajunge la 5,9% (2017, 
NAMLorg). TPB este mai răspândită decât multe alte afecțiuni mentale recunoscute, precum schizofrenia şi 
tulburarea bipolară (Nordqvist, 2012). Este comună în rândul adolescenților şi al tinerilor adulţi, cele mai ridicate 
procente fiind întâlnite între vârstele de 18 şi 35 de ani (Oliver, 2012). S-a crezut, la un moment dat, că ar fi mai 
răspândită în rândul femeilor. Cu toate astea, cercetările recente ale National Institute of Mental Health indică 
faptul că TPB este distribuită în mod egal între sexe (Grant ș.a., 2008). 


Conform unei compilaţii de statistici referitoare la TPB, este singura tulburare de personalitate care prezintă 
comportamente suicidale sau autovătămătoare printre criteriile de diagnostic. Comportamentele simptomatice de 
autovătămare pentru această tulburare pot să se manifeste la copii încă de la vârsta de 10-12 ani (SAMHSA, 2011). 
Un studiu prospectiv a indicat un procent de 3,8% de decese în rândul celor care încearcă să se sinucidă — 

o reducere dramatică a procentelor anterioare, de 8-10%. Cu toate astea, procentul este de aproximativ 50 de ori 
mai mare decât cel al restului populaţiei. Lucrările lui Grosjean şi Warnick (2009) au demontat ideea că o persoană 
cu TPB încearcă să se sinucidă doar ca să cerşească atenţie, şi nu pentru a-şi pune capăt vieţii. Aceştia au 
demonstrat că nu există diferenţe între gradul mortalităţii şi al intenţiei de a muri atunci când se face o comparaţie 
între tentativele de sinucidere ale indivizilor cu TPB şi ai celor fără TPB. De asemenea, au desființat mitul că 

o persoană cu tulburare depresivă severă este mai motivată să moară decât un individ suicidal cu TPB. 


Conform raportului lui Insel (2010), 85% dintre suferinzii de TPB au si alte tulburări de sănătate mintală precum: 


61%: Cel puţin o tulburare de anxietate, cel mai frecvent o fobie specifică sau o fobie socială 

49%: Tulburare de control al impulsurilor, cel mai frecvent tulburare explozivă intermitenta 


38%: Tulburare de abuz de substanţe sau de dependenţă, cel mai frecvent alcoolism sau dependenţă de droguri 


34%: Tulburare de dispoziție, cel mai frecvent distimie (depresie cronică uşoară) sau tulburare depresivă severă. 


Este posibil ca TPB să se numere printre cele mai stigmatizate tulburări mintale. Actualmente, există discuții 
aprinse în domeniul sănătăţii mintale în privinţa implicatiilor negative ale termenului în sine, căci multi considera 
că induce în eroare şi că este încărcat cu asocieri negative. Este adesea nediagnosticat, diagnosticat eronat sau 
tratat necorespunzător (Porr, 2001). Clinicienii pot să limiteze numărul de pacienți TPB din clientela lor sau să 
renunțe la ei în totalitate din cauza rezistenţei lor la tratament. Dacă persoana care suferă de această afecţiune 
repetă comportamentul autovătămător, frustrarea din rândul familiei, prietenilor şi specialiştilor din domeniul 


TPB este caracterizată prin stări de spirit, imagine despre sine, procese de gândire şi relații personale volatile. 
Când sunt incapabili să își ajusteze emoţiile, persoanele „borderline“ tind să adopte comportamente sălbatice, 
nesăbuite si scăpate de sub control, precum legături sexuale riscante, abuz de droguri, jocuri de noroc, cheltuieli 
nemăsurate sau excese culinare. O caracteristică proeminentă a TPB este incapacitatea de ajustare a stării de spirit, 


care este numită adesea dereglare a dispozitiei. Printre simptome se numără schimbările bruste ale stării de spirit, 
cu perioade de disperare intensă şi iritabilitate şi/sau anxietate, care pot dura câteva ore sau câteva zile. Persoanele 
„borderline“ devin coplesite şi paralizate de intensitatea emoțiilor lor, indiferent că e vorba de bucurie şi bună 
dispoziţie sau de depresie, anxietate sau furie. Sunt nişte oameni incapabili să gestioneze aceste emoții intense. 
Când sunt supăraţi, trec printr-o rafală de emoții, de procese de gândire distorsionate şi periculoase şi de schimbări 
distructive de dispoziție care ameninţă siguranţa celor din jur, dar şi a lor înşişi. 


Faptul că au o abordare de tip dragoste/ură a relaţiilor este un proces în totalitate narcisist, căci direcţia relaţiei este 
mereu determinată de sentimentele persoanei cu TPB dintr-un anumit moment. Spre deosebire de cineva care 
suferă de TPN, o persoană TPB are o capacitate şi o disponibilitate limitate de a fi cu adevărat empatică, sensibilă, 
generoasă şi dispusă să se sacrifice. Totuşi, aceste atribute pozitive sunt condiționate; când individul cu TPB 
explodează într-o criză de furie răzbunătoare, tot ceea ce a spus sau a oferit persoanei iubite poate fi şters cu 
buretele printr-un singur acces de agresivitate. 


Viaţa la extreme: dragoste/ură 


Persoanele cu TPB trăiesc viata la extreme: în alb şi negru ori totul sau nimic. Când sunt fericiţi, lumea este un loc 
splendid şi perfect. Bucuria pe care o percep este perfectă, aşa cum ar putea fi bucuria oricărei persoane. Pe de altă 
parte, când au impresia că sunt respinşi sau abandonaţi, simt din reflex o furie nesăbuită, paranoia şi sentimente de 
deznădejde. Trecerea la o stare de furie violentă, scăpată de sub control îi face să fie la un pas de a le face rău 
celorlalţi sau lor înșiși. În cazuri extreme de depresie, agitaţie sau furie, persoana cu TPB poate să se comporte 
spontan într-o manieră violentă si letală — fata de ea însăşi şi/sau fata de cei din Jur. 


De obicei, indivizii cu TPB nu intenţionează să facă rău nimănui, nici măcar lor înşişi, dar crizele emoţionale 
necontrolate le creează o formă de nebunie temporară. În timpul unor clipe de totală prăbușire emoțională, 
procesele lor de gândire, perspectiva asupra stării lor emoţionale si abilitatea de a lua decizii logice şi rationale 
devin grav afectate. Se vor pune pe ei şi pe cei dragi în pericol din cauza unui val irațional si incontrolabil de ură, 
furie sau paranoia. Acest lucru nu este cauzat de o lipsă de iubire, ci de faptul că în clipa respectivă li s-a declanşat 
senzația de furie şi de supărare legată de amintirile reprimate ale copilăriei lor abuzive, neglijate şi traumatice. 


Persoanele cu TPB sunt rareori capabile să menţină relaţii stabile pe termen lung. Legăturile lor romantice încep 
brusc, intens şi cu o doză masivă de entuziasm, euforie şi atracţie sexuală. Emotiile lor volatile se deplasează într-o 
direcție sau alta: spre dragoste şi adoratie sau spre ură şi distrugere. Deoarece această persoană are puțină 
experienţă sau deloc cu relaţiile sănătoase, sentimentele euforice de „dragoste perfectă“ care apar la începutul 
relaţiei nu sunt nici realiste, nici durabile. Experienţa euforică timpurie a dragostei este trecătoare, căci fragilitatea 
lor psihologică îi îndreaptă către o prăbuşire emoţională finală bruscă. Această abordare în alb şi negru a idilelor 
lor creează un efect de balansoar al comportamentelor extreme; fie îşi copleşesc partenerul cu iubire şi bunătate, 
fie îşi descarcă furia pe el cu dezgust şi violență. Tratamentul de tip dragoste şi ură pe care îl aplică relațiilor așază 
o povară imposibilă în cârca partenerului. 


Abandonul: problema fundamentală 


Indivizii diagnosticati cu TPB sunt adeseori îngrijoraţi de abandonul real sau imaginar, pe care încearcă cu 
disperare să-l evite. Percepția unei separări sau a unei respingeri iminente poate să ducă la schimbări profunde ale 
modului în care se gândesc la ei înşişi şi la ceilalți, precum şi ale stabilității şi comportamentului lor emotional. 
Indiferent că sunt reale sau imaginare, orice aluzie îi face să riposteze la adresa partenerului lor romantic cu furie şi 
ostilitate agresivă. Un comentariu incorect, o neînțelegere inofensivă sau o expresie percepută ca fiind 


dezamăgitoare pot transforma iute sentimentele lor iubitoare pentru ,,sufletul-pereche“ într-o răzbunare turbata 


împotriva unui duşman. Oamenii cu TPB sunt nesiguri cronic în privinţa vieților lor, indiferent dacă e vorba de 
familie, relaţii personale, muncă sau aspirații viitoare. De asemenea, experimentează într-o manieră persistentă 
gânduri şi sentimente ezitante şi nesigure legate de imaginea lor despre sine, de obiectivele pe termen lung, de 
prieteniile şi valorile lor. Pot să sufere frecvent de plictiseală cronică sau de sentimente de desertaciune. 


Conform Marshei Linehan (1993), una dintre expertele de prim rang din lume în domeniul TPB, „.... indivizii 
borderline sunt echivalentul psihologic al unor pacienţi cu arsuri de gradul trei. Ca să spunem aşa, pur şi simplu nu 
au nici un pic de piele emoţională. Chiar si cea mai fină atingere sau mișcare le poate crea o suferință imensă.“ 
După cum spun Kreisman si Straus (2010), autorii I Hate You, Don’t Leave Me: Understanding the Borderline 
Personality, „O persoană borderline suferă de un tip de «hemofilie emoţională»; îi lipseşte mecanismul de 
coagulare necesar pentru a-i tempera izbucnirile sentimentale. Dacă intepi «pielea» delicată a unei persoane 
borderline, va sângera emoţional până la moarte“ (p. 12). 


Teama persoanelor cu TPB de abandon sau de respingere creează o profeție care se îndeplineşte de la sine. Aceasta 
este definită drept „orice așteptare pozitivă sau negativă despre circumstanţe, evenimente sau oameni care pot 
afecta comportamentul unei persoane fata de ei într-o manieră care face ca respectivele aşteptări să se 
îndeplinească“. Pentru a se simţi protejaţi şi siguri, formează relaţii romantice rapid şi intens. O uniune emoţională 
şi sexuală formată brusc îi apără temporar de înspăimântătoarele sentimente de singurătate şi inutilitate. Aceste 
ataşamente nu pot să le aline sau să le scadă decât pentru moment anxietatea si teama de abandon, căci persoana cu 


TPB este profund afectată psihologic. 


În relaţii, persoanele cu TPB sunt de multe ori sâcâitoare, nesigure şi dornice de atenţie, căutând frecvent asigurări 
în privinţa valorii şi utilității lor. De obicei, când reacţionează printr-o răzbunare nocivă şi dăunătoare, dacă 
partenerul lor nu este codependent, vor face relația să esueze, creând exact situația de care se tem cel mai mult: 
abandonul. Dacă se întâmplă ca partenerul să fie codependent, se va repeta ciclul iubirii, distrugerii şi reconcilierii. 


Tulburarea de personalitate antisocială (tpa) 


Conform DSM-5 (2013), oamenii care suferă de tulburare de personalitate antisocială (TPA) desconsideră şi 
încalcă în mod curent şi constant drepturile şi părerile celorlalți, fără să aibă mustrari de conştiinţă. Indivizii cu 
TPA pot fi delincventi inraiti, pot să se implice în comportamente care oferă sau sunt aproape de a oferi motive 
pentru arest şi urmărire penală şi pot să îi manipuleze şi să îi rănească pe cei din jur în modalităţi non-infractionale 
considerate lipsite de etică, imorale, iresponsabile sau greşite din punct de vedere al normelor si al aşteptărilor 
sociale. 


Această tulburare este caracterizată de un tipar generalizat de desconsiderare şi încălcare a drepturilor celorlalți 
care începe în copilărie sau în fragedă adolescenţă si continuă la maturitate (DSM-5, 2013). Oamenii cu TPA sunt 
caracterizați de tipare distorsionate şi distructive de gândire, percepţie şi raportare la ceilalți. Au de multe ori 

o busolă morală defectă şi iau decizii bazându-se exclusiv pe propriile lor dorinţe, fără să ia în considerare nevoile 
sau efectele negative ale acţiunilor lor asupra altora. Le lipseşte empatia, dau dovadă de sentimente vagi de 
vinovăţie şi de puţine remuşcări şi nu vor avea scrupule în a face orice este nevoie pentru a-și satisface dorinţele 
egocentrice. De obicei sunt lipsiţi de onestitate, calculati şi egoisti. Impulsivitatea şi imprevizibilitatea sunt foarte 
întâlnite. 


DSM-5 (2013) aproximează răspândirea TPA la 3,3%. Incidenta pe durata întregii vieţi în două studii nord- 
americane a fost de 4,5% în rândul bărbaților si 0,8% în rândul femeilor (Robins ş.a., 1991). Deloc surprinzător, 
TPA este comună în condiții de penitenciar: 47% dintre bărbaţi si 21% dintre femei (Fazel şi Danesh, 2002). 
Populaţia cu TPA din închisorile britanice reprezintă 63% dintre bărbaţii în arest care urmează a fi judecaţi, 49% 
dintre bărbaţii condamnaţi definitiv şi 31% dintre prizonierii de sex feminin (Singleton, Meltzer şi Gatward, 1998). 
S-a estimat că între 50 şi 75% din populaţia din penitenciarele americane întruneşte criteriile pentru TPA, dar doar 
între 15 şi 25% depăşesc punctul critic pentru psihopatie (Hare, 2008). 


Dintre toți narcisistii patologici, cei cu TPA sunt de departe cei mai perfizi, manipulatori şi nocivi. De fapt, au cel 
mai înalt grad de narcisism dintre cei care suferă de tulburări de narcisism patologic. Notă: chiar dacă toţi cei cu 
TPA sunt narcisisti, nu toţi cei cu TPN sunt antisociali. 


Indivizii cu TPA sunt indiferenti la nevoile oricărei persoane cu care au o relație. Fiind mincinosi patologici si 
manipulatori vicleni, sunt de obicei infideli şi exploatatori. Le lipseşte respectul pentru ceilalți şi sunt iresponsabili 
in cele mai multe dintre relatiile lor, avand inclusiv probleme grave la locul de munca, unde sunt fie concediati, fie 
demisionează, fie pur si simplu îşi lasă slujba baltă atunci cand sunt plictisiti sau iritati. Frecvent, persoanele cu 
TPA au un istoric de probleme cu legea şi o capacitate de a fi beligeranti, agresivi şi violenti. 


Printre alti termeni de diagnostic asociaţi cu TPA se numără „sociopatia“ (unde regăsim sociopatii) sau 
„psihopatia“ (psihopatii). DSM-5 (1994) a înlocuit diagnosticele „sociopatie“ şi „psihopatie“ cu „tulburare de 
personalitate antisocială (TPA)“. Comunitățile din psihologie şi psihiatrie au socotit că schimbarea este necesară 
deoarece trăsătura/simptomul de diagnostic primar pentru sociopatie era „încălcare a normelor sociale“, chestiune 
considerată subiectivă şi în permanentă modificare. Diagnosticul actualizat al TPA a presupus criterii de 
diagnosticare mai concrete şi specifice comportamentului respectiv. 


Psihopati versus persoane cu tpa 


Înainte de 1980, termenii „psihopatie“ si „sociopatie“ erau utilizaţi într-un mod intersanjabil. Deşi împărtășesc 
similitudini comportamentale, precum lipsa de sinceritate şi manipularea, precum şi absența empatiei si a 
regretelor, sunt considerate diagnostice diferite. În vreme ce majoritatea psihopatilor satisfac criteriile pentru TPA, 
nu toţi oamenii cu TPA sunt psihopati. În general, psihopatii sunt intelesi ca fiind periculoși, violenti şi autoritari. 
Recurg la violență şi la intimidare pentru a-i domina pe ceilalţi şi pentru a-şi satisface nevoile egoiste. Sunt 
incapabili să simtă/experimenteze sentimente de vinovăţie, remușcări sau anxietate legate de vreo acțiune de-a lor. 
Mai mult decât atât, indivizii cu TPA si psihopatii îşi interiorizeaza şi îşi exteriorizează comportamentul patologic 
într-o manieră diferită. De exemplu, „[ Oamenii cu TPA] sunt văzuţi ca fiind dezorganizati şi nesăbuiţi, având 
reacţii extreme în situații normale. Le lipseşte autocontrolul. Spre deosebire de ei, psihopatii sunt deosebit de 
organizaţi, planificandu-si şi imaginându-şi adeseori acțiunile în cele mai mici detalii înainte de a le transforma în 
realitate, manipulându-i uneori pe oamenii din jur“ (wiki.answers.com). 


Într-un articol de pe site-ul lui Chris Weller, MedicalDaily.com (2014), acesta face diferenţa între cele două 
variante de TPA: 


Psihopatii sunt periculoşi. Sunt violenti si nemilosi, adesea de-a dreptul sinistri. Nu manifesta nici o remuscare 
pentru acţiunile lor, de obicei din cauza unei leziuni într-o zonă a creierului responsabilă cu teama şi cu judecata, 
cunoscută drept amigdală. Psihopatii comit crime cu sânge rece. Tânjesc după control şi impulsivitate, posedă 
instinct de prădător şi atacă mai degrabă proactiv, nu ca reacţie la un conflict. Un studiu din 2002 a descoperit că 
93,3% dintre omuciderile psihopate aveau o natură utilă (adică erau plănuite), în comparaţie cu 48,4% dintre 
omuciderile celor care nu erau psihopati. 


Sociopatii sunt o rasă diferită. $i suferinţa lor mintală poate fi provocată de regiuni lezate ale creierului. De 
asemenea, educaţia poate să joace un rol mult mai important în situaţiile în care un copil se transformă într-un 
sociopat în comparaţie cu situaţiile în care devin psihopati sau în care, la celălalt capăt al spectrului, alunecă in 
demență. Comportamentul sociopat se manifesta prin acţiuni uneltitoare şi înșelătoare, în ciuda aparentei lor 
exterioare de corectitudine sau sinceritate. Sociopatii sunt de multe ori mincinosi patologici. Sunt manipulatori şi 
le lipseşte abilitatea de a judeca moralitatea unei situaţii, dar nu pentru ca n-ar avea o busolă morală, ci mai 
degrabă pentru că busola lor morală existentă este profund distorsionată (deşi nu întotdeauna într-o direcție 
periculoasă). 


Desi psihopatia este asociată cu probleme comportamentale, criminalitate şi violență, multi psihopati nu sunt 
violenti. Cu toate că particula „psiho“ este rădăcina cuvântului care defineşte diagnosticul, psihopatii suferă rareori 
de psihoze. În sensul cărţii de față, diagnosticele de psihopatie, sociopatie şi TPA vor fi tratate ca o singură 
tulburare — tulburarea de personalitate antisocială. 


Viaţa trăită conform principiului plăcerii 


Persoanele cu TPA îşi duc existenţa conform principiului plăcerii. Dacă ceva îi face să se simtă bine şi pot să evite 
consecinţele, fac acel lucru. Îşi trăiesc viata pe banda a treia, la extremă, căutând stimuli şi senzaţii de exaltare 
oriunde le-ar putea obţine. Fiecare zi le aduce oportunităţi noi de a se simți bine. Indiferent că e vorba despre sex, 
alcool sau cheltuieli excesive, trăiesc ca şi cum ar fi ultima zi din viaţa lor. Nesfârşita căutare a plăcerilor poate să 
ducă la o dependenţă, care sporeşte exponential nivelurile de haos si de disfunctionalitate din relaţiile lor. 
Dezvoltarea unei dependențe în cazul unei persoane cu TPA este ca şi cum ai pune paie pe foc. Prin urmare, n-ar 
trebui să fie o surpriză faptul că TPA este mai răspândită în rândurile celor care fac exces de alcool şi de droguri 
(Lewis, Cloninger şi Pace, 1983). Aproximativ 15-20% dintre alcoolicii de sex masculin şi 10% dintre cei de sex 
feminin întrunesc condiţiile pentru un diagnostic TPA, în comparaţie cu 4% dintre bărbaţii si aproximativ 8% 
dintre femeile din restul populaţiei SUA (Cadoret, Troughton si Widmer, 1984; Anthenelli ș.a., 1994). 


Într-o mai mare măsură decât alte tipuri de narcisisti patologici, cei cu TPA nu sunt dispuși sau capabili să facă 
parte într-o manieră reciprocă şi echivalentă dintr-o relaţie. Fiind mincinosi patologici/compulsivi şi şarlatani, sunt 
în stare să ascundă cu ușurință adevărul de ceilalți. Bazându-se pe viclenie şi pe înşelătorie pentru a-şi păstra faţada 
agreabilă, îi dezarmează pe cei din jur. În cazul unora dintre indivizii cu TPA, păcălirea celorlalţi este un sport. Nu 
doar că au de câştigat de pe urma isprăvilor lor, dar trăiesc şi plăcerea vânătorii, folosind adeseori nume false 
pentru a-şi muşamaliza secretele, inclusiv identități multiple şi vieţi duble. 


Unele persoane cu TPA şi-au perfecționat istetimea şi farmecul artificial într-un set minuţios de abilități care, 
atunci când sunt folosite aşa cum se cuvine, vor păcăli aproape pe oricine, inclusiv pe cei care i-au cunoscut 
întreaga viata. Se întâmplă adesea ca victimele lor sau cei care au confundat sarmul lor agreabil cu adevărata lor 
personalitate să nu fie conștienți de agendele lor misterioase. Aceşti coregrafi sau actori maeştri sunt atât de 
credibili, încât ar putea să câştige un Oscar. Farmecul este o mască metaforică care permite unei persoane cu TPA 
să se integreze în societate $i să îşi atingă obiectivele necinstite şi sociopate. Când planurile lor secrete sunt date în 
vileag, adesea din întâmplare sau din greşeală, victimele lor se simt umilite şi şocate de propria lor credulitate. 


Ted Bundy (un criminal în serie psihopat) a fost descris drept un bărbat chipeș, charismatic, elocvent şi foarte 
agreabil. Şi-a exploatat victimele spunându-le exact ceea ce acestea voiau să audă. Sarmul l-a adus aproape de 
oamenii pe care în cele din urmă avea să îi ucidă cu brutalitate. A fost condamnat pentru 30 de crime în şapte state; 
adevăratul lor număr rămâne necunoscut. 


Bernie Madoff este un alt exemplu de persoană fermecătoare, inteligentă şi extrem de exploatatoare care suferă de 
TPA. Om de afaceri, a delapidat 50 de milioane de dolari de la investitori care nu bănuiau nimic, printre care se 
numărau amici, rude, instituţii filantropice, pensionari şi alții. Multe dintre victimele sale şi-au pierdut toate 
economiile personale şi aproape toţi banii puşi deoparte pentru zilele negre. Prietenii şi membrii familiei au fost 
socati când au aflat fărădelegile lui Madoff. S-a spus ca practic nimeni n-a bănuit că ar fi fost capabil de asemenea 
fapte regretabile, căci era binecunoscut pentru amabilitatea, sensibilitatea, generozitatea şi onestitatea lui. 


Indivizii cu TPA sunt capabili să folosească o persoană drept paravan, ca un soi de camuflaj. Mimând o relaţie 
„normală“, îşi conferă singuri legitimitate — un alibi perfect pentru latura lor clandestină. Joacă rolul unei persoane 
iubitoare şi grijulii, mai ales când îi ajută să obțină ceea ce preţuiesc cel mai mult: sex, securitate financiară, un om 
care să aibă grijă de ei — sau doar statutul de individ implicat într-o relație sentimentală. Viaţa dublă le dă 


posibilitatea să se implice fără constrângeri în activităţi secrete şi abjecte fara să fie detectati. Acesta-i motivul 
pentru care atâţia oameni sunt socati când află că vecinul de alături este un sociopat. 


Maeștrii manipulatori 


Persoanele cu TPA îşi exploatează partenerii cu uşurinţă, fără să se simtă vinovaţi sau rusinati, pentru câştiguri 
financiare și/sau personale. Îşi justifică adeseori acţiunile necinstite, manipulatoare și nocive printr-un set 
distorsionat si bizar de convingeri, precum „dacă n-o faci tu, o s-o facă altul“, „e legea junglei... ia ce vrei atunci 
când poţi“ sau „uneori eşti musca, alteori eşti parbrizul“. 


Când este pus în fata victimelor sale sau chiar în fata autorităţilor, de obicei neagă cu vehementa, într-un mod 
credibil, orice ilegalitate. Persoanele cu TPA ies din centrul atenţiei si dau vina in general pe ignoranta sau pe 
credulitatea victimei pentru comportamentul lor antisocial. Indivizii care suferă de TPA sunt intoleranti fata de 
orice om care încearcă să-i împiedice să obțină ceea ce vor sau cred că au nevoie. Pot fi periculos de amenintatori, 
agresivi sau abuzivi cu oricine încearcă să li se pună în cale. Cand li se cere socoteală sau sunt provocati, se înfurie 
cu ușurință, aproape să devină violenti. Se comportă în această manieră abuzivă din punct de vedere fizic, verbal, 
psihologic sau sexual deoarece se simt indreptatiti să o facă sau sunt incapabili să-şi regleze impulsurile agresive 
sau violente. În mod natural, codependentii sunt sensibili la farmecele seducătoare si manipulatoare ale indivizilor 
cu TPA. Prin natura psihopatologiei lor orientată către alții, codependentii sunt fragili în fata strategiei unei 
persoane cu TPA care apelează la violența domestică pentru a-i slăbi, descuraja şi, în consecință, pentru a le 
spulbera sistematic orice sentiment real sau imaginar de eficiență şi putere personală. 


Tulburări de dependenţă 


Tulburarea de dependenţă este o expresie atotcuprinzătoare pentru dependenţa persistentă şi compulsivă de 

o substanță sau comportament care formează deprinderi. Oamenii care sunt dependenţi de un drog sau de un 
comportament, precum sexul sau jocurile de noroc, se califică pentru diagnosticul de narcisism patologic doar dacă 
manifestă în acelaşi timp trăsături patologice semnificative ale oricăreia dintre cele trei TPN patologice. Dacă nu li 
se pune nici un alt diagnostic, dependenţa, mai degrabă decât o tulburare psihologică subiacentă, este responsabilă 
pentru comportamentul lor psihopatologic sau disfunctional. În ciuda consecinţelor negative, oamenii care suferă 
de tulburare de dependență sunt constrânși să continue să utilizeze o anumită substanţă care le alterează starea de 
conștiință sau să recurgă la tipare comportamentale distructive sau repetitive. Este o tulburare progresivă care îşi 
are originile în creier. 


Informaţii si materiale educaţionale referitoare la dragostea de sine din belşug (AIS) si la recâştigarea iubirii de 
sine (RIS) sunt disponibile pe www.SelfLoveRecovery.com. 


O tulburare comportamentală caracterizată prin izbucniri explozive de furie şi violență, paroxistice şi 
disproportionate fata de situaţia dată. 


Sindromul abuzului narcisist (san) 


În ultima perioadă, un număr din ce în ce mai mare de cărţi, articole, bloguri, filmuleţe pe YouTube şi postări pe 
reţelele sociale se concentrează asupra sindromului abuzului narcisist (SAN), cunoscut şi ca sindrom al victimei 
narcisismului. Asemenea majorităţii fenomenelor psihologice sau de relaţie recunoscute şi înțelese, datele 
descriptive şi de diagnostic trebuie explicate, în aşa fel încât să poată fi acceptate în cercurile mai largi ale 
specialiştilor în sănătate mintală sau ale clinicienilor. Cu cât este mai cercetat şi se scriu mai multe lucrări despre 
el, cu atât este mai mare probabilitatea să se dezvolte tratamente si servicii de sprijin eficiente. Deşi ocupă doar 
câteva paragrafe în manuscrisul de fata, importanţa şi relevanta lui pentru materialele legate de sindromul 
magnetului uman este semnificativă. 


Sindromul abuzului narcisist şi sindromul magnetului uman nu au legătură unul cu celălalt, între ele existând 
similitudini foarte mici. SAN se concentrează asupra unui tipar de abuz săvârșit de narcisist asupra victimei sale 
codependente. SMU, în cea mai simplă formă a lui, explică motivele pentru care personalităţile opuse sunt atrase 
una de cealaltă si de ce relațiile perseverează, deşi una sau ambele persoane sunt nefericite. Lăsând diferenţele la 
o parte, estimez că cel putin 75% dintre codependenti experimentează o anumită formă de SAN în relaţiile lor. 


SAN este un tipar cronic de abuz fizic, emoțional şi/sau sexual comis de un narcisist patologic împotriva unor 
indivizi slabi şi vulnerabili. Deoarece de obicei victimelor SAN le lipseşte încrederea, respectul de sine si sprijinul 
social, sunt predispuse să se simtă prinse în capcană de faptas. Sentimentul de captivitate poate fi o evaluare fidelă 
sau rezultatul unor „ficțiuni ale capcanei“ implantate cu meticulozitate, cunoscute şi sub numele de manipulare 
prin distorsiune. Victimele SAN provin din toate păturile sociale. Cu toate astea, cele care se simt prinse în 
capcană, consideră că pot să controleze sau să atenueze abuzul sau cred cu adevărat că merită ceea ce trăiesc sunt 
codependenti sau suferă de tulburarea deficitului iubirii de sine.™ 


SAN este o afecțiune cronică care apare din cauza sindromului magnetului uman. Mecanismele psihologice şi 
relationale complicate ale SMU sunt responsabile atât pentru formarea şi menţinerea relaţiei dintre abuzator şi 
victimă, cât şi pentru neputinta de a o încheia. Victimele SAN, codependentii, sunt fie incapabile, fie cred că sunt 
incapabile să pună capăt abuzului şi/sau relaţiei din cauza următoarelor aspecte: 


1. Incertitudine în privinţa adevăratei naturi primejdioase a celui care comite abuzul 


2. Teamă de consecinţe reale 


3. Teamă de amenințarea că vor exista consecinţe sau răzbunare 


4. Teamă de respingerea si izolarea socială şi familială (oamenii iau partea celui care comite abuzul) 


5. Sechestrare fizică 


6. Sechestrare financiară 


7. Diverse forme de constrângere sau manipulare activă, pasivă sau ascunsă 


8. O campanie de manipulare prin distorsiune finalizată cu succes 


9. Simptome ale sevrajului după codependenta, mai ales singurătate patologică 


Ca narcisisti patologici, faptasii SAN suferă de tulburare narcisista, borderline sau de personalitate antisocială 
şi/sau tulburare de dependență. Cu cât faptasul SAN are mai puțină empatie, cu atât mai eficient este în a controla 
şi a-și domina prada codependentă. Îşi menţin puterea şi controlul asupra victimelor lor distrugându-le sau 
erodându-le hotărârea de a se apăra sau de a căuta protecție sau ajutor. Diversele forme de manipulare şi 
agresivitate directă, pasivă sau ascunsă garantează faptul că victima rămâne în relaţie, fără ca persoana 
codependenta să riposteze sau să îşi demaste agresorul. 


Cea mai viguroasă formă de sechestrare SAN apare în urma unei campanii susținute de spălare pe creier şi/sau 
manipulare prin distorsiune dusă la capăt de un narcisist patologic care este fie sociopat (tulburare de personalitate 
antisocială), fie are trăsături sociopate. Deoarece o explicaţie cuprinzătoare a SAN depăşeşte cadrul cărţii de fata, 
vă recomand să urmăriți înregistrările integrale ale seminarelor mele legate de acest subiect?! 


Asemenea pedofililor... 


Asemenea pedofililor (care abuzează sexual copii), prădătorii SAN „miros“ victimele codependente, care sunt 
incapabile din fire să le recunoască uneltirile şi metodele extrem de manipulatoare. Așa cum face un pedofil pe 
terenul de joacă, vederea cu infrarosu identifică şi fixează oamenii care sunt cel mai putin conştienţi de intențiile 
lor abjecte şi cel mai putin capabili să se apere singuri. Agresorii SAN posedă si o abilitate nefirească de a discerne 
dacă potentialele victime sunt singuratici patologici sau sunt împovărate de convingerea reală sau imaginară că ar 
fi slabe şi lipsite de putere. Detectează orice persoană care într-o mulțime oarecare pare izolată de ceilalți sau ai 
cărei apropiați, în ciuda declaraţiilor lor protective şi iubitoare, sunt neinteresati de ea şi/sau absenţi. Victima ideală 
SAN a fost învățată că este inutil să riposteze, căci de multe ori acest lucru nu face decât să inrautateasca lucrurile. 


Aceşti agresori vicleni, care sunt adeseori sociopati, coregrafiază deliberat experiența sindromului magnetului 
uman victimelor lor, în aşa fel încât acestea să se îndrăgostească lulea de ei. Prinsi în „ceața sufletului lor pereche“, 
codependentii îi invită pe indivizii răuvoitori în spaţiile lor vulnerabile — atât fizic, cât şi emotional — în care 
uneltitorii narcisisti patologici capătă domiciliu permanent. 


Spălarea pe creier 


Spălarea pe creier şi manipularea prin distorsiune sunt doar câteva dintre multele tactici de control al minţii 
utilizate în SAN. Diferenţa principală dintre cele două este că spălarea pe creier se bazează pe strategii coercitive şi 
evidente de control al minţii, în vreme ce manipularea prin distorsiune este învăluită cu meticulozitate în mister. 

O definiție combinată a manipulării prin distorsiune, conform dictionarelor Cambridge, Oxford şi Merriam 
Webster, este după cum urmează: 


1. A-i face pe oameni să creadă doar ceea ce vrei să creadă, spunându-le continuu că este adevărat şi împiedicând 
orice altă informaţie să ajungă la ei. 


2. Fortarea unei persoane să adopte convingeri radical diferite prin folosirea unor mijloace sistematice si adesea 
coercitive. 


3. Persuasiunea prin mijloace propagandistice sau tehnici de marketing. 


Spălarea pe creier este control al minţii 


Spălarea pe creier recurge la strategii psihologice secrete, dar coercitive într-o manieră discretă, cu scopul de a 
schimba sistemul de credinţe, percepțiile, atitudinile şi abilităţile analitice ale unei persoane. Prin repetiție şi 
confuzie voită, intimidare şi o campanie strictă de propagandă, victimele renunță fără să-şi dea seama la versiunea 
(percepții si analiză) lor şi acceptă versiunea impusă. 


Este un sistem metodic şi controlat de îndoctrinare a unui set specific de convingeri care, înainte de spălarea pe 
creier, nu erau împărtășite de victimă. Spălarea pe creier se bazează pe aplicarea sistematică a izolării, abuzului 
verbal şi fizic şi a tehnicilor de incetosare a minții, precum privarea de somn si malnutritia pentru a reduce 
nivelurile de confort şi sentimentele de speranţă. Trecerea de la cruzime la preocuparea aparent altruistă creează 
instabilitate psihologică victimei şi niveluri sporite de incertitudine, deznădejde şi lipsă de speranţă. Acestea 
culminează cu adoptarea setului impus de idei, perspective şi convingeri ale agresorului. Spălarea pe creier se 
produce adesea într-un mediu izolat, ceea ce înseamnă că toate reperele sociale „normale“ sunt indisponibile. 
Victima este supusă frecvent vătămărilor fizice sau amenințărilor constante în acest sens, ceea ce-i sporeşte 
dificultatea de a gândi critic şi independent (Leighton, 2017). 


Explicaţia manipulării prin distorsiune 


Manipularea prin distorsiune este o metodă subtilă de control al minţii pe care narcisistii patologici sociopati 

o exercită pe ascuns asupra prăzii lor codependente şi vulnerabile. Au ca țintă indivizii care cred în altruismul, 
afecțiunea şi promisiunile lor false de protecție. Manipulatorii au cel mai mare succes atunci când se prezintă drept 
loiali, constiinciosi şi implicaţi necondiţionat în apărarea şi îngrijirea victimelor lor. 


Manipulatorii distorsionează sistematic mediul codependentilor pentru ca aceştia să nu mai aibă putere să 
riposteze, să fie izolaţi de oricine i-ar putea ajuta si să fie convinşi că defectele pe care au fost manipulati să creadă 


că le-ar avea îi fac să fie inadecvati şi de neiubit în afara relaţiei lor false, atent coregrafiate, dar realiste cu 
temnicerul lor. 


Implantează ficțiuni (sau versiuni revizuite şi distorsionate ale realității) pentru a-şi debilita victima, pentru a-i 
neutraliza sistemele de apărare şi pentru a-i întoarce propria-i minte împotriva ei înseşi. Manipulatorul uneltitor 
alege o problemă care fie nu exista înainte, fie era doar o neplăcere vagă sau moderată de care victima era deja 
conştientă. Apoi, coregrafiază metodic şi meticulos mediul victimei, în asa fel încât să se lovească in mod repetat 
de problema înscenată. 


Fie că sunt „noi“ sau preexistente, manipulatorul se folosește de aceste momente regizate pentru a implanta 

o poveste care face victima să se simtă vinovată pentru o faptă de-a sa, ruşinată pentru ceea ce a devenit şi 
convinsă că este incapabilă să controleze „problema“ pe cont propriu. În timp, acest scenariu le inoculează şi mai 
multă nesiguranţă si susceptibilitate. 


Asaltul metodic de povești false referitoare la problemă, la inabilitatea lor de a o controla sau de a-i pune capăt si 
la impactul pe care îl are asupra altora se manifesta în mod voit prin gânduri şi senzaţii de deznădejde, neputinţă și 
o adâncire a rusinii fundamentale preexistente. Acest lucru le întăreşte dorința de a se izola în lumea protejată 
locuită doar de victimă şi de temnicerul ei. 


Nu doar că manipulatorul face în așa fel încât victima să fie inaccesibilă pentru oricine ar putea să o protejeze sau 
să o salveze, dar o convinge şi că aceşti oameni nu se sinchisesc de ei, nu îi iubesc sau nu vor să fie împreună cu 
ei. Mai mult decât atât, sunt convinşi într-o manieră eficientă că, dacă şi-ar vizita prietenii şi pe cei dragi, acest 
lucru le-ar face mai mult rău decât bine. În cazurile grave, victima îi va lua apărarea manipulatorului narcisist și va 
trage un semnal de alarmă dacă cineva va încerca să intervină în relația dintre ei. Nu doar că persoana manipulată 
va apăra aceste noi ficțiuni despre sine, dar loialitatea fata de partenerul „iubitor“ şi „protector“ este de 

o importanţă capitală. Aceste percepții eronate, corelate cu sentimente de loialitate şi de apreciere, vor împiedica 
victima să accepte ajutor. În tot acest timp, manipulatorul îi alimentează pe apropiații victimei cu informaţii false 
cu unicul scop de a-i îndepărta și mai mult sau de a întrerupe relațiile dintre ei. 


Cum am discutat anterior, din cauza traumei de atașament din copilărie, a şablonului relational care rezultă de pe 
urma ei şi a problemelor de o viata de sănătate mintală si lipsă a iubirii de sine, codependentii sunt pregătiți pentru 
a fi manipulati. Din păcate, faptul că au fost nişte copii „cadou“ sau „trofeu“ le-a pregătit terenul pentru a cădea 
victimă şi a se identifica cu poveştile inculcate despre cine sunt, cum se simt, ce gândesc, cât de pretuiti şi de iubiți 
sunt de ceilalți si cât de puţină putere au pentru a pune capăt problemelor cu care se confruntă. 


Inculcare și ficțiuni 


Inculcare: un cuvânt mai descriptiv pentru „implantare“. Este termenul care descrie perfect manipularea 
prin distorsiune deoarece descrie precis procesul principal de manipulare. Dictionary.com (2017) îl defineşte 
drept „a implanta un lucru dând un sfat sau afirmându-l repetat; învăţare repetată şi convingătoare. A 
determina sau a influenţa pe cineva să accepte o idee sau un sentiment“. Dicţionarul online Cambridge îl 
definește prin „a determina pe cineva să capete anumite convingeri sau valori prin repetarea lor frecventă“. 
Eu definesc manipularea prin distorsiune astfel: „A implanta poveşti false și/sau distorsionate care sunt 
create sau formulate special pentru a manipula o persoană să intre într-o reţea distructivă de minciuni, 
pierdere a controlului si renunțare la libertate personală, credinţă în propria valoare, respect de sine si 
productivitate personală“. 


Fictiunea despre sine: o „poveste despre sine“ a unei persoane care este considerată adevărată si este 
comunicată celorlalți. Fictiunile despre sine sunt alcătuite din informaţii autobiografice care sunt reale si 
ancorate în amintiri riguroase. Sunt formate prin interacţiunea organică a persoanei respective cu oamenii 


şi cu evenimentele din viata. Povestea despre sine este întocmită prin forțele concurente ale experienţei si 
memoriei, care prin însăşi natura lor se găsesc într-o stare constantă de evoluţie. 


Fictiunile despre sine sunt poveşti înțelese şi comunicate subiectiv, care constituie opinia de ansamblu despre sine 
a unei persoane — punctele sale forte, limitările şi tot ce există între acestea. Această ficțiune este o oglindă 
metaforică ce reflectă cu precizie în timp real realitatea despre sine a unei persoane. Când este comunicată, 
transmite structura convingerilor interne, gândurile, percepțiile şi sentimentele persoanei respective. În aceeaşi 
măsură în care lamureste trecutul si prezentul unei persoane, îi prezice şi viitorul. Reflectă evaluarea subiectivă a 
propriei valori şi a insemnatatii unei persoane pentru cei din jur. Fictiunile despre sine au capacitatea de a confirma 
şi de a consolida autoaprecierea/dragostea de sine în aceeaşi măsură în care le pot debilita sau pune sub semnul 
întrebării. Prin urmare, prezic sănătatea emotionala/mintala şi relationala. 


Fictiunile despre sine sunt analoage unor „tablouri ale vieţii“ unei persoane pe care aceasta trebuie să le privească 
pentru a înţelege şi a explica cine este. In cele din urmă, creează fundamentul pe care se construiește ficțiunea 
despre relație. 


Fictiunea despre relaţie: povestea pe care şi-o spune o persoană, care zugrăvește o imagine a meritelor şi a 
valorii acesteia pentru alte persoane în general sau pentru anumiţi oameni. Fictiunea pozitivă sau sănătoasă 
despre relaţie este alcătuită din convingeri, gânduri şi sentimente care fac o persoană să se simtă vrednică 
de dragoste, respect şi grijă. Ia adesea forma unei proiecţii a propriei valori asupra celorlalți. Drept 
exemplu, dacă o persoană are un respect ridicat de sine si crede că este agreabilă si merită să fie iubită, va 
proiecta această poveste asupra unei persoane sau a unor oameni despre care crede că 0 vor agrea si 0 vor 
iubi. Fireşte, ficţiunea despre relaţie este afectată în cel mai înalt grad de ficțiunea despre sine a unei 
persoane. Amândouă sunt la fel de ancorate în informaţii autobiografice precise — amintiri consolidate 
constant de experienţe şi de rememorări. 


Fictiunea distorsionată despre sine: poveşti care sunt fabricate si implantate sistematic, reambalate pe 
ascuns şi răuvoitor în ficțiuni de manipulare, cu scopul de a înlocui, de a pune sub semnul întrebării sau de 
a degrada convingerile fireşti ale unei persoane, prezentându-le ca fiind adevărate victimei manipulate. 
Aceste poveşti inculcate întăresc sentimentele și părerile unei persoane că ar fi imperfectă, incompetentă 
şi/sau de neiubit. Sunt implantate într-o manieră vicleană și metodică, în așa fel încât victima să uite, să 
desconsidere si să aibă dubii în privința unor ficțiuni mai sănătoase, care ar pune-o într-o lumină mai bună. 
Această formă ascunsă de control al minţii, manipulare personală și relationala este motivată de un plan 
atotcuprinzator de izolare, control şi dominare. 


Fictiunea distorsionată despre relaţie: O poveste care este ancorată si intretesuta cu o ficțiune distorsionată 
despre sine, proiectată şi pusă în scenă cu meticulozitate. Folosind un termen modern, este un „fake news“ 
inculcat despre relaţie în privinţa căruia victimele manipulării prin distorsiune sunt convinse că este 
adevărat. Asemenea ficţiunii distorsionate despre sine, este o sugestie implantată metodic care convinge 

o persoană că nimeni nu o iubeşte si nu o place sau că creează stres și disconfort în vieţile prietenilor si 
apropiaților ei. De asemenea, manipulatorul răspândește informaţii negative distorsionate, incomplete si 
mincinoase despre prietenii şi oamenii dragi victimei manipulării. Acest lucru este proiectat special pentru a 
crea o prăpastie între persoana respectivă si lumea exterioară. În lipsa unei persoane din exterior care să 
demaste manipulatorul si să îi dezvăluie victimei adevărata lui identitate, scopul final al manipulatorului, 
adică izolarea totală și controlul psihologic al victimei, poate să devină realitate. 


Fictiunile distorsionate despre sine şi despre relaţie se consolidează reciproc. Persoana care cade pradă 
problemelor lor inculcate de sănătate mintală este mai predispusă să creadă ficţiunea fabricată despre relaţie. 
Aşadar, ficțiunea despre sinele distrus face ca ficțiunea despre relaţie să se potrivească mănușă. Într-un mod 
asemănător, cu cât este mai încastrată în mentalul unei persoane ficţiunea născocită despre relaţie, cu atât îi va 
confirma mai bine ficţiunea implantată despre sinele din relaţie. 


Următoarele două exemple ilustrează modul în care indivizii cu probleme uşoare spre moderate pot fi manipulati 
să creadă că ar fi mult mai răi decât în realitate şi cum sunt făcuţi sistematic să aibă încredere în oamenii care le-au 
făcut rău de la bun început. 


Jack cel manipulat 


Jack este un fotograf de nunți de 35 de ani care are succes în meseria lui şi care are o relație serioasă şi de lungă 
durată cu Robert, un antreprenor de 46 de ani şi director executiv al unei firme de contabilitate. De la 8 ani, Jack s- 
a luptat cu un caz uşor-spre-moderat de anxietate socială. Tatăl lui narcisist nu a „crezut“ în nici o formă de 
tratament al anxietatii. A considerat că poate să controleze problema cu putin efort şi nu i-a permis lui Jack sa 
caute ajutor. Ajuns la facultate, a început să ia medicamente și a cerut periodic sfaturile unui terapeut. În ciuda 
relaţiilor cu suişuri şi coborasuri cu bărbaţi gelosi şi autoritari, s-a descurcat bine în facultate şi în toate slujbele 
sale ulterioare. După ce ultimul său iubit l-a înlocuit cu alt bărbat, problemele de anxietate ale lui Jack au început 
să devină brusc intense. Printre ele s-au numărat atacuri minore şi intermitente de panică, care n-au necesitat 
intervenţii externe. 


Când Jack l-a cunoscut pe Robert, senzaţia de „mi s-au tăiat picioarele... parcă plutesc“ a noii lui iubiri a fost 
copleșitoare. Nu doar ca Robert era extrem de inteligent, fermecător şi chipes, dar părea să aibă un talent aparte în 
a găsi soluţii simple la probleme complicate. Faptul că „putea să le facă pe toate“ și că „prelua controlul situaţiei“ 
erau cele mai încântătoare calităţi pentru Jack. Asemenea multor proaspăt îndrăgostiți, Jack a rupt legăturile cu 
amicii săi şi cu membrii familiei; tot ce voia era să fie împreună cu Robert. 


Jack a fost luat cu totul prin surprindere de faptul că Robert nu l-a judecat absolut deloc şi i-a acceptat necondi- 
tionat anxietatea. De fapt, la începutul relaţiei lor, Robert îi spunea adeseori cât de simpatic şi de adorabil este in 
clipele de anxietate. Neavând niciodată parte de acest nivel de răbdare, toleranţă si libertate emoțională, Jack a 
ajuns să se simtă mai confortabil în pielea sa de persoană anxioasă. Ceea ce i se părea cel mai atrăgător era 
disponibilitatea lui Robert de a-l instrui pentru a-şi depăşi anxietatea de care suferea de-o viata. 


În primele luni ale relaţiei, Jack a trecut prin puseuri intermitente de anxietate şi câteva atacuri moderate de panică, 
din cauza cărora a cerut ajutorul unui psihoterapeut şi a unui psihiatru, aşa cum făcuse şi înainte să îl cunoască pe 
Robert. Fără ştirea lui Jack, Robert era un manipulator sociopat, prezentându-se într-o manieră credibilă drept un 
confident intelegator şi plin de compasiune interesat în a-l ajuta pe Jack să-şi rezolve problema anxietatil. 


Anxietatea lui Jack nu s-a domolit. De fapt, discuţiile frecvente despre acest subiect, combinate cu sugestia lui 
Robert de a tine un jurnal activ al oricăror incidente, l-au facut să fie şi mai agitat. În timpul unei discuții purtate la 
o oră târzie din noapte, Jack i-a mărturisit lui Robert îngrijorările şi teama lui că terapia şi medicamentele nu-şi 
mai făceau efectul. Robert a subliniat că nu doar că păreau să fi devenit ineficiente, dar exista chiar posibilitatea 
să-i fi înrăutățit situaţia. 


Datorită insistentei lui Robert că psihoterapia şi medicamentele nu funcționează — fiind „soluţia leneșului“ — Jack a 
hotărât să pună capăt şedinţelor de terapie şi psihiatrie şi să nu mai urmeze tratamentul medicamentos. Decizia lui, 
după ce i-a ascultat sfatul lui Robert, conform căruia „problemele unui om încep si se sfârşesc în mintea lui, asa că 
singura soluţie e controlul minţii“, n-a fost greu de luat. Jack a fost optimist în privința promisiunii lui Robert că-l 
va învăţa tehnici de control al minții. 


Chiar dacă Jack a dorit să mai meargă la o şedinţă cu psihoterapeutul şi cu psihiatrul său pentru a le mulțumi şi a-şi 
lua rămas-bun, a luat în seamă avertismentul lui Robert că o asemenea discuţie nu va face altceva decât să-i înfurie 
şi să-i jigneasca. Iar asta i-ar fi provocat pe amândoi să formeze o conspirație pentru a-l determina să-şi continue 
tratamentul. Mai mult, Jack a crezut şi predicția lui Robert că şedinţele în sine i-ar provoca un atac de panică 


major. Protejându-se împotriva intentiilor terapeutului şi psihiatrului de a-l tari înapoi la tratament, Jack le-a 
ignorat apelurile telefonice şi e-mailurile. 


Jack s-a simţit susținut şi protejat de pretinsa înţelegere a anxietatii şi de grija drăgăstoasă pe care 1 le-a oferit 
Robert. A părut să fie cu adevărat dedicat în a-l ajuta pe Jack să-şi elimine toate motivele de declansare a crizelor, 
printre care se numărau majoritatea prietenilor apropiaţi şi a membrilor familiei sale. Chiar dacă reţeaua lui socială 
s-a restrâns treptat, Jack s-a simţit mai înţeles şi mai protejat ca niciodată până atunci. 


Singurul domeniu problematic rămas în viaţa lui Jack era slujba lui. Conform lui Robert, fotografia de nuntă era un 
domeniu care provoca în mod natural anxietatea şi nici unul dintre sfaturile sau îndrumările sale nu avea cum să 
remedieze problema. I-a sugerat lui Jack să renunţe, să facă o pauză de muncă si să încerce să-şi descopere 
„centrul emoţional calm“. Decizia a fost una facilă, căci Robert i-a oferit un împrumut considerabil care avea să-i 
acopere cheltuielile traiului zilnic. Cireaşa de pe tort a constat în aparentul altruism şi insistența generoasă a lui 
Robert ca Jack să se mute împreună cu el. Robert i-a spus să nu mai arunce banii pe „cursa de șoareci“ care era 
apartamentul lui cu un singur dormitor, care lui Jack îi era destul de drag. 


La trei luni după ce s-a mutat cu Robert, Jack a devenit din ce în ce mai îngrijorat în privinţa anxietatii sale 
galopante, de care Robert îi reamintea constant. Robert l-a convins pe Jack că nu depunea îndeajuns de multe 
eforturi pentru a-şi urma planul de control al minţii şi l-a acuzat că îl sabotează neintentionat. Acela a fost 
momentul în care Robert a început să-l ridiculizeze şi să-l invinovateasca pe Jack pentru nerăbdarea şi pentru 
pesimismul lui. Deşi nu era de acord cu Robert, Jack nu avea să-l contrazică niciodată pe cel care făcuse atâtea 
sacrificii pentru el. 


Jack a primit câteva e-mailuri de la mama şi sora lui, care îl implorau să plece din casa lui Robert. Se temeau că va 
fi spălat pe creier. Jack a căutat alinare şi sprijin în braţele lui Robert. Robert l-a ajutat să priceapă că cele două nu 
îl mai cunoşteau şi erau mai preocupate de propriile lor interese egoiste decât de ceea ce era mai bine pentru el. 

O dată în plus, înţelepciunea lui Robert avea logică, iar Jack şi-a dublat eforturile de a-şi evita familia. O lună mai 
târziu, în momente diferite, cel mai bun amic al lui Jack şi mama lui au discutat cu Robert la telefon şi i-au cerut să 
îi transmită mesajele lor de dragoste şi de grijă. Robert le-a explicat că Jack se simte „bine... şi e foarte fericit“, dar 
avea nevoie de mai mult timp ca să-şi adune gândurile înainte de a lua legătura cu ei. Robert le-a promis că îl va 
încuraja pe Jack să stea de vorbă cu ei. 


Trei săptămâni mai târziu, ca urmare a intervenției eșuate a familiei sale de a-l elibera pe Jack din casa lui Robert, 
acesta l-a convins într-un final pe Jack în privinţa naturii duplicitare şi egoiste a rudelor sale. Amândoi au căzut de 
acord să ţină aceşti oameni „invadatori“ la o distanță sigură de „familia lor fericită“. 


După luni de zile de programare psihologică suplimentară, Jack a început să se întrebe dacă nu cumva bula de 
protecţie în care trăia nu îl făcea să se simtă mai rău. L-a implorat pe Robert să-i acorde permisiunea de a lua 
legătura cu terapeutul său sau pentru a reîncepe tratamentul medicamentos. Robert a fost profund dezamăgit şi 
ofensat de faptul că Jack avea de gând să renunţe la planul lor. De asemenea, a făcut aluzie la faptul că investise 
peste 100 de mii de dolari din banii lui pentru a-l ajuta pe Jack să-şi rezolve problemele de anxietate. Jack a 
izbucnit în plâns şi i-a cerut iertare lui Robert, promitaéndu-i să nu mai redeschidă niciodată subiectul psihoterapiei 
sau al medicamentelor. Convingerea lui Jack că anxietatea lui îi făcea pe toți cei din jur să-l antipatizeze si il 
transforma într-un om rău era acum bătută în cuie. 


După un an de relaţie, Jack a devenit din ce în ce mai paranoic din cauza anxietatii sale şi a posibilităţii ca Robert 
să îl arunce în stradă. Orice formă de intimitate dintre ei a luat sfârşit, iar Robert a ajuns să fie dezinteresat şi iritat 
în mod fatis de Jack. Cu anxietatea la apogeu, acesta a devenit depresiv în ultimul grad şi a început să-şi dorească 
în secret să moară. 


În scurtă vreme, Jack a descoperit că Robert avea o aventură. Robert a negat numaidecât acuzaţia lui Jack şi, într-o 
criză de nervi, l-a îmbrâncit pe Jack în peretele bucătăriei şi aproape că i-a rupt umărul (şi a spart peretele). 
Amenințarea lui Robert că-l va părăsi pe Jack dacă nu-şi va gestiona mai bine anxietatea si paranoia a fost 
suficientă pentru a se asigura că acesta nu va mai face niciodată o acuzaţie asemănătoare. 


Trei luni mai târziu, Jack a sunat la 911 după ce a încercat să se sinucidă, înghițind o cutie de calmante. În ciuda 
protestelor lui, a fost transferat într-un spital de psihiatrie pentru tratament intensiv. Graţie unui psihoterapeut 

insistent şi a efluviului de dragoste şi sprijin din partea amicilor şi a familiei sale, Jack s-a deşteptat într-un final 
din cei doi ani de închisoare a manipulării. Nu l-a mai văzut niciodată pe Robert. Doi ani mai târziu, după multe 


şedinţe de psihoterapie, Jack este sănătos din punct de vedere psihologic şi are o relaţie sigură şi plină de iubire cu 
o persoană sănătoasă. 


Kendra cea manipulată 


Kendra si Frank au fost căsătoriţi vreme de 15 ani. Ca în majoritatea relaţiilor, totul a debutat cu mult entuziasm, 
distracție si sex. La început, Frank o lăuda constant pe Kendra pentru fizicul ei atletic, fără pic de grăsime. Cu 
toate astea, în primul trimestru al primei sarcini, Frank a început să facă comentarii legate de creşterea ei în 
greutate. Iniţial, erau constatări subtile, un fel de observaţii, dar pe măsură ce sarcina a înaintat, bărbatul a devenit 
din ce în ce mai critic la adresa greutăţii ei suplimentare. La trei luni după naştere, criticile lui Frank au ajuns să fie 
răutăcioase si batjocoritoare. A mers până într-acolo încât a numit-o „grăsană“, „durdulie“, „butoi cu osânză“. În 
această perioadă de criză a căsniciei lor, Frank şi-a pierdut complet interesul sexual. 


Kendra n-a izbutit să scape de cele 7 kilograme luate în greutate după naşterea copilului, iar insultele lui Frank au 
devenit mai dese şi mai intense. A întrebat-o chiar cine crede că ar vrea să facă sex cu o „balenă respingătoare“. A 
menţionat adesea cât de norocoasă este să fie măritată cu el, mai ales după ce îl trăsese pe sfoară, motiv suficient 
pentru majoritatea bărbaților pentru a-şi părăsi nevasta. 


Abuzul verbal si emotional si neputinta de a scăpa de greutatea în plus au dus la crize de depresie şi de anxietate, 
pe care Kendra şi le-a tratat cu drogul ei preferat — mâncarea. Previzibil, Kendra s-a îngrăşat şi mai mult. Cu cât 
devenea mai masivă, cu atât mai dur era abuzul verbal al lui Frank şi cu atât mai justificată era lipsa lui de interes 
în a face sex cu ea. Când copilul lor a împlinit 2 ani, Kendra se îngrăşase cu alte trei kilograme. Nu se mai 
considera o femeie frumoasă cu o problemă legată de greutate, ci o „scroafă cu obezitate morbidă“. 


În această perioadă, Kendra a început să observe un tipar în viata lui Frank legat de orele suplimentare petrecute la 
birou si de repetatele călătorii „doar cu băieții“ pe care le făcea cu amicii lui. Oricât de mult s-ar fi temut Kendra 
să-i ceară socoteală în privința banuielilor că ar înşela-o, îi era la fel de frică că totul era doar în mintea ei şi că 
reacționa exagerat. Autoinvinovatirea şi autocritica i se păreau fireşti, căci fusese crescută de nişte părinți extrem 
de critici şi de moralisti care, la rândul lor, îi făcuseră viata amară din cauza greutăţii ei. 


Într-o seară, după câteva pahare de vin, Kendra a zbughit-o afară pentru o clipă din închisoarea neîncrederii în sine 
şi l-a luat la întrebări pe Frank în legătură cu suspiciunile că ar avea o aventură. Scandalizat de sugestie, Frank a 
urlat la ea, numind-o paranoică şi nesigură pe ea. Când Kendra i-a adus dovezi despre infidelitate, bărbatul s-a 
calmat instantaneu şi n-a mai dat nici un semn de furie. A izbucnit în lacrimi şi i-a spus că niciodată n-ar fi înşelat- 
o dacă ar fi avut grijă de aspectul ei. Era vina ei pentru că nu îl mai atrăgea. N-a mai contenit cu scuzele, 
spunându-i că îi era ruşine de ceea ce făcuse, şi a implorat-o să-i mai acorde o şansă. Apoi i-a explicat că „era un 
bărbat şi-atâta tot“ şi că trebuia să-şi satisfacă nevoile sexuale. 


Drept consecinţă a faptului că fusese invinovatita pentru aventura soţului, depresia şi anxietatea Kendrei s-au 
accentuat, făcând-o să zacă în pat frecvent sau să-şi înece umilința în mâncare. Ca într-un cerc vicios, imaginea lui 
Frank cu altă femeie, asociată cu ruşinea de a fi grasă, i-au declanşat sentimentele dintotdeauna de jenă şi de 
îngrijorare că va fi părăsită. Acest lucru i-a intensificat obiceiul de a mânca pe fond emoţional. În cazul Kendrei, i- 
a fost imposibil să scape de „adevărul“ că era o scroafă dezgustătoare care merita să aibă un sot infidel. 


Alţi termeni care explică manipularea prin distorsiune 


Manipularea circulară: când manipulatorul foloseşte problema implantată, pe care a intensificat-o la 
proporţii patologice, pentru a-şi justifica acţiunile nocive in fata victimei. Victima se simte în acelaşi timp 


stânjenită şi norocoasă că manipulatorul n-a părăsit-o, aşa cum (chipurile) au făcut-o prietenii ei si cei 
dragi. Acesta este momentul în care mecanismele de bază ale manipulării au împresurat victima atât de 
strâns, încât ea nu mai are nici o şansă să scape — dacă ar vrea vreodată să o facă. Cele două povestiri 
anterioare demonstrează manevra de control prin dublă constrângere. 


Logica manipulării: capacitatea distorsionată şi defectuoasă de judecată a victimei manipulării. O campanie 
susținută de poveşti false inculcate duce la alterarea gândurilor, a emoţiilor si a capacităţilor intelectuale ale 
prăzii îmbrobodite până în punctul în care devin deteriorate. Acest lucru are drept rezultat spălarea pe 
creier a gândirii logice şi a rationamentului victimei, înlocuindu-le cu versiuni false, concepute meticulos și 
sistematic. Logica manipulării prin distorsiune face ca victima să fie incapabilă să isi amintească sinele 
anterior care avea o gândire critică, crezând subconștient că principiile, judecata si gândirea raţională 
insuflată îi aparţin. Acest sistem implantat de gândire este rezistent la tentativele altei persoane de a-l 
descompune sau de a-l contesta. Următoarele exemple reprezintă natura semiliniară a logicii manipulării: 


Iubitul meu nu mi-ar face rău deoarece îmi arată mereu cât de mult contez pentru el. 


Cred în totalitate că mă susține şi mă va proteja. 


Mi-a dovedit că îmi înţelege problemele legate de respectul scăzut de sine si de nesigurantele mele. 


Il cred când îmi spune că vrea să mă ajute în privinţa respectului de sine şi a nesigurantelor mele. 


Dacă spune că ceva e adevărat, atunci aşa trebuie să fie. Nu m-ar minţi niciodată. 


Când spune că nu e nimic în neregulă cu mine, îl cred. 


Mă protejează făcându-mă într-o manieră calmă să înțeleg când anxietatea mea ne afectează viata. 


Imi spune că mă iubeşte necondiţionat, în ciuda obiceiurilor mele urâte şi uneori enervante. 


Mă protejează şi mă apără de toţi oamenii despre care spune că nu mă plac. 


Mă ajută să rămân concentrat, amintindu-mi că starea mi se agravează, spunându-mi în acelaşi timp că nu 
trebuie să-mi pierd speranța. 


Imi promite că n-o să mă părăsească niciodată, în ciuda problemelor psihologice care ma debiliteaza. 


Imi spune că amicii şi şeful meu i-au mărturisit că sunt iritati de nesigurantele mele. 


Având parte de încurajările lui şi de promisiunea că mă va sprijini financiar, mi-am dat demisia de la muncă. 


M-a dus să văd un terapeut care a fost de acord că starea mi se agravează. 


Nu m-am mai dus la terapeut deoarece l-am auzit văicărindu-se din cauza cheltuielilor cu şedinţele de terapie. 


Nu mi-am mai luat medicamentele antidepresive, deoarece sunt scumpe şi a fost clar că nu-mi sunt de ajutor. 


Toată lumea, cu excepţia iubitului meu, m-a părăsit din cauza nesigurantelor mele paralizante. 


Iubitul meu are dreptate; sunt norocoasă să-l am lângă mine, căci nimeni altcineva n-ar putea să facă fata țicnelii 
mele. 


Sunt de acord cu el că nu trebuie să îmi mai văd sora trădătoare, care mă implora să vorbească cu mine. 


li sunt recunoscătoare pentru sprijinul pe care mi-l acordă, mai ales pentru că acum nu avem foarte multi bani. 


După ce i-am cerut socoteală în privinţa bănuielilor mele că mă înşeală, m-a dus la spitalul de urgenţă ca să îmi 
dea o mână de ajutor în privința gândurilor paranoice scăpate de sub control. 


Am fost diagnosticată cu paranoia generată de depresie şi mi s-a prescris medicamentatie antipsihotică. 


Doctorul a fost de acord cu soţul meu în ceea ce priveşte nevoia de a avea mai multă încredere în el. 


Sunt foarte norocoasă să am parte de dragostea si protecția necondiționată a iubitului meu. 


Pentru că manipularea este un subiect amplu şi variat, vom prezenta în cartea de fata doar câteva abordări. Cititorul 
poate apela la seminarul meu de patru ore, „Manipularea prin distorsiune este pretutindeni! Cum şi de ce narcisistii 
patologici îi spală pe creier pe cei din jur“, disponibil la www.SelfLoveRecovery.com. ?? 


Manevre de manipulare prin distorsiune 


Cercul vicios al manipulării prin distorsiune: orice tentativă de a infirma complotul sau de a scoate la iveală 
duplicitatea manipulatorului confirmă ficţiunea. Când Jack i-a împărtășit lui Robert îngrijorările sale 
legate de anxietatea sa permanentă, în ciuda faptului că renuntase la medicamentatia „contraproductivă“ si 
la serviciile psihoterapeutice si psihiatrice, Robert l-a convins că era vina lui pentru că nu se străduia 
îndeajuns să împiedice acest lucru să se întâmple. 


Manipularea prin păstrarea confidentialitatii: când victima este convinsă că lumea exterioară si oamenii în 
care anterior avea încredere au un interes legitim în a le face rău. Manipularea nu poate avea efect decât 
dacă victima este manipulată să facă un legământ de confidentialitate. Robert a fost în stare să îl convingă 
pe Jack că interesele lui nu erau cele mai importante pentru membrii familiei sale. Din acest motiv, Jack n-a 
avut mari probleme în a-i îndepărta din viaţa lui. 


Bombardarea punților: când un manipulator isi convinge victima că alti oameni nu o plac, nu o iubesc sau 
nu le pasă de ea si plănuiesc să îi facă rău. Aceste persoane reuşesc să convingă victima să înfrunte indivizii 
ofensatori, ceea ce duce la întreruperea acestor relaţii, chiar lucrul pe care-l intenționau. Un exemplu este 
un manipulator care isi convinge iubita să îi ceară socoteală şefului ei, care o sanctionase pentru că 
întârziase la muncă de trei ori în ultimele două săptămâni. Este încurajată să îşi apere punctul de vedere și 
să nu-i permită „agresorului“ să o trateze ca pe un nimic. Când repetă ceea ce a fost instruită să spună, este 
concediată. Acum, fiind şomeră, va fi nevoită să se mute împreună cu iubitul ei, deoarece nu-și mai permite 
să-și plătească facturile. 


Augmentarea ficţiunii: este cocaina pură a tehnicilor de manipulare. Este cea mai puternică, mai eficientă și 
mai nocivă dintre ele. Se petrece atunci când ficţiunea implantată este intensificată printr-o campanie atent 
plănuită de evenimente declanșatoare si activatoare. Manipulatorul iniţiază metodic aceste evenimente 
pentru a face victima să accepte problema implantată, devenind neputincioasă şi având nevoie de 
„protecţia“ şi „grija“ manipulatorului. Această strategie de manipulare zdrobeşte voinţa victimei de a se 
autoproteja, stimulându-i convingerea că este lipsită de putere. De asemenea, aruncă victima într-o stare de 
disperare şi de deznădejde. În momentul respectiv, nu doar că renunţă la adevărul propriu, dar caută şi mai 
mult confort şi protecție din partea persoanei care îi face cel mai mult rău. 


Cinci tipuri de manipulatori 


Deşi următoarele cinci tipuri de manipulatori par să fie evident diferite, toate utilizează strategii similare de control 
al minţii şi al comportamentului. Tipul de manipulator nu determină gradul de vătămare la care a fost supusă 
victima neştiutoare. Acest lucru este determinat mai degrabă de nivelul de depravare şi de sociopatie a faptasilor si 
de gradul de sensibilitate, slăbiciune si deteriorare psihologică al victimelor lor. 


Sociopat/TPA: cel mai reprobabil dintre cele cinci tipuri. Au talent natural pentru manipulare datorită 
capacităţii lor reduse de empatie, remuşcări sau consideraţie pentru binele altei persoane. Combinația 
dintre abilităţile lor de sarlatani iscusiti si lipsa totală de compasiune îi face să fie perfect potriviti pentru a 
regiza fiecare aspect al sinelui/vietii lor fabricate cu meticulozitate. Din „temniţa“ manipulării prin 
distorsiune este aproape imposibil să evadezi. Nedezmintindu-si forma de TPA, pot să distrugă viata unui 
om din toate punctele de vedere fără să se simtă vinovați si oprindu-se doar dacă sunt prinşi asupra 
faptului. Fără să fie împiedicaţi de sentimentul de culpabilitate sau de disonanta cognitivă (stres din cauza 
unor fapte rele), nimic nu le stă în cale în goana lor după dominare si control. Ca atare, vânează indivizii 
care cred în altruismul, afecțiunea și promisiunile lor false de protecţie. 


Narcisistul malefic agresiv: un personaj agresiv, amenintator si sever. Acești manipulatori isi exploatează 
povestea reală de viata in care au fost abuzati, calomniati și/sau dati uitării, redistribuindu-se în roluri de 
salvatori sau martiri cu momente eroice in care și-au învins „inamicii“. Mai furioși și mai vehementi decât 
alţii, fac paradă de mentalitatea lor „rebelă“, redefinindu-si campania nocivă si terorizantă drept un sir de 
acţiuni necesare ale unei persoane loiale şi protectoare. 


Actioneaza asupra unor codependenti care sunt prinşi în plasa de constrângeri si înşelătorii a altui narcisist sau a 
unui grup de narcisiști. Purtând această mască, pozează drept protectorul puternic şi agresiv care-și va salva prada 
codependentă. Prin aparentul lor idealism, prin forța şi curajul lor declarat, se împrietenesc cu victimele lor. 
Abilitatea lor sociopată de a face aproape orice pentru a-și atrage victimele şi a le prinde în mreje poate să le 
provoace mult rău celorlalți. 


ec 


Acest tip de manipulator preferă abordarea de tip „şoc şi groază“ a controlului minţii. Sunt negativi, critici, dispre- 
tuitori şi autoritari fără să le fie pic de ruşine. Practicile manipulatoare şi răbdătoare de deformare a realităţii ale 
manipulatorului ascuns înfrâng rezistența victimei sau o silesc să i se supună. Spre deosebire de acesta, manipu- 
latorul narcisist malefic agresiv îşi impinge cu forţa victima într-o matrita în care va trebui îşi găsească o cale ca să 
i se adapteze. 


Narcisistul ascuns alunecos: charismatic, fermecător şi considerat destul de agreabil. De obicei, sunt 
angajaţi în funcţii din care pot să își etaleze altruismul, răbdarea și amabilitatea contrafăcută, ceea ce le 
conferă statut social, atenţie şi laude. Cea mai bună mască a lor este rolul profesional. Folosesc forme subtile 
şi nedetectabile de control mental, menținându-și sisteme complicate de negare a manipulării lor sociopate a 
celor din jur. În relaţiile lor personale, sunt percepuți ca niște îngrijitori exagerat de preocupați si de 
iubitori. isi interpreteaza perfect rolul de salvator, starnind simpatie sau respect din partea oamenilor naivi 
care au fost hraniti cu ficţiunea lor artificială. Dacă cineva ar încerca să îi demaste sau să le scoată la iveală 
adevăratele motivații, ar dezlantui iadul pe pământ! Manipulatorii vor face absolut orice pentru a submina 
sau a pune sub semnul îndoielii persoana care încearcă să le dezvăluie adevărata identitate, refacandu-si 
reputaţia altruistă (lipindu-si la loc masca pe fata).********? 


Manipulatorii „din fundal“: manipulatori maeștri care sunt groaznic de timizi si cheltuiesc foarte multă 
energie pentru a evita să fie în centrul atenţiei. Au adesea slujbe care îi ţin departe de ochii publicului şi duc 
o viaţă retrasă. Fiind descriși drept vecinul liniştit, amabil și aparent inofensiv care şi-a văzut de treaba lui 
şi a stat departe de alti oameni, spre deosebire de alti narcisisti patologici, nu le place si nici nu-și doresc să 
aibă parte de atenţie. De fapt, isi doresc chiar opusul acestui lucru. Îşi dau toată osteneala să creeze și să-și 
susțină lumea subterană. Asemenea manipulatorilor cu TPA si a narcisistilor ascunși, sunt maeștri ai 
invizibilitatii. Fiind manipulatori „din fundal“, sunt pricepuţi în a se topi în decor, fără să le facă cine ştie ce 
impresie celor pe care îi întâlnesc. Totuşi, în culise, numai blajini si inofensivi nu sunt! La fel ca alte tipologii 
din același spectru, isi manipulează sistematic victimele şi mediul pentru a obţine controlul total. Diferenţa 


principală între această mască şi cea a altora constă în faptul că atunci când este dată jos din greșeală celor 
mai multi oameni nu le vine să creadă sub nici o formă ceea ce văd. 


Am scris un articol şi am produs un film pe acest subiect. Articolul, „Unmasking Your Counterfeit Friend, The 
Covert Narcissist“, este publicat în Huffington Post. Filmul YouTube se numește „When You Unmask a Covert 
Narcissist, RUN, But Quietly!“ 


Călătoria este la fel de importantă ca destinația 


Când am scris cărțile despre sindromul magnetului uman, obiectivul prioritar a fost să ofer informaţii explicative şi 
teoretice despre codependenta, narcisism patologic şi „dansul“ relaţiei lor disfunctionale. Am rămas fidel acestui 
obiectiv, în pofida nenumăratelor rugaminti disperate din partea celor din jur de a scrie despre o soluţie sau un 
tratament al problemei. 


În ciuda evidentei nevoi de asemenea informaţii, mai ales având în vedere că am elaborat deja o mare parte din ele, 
am rămas ferm în misiunea mea de a răspunde la întrebări de o importanţă crucială precum „Ce este asta?“ şi „De 
ce eu?“ înainte de a mă ocupa de cercetările legate de „Ce trebuie să fac?“ Vă reamintesc ce am spus într-un 
capitol anterior: codependentii şi specialiştii în sănătate mintală care îi tratează nu pot învinge codependenta daca 
habar n-au ce este. Mai mult decât atât, dacă e înțeleasă greşit, dacă nu i se pune eticheta corectă sau dacă e 
confundată cu altă problemă, chestiune și/sau tulburare, fără doar si poate că tratamentul ei va avea rezultate 
limitate sau va eşua în totalitate. 


Acum, după ce cartea de fata e finalizată, iar întrebările „ce“ şi „de ce“ şi-au găsit răspunsul, a venit momentul să- 
mi îndeplinesc promisiunea pe care am făcut-o în mod repetat de la publicarea din 2013 a primei lucrări despre 
sindromul magnetului uman si de la primul meu seminar pe acest subiect. În aproximativ șase luni din acest 
moment (la începutul verii anului 2018), intentionez să încep scrierea celei de-a treia cărți — lucrarea care va 
răspunde la întrebarea supremă: Ce trebuie să fac? Mai întâi, însă, voi lua o vacanţă de care am mare nevoie. Este 
un lucru necesar, nu doar pentru propria mea sănătate mintală, ci şi ca să îmi organizez vasta arhivă de informații 
pe care le-am adunat în privința metodelor mele de tratament al codependentei. Estimez că următoarea mea carte, 
care mai mult ca sigur va purta titlul Vindecarea codependentei. Cum să te recuperezi de pe urma tulburării 
deficitului iubirii de sine (The Codependency Cure: Recovering from Self-Love Deficit Disorder), va fi publicată 
în vara lui 2019. 


In curand! 


Vă rog să intelegeti ca întârzierea publicării următoarei mele cărți nu înseamnă că n-am muncit fără odihnă la 
materialele din ea; nimic n-ar putea fi mai departe de adevăr. Le-am elaborat, le-am redactat şi le-am perfecționat 
ani la rând. Gândiţi-vă că am oferit pentru prima oară servicii de psihoterapie unui pacient codependent în 1988. 
Douăzeci şi şase de ani mai târziu, în 2014, m-am întors de unde am plecat şi am susținut seminare educaționale 
legate de tratamentul codependentei care se regăsesc în munca mea despre sindromul magnetului uman. În plus, 
am întocmit 12 materiale video ale seminarului (fiecare dintre ele având între două și şase ore) concentrate asupra 
diverselor subiecte legate de vindecarea codependentei. Acestea sunt disponibile pe site-ul Institutului pentru 


Recastigarea Iubirii de Sine.?4 


Continutul tratamentului pentru vindecarea codependentei, asemenea activitatii mele anterioare, a fost prelucrat 
pornind de la propriile mele şedinţe de recuperare/psihoterapie pentru codependenta în care mi-am dat si sufletul, 
având parte de sprijinul generos al colaboratorilor, colegilor şi mentorilor mei şi folosindu-mă de sinergia tuturor 
acestor lucruri la un loc. Munca mea îşi găsește rădăcinile în disciplina medicală şi psihologică, grosul ei fiind 
inspirat de nenumărate teorii psihologice. Deşi culegerea de teorii şi tehnici poate părea divergentă şi 
contradictorie, lucrurile nu stau deloc aşa. Le-am adunat laolaltă într-o cuprinzătoare teorie de 


tratament/psihoterapeutică care mi-a facilitat crearea unui protocol de tratament unificat al codependentei. Teoriile, 
explicaţiile şi noile definiții personale din Vindecarea codependentei, precum şi modelul tratamentului sunt 
chestiuni de care sunt extrem de mândru. 


Munca mea nu este originală 


Nu mi-e jenă să spun că majoritatea lucrurilor despre care scriu nu sunt originale. Totul poate fi depistat în 
genialele contribuţii ale marilor autori, teoreticieni, cercetători şi specialişti care mi-au influenţat în mare măsură 
lucrările teoretice şi practice. Dacă ar fi să-mi asum nişte merite, ar fi pentru modul în care am reformulat teorii 
psihologice şi neurobiologice aparent contradictorii într-un model mai simplu şi mai accesibil al codependentei. 
Acest model a fost o usurare pentru multi oameni. Mă simt binecuvântat şi incredibil de norocos că suma totală a 
vieţii mele — „bunul, răul şi urâtul“ — s-a contopit în crearea informaţiilor legate de sindromul magnetului uman si 
de vindecarea codependentei. Parcă mai ieri eram un student de 22 de ani la psihologie, la Universitatea Towson 
State, visător şi idealist, decis să schimbe lumea în bine. Nu pot să fiu decât fericit că am realizat nişte progrese 
pentru a-mi îndeplini această ambiţie. 


Vindecarea codependentei si recastigarea iubirii de sine 


Comunitățile din domeniul sănătăţii mintale şi al tratamentului dependenţei n-au căzut niciodată în totalitate de 
acord asupra naturii exacte a codependentei şi a modului în care poate fi tratată eficient. Din acest motiv, dar si 


altele, tulburarea de sănătate mintală cunoscută drept ,,codependenta“ n-a fost recunoscută nici în DSM-5, nici în 
ICD-10, cele mai apreciate manuale de diagnostic al sănătăţii mintale. 


La 25 de ani distanță după ce termenul ,,codependenta“ a fost utilizat pentru prima dată în domeniile sănătății 
mintale şi dependenței, este si mai ambiguu decât era atunci când a fost introdus. Acum a devenit propria lui 
caricatură, greu de recunoscut fata de originile sale, când era folosit în contextul tratamentelor împotriva abuzului 
de alcool. În ciuda eforturilor îndrăzneţe ale multor autori, cercetători şi pedagogi eruditi şi învăţaţi, nu există încă 
o definiţie acceptată şi descrisă concret a codependentei. În 2013, când am scris Sindromul magnetului uman, 
intenţia mea a fost să creez o asemenea definiţie. În continuare, vă prezint cea mai simplă și mai clară versiune a 
definiţiei pe care o dau codependentei prin SMU: 


O afecţiune problematică de sănătate mintală şi de relaţie care se manifesta prin discrepanta cronică a distribuţiei 
dragostei, respectului şi grijii (DRG) în majoritatea relaţiilor intime emoţionale și sexuale. În pofida tiparului 
cronic al codependentului de a oferi cea mai mare parte a DRG, dacă nu chiar tot, destinatarilor narcisişti, 
luptându-se emoţional cu acest lucru şi încercând fără succes să-l schimbe, precum şi a promisiunilor făcute sieşi 
că va pune capăt relației, codependentul alege să perpetueze acest şablon. Absența egalității DRG este sacrificată 
la nesfârşit pentru ca ruşinea profundă şi singurătatea patologică să fie ţinute la distanţă. 


La revedere, ,,codependenta“! Salut, „iubire de sine“! 


După spusele multor pacienţi de-ai mei, cuvântul ,,codependenta‘ induce un sentiment de rușine. În activitatea mea 
recentă legată de vindecarea codependentei, am trimis acest cuvânt la o binemeritată „pensie“. Deşi 
„codependenţa“ este cel mai potrivit cuvânt pe care l-am avut la vremea respectivă, a umplut de ruşine si a 
stigmatizat (neintentionat) trei generaţii de victime. Terminologia mea nouă si actualizată pentru această problemă 
străveche şi dezvoltarea tehnicilor de tratare a ei au modernizat domeniile de sănătate mintală şi de tratament al 
abuzului/dependentei de substanţe, dând o speranţă unei noi generaţii de „codependenţi“ cronici. 


Descoperirea iubirii de sine 


N-aveam de unde să ştiu că aventura mea spre redenumirea ,,codependentei“ urma să mă poarte în New York unde, 
pe 2 iunie 2015, am participat la o conferință cu mai multi membri respectați ai comunității sănătăţii mentale. 
Harville Hendrix, expert international în relații si psihoterapie (şi susținător al cărților mele în limba engleză), este 
pentru mine un erou personal si îi sunt cu adevărat recunoscător pentru şansa de a învăţa din experienţa lui pe 
durata acelui eveniment. Dintre cei şase membri participanţi, am creat o legătură strânsă cu Tracy B. Richards, 
psihoterapeută, preot oficiant de nunți si artist de origine canadiană. În vreme ce contribuţia mea la discuţie a 
constat din prezentarea unor concepte legate de codependenta, narcisism şi sindromul magnetului uman, Tracy s-a 
concentrat asupra puterii tămăduitoare a grijii față de sine, acceptării de sine si, cel mai important, iubirii de sine. 
Ne-am împrietenit instantaneu, împărtăşind un sentiment cald şi reciproc de confort si familiaritate. De asemenea, 
a părut limpede că „bebeluşii“ nostri — sindromul magnetului uman si „rezolvarea este iubirea de sine“ — s-au 
îndrăgostit unul de celălalt la prima vedere. 


Întors la muncă, n-am putut să nu mă gândesc și să nu fac referire la gândurile lui Tracy referitoare la iubirea de 
sine. În timp, ideile ei simple, dar elegante, au început să îmi ocupe din ce în ce mai mult mintea. N-a fost deloc 
surprinzător când conceptele ei şi-au făcut apariţia atât în eforturile mele personale privitoare la provocările 
ridicate de familia mea de origine, cât şi în munca mea de psihoterapie şi tratament al codependentei. Cât ai bate 
din palme, teoriile ei şi-au făcut loc în articolele şi filmele mele educative, precum şi în cadrul câtorva dintre 
seminare. Importanţa pe care conceptul iubirii de sine al lui Tracy a avut-o pentru lucrările mele teoretice și 
practice deja creionate din domeniul tratamentului/recuperării din codependenta nu poate fi subliniată îndeajuns. 
De fapt, ar putea fi catalizatorul primordial pentru materialele mele legate de vindecarea codependentei şi 
recâştigarea iubirii de sine. Următoarele enunturi ilustrează logica noilor mele descoperiri despre iubirea de sine: 


1. Codependenta este imposibilă când există iubire de sine din belşug (ISB). 


2. Codependentii au carente semnificative de iubire de sine. 


3. Trauma de ataşament din copilărie este cauza fundamentală a lipsei iubirii de sine (LIS). 


4. Lipsa iubirii de sine isi are rădăcina în singurătatea cronică, ruşinea şi traumele din copilărie nesolutionate. 


5. Teama de a experimenta ruşinea profundă şi singurătatea patologică suprimată sau reprimată îl convinge pe 
codependent să rămână în relaţii dăunătoare. 


6. Eliminarea lipsei iubirii de sine şi dezvoltarea iubirii de sine din belşug sunt obiectivele principale ale 
tratamentului codependentei. 


Gata cu codependenta 


Rămânând fidel convingerii mele de a scoate codependenta la pensie, am fost nevoit mai întâi să născocesc un 
înlocuitor potrivit. Nu aveam de gând să îmi opresc căutările până când nu descopeream un termen care să descrie 
afectiunea/experienta reală fără să facă o persoană să se simtă şi mai rău în pielea ei. Norocul mi s-a schimbat la 
jumătatea lunii august 2015, în timp ce scriam un articol despre codependentia. În el, am scris expresia, „iubirea de 
sine este antidotul codependentei“. Dându-mi seama de simplitatea şi puterea ei, am creat un meme, pe care l-am 
postat ulterior pe câteva rețele de socializare. 


N-as fi putut să anticipez reacţiile extrem de pozitive fata de acel meme şi semnificaţia lui, căci a provocat 
dezbateri profunde şi introspective despre cum şi de ce lipsa de iubire de sine este asociată intrinsec cu 
codependenta. Acela a fost momentul în care am ştiut că sunt pe cale să aflu ceva măreț! Asemenea altor 
descoperiri legate de codependenta, avea să-mi dospească în minte înainte să-mi ofere cea mai importantă 
învăţătură — revelația care a urmat. 


Ross Rosenberg, 2017 


Momentul meu de iluminare legat de iubirea de sine a sosit peste aproape două luni. Pe când elaboram materialul 
pentru noul seminar despre vindecarea codependentei, am creat o imagine intitulată „Lipsa iubirii de sine înseamnă 
codependenta!“ După ce am tipărit-o, am fost purtat de un val de exuberanta si nerăbdare. Atunci m-am auzit 
spunând: Tulburarea de lipsă a iubirii de sine este codependenta! Nu exagerez când zic că aproape că am căzut de 
pe scaun de entuziasm. 


Dându-mi seama instantaneu de importanţa acestei expresii simple, am început imediat să o introduc în articole, în 
bloguri, în clipuri YouTube, în programe de instruire şi în activitatea de psihoterapie cu pacienţii mei. Am fost 
absolut uluit de cât de multi codependenti, în recuperare sau nu, s-au identificat cu ea într-o manieră confortabilă. 
Mi s-a spus constant că i-a ajutat pe oameni să priceapă mai bine care este problema lor, fără să îi facă să se simtă 


deficienti sau „răi“. În aceeași perioadă, am luat decizia conştientă de a înlocui termenul codependenta cu 
tulburarea lipsei iubirii de sine. În ciuda faptului că avea mult mai multe cuvinte și deseori îmi împleticea limba, 
m-am concentrat asupra îndeplinirii planurilor mele de trimitere la pensie a termenului ,,codependenta“. Să sărim 
în timp, un an mai târziu: zeci de mii de oameni, dacă nu mai multi, au adoptat tulburarea lipsei iubirii de sine ca 
denumire nouă a afecțiunii lor. Părerea generală a fost că aceasta nu reprezintă doar un nume adecvat pentru 
problemă, dar îi şi motivează pe oameni să-și dorească să o soluţioneze. 


Problema tlis/persoana lis 


În doar câteva săptămâni, am decis să pornesc într-o campanie internaţională de retragere a termenului „codepen- 
denta“, ridicând simultan gradul de conştientizare şi de acceptare a înlocuitorului acestuia. Mi-am pus planul în 
practică prin intermediul filmuletelor YouTube, articolelor, blogurilor, interviurilor radio şi TV, programelor de 
instruire profesională şi seminarelor educaţionale. Dacă ar fi existat o asociaţie oficială pentru codependenta, i-as fi 
asediat cu cereri pentru a-mi permite să o înlocuiesc cu termenul mai adecvat, tulburarea lipsei iubirii de sine 
(TLIS), persoana având o lipsă a iubirii de sine (LIS). Sunt mândru să spun că TLIS şi LIS par să capete 
popularitate. 


Vindecarea codependentei este iubire de sine din belșug 


Oricât nu as fi de acord cu utilizarea cuvintelor negative care de obicei se regăsesc în diagnosticele de sănătate 
mintală, cred cu tărie că „lipsa“ din tulburarea lipsei iubirii de sine este esenţial, căci specifică problema pentru 
care este nevoie de tratament. Spre deosebire de alte tulburări care necesită medicamentatie zilnică, după ce TLIS 
este tratată cu succes, este vindecată — nemaifiind nevoie nici de tratament ulterior, nici de vreo preocupare legată 
de revenirea sau recidiva afecțiunii. 


Odată cu soluţionarea oricărei tulburări, consider că diagnosticul atribuit unei persoane trebuie retractat sau 
înlocuit cu altul care indică o sănătate mintală pozitivă sau îmbunătățită. Acest gând mi-a fost inspirat de munca 
mea legată de diagnosticul tulburării depresive majore, care nu mai prezintă nici un fel de semne sau de simptome 
după ce este tratată corespunzător. Aceeaşi idee este valabilă şi în cazul TLIS: de ce să ne cramponăm de acel 
diagnostic? Acest mod de a gândi m-a inspirat să creez un termen care să reprezinte soluţionarea permanentă a 
TLIS — vindecarea codependentei. 


Următorul pas a fost să creez un nume pentru tratamentul TLIS. În februarie 2017, am început să mă refer la un 
astfel de tratament drept recâştigarea iubirii de sine (RIS), căci era o extensie firească a noii mele terminologii 
legate de iubirea de sine. După ce am implementat termenii actualizati de diagnosticare pentru ,,codependenta“, am 
început să îmi revizuiesc materialele legate de tratament pentru a le îngloba. 


Strădaniile pe care le-am făcut pentru a o redenumi au stârnit un val de descoperiri teoretice şi practice. Într-un 
efort pentru a explica mai bine materialele teoretice şi practice care se conturau despre TLIS si RIS, am elaborat 
Piramida tulburării lipsei iubirii de sine (TLIS). Această piramidă ilustrează clar faptul că codependenta nu este 
principala problemă care necesită tratament. Mai degrabă, codependenta este şi a fost dintotdeauna doar un 
simptom al forțelor patologice fondatoare care sunt responsabile pentru ea. În acest spirit, piramida reprezintă 
liniar și ierarhic evoluţia problemei. Începând cu trauma de atașament și continuând cu ruşinea profundă, 
singurătatea patologică, dependenţa din codependenta si, în cele din urmă, cu simptomul cunoscut drept 
codependenta, piramida TLIS oferă o ilustrare tridimensională a codependentei care este corectă atât din punct de 
vedere clinic, cât şi accesibilă într-un mod intuitiv. 


În aceeaşi măsură în care piramida prezintă nivelurile naturii ierarhice a TLIS, ilustrează şi traseul dezvoltării sale. 
Cel mai scăzut nivel este cel al traumei de ataşament, problema de bază, care este responsabilă pentru apariția 

ruşinii profunde. La rândul ei, aceasta creează singurătatea patologică, care alimentează nevoia ca de drog de un 
narcisist (dependenţă TLIS), reprezentată la vârful piramidei ca un set de simptome cunoscute drept tulburarea 
lipsei iubirii de sine (TLIS). Piramida arată faptul că majoritatea tratamentelor pentru TLIS se concentrează doar 
asupra simptomelor, nu asupra cauzelor subiacente, unele dintre acestea fiind subconştiente/necunoscute pentru 
pacientul care caută ajutor. 


Fără îndoială că înclinațiile mele teoretice de tip yin-yang au influenţat crearea ulterioară a piramidei iubirii de sine 
din belșug. Aceasta comunică variantele pe care le are şi pe care se poate baza pentru obiectivele sale viitoare un 
codependent pentru a-şi recâştiga iubirea de sine. Puterea acestui grafic a crescut după ce a fost însoţit de două 
dintre citatele mele preferate: 


„Vine o vreme când riscul de a rămâne închişi într-un boboc e mult mai mare decât acela de a înflori.“ 


Anais Nin 


„Nu e niciodată prea târziu să fii ceea ce-ai fi putut fi.“ 


George Eliot 


Cele două piramide au ajutat la compararea problemei şi a soluţiei sale. Nu doar că piramida TLIS a explicat 
natura multidimensională a problemei, dar a făcut-o într-o manieră care a atins o coardă emoţională sensibilă. 
Piramida face să se înţeleagă ideea că TLIS este o dependenţă invizibilă şi rezistentă la tratament, un simptom al 
unei traume de ataşament mai adânci, fundamentale, care manifestă simptomele adiţionale ale ruşinii profunde şi 
ale singurătăţii patologice. Aceste piramide ajută la delimitarea unui punct de pornire şi de finalizare a 
tratamentului recâştigării iubirii de sine şi vindecării codependentei. A fost uluitor şi mi-a oferit multe satisfacţii să 
observ cum doar două grafice pot să schimbe viata unei persoane. 


Organizarea „tratamentului“ 


Una dintre cele mai descurajante provocări în dezvoltarea vindecării a constat în organizarea unei palete largi de 
explicaţii, teorii si tehnici de tratament divergente şi eclectice într-un model de tratament coerent, logic si intuitiv. 
Pentru ca tratamentul să aibă efect şi să poată fi reprodus ulterior, am avut nevoie de puterea piramidelor TLIS şi 
ISB, asociate cu un soi de schelărie cuprinzătoare pe care am putut să îmi asez în ordine setul de instrumente care 
constau din tehnicile de tratament ale recastigarii iubirii de sine. Această structură organizaţională avea nevoie să 
posede o natură dialectică, căci presupunea integrarea unor teorii şi practici psihologice aparent diferite şi 
contradictorii într-o explicaţie şi un prototip convingător, unitar, liniar, bazat pe etape pentru recâştigarea iubirii de 
sine. Mai important decât orice, trebuia să fie atrăgătoare şi să aibă sens atât pentru un viitor pacient, cât şi pentru 
specialistul care îl tratează. 


Asemenea celorlalte reușite teoretice şi din lumea reală pe care le-am avut, a reflectat felul în care am găsit un sens 
mecanismelor interne şi externe ale codependentei. Prin urmare, trebuia să cuprindă si natura aparent paradoxală a 
viziunii tratamentului meu pentru TLIS şi codependenta: specific, măsurabil, observabil si direct, păstrându-şi în 
același timp caracteristicile fluide, analitice şi flexibile. Primul model în trei etape a fost creat la scurtă vreme după 
publicarea din 2013 a primei mele cărți. Câte o etapă pe rând, modelul de tratament a progresat — ţinând ritmul cu 
înțelegerea mea din ce în ce mai profundă a recâştigării iubirii de sine. Următorul grafic zugrăvește modelul 
recâştigării iubirii de sine în zece etape si reprezintă vindecarea codependentei a persoanelor cu TLIS. 


O paradigmă liniară si progresivă 


Asemenea modelului psihosocial în opt etape al lui Erikson descris anterior în cartea de fata, modelul meu in 10 
etape cuprinde puncte secvențiale de pornire şi de încheiere. Fiind liniare şi progresive, ambele modele necesită 
respectarea şi depăşirea unor condiţii şi provocări specifice înainte de a trece mai departe. Finalizarea fiecărei 
etape furnizează unei persoane informaţiile şi experiența necesară pentru a avea succes în privinţa provocărilor 
următoarei etape. Dacă o etapa nu este stăpânită îndeajuns sau este sărită, sănătatea mintală şi relationala a 
persoanei respective va fi compromisă, iar tentativele de a depăşi etapa următoare vor fi cel mai probabil nereușite. 
Dobândirea ISB necesită ca fiecare dintre celelalte nouă etape (ISB este etapa 10) să fie parcurse, asimilate şi 
finalizate cu succes. Din păcate, nu există scurtături. 


Modelul în zece etape al tratamentului recâştigării iubirii de sine 


In continuare, vă ofer informaţii condensate despre fiecare dintre cele zece etape ale modelului. Durata necesară 
finalizării tratamentului pentru recâştigarea iubirii de sine în zece etape este cuprinsă între unul si doi ani, în 
funcţie de nenumărate variabile. 


ETAPA 1: Mai jos nu se poate 


Apariţia speranţei 


Acesta este momentul în care daunele cumulate ale relaţiilor dureroase şi disfunctionale ale persoanei lipsite de 
iubire de sine cu narcisisti patologici, relaţii alimentate de sindromul magnetului uman, devin coplesitor de 
evidente. O viaţă întreagă de eşecuri acumulate a fost epuizantă pentru aceștia, aruncându-i în fundul văgăunii care 
a devenit existenţa lor. Acesta este „punctul cel mai de jos“: momentul în care persoana cu LIS îşi dă seama că nu 
mai poate tine piept dureroasei poveri a TLIS, cu atât mai putin să trăiască purtând-o în spate. Faptul că au ajuns 
pe fundul prăpastiei îi obligă să facă ceva îndrăzneţ, inconfortabil şi dătător de speranţe: să caute ajutor pentru a 
pune capăt iobăgiei în slujba narcisistilor patologici din vieţile lor. Acesta este momentul în care persoana cu LIS 
începe să vorbească cu prietenii de încredere şi/sau cu un psihoterapeut despre ruşinea, singurătatea şi durerea lui 
secretă. Conştientizează natura paradoxală a faptului că au ajuns la fundul prăpastiei; acesta este punctul de 
cotitură care îi salvează viata. 

ETAPA 2: Pregătirea pentru sindromul magnetului uman 


Eliberarea din „dans“ 


Este prezentată o cantitate masivă de materiale educaţionale despre recuperare, o mare parte dintre acestea fiind 
cuprinse în cartea de fata. Acesta este momentul în care oamenii află despre existența complicatelor forte care le- 
au conturat TLIS şi a celor care au mentinut-o. Etapa 2 necesită o „şcolarizare“ în domeniul narcisismului 
patologic şi al abuzului narcisist, inclusiv al manipulării prin distorsiune şi al celorlalte strategii manipulatoare 
fatise şi ascunse pe care narcisistii patologici le folosesc pentru ca partenerii lor să nu capete puterea de a renunța 
la relaţiile lor nocive. Pregătirea începe cu prezentarea celor două piramide şi a tratamentului în zece etape pentru 
recâştigarea iubirii de sine. Au loc discuţii cruciale despre „naşterea“ TLIS şi a modului şi motivelor pentru care 
trauma de ataşament, ruşinea profundă şi singurătatea patologică sunt elementele ei de bază. În această etapă, 
abordarea şi descompunerea sistemelor de negare sunt esenţiale. Sunt dezbătute, prelucrate şi iarăşi dezbătute 
subiecte variate care tin de sindromul magnetului uman. În cele din urmă, este explorată natura transgeneraţională 
a sindromului magnetului uman şi se fac descoperiri despre arborele genealogic şi lunga istorie de „infectări“ cu 
codependenta şi narcisism. 


ETAPA 3: Retragerea din dependenta TLIS 


Lupta cu singuratatea patologica 


În această etapă este discutat, prelucrat şi însuşit conceptul dependenţei TLIS. O persoană poate fi pregătită pentru 
începerea procesului doar după înțelegerea completă a dependenţei, a originilor ei, a simptomelor de sevraj şi a 
şanselor aparent imposibile de depăşire a problemei. Conceptele singurătăţii patologice şi rusinii profunde sunt 
subiecte importante de discuţie, deoarece ambele sunt condiţii primordiale ale dependenţei secundare. Este studiat, 


descompus si în cele din urmă înţeles conceptul singurătăţii patologice — cel mai intens si mai rezistent la tratament 
simptom al sevrajului dependenţei TLIS. Este sugerată folosirea simultană a unui Program în 12 Paşi, fiind 
discutate structura, principiile şi filosofia acestuia. 


În această perioadă, relaţiile intime, inclusiv sexul ocazional, sunt interzise. Progresele în lupta cu dependenţa 
TLIS sunt imposibile dacă individul cu LIS crede că este îndeajuns de sănătos pentru a depista narcisistii, 
administrandu-si mostre periodice din drogul care i-a creat dependenţa. Trebuie observat că chiar si pentru cel mai 
bun psihoterapeut este o adevărată provocare să „vândă“ această regulă, motiv pentru care un trecut în care acesta 
a suferit din cauza unei dependențe sau unui abuz de substanţe reprezintă un avantaj. 


ETAPA 4: Pregătirea pentru furtuna narcisistă 


Această etapă a fost concepută ca reacţie la natura periculoasă si dificilă a Etapei 5. Asemenea Etapei 2, este o fază 
educativă în care persoana cu LIS cercetează amănunțit strategiile narcisistului patologic. Aici sunt disecate 
concepte precum manipularea prin distorsiune, triangulatia, alienarea părintească, precum şi puterea, controlul si 
strategiile de dominare. ,,Constientizarea anticipativă“ este cel mai important concept al acestei etape. Este definită 
ca abilitatea de a prezice cu precizie modul in care narcisistul patologic va reacţiona atunci când sunt impuse nişte 
limite. Un astfel de set de abilități presupune ca persoana cu LIS în recuperare să înveţe un număr considerabil de 
informaţii despre TLIS, despre narcisismul partenerului lor si despre modul în care cei doi au interactionat 


dintotdeauna. 


De dragul siguranței si al viabilitatii pe termen lung a recuperării din TLIS, persoanelor cu LIS li se prezintă 
mecanismele de interacţiune şi consecințele impunerii unor limite narcisistilor. Tehnica observă, nu absorbi (ONA) 
ajută LIS să se deconecteze în siguranță de narcisistul lor patologic şi să îi impună limite. ONA este un set de 
instrumente si de strategii defensive eficiente în neutralizarea tacticilor narcisistului patologic, neimplicandu-i în 
nici o formă de conflict. Este un fapt dovedit că ONA funcționează, pentru că am elaborat-o pentru a depăşi 
daunele provocate de narcisistii patologici pe care i-am întâlnit în viata mea personală. Pacienţii mei îmi povestesc 
despre impactul ei pozitiv asupra recuperării lor, filmuletele mele YouTube despre ONA fiind vizualizate de peste 
600 000 de ori. 


ETAPA 5: Impunerea limitelor într-un mediu ostil 


Curaj şi devotament 


Aceasta este etapa în care persoanele cu LIS implementează limite bine gândite, menite să le garanteze siguranța 
şi/sau să le scoată viata de sub controlul si dominarea partenerului lor narcisist. Ca rezultat direct al lecţiilor 
învăţate în etapa anterioară, sunt bine pregătiți pentru posibilele reacții nocive şi periculoase ale narcisistului furios 
şi, mai mult ca sigur, tulburat. 


Deoarece „paza bună păzeşte primejdia rea“, această etapă cuprinde ,,Avertismentul Ministerului Sănătăţii“, care 
pregăteşte persoanele cu LIS pentru furia si reacţiile represive ale narcisistului patologic fata de nou-descoperitele 
abilități de impunere a limitelor. Accentul principal în această etapă se pune pe stabilirea şi menţinerea strategică şi 
protejată a limitelor fata de narcisistul patologic. În această etapă „seismică“, modificările comportamentale ale 
persoanelor cu LIS provoacă schimbări colosale în relaţia lor cu narcisistul patologic. Cu ajutorul unui 
psihoterapeut competent, instruit şi experimentat, persoana cu LIS îşi desprinde metaforic degetele narcisistului 


patologic de pe grumaz. Impunând câte o limită pe rând, persoana cu LIS începe să se izoleze şi să se protejeze 


singur. Acesta este momentul în care persoana cu LIS simte, în cazul unora pentru prima oară, gustul respectului 
de sine şi al speranţei. 


Această etapă tumultoasă pare deosebit de primejdioasă din cauza simptomelor previzibile de sevraj ale 
singurătăţii patologice. Singurătatea chinuitoare şi persistentă este năpasta fiecărui om cu LIS şi va părea 

o deprindere de care este imposibil să scapi. În acest moment, implicarea într-un program de 12 Paşi este extrem 
de importantă. 


În timpul transformărilor din Etapa 5, persoana cu LIS pune capăt relaţiei cu narcisistul patologic sau narcisistul 
abandonează corabia. În ambele cazuri, după Etapa 5 nici un narcisist patologic sau foarte puţini mai „rămân în 
preajmă“, cu excepţia situaţiilor în care persoanele cu LIS nu au de ales decât să continue legătura, cum ar fi cu un 
părinte în vârstă sau un sot care deţine controlul finanţelor familiale. Pentru toţi cei care supraviețuiesc 
trasformărilor persoanelor cu LIS şi rămân în cercul lor intim, mesajul acestora este transmis cu claritate: „A 
apărut un nou serif în oraş, unul care o să scape de toți bandiții narcisisti patologici“. 


ETAPA 6: Mentinerea unor limite sigure si protejate 


Protecţie, siguranţă si îngrijire personală 


Etapa 6 porneşte dintre dărâmăturile din zona afectată de cutremur, în care persoana cu LIS decide soarta clădirilor 
rămase în picioare: le demolează sau sunt renovate ca să respecte standardele. Vorbind mai puţin metaforic, 
persoana care suferea de LIS a căpătat putere şi încredere sporită în sine şi alege să pună capăt relației cu 
narcisistul care continuă să îi dea târcoale sau îi cere să respecte noile reguli si limite. În cazul celor dragi cu care 
nu există posibilitatea încheierii situaţiei sau a relației nocive, utilitatea ONA este sporită. Aceștia învaţă să 
gestioneze intruziunile sau încălcările limitelor, căci unii narcisisti patologici nu se dau bătuţi cu uşurinţă. Pentru a 
păstra limitele, este posibil ca indivizii cu LIS aflaţi în perioada de recuperare să fie nevoiţi să instaureze o regulă a 
întreruperii contactelor cu narcisistii patologici. 


ETAPA 7: Solutionarea si asimilarea traumei subconstiente 


Vindecarea traumei de atasament 


Solutionarea traumei subconstiente de atașament presupune curăţarea rusinii profunde şi a amintirilor suprimate si 
reprimate de mult uitate. Trauma de atașament este cauza principală a TLIS, iar soluţionarea ei reprezintă baza 
ISB. Această informatie este importantă pentru toată activitatea din etapele precedente. Provocarea pe care o ridică 
această soluționare, totuşi, este că nu trebuie înlesnită decât de un psihoterapeut cu o calificare corespunzătoare, 
instruit şi experimentat în domeniul traumei. Vă recomand cu căldură metoda mea de psihoterapie „Vindecarea 


copilului traumatizat din interior“, pe care o prezint şi o explic într-un film de instruire de patru ore.25 


Prin activitatea de psihoterapie referitoare la traumă, ruşinea profundă şi trauma de atașament subconştientă/uitată 
a ISB sunt mai întâi exhumate în siguranță. Acestea sunt apoi transformate în amintiri acceptabile şi conştiente, dar 
dureroase şi triste. Obiectivul constă în recunoaşterea, împărtăşirea, prelucrarea şi asimilarea acestor amintiri şi 
senzaţii în sinele conştient al persoanei cu LIS. De asemenea, scopul este ca trauma de ataşament şi ruşinea 
profundă uitate din subconștient să fie asimilate, ele constituind adezivul invizibil care a ţinut persoana cu LIS 
perpetuu ataşată de o imagine despre sine familiară, dar disfunctionala. Este o etapă aparent miraculoasă: când este 


dusă la bun sfârşit, povara traumei de ataşament reprimate este ridicată de pe umeri, permițându-i pacientului să 
vadă lumina ISB de la capătul tunelului. 


ETAPA 8: Descoperirea iubirii de sine 


Construirea unei noi fundaţii interioare a iubirii de sine 


Dacă ISB este o casă în care persoana cu LIS plănuieşte să se bucure de restul vieții, fundaţia ei trebuie să fie 
solidă şi rezistentă. Aceasta este etapa în care îi creează şi consolidează temelia. „Semințele“ plantate în etapele 
anterioare încep să dea roade în Etapa 8. Această etapă este preferata mea, deoarece latura strălucitoare a ISB 
începe să străpungă norii întunecoşi şi opaci ai TLIS din perioada anterioară. 


Acum, după ce limitele sunt stabilite implacabil, iar persoana cu LIS are parte de niveluri sporite de siguranță, 
încep să-şi facă apariţia pâlpâiri ale iubirii de sine. În sfârşit, încep să „se îndrăgostească“ de ei înșiși. Nu mai sunt 
ţinuţi ostatici de tiparele lor distorsionate de gândire de dinainte. Au învăţat să priceapa că iubirea de sine nu e doar 
departe de a fi egoistă, ci este şi cel mai bun cadou pe care şi l-ar putea oferi vreodată. Până în acest moment, 
singurătatea patologică şi dependenţa TLIS au fost permanent eradicate. Persoana zâmbitoare şi care se iubeşte pe 
sine este la o distanţă ca de la cer la pământ de individul izolat, rusinat şi distrus din trecut. Adeseori, aceşti 
pacienţi experimentează ceea ce eu numesc „natura molipsitoare a iubirii de sine“. Deoarece senzaţia e atât de 
plăcută, se raspandeste iute şi pe de-a-ntregul în celelalte domenii ale vieții lor. 


ETAPA 9: Construcţia unei fundaţii exterioare a iubirii de sine 


Dobândirea unor relaţii bazate pe iubire de sine 


Etapa 9 este etapa experimentală în care prohibitia relaţiilor intime şi a sexului este în sfârşit ridicată. Vă vine sau 
nu să credeți, odată ajunşi în această etapă, nevoia de intimitate pentru a scăpa de suferință a dispărut. De fapt, se 
întâmplă invers: când o persoană nouă apare în cercul romantic bine păzit, persoana vindecată simte o stare de 
nervozitate. Ca atunci când înveţi să mergi pe bicicletă, entuziasmul generat de faptul că eşti independent şi mobil 
este adeseori temperat de căzăturile ocazionale şi de genunchii juliti. 


Înarmată cu o fundaţie solidă ca stâncă a iubirii de sine, această persoană este încurajată să invite vizitatorii în casa 
nou-construită şi să îşi pună la încercare noul set de abilități şi competenţe emoţionale și de relaţie. În această 
etapă, greșelile sunt inevitabile, căci majoritatea oamenilor care capătă ISB nu au (sau au într-o măsură redusă) un 
sistem de referință anterior legat de o relaţie bazată pe iubirea de sine. Deprinderea, însuşirea şi practicarea 
relaţiilor intime sănătoase din punct de vedere emotional şi fizic sunt deopotrivă înspăimântătoare şi palpitante. 
Acesta este momentul în care aceste persoane îşi dau seama că sexul este un act de dragoste, respect şi grijă intimă 
necondiționată care are capacitatea de a contopi sinergetic partenerii într-o relație sănătoasă şi durabilă pe termen 
lung. 


În momentul respectiv, persoanele cu ISB sunt încurajate să îşi extindă rețeaua socială, fiind conectate mai profund 
cu actualii şi cu noii prieteni. La finele Etapei 9, viitoarea persoană cu ISB a devenit pentru totdeauna un prieten 
şi/sau amant care se iubeşte pe sine, un om curajos, fiind în acelaşi timp protejat, vulnerabil, rezistent şi conectat 
emotional. Aceasta este clipa în care ecuaţia relationala 1 + 1 = 2 capătă cel mai mult sens. 


ETAPA 10: Transformarea într-o persoană cu iubire de sine din belşug 


Ajunsă în Etapa 10, nou-transformata persoană cu ISB isi va fi creat o identitate personală şi de relație impregnată 
de forță, emancipare şi, firește, iubire de sine. O singură doză de iubire de sine şi vor căpăta apetit pentru ea pe 
durata întregii vieți. Persoana cu ISB nu se va mai supune niciodată veninului amar cu care fostul ei narcisist 
patologic a hrănit-o. Îşi va proteja cu orice pret nou-descoperita libertate emoţională și iubire de sine. Când vor fi 
sufocati, oamenii cu ISB vor riposta cu fiecare fărâmă de energie pe care o pot aduna pentru a se apăra împotriva 
compromiterii iubirii de sine pe care au descoperit-o de curând. 


Aşa cum trauma de ataşament a reprezentat baza tare ca piatra a TLIS, ISB este conacul splendid in care 

o persoană locuieşte permanent. Odată cu soluţionarea traumei de atașament si a ruşinii profunde, individul cu ISB 
este mai capabil să experimenteze liniştea existenţială, care merge mână în mână cu experienţele spirituale şi 
profunde şi mai pline de însemnătate. Acesta este momentul în care tratamentul/psihoterapia nu mai sunt necesare, 
iar Vindecarea codependentei a fost atinsă. 


Recuperarea din TLIS este o propunere înspăimântătoare, chiar riscantă, căci calea către ISB — vindecarea 
codependentei — este presărată cu obstacole si cu experienţe dureroase. Cu siguranţă, dificultatea primelor cinci 
etape îi va face pe cei slabi de înger să fugă mâncând pământul, dar dacă LIS în recuperare perseverează, 
recompensa va fi fără egal. 


Cele zece promisiuni ale iubirii de sine din belşug 


1. Identificarea şi înțelegerea cauzelor fundamentale ale TLIS. 


2. Solutionarea traumei de ataşament de multă vreme îngropată. 


3. Neutralizarea nivelurilor septice ale rusinii profunde. 


4. Eradicarea singurătăţii patologice, insidiosul simptom de sevraj al TLIS. 


5. Abilitatea de a îndura perioada de recuperare din dependenţa TLIS. 


6. Încetarea nevoii de automedicamentatie provocată de sindromul magnetului uman. 


7. Modificarea tiparelor de atracţie către indivizi care se iubesc pe sine. 


8. Apariţia unei reacții de repulsie din reflex în compania unor narcisisti patologici. 


9. Apariţia liniştii existenţiale — abilitatea unei persoane de a se simți fericită şi împlinită doar pentru că este ea 
însăşi. 


10. Transformarea permanentă a ISB şi dispariția permanentă a TLIS. 


13. Viaţa începe acum 


Această carte şi-a îndeplinit scopul dacă v-a ajutat să ieşiţi din negare în ceea ce priveşte tulburarea lipsei iubirii de 
sine (TLIS) de care suferiti. A avut succes dacă ati înțeles mecanismele interne ale TLIS şi pornirea obsesivă de a 
fugi de singurătate şi de ruşinea profundă, îndreptându-vă înspre o sursă periculoasă de alinare a acestora. Si, dacă 
acum sunteți conștient de felul şi motivele pentru care magnetul propriu intern vă leagă de narcisisti patologici — 
indivizi care la un moment dat vi se păreau familiari şi inofensivi, golindu-vă ulterior sursa vieții emoţionale — mi- 
am îndeplinit misiunea de a vă instrui şi proteja. 


Sunt sigur că această carte a dezvăluit câteva adevăruri revelatoare, dar şocante, care mai mult ca sigur au provocat 
nespusă tristeţe, furie, păreri de rău şi anxietate. Ar fi complet justificabil dacă nu sunteți pregătit să le asimilați. 
Este posibil ca descoperirea ravagiilor făcute de TLIS, împreună cu natura ei profund înrădăcinată şi cu dificila 
bătălie care este necesară pentru a o depăşi, să fi declanşat un sentiment de nesiguranță, ba chiar de disperare. Din 
nefericire, nu există nici o altă cale pentru a vă începe recuperarea. 


În ciuda absenței scurtăturilor, puteţi fi convins că există speranță. Muchia emoţională pe care vă legănați riscant 
se va transforma curând într-o fundaţie stabilă, la început fragilă, pe care se va sprijini iubirea de sine din belşug 
care se dezvoltă acum (ISB). Nu vă condamn dacă sunteţi circumspect în privința afirmației mele sau dacă pur si 
simplu nu aveţi încredere în ea. Fără doar si poate, este o chestiune înfricoşătoare. 


Trucul fotografiei false în oglindă 


Percepția pe care o are narcisistul despre dumneavoastră a fost dintotdeauna distorsionată, în funcţie de gusturile 
sau, mai rău, de nevoile lui. Dacă vă recunosc şi vă confirmă verbal frumuseţea, mai mult ca sigur că vor susține că 
acest lucru este încă unul dintre binemeritatele şi mult-doritele lor trofee. „Pretinsa“ dumneavoastră frumuseţe a 
devenit pretioasa lor proprietate care stârneşte complimentele celor din jur şi care, în cel mai bun caz, îi va face 
pentru o scurtă vreme să se simtă bine în pielea lor. 


Este momentul să deveniți conştient de trucurile de bază ale manipulatorului. A folosit acest procedeu pentru a vă 
face să vă intoarceti împotriva propriei persoane, în tot acest timp tinandu-va sub papuc. Manipulatorii ştiau că 
dacă v-aţi observa veritabila şi naturala frumuseţe interioară, respectul şi iubirea de sine care ar fi rezultat le-ar fi 
zădărnicit planurile diabolice de a prelua controlul asupra dumneavoastră. N-aveati de unde să știți că la începutul 
relaţiei v-au înlocuit oglinda psihologică cu una care avea lipită pe ea o „fotografie falsă“. 


Tristul adevăr este că persoana jalnică şi antipatică din oglindă cu care v-aţi identificat dintotdeauna n-aţi fost 
niciodată dumneavoastră! Imaginea despre care ati crezut într-un mod eronat, dar explicabil, că ati fost chiar 
dumneavoastră cel adevărat fusese falsificată pentru a reflecta doar ficțiunea implantată a narcisistului. Este 
momentul să aflați adevărul si, vă rog, auziți-l clar: persoana care ati sperat mereu că ati putea fi chiar există! 
Reflexia pe care o vedeţi, pe care o priviţi în mod curent cu dezgust, dezamăgire şi jenă nu vă reprezintă şi nu v-a 
reprezentat niciodată! De fapt, nici măcar n-a fost o reflexie reală. 


Nevoia nesatioasa a manipulatorului narcisist de a fi cea mai frumoasă persoană din universul dumneavoastră a 
dus la decizia lui calculată de a vă pune stăpânire pe „oglinzile interioare“. Fuseseră dintotdeauna ameninţaţi de 
frumusețea dumneavoastră interioară şi exterioară, deoarece aceasta se află în opoziţie directă cu imaginea 
detestabilă pe care, într-o manieră convenabilă, mintea lor de persoană cu tulburări de personalitate a eliminat-o 
din gândirea conştientă. Aşadar, v-au manipulat să acceptaţi versiunea fotografică scandalos de urâtă a 


dumneavoastră în locul reflexiei oneste şi riguroase din oglindă. Prin detestabila fotografie falsă şi prin trucul 
oglinzii, v-au schimonosit chipul în proporţii deloc măgulitoare sau vi l-au redus la un ansamblu de imperfectiuni 
pe care cu greu le poți privi. 


Un pas important către ISB vă cere să distrugeti metaforic acea oglindă deformată si crăpată şi să investiţi într-una 
care vă reflectă cu acuratețe sinele splendid, perfect de imperfect. Este posibil să dureze o vreme până identificați 
desăvârşirea în ceea ce vedeţi; aveţi tot timpul din lume pentru asta — şi mai mult decât atât. Ceva atât de prețios 
precum iubirea de sine din belşug merită dificilele eforturi pe care le depuneti pentru vindecare şi recuperare, 
precum si timpul necesar pentru a o obține. 


Vreau să vă indreptati către cea mai apropiată oglindă. In fata ei, recitati următoarele declaraţii: 


| Reflexia pe care o văd este 100% adevărată; sunt eu pe de-a-ntregul. 


‘| O să-mi permit să îmi văd adevărata reflexie fără să mă judec. 


‘| O să-mi confirm si o să-mi accept această reflexie imperfecta ca fiind adevăratul (şi corectul) meu sine. 


LI Dacă oglinda ar reflecta o imagine reprobabilă sau nu îndeajuns de bună, o s-o resping, o s-o abandonez şi o să- 
mi scot din minte fotografia cu care am fost manipulat. 


‘| Când voi fi pregătit, o să revin în fata oglinzii si o să asimilez reflexia — fără să o judec. 


1 O să-mi permit să-mi atintesc privirea asupra perfecțiunii nerecunoscute si neapreciate şi, poate pentru prima 
dată, o să observ persoana care am fost dintotdeauna, dar pe care nu mi s-a dat niciodată voie s-o văd. 


‘| O să-mi permit să consider că sunt şi am fost mereu o persoană frumoasă. 


O să învăţ să mă iubesc, căci am nevoie de acest lucru mai mult decât orice altceva. 


Aruncati ștafeta din mana! 


Trebuie să punem capăt plăgii globale a tulburării lipsei iubirii de sine, dacă nu pentru noi înşine, atunci pentru 
copiii noştri şi pentru copiii copiilor lor. Dumneavoastră, ca sot sau soţie, ca soră sau frate, ca amic sau, in fond, 
pur şi simplu ca membru implicat al umanităţii, trebuie să luaţi în considerare să vă alaturati cruciadei de eradicare 
a acestei tulburări dăunătoare şi să deveniți parte din confreria universală a iubirii de sine. 


Vă implor să aruncaţi din mână ștafeta codependentei, să atarnati în cui pantofii de alergare şi să vă îndepărtați 
încrezător şi elegant de lungul sir de alergători premiaţi, dar învinşi ai familiei dumneavoastră. Preţul pe care-l veți 
plăti dacă ramaneti în această echipă va fi mult prea ridicat. Vă rog, credeti-ma pe cuvânt. Ştiu asta. 


Calea către vindecarea codependentei şi către iubirea de sine este una anevoioasă, fără îndoială. Va fi presărată cu 
obstacole de care probabil că vă veţi împiedica. Poate că veți cădea, vă veţi răni si nu veţi dori să vă mai ridicaţi în 
picioare. Nu este un drum scurt, nici uşor, dar, aşa cum sunt convins că ati mai auzit de multe ori până acum, 
destinaţia contează, nu călătoria. Cum am precizat, asteptati-va să fiți nevoit să vă dedicați un an sau doi acestei 
călătorii pentru a o duce la bun sfârşit. Poate că vi se pare o perioadă lungă de timp. Totuşi, dacă vă gândiţi la 
combinaţia forțelor disfunctionale care sunt responsabile pentru TLIS si la procentul din viata pe care l-aţi trait 
deja împovărat de această problemă, veţi vedea că răbdarea si perseverenta vă vor purta acolo unde trebuie să fiți — 
mai repede decât vă puteţi imagina. lar răsplata va fi mai mare decât v-aţi putea închipui. 


Fiţi pregătit. O chestiune atât de prețioasă ca ISB o să tulbure nişte ape. Pasărea ce învaţă să zboare iarăşi, dupa ce 
i s-au tăiat aripile, îl va face pe temnicer să-şi dorească s-o vâre înapoi în colivie. Dacă vă impotriviti stradaniilor 
lor de a vă obliga să intraţi la loc în cușcă, probabil că isi vor îmbunătăți metodele care au funcționat initial pentru 
a vă face să le dati ascultare. Şi vor încerca, nu glumă! Ecuația este simplă: va exista o proporţie egală între 
tentativele dumneavoastră de evadare şi contramăsurile lor pentru a vă tăia din nou aripile. Să nu uitaţi acest lucru. 
Va fi bătălia vieții dumneavoastră; nu va fi uşor şi vor exista consecinţe dureroase, dar care pot fi depășite. 


Pe măsură ce fiecare parte componentă a sinelui manipulat este demontată, vă veți familiariza din nou cu povestea 
reală despre sine şi despre ceilalți. Chiar dacă nu veţi fi mereu fericit sau optimist, nu vă veți mai îndrepta către 
abisul rusinos în care sălăşluieşte TLIS, ci mai degrabă către văzduh, unde poate fi găsită viitoarea persoană care 
se iubeşte pe sine. 


Ce părere ati avea dacă v-aş spune că ati ținut mereu cărţile câştigătoare in mână, dar n-aţi avut niciodată habar? 
Acum, dacă narcisistii nu vă mai coregrafiază realitatea, puteți în sfârşit să deveniți ceea ce ati fost mereu menit să 
fiți. 


Deseori, cele mai dure călătorii sunt cele care oferă cele mai mari recompense. Chiar dacă tata m-a învăţat puţine 
lucruri despre iubirea de sine, din când în când mi-a mai transmis întâmplător faramite de înţelepciune. Obisnuia să 
spună: „Nimic nu-i de pomană pe lumea asta“. In ceea ce privește lupta dumneavoastră pentru ISB, fusese cât se 

nS, 


poate de exact. Acea „pomană“ va fi costisitoare, dar credeti-ma cand va spun că va merita tot timpul şi energia pe 
care le veţi „cheltui“ pe ea. 


Avertismentul Ministerului sănătăţii 


Dacă aş lucra în Ministerul sănătăţii, aş afişa următorul avertisment într-un loc în care oricine să-l poată vedea. 
Spre deosebire de avertismentele tipărite pe pachetele de țigări si pe sticlele de vin, acesta ar atrage atenţia asupra 
posibilelor pericole legate de ceea ce s-ar întâmpla dacă nu faceţi ceva pentru a remedia actuala TLIS, precum şi 
asupra suferințelor prin care veți trece când veţi face acest lucru. Informația înseamnă putere, iar puterea are 

o importanță capitală în dificila bătălie pe care o veţi duce pentru a vă soluţiona problema și pentru a vă alătura 
comunității de oameni care se iubesc pe sine. 


AVERTISMENTUL MINISTERULUI SĂNĂTĂȚII Renuntarea la codependenti şi tulburarea lipsei iubirii de sir 


Voința de a supravieţui 


De curând, când soţia mea şi cu mine am vizitat Alaska, una dintre escalele făcute într-un circuit cu autocarul a 
fost o secţiune din tundra Alaskăi. În regiunea în care ne găseam, un grup de copaci erau deformati, intortocheati și 
deloc înalți. Ghidul ne-a explicat că simplul fapt că existau era un miracol al naturii. A continuat spunându-ne că 
vreme de opt luni pe an acești arbori erau acoperiți în întregime de un strat de zăpadă densă de patru metri şi 
jumătate. Ne-a asigurat că, asemenea unui mecanism de ceasornic, aceşti copaci îşi făceau reaparitia în fiecare 
perioadă incredibil de scurtă de vară. Am fost uluit de modul în care evoluţia şi acești arbori şi-au dat mâna pentru 
a crea o strategie câștigătoare de supravieţuire. 


În acel moment, am văzut cu ochii minţii o priveliște panoramică a unui peisaj complet alb și arid. Am reflectat la 
colosala solicitare fizică la care zăpada compactă supunea aceşti copaci fragili. Am fost fascinat de ideea că puteau 
supravieţui, an după an, cu doar o fărâmă de căldură şi de lumină solară. Mintea mi-a zburat la versiunea 
omenească a supravieţuirii într-o asemenea tundră. Atunci am făcut o paralelă între aceşti arbori şi vieților multor 
persoane LIS în recuperare cu care lucrasem. În ciuda faptului că la prima vedere nu exista o cale de scăpare din 
situaţia lor nefericită, contrar tuturor aşteptărilor şi cu foarte puţine mijloace de subzistență, arborii din Alaska şi 
aceste persoane cu LIS au încercat neîncetat să supraviețuiască în fata asprelor „elemente ale naturii“. 


Mulţi dintre pacienţii mei, poate şi dumneavoastră, s-au săturat pur şi simplu să fie îngropaţi sub un maldăr 
metaforic de cinci metri de zăpadă. Acum e un moment la fel de bun ca oricare altul să puneţi mâna pe lopată si să 
incepeti să va croiti drumul către suprafață. Dati startul planurilor binemeritate şi amânate la nesfârşit de a vă înălța 
acolo unde soarele si căldura va vor ajuta să vă transformați în persoana visurilor dumneavoastră. 


Tapiseria pe care o numesc viaţa mea 


Pentru a scrie cartea de fata, a trebuit să fac un pas în spate şi să trec în revista tapiseria din care este tesuta 
povestea vieţii mele. În ciuda firelor deşirate, a găurilor și a marginilor roase, sunt mândru să declar că este 
splendidă. Am ajuns să-mi dau seama că frumuseţea ei nu este determinată de mărime, culoare, model, țesătură sau 
modul în care a fost croita. În schimb, suma părţilor componente și istoria din spatele ei o transformă într-o operă 
nepretuita de artă. Îmi place sau nu, toate întâmplările vieţii mele, de la ruşinea paralizantă a celui de-al doilea 
divorţ la bucuria miraculoasă a naşterii singurului meu fiu, Benjamin, au fost intretesute cu meticulozitate. 
Tapiseria va fi întotdeauna o reprezentare vie şi veridică a trecutului din care provin, a omului care am devenit şi a 
direcției în care doresc să mă-ndrept. Din această lucrare prețioasă de artă veche — viata mea — am fost capabil să 
extrag lecțiile cuprinse în cartea de fata. Dar n-am făcut-o de unul singur. 


Ingerii mei păzitori codependenti 


Întâmplările care mi-au creat tapiseria n-au fost nici aleatorii, nici accidentale. Au fost mai degrabă organizate şi 
încurajate cu minutiozitate de un grup conspirativ de îngeri păzitori codependenti — si anume mama, Mikki 
Rosenberg, tatăl ei, bunicul Chuck, şi mama tatălui meu, bunica Molly. Cred că toţi trei şi-au găsit consolarea şi 
senzația că ar avea un scop divin în aranjarea pieselor de domino ale vieţii mele, astfel încât atunci când acestea au 
picat, m-au îndreptat în direcția în care aveam cea mai mare nevoie să merg. 


Aceşti îngeri dragi n-au trăit niciodată bucuria şi libertatea unei iubiri de sine depline; şi-au dus trauma de 
ataşament, rușinea profundă si singurătatea cu ei în mormânt. Cred cu sinceritate că li s-a încredinţat sarcina 
„divină“ de a răspândi învăţătura iubirii de sine prin emisarii lor pământeni pe care îi influenţează şi îi îndrumă. 
Deoarece sunt unul dintre aceştia, mă consider cea mai norocoasă persoană din lume. 


Nu pot să număr de câte ori o viziune, o descoperire sau un gând aleator care mi-au schimbat viaţa au părut să mi 
se ivească de nicăieri. Datorită sensibilităţii şi deschiderii mele față de fenomenele spirituale, îmi dau seama că 
sunt mesaje din partea principalului meu înger păzitor, mama, care îmi spune că e mândră de mine şi că nu sunt 
singur pe pământ. Graţie cerurilor şi pasiunii nepieritoare care a refuzat să se stingă, am ajuns să îmi îndeplinesc 
visul pe care l-am avut din tinereţe. Sunt optimist că miracolul pe care l-am trăit vi se poate întâmpla şi 
dumneavoastră. 


Vă mulțumesc, mamă, bunicule Chuck si bunică Molly. 


DESPRE AUTOR 


Ross Rosenberg 


este proprietarul Clinical Care Consultants, un centru de consiliere din zona 
Chicago şi al Institutului de Recuperare a Iubirii de Sine, o companie de 

acestei cărți), a dus la recunoaşterea globală a activităţii sale. 


Prima ediție a De ce îi iubim pe cei care ne fac rău a fost vândută în peste 
50 000 de exemplare şi este considerată o lucrare de bază în cele mai multe 
cercuri de tratament şi recuperare a codependenţei. 


Ross este conducător cunoscut de seminare şi a făcut prezentări în 29 de 
state americane, la Amsterdam și la Londra. A apărut în mod regulat la 
emisiuni TV si radio nationale şi a scris pe bloguri și pentru publicaţii 

GLOSAR DE TERMENI 


AA: Alcoolicii Anonimi 

TPA: Tulburare de personalitate antisocială 
TPB: Tulburare de personalitate borderline 
CODA: Codependentii anonimi 

TCS: Teoria continuumului sinelui 

VCS: Valorile continuumului sinelui 
SMU: Sindromul magnetului uman 

OL: Obiectul limerent 

DRG: Dragoste, respect şi grijă 

SAN: Sindromul abuzului narcisist 

TPN: Tulburare de personalitate narcisistă 
TOC: Tulburare obsesiv-compulsivă 
ONA: Observă, nu absorbi 


ORC: Orientarea în relaţie către ceilalți 


je wi... 


je eee 


OR: Orientările relationale 


ISB: Iubire de sine din belşug 

LIS: Lipsa de iubire de sine 

TLIS: Tulburarea lipsei iubirii de sine 
RIS: Recâştigarea iubirii de sine 


ORS: Orientare in relatie catre sine 

